Un târg palat ee 


Sfârşitul jocului 
Turnul Londrei, toamna anului 1835 


Pietrele turnului clocoteau a neliniște și disperare. 
Câţi prizonieri străbătuseră aceste încăperi, rugându-se 
să scape? Clopotul unei biserici din apropiere bătu de 
şapte ori, însă Gavin Elliott rămase întins pe patul îngust, 
cu ochii închiși. In curând trebuia să se ridice şi să se 
pregătească pentru procesul ce avea să înceapă în ziua 
aceea, însă prefera să se agațe cât mai mult de rămăşiţele 
unui vis frumos. Apa albastră, transparentă, nisipul alb, 
Alexandra râzând cu vitalitatea care făcea să pălească 
toate celelalte femei. 

Alex. Visul se zdrobi şi se prăbuși. Se ridică fără chef 
și îşi dădu jos picioarele din pat. Podeaua de piatră era 
rece ca moartea. În cameră cu el se aflau întotdeauna 
doi gardieni, la fel de omniprezenţi precum curentul 
rece din încăperea de piatră. Când plecase pentru prima 
dată pe mare, ca marinar, trăise cot la cot cu alţi bărbaţi, 
însă petrecuse prea mulți ani în calitate de căpitan, de 
proprietar, de tai-pan, ca să îl bucure gândul că va avea 
din nou parte de companie permanentă. 

Uşa se deschise, apoi se închise din nou. 

-À sosit micul dejun, domnule. 

Gardienii erau din cale-afară de politicoşi. Nu era 
vina lor că ceaiul fusese preparat atât de departe încât 
se răcise până ce ajunsese la prizonierul din Turnul 
Sângeros. 

Indreptându-se către lavoar, Gavin își turnă apă rece 
pe faţă ca să-și limpezească gândurile, apoi se bărbieri 
cu mare grijă. În ziua aceea nu trebuia să arate ca un 
tâlhar. Totuşi, chipul din oglindă nu-i inspiră prea mare 
încredere. Durerea, agitația și săptămânile de încar- 
cerare îi umbriseră ochii, iar anii de soare și de mare 

îi înăspriseră și îi întunecaseră pielea, așa cum britanicii 
nu considerau că i se cuvenea unui gentleman. 

Haina și pantalonii pe care îi îmbrăcă erau negre, din 
cauza doliului. Se întrebă dacă juraţii aveau să îl consi- 
dere ipocrit din acest motiv. 

Uşa se deschise din nou. Cel mai înalt dintre gardi- 
eni, Ridley, mormăi un protest. Răspunsul veni mult 
mai deslușit. 

- Am permisiunea. 

Recunoscând vocea, Gavin se întoarse să îl salute pe 
contele de Wrexham. Se întâlniseră pentru prima dată 
în India, în urmă cu șapte ani. Pe vremea aceea, Kyle 
Renbourne era lordul Maxwell, un moştenitor nepoto- 
lit care fugea de plictisitoarea sa viață englezească. Gavin 
era la ananghie, fiindcă un șir de catastrofe aproape că 
îi conduseseră la faliment compania de negoţ pe nume 
Casa Elliott. 

După o noapte de discuţii şi de băutură bătuseră pal- 
ma şi deveniseră prieteni și parteneri. Legătura dura şi 
acum, deși Kyle moştenise titlul tatălui său, iar Gavin 
era subiectul celui mai mare scandal din Londra. 

Kyle traversă încăperea, cu pardesiul lung ud de la 
ploaie. 

-Mă gândeam să te însoțesc la proces. 

Astfel, avea să îşi arate în mod public sprijinul. 

- Frumos din partea ta, spuse Gavin aspru, dar nu 
are sens să-ți pătezi reputaţia. 

Prietenul său zâmbi ușor. 

- Unul dintre avantajele unui titlu nobiliar este acela 
că nu prea contează ce cred oamenii despre mine. 

- Contează atunci când e vorba despre un criminal. 

Cu un gest, Kyle îi dădu pe gardieni afară din încăpe- 
re. Când rămaseră singuri, spuse: 

- Anchetatorul are câteva piste care ar putea demon- 
stra cine a încercat să te facă să pari vinovat. Pierce sau 
afurisitul tău de văr sunt capabili să facă asta. 

Gavin ridică din umeri. 

- E mai ușor de crezut că sunt un criminal decât că 
sunt ţinta unei conspirații ample şi complicate. 

-Nu eşti un criminal. 

- Nu am omorât-o pe Alex, dar am pe conștiință alte 
vieți. Poate că justiția divină m-a ajuns din urmă. 

- Nu eşti un criminal dacă îţi aperi viaţa şi îi protejezi 
pe alţii. Așa-zisele dovezi privind faptul că ai fi ucis-o pe 
Alexandra sunt absurde. 

- Sunt suficiente pentru a spânzura un biet negus- 
tor scoţiano-american. „În special un negustor care 
supărase oameni puternici“, se gândi el. Având în 
vedere circumstanţele, nu e greu să faci pe cineva să 
creadă că am vrut să scap de o soţie care nu îmi con- 
venea, adăugă. 

- Nici un om care te-a văzut cum o priveai pe Alex nu 
ar crede asta. 

Gavin înghiţi în sec. Prietenul său era perspicace. 

- Chiar dacă sunt achitat, asta n-o va aduce înapoi. 

- Nu renunţa, la naiba! izbucni Kyle. Nu are sens să 
fii spânzurat pentru o crimă pe care nu ai comis-o. 

Uşa se deschise, iar gardienii se întoarseră, însoţiţi 
de patru paznici care veniseră să îl ducă pe prizonier la 
locul judecății. Înconjurat, Gavin cobori pe scările tur- 
nului și ieşi în ploaie, la trăsura care îi aştepta. Kyle ră- 
mase cu el, consolându-l în tăcere. Într-o lume nebună, 
măcar un om credea în nevinovăția lui Gavin. 

În timp ce trăsura părăsea zona turnului, un grup de 
trecători strigă: „Ucigaș de soții!“ și „Spânzuraţi-l pe ne- 
norocit!“ Vehiculul fu lovit de pietre. 

Privirea lui Gavin fu atrasă de un grup de trei băr- 
baţi, mai bine îmbrăcaţi decât restul șlehtei. Cei trei 
care îi doreau cel mai mult moartea. Barton Pierce, 
cu chipul obosit şi cu o figură împietrită, care îl ura 
de ani de zile. Philip Elliott, care avea cel mai mult de 
câştigat dacă Gavin era spânzurat. Maiorul Mark 
Colwell, care considerase că numai un soldat o merita 
pe Alexandra. Se citea triumful în ochii vreunuia din- 
tre ei? Imposibil de deslușit în ploaie, dar cu siguranță 
toţi urmau să danseze pe mormântul lui atunci când 
avea să vină vremea. 

Îşi luă privirea de la fereastră, mâhnit. Viaţa începuse 
să îi scape de sub control din ziua în care o întâlnise 
pe Alexandra. Cine ar fi crezut că dorința de a ajuta o 
femeie în necaz ar fi putut să-l ducă la ştreang? 


Cartea întâi 


Preţul vieţii unei femei 


capitolul 1 
Indiile de Est, primăvara anului 1834 


Tăcerea o trezi. Vântul nu mai urla, lemnul nu mai 
scârțâia, valurile puternice nu mai încercau să zdro- 
bească nava. Aproape nevenindu-i să creadă că Amstel 
reuşise să supraviețuiască furtunii, Alexandra Warren se 
dezlipi cu grijă de fiica ei de opt ani, care încă dormea, 
dezlegă frânghiile pe care le folosise ca să se fixeze de 
pat şi se ridică în picioare. O durea fiecare părticică a 
corpului din cauza agitației la care fuseseră supuse. Stă- 
tuse trează două zile şi o noapte, dar în final adormise, 
epuizată, strângând-o protector la piept pe Katie. 

Hubloul de deasupra cușetei înguste îi înfățişă un cer 
pe cale să se lumineze. Zorii se apropiau. Nava părea 
să fie ancorată într-un golf mare, liniștit, înconjurat de 
dealuri neregulate. Deschise repede hubloul, pentru 
ca aerul proaspăt să poată îndepărta mirosul neplăcut 
din cabină. 

Briza caldă, parfumată îi mângâie chipul ca o binecu- 
vântare. Alex îi mulțumi Celui de Sus pentru că supra- 
vieţuiseră. Deşi nu îi împărtăşise lui Katie temerile ei, 
crezuse că Amstel era sortită pieirii şi că nu avea să mai 
revadă Anglia. 

Pe când avea douăzeci de ani, acceptase cu bucurie 
propunerea maiorului Edmund Warren. Tatăl ei, tatăl 
vitreg şi bunicul fuseseră ofiţeri, iar copilăria şi-o petre- 
cuse pe vapoare, în timpul Războiului Peninsular, sub 
privirea atentă a mamei sale. Ce putea fi mai normal de- 
cât să se mărite cu Edmund, atât pentru el, cât şi pentru 
aventurile pe care urma să le trăiască alături de el? 

Deşi Edmund fusese un soţ bun, noile pământuri ale 
Australiei îi oferiseră mai degrabă un snobism sufocant, 
nu aventuri, iar lui Alex îi era dor de casă și de familie 

mai mult decât se așteptase. Când născuse, teama îi spo- 
rise, fiindcă o întrista faptul că Katie nu își cunoscuse 
niciodată bunicii, unchii, mătușile sau verii. 

- Mama? 

Alex cobori privirea și își văzu fiica căscând cu poftă. 

- Aici sunt, turturico. 

-A trecut furtuna? 

- Da. Vrei să te uiţi afară? 

Katie ieşi de sub pătură și se urcă pe pat, ca să poată 
vedea prin hublou. 

- Unde suntem? 

- Nu sunt sigură. Când a început taifunul, eram la 
vreo două zile la sud-est de Batavia, spuse ea netezin- 
du-i părul blond, care, în timpul somnului, îi scăpase 
din coada împletită. În Indiile de Est sunt mii şi mii de 
insule, mai multe decât stelele de pe cer. Unele sunt ci- 
vilizate, unele sunt pline de sălbatici, pe unele n-a ajuns 
vreodată picior de european. Dar căpitanul Verhoeven 
trebuie să știe unde suntem. E un marinar bun dacă a 
reușit să depășească furtuna fâră să naufragiem. 

Spera că, cel puţin, căpitanul avea să știe unde se 
aflau. Părea un om capabil. Atunci când începuse să își 
revină după moartea lui Edmund, provocată de friguri, 
Alex fusese atât de nerăbdătoare să ajungă acasă încât 
rezervase bilete pe nava olandeză Amstel, în loc să aștep- 
te la nesfârşit un vas britanic. Nava de comerț trebuia 
să ajungă la Calcutta prin Batavia şi Singapore. În In- 
dia avea să-i fie uşor să găsească transport către Anglia. 
Deși echipajul era mult mai mic decât cel al vaporului 
care îi dusese pe ea și pe Edmund în Noua Țară a Gali- 
lor de Sud, Alex și Katie fuseseră tratate bine, iar călă- 
toria fusese plăcută, cel puţin până ce nava fusese lovită 
de taifun. 

- Mi-e foame, spuse Katie pofticioasă. Putem să mân- 
căm acum? 

Şi lui Alex îi era foame. Focul din bucătăria navei fu- 
sese stins, fiindcă era prea periculos în timpul furtunii. 
Chiar dacă aveau mâncare, fuseseră prea nervoase ca să 
poată mânca. 

-Să văd ce găsesc în bucătărie. Poate că bucătarul 
e deja treaz şi pregătește micul dejun. 

Fiindcă dormise îmbrăcată, nu trebui decât să își ia 
pantofii înainte să iasă din cabină. Nava era cufundată 
în tăcere, dacă nu punea la socoteală trosnetul perma- 
nent al lemnului şi scârțâitul parâmelor. Probabil căpi- 
tanul se hotărâse să își lase echipajul greu încercat să se 
odihnească înainte să evalueze daunele. 

Imaginea insulei devenea din ce în ce mai clară, 
deși suprafața apei era întunecată de petice de ceaţă. 
În apropierea cârmei zări silueta ofițerului de gardă. 
După înălțime şi alură, se gândi că era tânărul ofițer 
secund olandez. Ridică mâna în semn de salut şi i se 
răspunse cu o reverență respectuoasă. 

n timp ce se îndrepta către bucătărie, nu departe de 
navă se auzi un pleoscăit în surdină. Se încruntă. Vreun 
peşte care sărea? 

Sunetul se auzi din nou. Scrută ceața şi își ținu respi- 
raţia atunci când își dădu seama că umbrele erau de fapt 
două pirogi lungi, înguste, din cele pe care le foloseau 
localnicii de pe insulă. Amstel primise de mai multe ori 
vizita unor astfel de pirogi atunci când naviga în apro- 
pierea insulelor, care ofereau fructe, peşte și carne de 
pasăre echipajului și pasagerilor. Alex cumpărase de la o 
femeie o păpușă pentru Katie. 

Dar ştia prea bine că aceștia nu erau negustori priete- 
noși. Nu la ora aceea matinală și cu siguranţă nu încer- 
când din răsputeri să nu facă zgomot. Știind că insulele 
erau pline de pirați, se grăbi către ofiţer, rugându-se să 
nu aibă dreptate. 

- Uitaţi-vă! 

Privirea lui urmări direcția braţului ei, iar bărbatului 
îi scăpă o înjurătură. Strigă cât putu de tare, ca să afle 
toată lumea de pericol şi se grăbi către tambuchiul prin- 
cipal ca să strângă restul echipajului. Din prima pirogă 
se ridică un malaiez mătăhălos, care aruncă o suliță. 
Lancea zbură pe deasupra apei şi se înfipse în gâtul tâ- 
nărului ofițer. Alex tresări, paralizată de repeziciunea cu 
care liniştea se transformase în groază. 

Fără să se mai străduiască să rămână neobservaţi, 
indigenii începură să vâslească din ce în ce mai repede, 
acompaniaţi de bubuitul adânc, înfiorător, al tobelor 
de război. Când se apropiară de navă, se despărțiră, 
ca să o poată aborda de pe ambele părţi. La nici un mi- 
nut de când Alex îi observase prima dată, carenele grele 
se izbiră de nava de comerţ, cârligele zburară peste ba- 
lustrade, iar piraţii începură să mişune pe punte. Alex 
estima că în fiecare pirogă erau vreo patruzeci-cinci- 
zeci de bărbaţi, cu mult mai mulţi decât echipajul de 
pe Amstel. 

Treziţi de strigătele ofițerului şi de tobele de război, 
marinarii înarmaţi cu hangere, sulițe şi pistoale săriră 
să apere nava. Silueta masivă și puternică a căpitanului 
Verhoeven trecu pe lângă Alex, cu câte un pistol în fie- 
care mână. 

- Jos, acum! urlă el în engleza sa stricată. 

Fără să încetinească, trase un foc. Un pirat cu tatuaje, 
cu trupul învelit într-o cârpă, scoase un țipăt şi căzu pe 
spate, peste balustradă. 

Venindu-și în fire, Alex fugi spre cabină. Katie o 
aștepta în prag, cu ochii măriţi. 

- Ce se întâmplă, mami? 

-Ne-au atacat pirații, dar marinarii se luptă. Căpita- 
nul a zis să rămânem aici până e sigur să ieşim. 

Rugându-se ca atacul să poată fi respins, Alex îşi 
împinse fiica înapoi în cabină şi zăvori ușa. Apoi, cu 
mâinile tremurânde, își scoase geamantanul de sub pat 
şi căută printre haine până ce găsi cutia în care se afla 
pistolul lui Edmund. Slavă Domnului că învățase să tra- 
gă încă de mică. După ce încărcă pistolul, se ghemui pe 
marginea patului și-și înconjură fata cu brațele. 

- Ce o să se întâmple acum cu noi? întrebă Katie, 
chinuindu-se să-și stăpânească teama. 

Nu avea sens să o mintă. 

-Nu ştiu, scumpa mea. Trebuie să fim pregătite pen- 
tru... orice. 

De deasupra se auziră împuşcături şi strigăte amenin- 
țătoare, apoi un pleoscăit puternic. Alex se ridică și privi 

prin hublou. Una dintre bărcile navei fusese coborâtă, 
iar O parte dintre membrii echipajului vâsleau în grabă 
către insulă. Un alt marinar sări în apă şi începu să înoa- 
te stângaci spre barcă. 

Îngrozită, îşi dădu seama că bătălia era pierdută. 
Piraţii erau mai interesaţi de jaf decât de crimă, deci 
probabil nu aveau să se străduiească să îi urmărească pe 
marinari. Dar ea și Katie erau prinse într-o cabină cu un 
hublou prea mic ca să poată fugi. Cea mai bună șansă 
era să fie luate captive şi apoi să fie răscumpărate. Cea 
mai rea... O privi pe Katie şi se cutremură. Nici nu se 
putea gândi la asta. 

Se aşeză din nou lângă fiica ei. 

- Ţi-am spus vreodată ce frumos este să te plimbi 
pe dealurile înverzite din Anglia prin ceața magică 
a dimineţii? 

- Spune-mi din nou, mami, șopti Katie. 

Alex îşi depănă amintirile preferate până ce o mână 
nerăbdătoare încercă ușa, iar o voce răgușită mormăi o 
înjurătură în malaieză, descoperind că era încuiată. Mai 
multe voci, apoi o izbitură puternică în uşă. În timp ce 
scândurile scârțâiau din cauza loviturilor repetate, Alex 
armă pistolul, îl îndreptă către ușă şi încercă să-şi reca- 
pete glasul. 

- Orice s-ar întâmpla, turturica mea, nu uita cât de 
mult te iubesc. 

-Şi eu te iubesc, mami, spuse Katie lipindu-se de ea 
atât de strâns, încât îi putea simţi inima bătând. 

Uşa fu zdrobită, iar bucăţile de lemn zburară prin 
cabină. Aplecându-și capul înfășurat într-un turban, un 
malaiez uriaș, pe jumătate dezbrăcat şi cu o barbă nea- 
gră, deasă, intră. Avea în mână un pumnal zimţat, iar 
cea mai mare parte a pielii îi era acoperită de tatuaje 
complicate. După alură și după bogăția podoabelor pe 
care le purta, ghici că era căpetenia piraţilor. 

- La distanță, comandă ea, încercând să inspire au- 
toritate. 

- Aruncă pistol, spuse el cu voce groasă şi cu un ac- 
cent aproape neinteligibil. 

Disperată, Alex îşi dădu seama că era neajutorată, fi- 
indcă un singur glonţ nu era suficient ca să se salveze. 

Şeful piraţilor înaintă un pas, urmat de subordonații 
săi. Alex ridică pistolul la nivelul inimii lui. Se aflau 
prea aproape ca să rateze. 

-Încă un pas şi te omor. 

Piratul zâmbi, dezvelindu-și dinţii piliți şi pătați de 
nucă de betel!: 

-Te predai, trăieşti. Tragi, mori amândouă. 

Mâna lui Alex șovăi. Putea folosi glonţul ca s-o sal- 
veze pe Katie de viol sau de sclavie. Dar, Dumnezeule, 
nu-şi putea omori propriul copil! 

Profitând de ezitarea ei, piratul îi smulse pistolul 
din mână, îi puse piedica și şi-l puse la brâul sarongu- 
lui. Le examină cu atenție pe captive. Era un barbar, 
dar ochii săi întunecoși erau pricepuţi. Evaluă chipul 
şi silueta lui Alex aşa cum un fermier cântăreşte din 
priviri vitele. 

Femeia tresări când o mână aspră îi mângâie obra- 
zul. Cât timp trăiau, mai aveau o speranță. Avea să 
ceară să fie răscumpărate. Familia ei era o familie sus- 
pusă, deci ea şi Katie erau mult mai valoroase ca osta- 
tice decât ca sclave. 

Apoi mâna căpeteniei trecu la părul lui Katie, auriu 
în bătaia soarelui de dimineaţă. 

- Frumoasă, spuse el întinzându-se s-o ridice de pe pat. 

- Nu! urlă Alex lovindu-și adversarul și agățându-se 
de fiica ei cu ambele brațe. 

Înjurând, bărbatul se feri, iar piciorul ei îl atinse doar 
în coapsă. Făcu un semn cu mâna și doi bărbaţi se gră- 
biră să o ţintuiască pe Alex de pat în timp ce şeful o 
smulse pe Katie din braţele mamei ei. Panicată, fata îl 
lovi cu pumnii. 

- Mami! Mami! 

- Katie! 


! Fructul cărnos al palmierului areca, o plantă tropicală ce creşte 
în insulele Pacificului și în sud-estul Asiei, consumat de localnici 
pentru efectul său stimulant (n.tr.) 

Alex încercă îngrozită să se apropie din nou de fiica 
ei. Cu o privire dispreţuitoare, căpetenia își apucă pum- 
nalul de lamă și o lovi în cap cu mânerul. 

Femeia căzu inconștientă pe dată, chiar înainte ca pira- 
ţii să o scoată din cameră pe fata care striga înnebunită. 


capitolul 2 
Golful Maduri, Indiile de Est, toamna anului 1834 


Insula Maduri era apărată de bancuri periculoase și 
de stânci vulcanice amenințătoare, astfel încât singurul 
golf prielnic părea şi mai primitor. În timp ce goeleta 
Helena arunca ancora, tânărul prim ofițer al lui Gavin 
Elliott spuse: 

- E un oraș frumos, căpitane. Credeam că Maduri 
pare mai periculos. 

Gavin surâse. Benjamin Long era un bun marinar 
yankeu, cu multă experienţă, dar aceasta era prima lui 
călătorie în Indiile de Est. 

- Insulele sunt periculoase prin însăşi diversitatea 
lor. Nu e loc mai frumos pe lumea asta, dar nici vreu- 
nul mai înșelător. Aici locuiesc unele din cele mai bune 
persoane pe care le vei întâlni vreodată, dar şi unele din 
cele mai înfricoșătoare. De insulele care par civilizate, 
precum Maduri, trebuie să te fereşti cel mai mult. Este 
ușor să crezi că oamenii care locuiesc aici sunt ca noi. 
Nu-i adevărat. 

Benjamin scrută cu atenţie palatul alb, strălucitor, 
care încorona cel mai înalt deal al insulei. 

- Oamenilor nu prea le convine că am venit aici. 
Tâmplarul portughez spune că sultanul Kasan mănân- 
că oameni. 

- Mai degrabă îi torturează, dar e un conducător ager, 
care preţuiește comerțul. N-am auzit niciodată ca o navă 
occidentală să aibă probleme aici. 

Maduri era un loc sigur fiindcă oricine încălca legi- 
le sultanului risca să fie jupuit de viu, foarte încet, sau 

poate chiar prăjit, dar Gavin nu mai spuse asta. Marina- 
rii erau tare superstiţioși. Nu avea sens să îi necăjească 
fără motiv. 

- Poate că n-au fost probleme până acum, dar trebuie 
să recunosc că și pe mine mă neliniștește acest loc. 

Privirea serioasă a lui Benjamin urmări o pirogă mare 
şi împopoţonată care se apropia cu viteză de ei. Era un 
vas oficial în care se aflau probabil administratorul gol- 
fului și vameșii. 

- Nu stăm aici decât o zi sau două. Cât să lăsăm 
marfa și să mai luăm provizii. 

Fiindcă Gavin nu fusese niciodată în Maduri, se bu- 
curase atunci când un agent de expediţii din Manila îl 
rugase să transporte câteva cutii mici, ce trebuiau pre- 
date personal sultanului Kasan. Având în vedere ono- 
rariul pe care îl primise, trebuia să fi fost, într-adevăr, 
foarte valoroase, iar oprirea nu avea să îl abată de la 
itinerarul planificat decât cu câteva zile. 

Această insulă îndepărtată era o legendă în Orient. 
Bogaţi, puternici şi secretoși, sultanii din Maduri nu 
acceptau stăpânirea olandeză a Indiilor de Est, iar olan- 
dezii erau suficient de înţelepţi încât să nu forţeze nota. 
Circulau tot felul de poveşti înfiorătoare despre aceşti 
oameni, despre insulă, dar mai ales despre sultan. Poveş- 
tile erau exacerbate de faptul că străinii nu aveau voie 
să pătrundă decât pe debarcader și în câteva cârciumi. 
La fel precum chinezii, sultanii din Maduri nu voiau ca 
supuşii lor să fie corupți de ideile occidentale legate de 
educație, de comerțul liber, de dreptatea pentru omul 
de rând. 

Personal, lui Gavin îi plăceau idealurile occidentale 
subversive. Privi către steagul american ce flutura în vânt. 
Helena, numită după fata cu care se căsătorise şi pe care 
o pierduse prea devreme, era cea mai rapidă şi cea mai 
frumoasă navă din flota sa. Era construită ca o variantă 
mai mare a suplelor veliere din Baltimore și era potrivită 
pentru comerțul în China. Avea un spaţiu generos pen- 
tru depozitarea mărfurilor, era rapidă și rezistentă, astfel 
încât se putea feri de pirați şi putea face față celor mai 

rele taifunuri. De asemenea, era bine aprovizionată cu 
pistoale, fiindcă numai nebunii aveau curaj să navigheze 
neînarmaţi pe aceste mări. 

Avea să îi fie dor să fie comandantul Helenei. Deşi 
îşi începuse activitatea ca marinar, pe măsură ce afa- 
cerea creştea ajunsese să petreacă tot mai mult timp 
pe uscat. După plecarea din Maduri, urma să se în- 
drepte către Anglia, unde Benjamin avea să o preia 
pe Helena, iar Gavin să înfiinţeze o filială londoneză a 
Casei Elliott. 

Operațiunile din Macao şi Canton se aflau pe mâini 
bune și cinstite, la fel ca sediul principal din Boston. 
Londra era ultima mare provocare, capitala comerţului 
european, obiectivul pe care pusese ochii în urmă cu 
mai multe decenii. Avea să se stabilească acolo, ca un 
american puternic, bătăios, care avea să îi înfrângă 
pe negustorii londonezi pe propriul lor teren. Cu ocazia 
asta, putea să plătească și niște polițe mai vechi. O altă 
Helena nu avea să mai găsească, dar poate urma să întâl- 
nească o altă tânără blândă, de care să se îndrăgostească. 
Şi dacă vreunii o să-şi amintească de tatăl său sau dacă 
cineva o să afle că Gavin Elliott fusese născut și crescut 
în Anglia înainte să fie dus în America, triumful o să fie 
mult mai dulce. 

Nu voia să se mai întoarcă în Orient cel puţin pen- 
tru câţiva ani, asta dacă urma să se întoarcă vreodată, 
deci această călătorie era, pentru el, un rămas-bun. Deși 
Anglia și America îi erau întipărite în suflet, avea să-i fie 
dor de strălucirea Indiilor, de insulele răspândite prin 
cele mai albastre mări de pe pământ ca nişte bijuterii 
aruncate neglijent de mâna unui uriaș. Avea să-i fie dor 
şi de China, unde îşi petrecuse mare parte a timpului în 
ultimii ani, în vila spațioasă din Macao sau în înghesu- 
iala din misiunea străină de la Canton, sursa celei mai 
mari părţi a averii sale. 

Reveria îi fu întreruptă de ofițerul secund. 

- Căpitane, autoritățile din Maduri vor să vă vorbească. 

Presupunând că ştiau că transporta o livrare spe- 
cială pentru sultan, se apropie de cei trei bărbaţi care 


2 Mary Jo Putney 


coborâseră din pirogă. Doi păreau funcționari portuari 
obișnuiți, dar al treilea era chinez, nu malaiez. După 
părul încărunțţit şi îmbrăcămintea numai din mătase, 
era cu siguranță o persoană importantă. 

Gavin îşi înclină capul respectuos. 

- Bun venit pe nava Helena, domnilor, spuse el, în 
dialectul malaiez simplu care se folosea frecvent pe insu- 
le. Umila mea ambarcaţiune este onorată de prezența 
dumneavoastră. 

Spre surprinderea lui, funcţionarul chinez îi răspun- 
se într-o engleză corectă: 

- Onoarea este a noastră, căpitane Elliott. Sunt Sheng 
Yu, prim-ministrul din Maduri şi vă adresez o invitaţie 
din partea Inălțimii Sale, sultanul Kasan. 

Experienţa îl ajută pe Gavin să-și ascundă uimirea. 
De unde știa Sheng cum îl cheamă din moment ce 
el şi nava lui nu mai fuseseră în acest port? Şi cum 
de sultanul îi adresa o invitaţie unui căpitan de vas 
american? Desigur, Gavin era un negustor de succes, 
un tai-pan, fiindcă aşa se numea directorul unei com- 
panii de comerţ. Dar această invitație nu corespundea 
cunoștințelor pe care le avea el cu privire la obiceiurile 
locale. Poate că sultanul era doar preocupat de pre- 
țioasele sale cutii. 

- Aş fi încântat să conduc personal mărfurile sulta- 
nului la palat. k 

- Nu-i nevoie, mă voi ocupa eu de transport. Înălțimea 
Sa dorește să mă însoțiți la Palatul Alb, unde veți cina și 
veți petrece noaptea ca oaspete al sultanului. 

Ce naiba se întâmpla? Desigur, nu îi putea refuza in- 
vitația decât dacă era pregătit să plece imediat înapoi în 
larg. În fine, nu simți nici o amenințare și întotdeauna 
fusese prea curios. 

- Sunt copleșit de onoarea pe care i-o faceți unui umil 
căpitan. Vă rog să serviţi câteva răcoritoare în timp ce 
mă pregătesc să vă însoțesc. 

Gavin îi lăsă pe localnici în grija lui Benjamin și se 
duse să își schimbe hainele. În această parte a lumii 
se punea mare preț pe aspectul fizic, așa că îi ceruse 

unui croitor din Macao să împodobească o uniformă 
navală simplă cu cantităţi orbitoare de fire de aur și me- 
dalii strălucitoare. Pălăria tip bicorn avea chiar și pene. 
li era greu să nu râdă în timp ce purta acest costum, dar 
impresiona întotdeauna. 

Înainte să se îmbrace, îl chemă pe Suryo Indarto, 
un malaiez ale cărui îndatoriri puteau fi cu greu defini- 
te, deși, în general, erau asimilate funcției de steward. 
Suryo îl însoțea pe Gavin de mai bine de doispreze- 
ce ani și era un izvor nepreţuit de informaţii despre 
Orient, un bun profesor de arte marțiale indiene și, în 
primul rând, un prieten. 

Malaiezul intră în cabină cu paşi uşori, ca de pisi- 
că. De obicei, în larg purta sarongul specific insulelor, 
dar în porturi îmbrăca o tunică şi pantaloni de bum- 
bac alb. 

- Da, căpitane! 

- Am fost invitat să petrec noaptea la Palatul Alb şi aş 
vrea să mă însoțești, explică Gavin. Ce-ar trebui să ştiu 
despre sultanul Kasan? 

Suryo se încruntă. 

- Ai grijă, căpitane. Kasan nu te-ar chema dacă nu ar 
vrea ceva de la tine. I se spune Leopardul din Maduri 
şi îi place să se joace cu oamenii așa cum se joacă pisica 
cu şoarecii. 

-Şi ce-ar putea vrea de la mine? 

- Poate că vrea nava. Nu mai e nici una la fel de bună 
în regiunea asta. 

Gavin își atârnă la centură sabia de ceremonii, cu mâ- 
nerul cizelat și împodobit, dar căreia nu îi lipsea un tăiș 
extrem de ascuţit. 

- Helena nu e de vânzare. 

-Nu e ușor să refuzi un sultan. 

- Crezi că e periculos că i-am acceptat invitația? 

Suryo se gândi. 

- Nu, Kasan nu ar omori un căpitan străin, fiindcă 
i-ar afecta comerţul. Dar să nu faci nici o înţelegere cu 
el. Leoparzii sunt parteneri înșelători. 

- Am înţeles. 

Gavin descuie un dulap în care avea mai multe obiec- 
te de artă scumpe, din Europa, potrivite pentru a fi ofe- 
rite în dar în astfel de împrejurări. Se hotărî asupra unei 
casete muzicale minunat sculptate, care cânta piese de 
Mozart în timp ce figurile lucioase ale unui cuplu din 
secolul al optsprezecelea se învârteau de parcă dansau 
un menuet. 

- Ambalează cutia asta și adu-o împreună cu un 
schimb de haine. 

La întâlniri cu sultanul nu se mergea cu mâna goală. 

Până ce ajunse în uriașa și somptuoasă sală de audi- 
enţe a sultanului Kasan, Gavin avu suficient timp să își 
dea seama de bogăţia insulei Maduri. Nu mai văzuse 
atâta marmură strălucitoare și atâtea statui aurite de 
când îl vizitase pe maharajahul din Mysore, din India. 
Camerele în care fusese cazat erau demne de un prinț. 
Cinic, se gândi că, mai mult ca sigur, sultanul voia ceva 
important. 

Când sună gongul, încetară pe dată şoaptele zecilor 
de curteni care se îngrămădiseră de-a lungul pereţilor 
sălii de audienţe. Sheng Yu anunţă: 

- Înălţime, permiteţi-mi, vă rog, să-l prezint pe căpi- 
tanul Gavin Elliott, tai-pan al Casei Elliott, stăpânul 
navei Helena. 

- Bun venit în Maduri, căpitane Elliott. 

La fel ca Sheng, sultanul Kasan vorbea excelent limba 
engleză. Era un bărbat înalt, solid, de patruzeci și ceva 
de ani, înveșmântat în mătase şi giuvaieruri. Tronul ma- 
siv era construit ca o coroană de păun și era incrustat cu 
o sumedenie de pietre preţioase albastre, verzi şi violet, 
demne de un rege. 

-Vä mulţumesc, Înălțimea Voastră, răspunse Gavin, 
luându-și privirea de la tron. Am auzit multe despre 
minunile din Maduri, dar niciodată nu am crezut 
că voi avea şansa să le văd în persoană. Vă rog să ac- 
ceptaţi acest umil cadou, ca semn al recunoștinţei mele 
pentru onoarea ce mi-o faceți, adăugă el făcându-i un 
semn lui Suryo, care se apropie cu cutia lustruită din 
lemn de nuc. 

Suryo scoase caseta muzicală din cutie şi i-o dădu 
unui servitor care urcă treptele către tron și îngenunche 
pentru a-i oferi darul sultanului. Kasan luă cutia muzi- 
cală şi o studie mulțumit. Gavin se pregătea să îi arate 
cheia care declanșa mecanismul, însă sultanul îşi dădu 
seama singur. 

Cuplul migălos sculptat începu să danseze în timp 
ce notele vesele ale unei piese de Mozart se revărsară în 
încăperea luminoasă. Curtenii ce străjuiau pereţii încă- 
perii priviră cu interes și chiar și sultanul zâmbi. 

- Un cadou foarte frumos, căpitane. Îţi mulțumesc. 

Mai roti cheia de două ori și lăsă mecanismul să mear- 
gă până la capăt, iar apoi îi înapoie cutia servitorului 
care rămăsese îngenuncheat. Cutia alunecă din mâinile 
servitorului şi se izbi de podeaua de marmură. Din sa- 
lä se auziră exclamaţii de uluire, iar figurinele dansa- 
toare se desprinseră şi se făcură bucățele. 

Ameninţător, sultanul Kasan scoase un bici scurt din 
cingătoarea aurie şi îl lovi sălbatic pe servitor peste faţă. 
Acesta strigă, apoi îşi plecă grumazul supus, în timp ce 
sângele îi țâșnea din obrazul stâng. Doi centimetri mai 
sus și biciul i-ar fi distrus ochiul. 

Impasibil în faţa acestei brutalităţi gratuite, Gavin își 
dădu seama că în palat lucrau cu siguranţă sclavi, nu 
servitori. Nici un om care lucra pe bani nu ar fi acceptat 
un asemenea tratament din partea stăpânului său. 

Punând biciul la loc în cingătoare, Kasan se ridică de 
pe tron și cobori spre Gavin. De aproape, ochii săi întu- 
necaţi aveau strălucirea amenințătoare a unui șarpe. 

- Haide afară, căpitane. 

Gavin îl urmă pe Kasan pe sub o boltă care conducea 
către o largă curte interioară, ale cărei bănci erau um- 
brite de pâlcuri de palmieri și flori. Privind panorama 
impresionantă a oraşului și a golfului, el spuse: 

- Vorbiţi perfect limba engleză, Înălțimea Voastră. 

- Vorbesc şi olandeza, și franceza la fel de bine. Tatăl 
meu mi-a adus profesori din Europa ca să învăţ limbile 
şi obiceiurile dușmanilor noştri. 

- Mă consideraţi dușman, Înălțimea Voastră? 

-Eşti american, nu englez. Neamul vostru a purtat 
două războaie cu Anglia. Duşmanul dușmanului meu 
mi-e prieten. 

În partea din dreaptă a verandei se afla o lunetă mon- 
tată pe un suport rotativ, astfel încât putea fi îndreptată 
în orice direcţie. Sultanul se apropie de ea şi o îndreptă 
către golf. După ce o ajustă, îi făcu semn lui Gavin să 
vină să privească. 

- Nava ta arată foarte bine. 

Gavin văzu imaginea Helenei atât de clar, încât îl pu- 
tea zări pe Benjamin Long la pupa și pe matelotul care 
ancora catargul. Vedea chiar şi unduirile părului auriu 
ale figurii de galion, o tânără angelică inspirată de ade- 
vărata Helena. Bănuind că Suryo avea dreptate, Gavin 
se îndepărtă de lunetă. 

- Vă mulţumesc, Înălțimea Voastră. Helena este biju- 
teria flotei mele. 

Spera că asta dădea de înţeles că nava nu era de 
vânzare. 

Părând să înțeleagă ceea ce nu i se spusese, Kasan 
făcu sec: 

-Eşti un bărbat care preferă francheţea, căpitane. 
De ce nu spui direct ce gândeşti? 

- Prea bine, Înălțimea Voastră. De ce mă aflu aici, un 
loc în care au fost poftiți puţini vestici, dacă o fi călcat 
vreunul vreodată? Cu siguranță nu pentru amabilități 
sociale. 

- Ai dreptate. Nu o vreau pe Helena, căpitane Elliott, 
spuse sultanul cu un zâmbet vag şi rece. Vreau întrea- 
ga flotă. 


capitolul 3 


Intrebându-se dacă nu cumva sultanul glumea, 
Gavin spuse: 

- Afacerea mea nu e de vânzare. 

- Nu vreau să o cumpăr, ci mai degrabă să stabilim 
un parteneriat care ar fi avantajos pentru amândoi. Eşti 

cunoscut pentru competența și onestitatea ta. Maduri 
e o insulă bogată și aș vrea să îmi dezvolt comerţul mon- 
dial astfel încât să nu îmi fie afectate posesiunile. Asta 
înseamnă că trebuie să angajez un agent în care să am 
încredere absolută. O companie comercială occidenta- 
lä, care să nu fie europeană. 

-Deci mă vreţi fiindcă cunosc pieţele și obiceiurile 
vestice, dar nu mă voi supune controalelor britanice sau 
olandeze. 

- Exact, căpitane. Eşti interesat? 

Gavin ezită. Un acord de comerţ exclusiv cu Ma- 
duri ar fi putut fi foarte profitabil, dar își aduse amin- 
te de avertizarea lui Suryo: un leopard e un partener 
înşelător. Dacă Gavin era de acord cu propunerea lui 
Kasan, fiecare navă și fiecare marinar care ajungeau în 
Maduri puteau cădea pradă temperamentului năvalnic 
al sultanului. 

- Sugestia voastră e interesantă, dar mă pregătesc să 
mă mut la Londra ca să deschid un nou birou. Interese- 
le voastre comerciale ar trebui supravegheate de cineva 
cu sediul în Orient. 

-Ar trebui să petreci mult timp în Maduri, dar nu 
cred că vei considera asta o neplăcere, spuse sultanul 
privindu-l aprig. Ai mare succes acum, dar te pot trans- 
forma într-un prinţ al Orientului, cu averi și puteri cum 
nu ţi-ai putea închipui. 

Gavin muncise întreaga viață ca să adune avere și pu- 
tere şi, totuşi... un leopard e un partener înşelător. 

- Mi-aţi dat o temă grea de gândire, Înălţimea Voas- 
tră. Voi avea nevoie de timp ca să iau o decizie. 

Sultanul zâmbi fermecător. P 

- De asta te-am şi invitat să rămâi peste noapte. Îţi voi 
arăta splendorile orașului meu. Poate asta te va ajuta să 
te hotărăști. 

După o scurtă plimbare prin palatul uriaș, ajunseră 
la două lectici, care erau mai potrivite pentru străzile 
abrupte ale orașului decât o trăsură. Fură însoțiți de un 
grup de paznici bine îmbrăcaţi. Gavin nu văzu nici mă- 
car un cerşetor, ceea ce nu i se mai întâmplase în vreun 

alt oraş. Se întrebă cum se proceda cu cerșetorii şi spera 
că nu erau biciuiți sau schingiuiţi. 

Plimbarea se concentră mai mult pe zona din jurul 
golfului, unde sultanul deținea toate depozitele şi închi- 
ria spaţii pentru negustori. Aromele de lemn de santal, 
ceai şi mirodenii înmiresmau căldura sufocantă, împre- 
ună cu mirosurile naturale de sare şi de peşti morţi. Tu- 
nurile mari, moderne, poziționate astfel încât să poată 
acoperi tot golful nu contribuiau însă nici pe departe la 
această atmosferă liniştită. Mai mult ca sigur, dacă brita- 
nicii sau olandezii încercau să invadeze insula, aveau să 
fie proiectaţi în aer. 

Orașul ar fi putut deveni unul dintre cele mai mari 
centre comerciale din Orient, însă, cu cât vedea mai 
multe, cu atât Gavin devenea mai neliniștit. Kasan in- 
sista să aibă control absolut asupra împărăției sale, iar 
aceasta includea orice om care lucra pentru el. De fapt, 
bănuia Gavin, sultanul era genul de om căruia îi făcea 
mare plăcere să supună parteneri puternici și indepen- 
denţi. Acest preţ era prea mare, oricât de mult ar fi 
putut câștiga din transportul şi comercializarea produ- 
selor insulei. 

După o vizită pe şantierul naval, sultanul le ordonă 
purtătorilor lecticilor să se întoarcă la palat. Drumul 
trecea printr-o piață mare, unde mai mulți oameni erau 
îngrămădiţi în jurul unui pavilion deschis. 

- Acesta este un târg? întrebă Gavin. 

- Da, şi e una dintre cele mai profitabile afaceri ale 
mele. Vino să vezi. 

Purtătorii lăsară lecticile mai jos, astfel încât ocu- 
panţii lor să poată cobori. Când localnicii îşi văzură 
conducătorul, prin mulțime se deschise un drum care 
dezvălui o platformă unde se aflau doi bărbaţi. Tăce- 
rea fu mormântală până ce Kasan făcu semn să conti- 
nue vânzarea. 

Gavin înghiţi în sec atunci când văzu că obiectul 
atenţiei era un tânăr malaiez înlănţuit și învelit doar 
într-o cârpă. Privea rece către mulțime, în timp ce vân- 
zătorul mergea de colo-colo, vorbind în dialectul local, 

apucând bicepşii tânărului și lovindu-l cu palma pe 
coapsele musculoase. 

- Este cel mai mare târg de sclavi după Sulu din Fili- 
pine, spuse sultanul studiind figura lui Gavin. Nu ești 
de acord? Sclavia face parte din viaţă. Deşi britanicii au 
interzis-O, țara ta încă nu a făcut-o. 

- E un subiect asupra cărora există opinii împărțite. 

Odinioară, în Boston, Gavin fusese întrebat discret 
despre posibilitatea de a transporta sclavi în Caraibe. 
Il dăduse afară pe cel care îi adresase întrebarea și îşi 
dublase contribuţia anuală pentru sprijinirea eforturi- 
lor aboliționiste ale quakerilor. 

- Atunci să nu mai zăbovim, spuse sultanul politicos, 
însă amuzat de stinghereala oaspetelui său. 

Vânzarea tânărului se încheie după o licitație scurtă 
şi fu dus la o masă unde banii şi biletele de vânzare 
trecură de la un proprietar la altul. Scârbit, Gavin privi 
în altă parte și văzu cum se aducea următorul „produs“ 
dintr-un adăpost aflat în spatele pavilionului: o femeie 
înaltă, cu părul negru încâlcit, cu privirea în pământ și 
cu un căluș la gură. Prin sarongul și cămașa ponosite se 
vedeau murdăria și vânătăile, iar lanţurile îi adânceau 
cicatricile de la încheieturi și de la glezne. 

Observând direcţia privirii lui Gavin, sultanul spuse: 

- Deşi e murdară, e o fetişcană frumoasă, dar călușul 
înseamnă că are o limbă spurcată. Probabil e şi sălba- 
tică, altfel n-ar fi vândută la un târg public, ca o sclavă 
de bucătărie. 

Pentru un bărbat care fusese educat să cinstească toa- 
te femeile, era de neconceput ca o femeie să fie umilită 
în acest mod. Simţind că ar fi fost laş să privească în altă 
parte, Gavin se forță să se uite în timp ce era adusă pe 
platformă. 

Pe prima treaptă, un paznic făcu o remarcă necuviin- 
cioasă și sfâșie jumătate din cămașa care acoperea bus- 
tul femeii, dezvelind un sân mult mai alb decât chipul 
bronzat. Agilă ca un şarpe, tânăra își apucă lanţurile de 
la încheietură şi le roti ca pe o armă, izbind cu zalele 

de fier chipul asupritorului ei. Paznicul urlă şi căzu pe 
spate, cu sângele șiroind din nas. 

În timpul mișcării de atac, Gavin putu observa chipul 
secătuit al femeii și ochii albaştri mânioși. Dumnezeule, 
era europeană! 

Tânăra îl zări şi avu şi ea aceeași revelație. Dându-și 
jos călușul, se aruncă spre Gavin. 

- Ajutaţi-mă, vă rog! 

Amuţi atunci când trei paznici o trântiră la pământ. 
Se luptă feroce până ce unul dintre paznici o pălmui și 
îi puse călușul la loc. 

Când Gavin făcu, instinctiv, gestul de a interveni, 
sultanul observă, cu voce joasă: 

- Te interesează sclava asta? 

Reamintindu-și în ce situație se afla, Gavin se opri, 
încleştându-și pumnii. 

- Da. Aș putea să o cumpăr? 

- Credeam că nu ești de acord cu sclavia. 

-Nu sunt. Vreau să o eliberez. 

Îşi dădu seama ce greșeală comisese atunci când văzu 
gândurile intense de pe chipul lui Kasan. Arătându- 
şi interesul, îi oferise celuilalt bărbat un avantaj peri- 
culos. Sultanul rosti mai multe porunci în dialectul 
local. Paznicii înclinară din cap, apoi o duseră înapoi 
pe femeie la adăpostul unde erau păstraţi sclavii până la 
vânzare. Tânăra îl privi disperată pe Gavin până ce nu o 
mai văzură. 

- Pot să vorbesc cu vânzătorul!? întrebă Gavin încer- 
când să nu pară foarte preocupat. O femeie sălbatică nu 
trebuie să aibă un preț prea mare, deci am putea ajunge 
la un acord. 

-Creștinii nu au voie să cumpere sclavi, spuse Kasan, 
dar poate că am putea aranja asta. Vino. E timpul să ne 
întoarcem la palat. 

Întrebându-se dacă nu cumva Kasan tocmai inventase 
legea potrivit căreia creștinii nu aveau voie să cumpere 
sclavi, Gavin se întoarse în tăcere la lectică. Trebuia să 
aibă răbdare ca sultanul să fie pregătit să discute despre 
această femeie. Însă în timp ce purtătorii se chinuiau 

să îl urce pe dealul abrupt, nu putea să nu se întrebe 
care era povestea ei. 

La banchetul din seara aceea fusese invitată probabil 
jumătate din nobilimea din Maduri şi păru că nu se 
mai termină. Gavin stătea în dreapta sultanului, iar în 
stânga acestuia se afla Sheng Yu. Ministrul chinez vor- 
bea pe un ton agreabil, dar Gavin se întrebă ce părere 
avea bărbatul despre faptul că sultanul îi arăta asemenea 
favoruri unui străin. Bănuia că sub mâna de fier a lui 
Kasan sălășluiau mai multe grupuri rivale, care se lup- 
tau pentru favorurile conducătorului. 

Bău vinul de orez şi gustă din mâncarea exotică în 
timp ce Kasan îi testa cunoștințele și discuta despre mo- 
durile în care Casa Elliott ar fi putut fi de folos pentru 
Maduri. Sultanul era foarte bine informat și îi puse în- 
trebări inteligente. Deşi avea dubii, pe Gavin îl intere- 
sa posibilitatea de a dezvolta o piață mondială pentru 
această insulă. Provocările urmau să fie mari, iar riscuri- 
le şi recompensele chiar și mai mari. 

Într-o pauză între nesfârșitele feluri de mâncare, 
intrară nouă dansatoare, zvelte şi elegante ca nişte că- 
prioare. Muzica de fundal fusese asigurată de o orches- 
tră tradițională compusă în principal din instrumente 
de percuție, care acum abordă un ritm mai captivant. 
Femeile începură să danseze la unison. Mişcările sinu- 
oase şi mișcările subtile de braţe erau diferite față de 
dansurile occidentale, dar orice bărbat era încântat 
de grația și frumuseţea dansatoarelor. 

-Ai dori să te însoțească o dansatoare în seara asta? 
întrebă Kasan. 

În pofida anilor petrecuți în Orient, conştiinţa pres- 
biteriană a lui Gavin nu căzuse niciodată pradă unor 
asemenea capricii. 

- Vă mulţumesc, dar nu. Am multe lucruri la care 
trebuie să mă gândesc şi nu aș vrea să fiu distras. 

- Te gândeşti la sclava aceea? întrebă sultanul zâm- 
bind leneș. 

Băuse destul de mult pentru un bărbat care, cel puţin 
teoretic, era musulman. Deşi vorbea clar, ochii i se înce- 
țoşau pe măsură ce trecea seara. 

Bucuros că fusese deschis subiectul, Gavin răspunse: 

- După cum am spus mai devreme, aş vrea să o cum- 
păr, dar nu ca pe o parteneră de pat. Nu m-a interesat 
în acest fel. 

Recunoscu, stingherit, în sinea lui, că acest lucru nu 
era adevărat. Chiar și aşa zdrențăroasă şi bătută, era o 
femeie uimitoare. Genul de femeie care avea să atragă 
întotdeauna privirile bărbaţilor. 

- Eşti... cum se spune în engleză? Eşti un puritan, 
căpitane. 

- Poate, spuse Gavin, dar vă interesează onestitatea și 
munca, iar acestea sunt valori puritane. 

- Punct ochit, punct lovit, spuse Kasan pocnind din 
degete, iar sclavul din spatele său îi întinse o pereche 
de obiecte cu douăsprezece feţe, nu mai mari de cinci 
centimetri. Kasan se jucă puţin cu ele. Erau sculptate în 
fildeş şi aveau simboluri gravate cu aur pe fiecare faţetă 
pentagonală. Maduri are un tip unic de zaruri, adăugă 
el. Vrei să îţi încerci norocul? 

- Nouă, puritanilor, nu ne plac jocurile de noroc, răs- 
punse Gavin sec. Mai ales atunci când nu știm regulile. 

- Zarurile cu douăsprezece fețe sunt foarte vechi. 
În pereche, se folosesc pentru jocuri de noroc sau pen- 
tru prezicerea viitorului. Unul singur se foloseşte la ceea 
ce noi numim Singa Mainam. Jocul Leului. 

Kasan aruncă un zar pe masă. Când acesta se opri, 
adăugă: 

- Atunci când un războinic voia să își provoace mai- 
marele, pentru a prelua şefia, arunca zarul de cinci ori. 
Fiecare simbol pune la încercare puterea, înțelepciu- 
nea sau curajul pe care trebuie să le aibă un bun lider. 
Sabie sau şah. Inot sau tir. Scufundări sau lupte cu dra- 
gonul. Acest simbol înseamnă luptă fără arme. Mâinile 
zeilor stabilesc cu ce provocări se înfruntă nou-venitul, 
continuă el cu un alt zâmbet leneș. Înţelegi că asta se 
întâmpla cu mult timp înainte ca islamul să ajungă 

în insule şi să ne civilizăm. Dar Jocul Leului încă e o 
parte din noi. 

- Maduri e cu siguranță unică între insule, făcu 
Gavin intrigat. 

-Şi aşa va rămâne. Nu vom ajunge carne de tun pen- 
tru europeni, spuse Kasan pe un ton moale şi ucigător. 

Gândindu-se că bărbatul era deopotrivă admirabil și 
înfricoșător, Gavin ridică paharul cu vin de orez. 

- Vă doresc ca țara să nu vă fie niciodată invadată de 
europeni, Înălțimea Voastră. 

Kasan surâse şi răspunse ridicând paharul la rândul 
său, iar conversaţia deveni mai lejeră. Totuşi, fu o ușu- 
rare atunci când banchetul se termină în sfârșit. Gavin 
îşi urmă obosit ghidul prin coridoarele palatului în- 
tins. Se întrebă dacă şi ghidul era un alt sclav. Probabil. 
De ce ar fi plătit sultanul salarii când avea la dispoziție 
atât de mulţi sclavi? 

Îşi aduse din nou aminte de sclava europeană. Oare 
se afla în vreo celulă mizeră, rugându-se ca el să o poată 
ajuta? Sau era bătută, plină de sânge, fără vreo speranță? 
Spera ca Suryo să fi aflat ceva despre ea, fiindcă îşi tri- 
misese prietenul să socializeze cu personalul de serviciu 
de la palat ca să afle mai multe despre viața adevărată 
din Maduri. 

Gavin intră în apartamentul ce îi fusese rezervat şi se 
opri uluit. În mijlocul salonului se afla o cuşcă uriașă, 
hexagonală, din gratii masive, lucioase. lar într-un colț, 
ghemuită, era sclava. 


capitolul 4 


Alex adormise în sfârșit într-un colț al cuștii, dar sări 
în sus atunci când auzi pași. Sclavia o învățase că schim- 
bările nu reprezentau aproape niciodată o îmbunătățire 
și se îngrozise atunci când paznicii o aduseseră la pa- 
lat şi o închiseseră în această cușcă cu trei lacăte, într-o 
încăpere ciudată, foarte luxoasă. 

La început, lumina firavă a singurei lămpi îi arătă 
doar sosirea unui bărbat înalt, intimidant. Apoi îl re- 
cunoscu pe europeanul care venise la târgul de sclavi. 
Începuse să se întrebe dacă nu cumva fusese o haluci- 
nație, dar era adevărat, era un bărbat înalt, puternic, cu 
un aer autoritar. Ochii căprui şi părul aproape blond 
trebuiau să aparţină unui european. Se ridică și străbătu 
podeaua cușştii, lipindu-se de gratii şi studiindu-l cu ne- 
saț. Uniforma țipătoare nu era britanică, poate germană 
sau scandinavă. 

Îşi înăbuşi speranțele gândindu-se că faptul că era 
european nu însemna neapărat că o va ajuta. Deși, 
instinctiv, îi ceruse ajutorul la târgul de sclavi, acum, 
că erau față în față, îşi aminti că vesticii care frecventau 
tărâmuri așa de îndepărtate erau aventurieri şi renegaţi. 
Poate că acesta îi ceruse sultanului să o folosească pe 
sclava europeană. 

Nu conta. Chiar dacă motivele lui erau necurate, era 
cea mai bună șansă a ei la libertate și avea să facă orice 
numai ca el s-o ajute. 

Bărbatul se opri uluit atunci când o văzu. Bucuroa- 
să că probabil el nu era responsabil pentru prezenţa ei 
acolo, Alex îl întrebă: 

- Vorbiţi engleză? Parlez vous français? 

- Ambele, îi răspunse el în engleză. Cum ați ajuns în 
camera mea? 

-Nu am idee. Încapabilă să își ascundă amărăciunea, 
ea adăugă: Sclavilor nu prea li se spune de ce li se întâm- 
plă anumite lucruri. 

- Îmi pare rău, spuse el crispat. A fost o întrebare 
prostească. 

Deşi îşi cususe cămaşa zdrenţuită cât de bine putuse, 
îşi dădea seama că sânii îi erau sugrumaţi de materialul 
subțire, uzat. Era mai mare decât majoritatea femeilor 
de pe insulă și nu găsiseră o kebaya pe mărimea ei. 

Când ajunse cu privirea la sânii ei, Gavin se uită repe- 
de în altă parte. Femeii i se păru un semn bun: dacă era 
un bărbat onorabil, era mai probabil să o ajute. 

El intră în dormitor şi se întoarse cu o cămașă împă- 
turită cu grijă. 

- Vreți cămaşa asta? 

- O, da, vă rog. 

li întinse cămașa printre gratii şi ea O trase imediat 
pe cap. li ajungea aproape până la genunchi. Inainte 
să-şi suflece mânecile, își frecă fața de materialul alb și 
proaspăt. 

- Miroase atât de bine. E atât de curată. 

Gavin se uită în cușcă, dar acolo nu erau decât ea şi 
o oală de alamă. 

- Mai aveţi nevoie de altceva? Mâncare sau băutură? 

Femeia îşi umezi buzele. Nu mâncase şi nu băuse ni- 
mic de dimineața devreme, iar prima oră în cușcă şi-o 
petrecuse privind cu jind la un castron cu fructe de pe 
o măsuţă. 

- Apă, vă rog. Şi apoi... aţi putea să-mi daţi niște 
fructe? 

- Sigur că da, spuse el punând castronul cu fructe pe 
podea, astfel încât ea să le poată apuca printre gratii. 

În timp ce ea decojea şi mânca o portocală specifică 
acelei zone, pe nume jeruk manis, bărbatul strânse perne 
de pe o banchetă şi le împinse printre gratii. Recunoscă- 
toare, Alex se sprijini pe o pernă. În ultimele luni învă- 
țase să aprecieze şi cele mai mici conforturi. 

-Mie teamă că nu am apă, doar vin de orez, spu- 
se el, așezându-se pe altă pernă, lângă cușcă, ținând în 
mână o sticlă și două pahare. Să beţi cu grijă. Este destul 
de puternic. 

- Mulţumesc. Vinul de orez mergea destul de bine cu 
banana pe care o alesese şi se bucură de căldura care îi 
relaxă mușchii încleştați. Închise ochii pentru o clipă, 
savurând compania. Îmi pare rău, am uitat complet de 
bunele maniere. Mă numesc Alexandra Warren şi sunt 
din Anglia. 

-Eu sunt Gavin Elliott din Boston, stăpânul unei 
nave de comerț. Apoi adăugă, observându-i privirea: 
Ignorați uniforma, a fost creată numai ca să ia ochii. 

Un american? Nu la fel de bine ca un conațional, dar 
pe aproape. 

-Şi ce căutați la târgul de sclavi? 

- Din întâmplare. Sultanul Kasan vrea ca firma mea 
de comerţ să devină agentul său de transport exclusiv, 
aşa că mi-a arătat oraşul. 

Femeia zâmbi cinic. 

- V-a arătat şi flota de pirați? Probabil că nu. Cred că 
se află de cealaltă parte a insulei. 

Gavin se holbă la ea. 

- Sultanul are nave de pirați? 

-Nu sunt sigură dacă e chiar șeful lor sau dacă pur şi 
simplu îi lasă să îi folosească insula ca bază, în schimbul 
unui procent din prăzi. În orice caz, Maduri este cămi- 
nul unor zeci de pirogi ale piraţilor. 

Chipul lui Elliott se înăspri. 

- Ştiu că în această parte a lumii pirateria e conside- 
rată o simplă afacere de familie, dar nu sunt de acord cu 
acest punct de vedere. Aţi fost capturată de pirați? 

-Soțul meu a fost militar și era cantonat la Sydney. 
Acum vreo șase luni, după moartea lui, ne întorceam în 
Anglia când ne-au atacat pirații, după o furtună. Poate 
că era mai bine dacă ne scufundam, spuse ea cutremu- 
rându-se. Am încercat să-i conving pe răpitori că putea fi 
răscumpărate la un preț bun, dar nu m-au luat în seamă. 
Alex își încleștă mâinile pe gratiile care îi despărțeau, iar 
degetele i se albiră. Fetiţa mea Katie a fost luată de lângă 
mine imediat cum ne-au prins. 

Lui Elliot i se tăie respiraţia. 

- Îmi pare rău. Câţi ani are? 

- Opt. Acum aproape nouă. 

Alex se gândi la Katie, la cum o văzuse ultima dată. 
Oare cât de mult crescuse? Oare unde era acum? 

-Opt ani, spuse el încet. Atât de mică. 

Văzând compasiunea de pe chipul lui, îl imploră: 

-Mă puteţi ajuta, căpitane Elliot? Dacă mi-aţi 
cumpăra libertatea, vă jur că vă voi plăti de două ori 
pe atât. 

Bărbatul se încruntă. 

- În după-amiaza aceasta l-am întrebat pe sultan cum 
pot proceda, dar mi-a zis că e imposibil. 

Deci încercase deja și eșuase. Dezamăgită, ea întrebă: 

-De ce nu mă lasă sultanul să fiu vândută? Nu va- 
lorez nimic. Mi s-a tot spus asta în fiecare zi de când 
m-au capturat. 

- Sultanul Kasan are o... o minte complicată. Fiindcă 
nu i-am acceptat oferta, ar putea vrea să vă folosească 
drept mijloc de convingere. 

- E absurd. Nu însemn nimic pentru dumneavoas- 
tră, spuse Alex întinzându-se spre încă un fruct. Cum ar 
putea conta soarta mea în decizia dumneavoastră de a 
deveni sau nu reprezentantul lui comercial? 

- Pentru el a fost evident că nu suport să văd subju- 
gată o femeie din neamul meu, spuse Elliott gânditor. 
Probabil de asta v-a adus în camera mea. Dacă eram 
îngrijorat de soarta unei femei pe care nu o cunoș- 
team, voi fi şi mai preocupat odată ce ne vom cunoaște. 
Se ridică repede și dădu ocol cuștii, verificând gratiile 
lucioase. Cușca e prinsă şi de podea și de tavan, iar la- 
cătele sunt formidabile. Cu timp şi cu uneltele potrivite 
v-am putea elibera, dar nu avem cum să facem asta în 
seara asta, ca să vă duc la nava mea. Nu putem decât să 
vorbim. Să devenim prieteni, în loc să rămânem străini, 
mai spuse el dând din cap cu admiraţie reţinută. Kasan 
e diabolic de inteligent. 

- Deci acum nu sunt numai o sclavă, ci și un pion. 

li venea să plângă la gândul că depindea complet 
de bunăvoința unui străin. Elliott părea un om bun, 
dar mai mult ca sigur avea limite în a ajuta o persoană 
pe care abia o cunoscuse. Îşi îngropă chipul în mâini, 
aproape disperată. 

-Şi când te gândeşti că atunci când eram tânără vo- 
iam să fiu băiat, ca să pot avea parte de aventuri! Ar fi 
trebuit să rămân în Anglia. 

- Din cauza fiicei? întrebă el așezându-se din nou şi 
umplând la loc paharele. 

Ea încuviinţă din cap, străduindu-se din răsputeri să 
se stăpânească. 

- Katie e atât de minunată, e blondă, este frumoasă. 
A fost cel mai vesel copil pe care lam cunoscut vreo- 
dată. Acum, când încerc să dorm, o aud cum striga când 
a luat-o piratul acela nenorocit. Mă întreb încontinuu 
unde-o fi. Cum se poartă cu ea. Cum s-o iau înapoi. 
Dacă scap vreodată din locul ăsta de mizerie, mă duc la 
Singapore. Poate ne vor ajuta militarii, fiindcă tatăl ei 
a fost ofițer. 

- Sunt sigur că vor face tot posibilul. 

Simţind reținerea din vocea lui Elliott, Alex spuse 
crispată: 

- Probabil credeți că sunt o fraieră fiindcă sper că îmi 
voi revedea fiica. Probabil e ascunsă în haremul vreu- 
nui bărbat bogat și e imposibil de găsit. Poate... poate 
e chiar moartă. 

-Mai mult ca sigur se poartă bine cu ea, spuse el li- 
niștitor. Oamenii de pe insule sunt prietenoși şi blânzi 
cu copiii, iar ea e suficient de mică încât să se adapteze. 
Deși probabil a fost vândută ca sclavă, va fi preţuită cu 
siguranţă, atât pentru propria persoană, cât și fiindcă o 
fetiță blondă şi frumoasă e rară şi valoroasă. 

Dar Elliott nu spuse că credea că Alex și-ar putea re- 
vedea fiica. 

- Mă rog să aveţi dreptate. Puteţi... puteţi să vă închi- 
puiţi ce înseamnă să-ţi pierzi copilul? 

După o tăcere îndelungată, el răspunse: 

- Puțin. Soţia mea a murit la naştere, iar fiica noas- 
tră a doua zi. O botezasem Anna. Acum ar avea vreo 
optani. 

Alex simţi un nod în gât şi pentru o secundă uită de 
propria durere. Îl privise pe căpitanul Elliott doar din 
perspectiva dorințelor ei. Acum îl vedea ca pe o persoa- 
nă independentă. Era cu câţiva ani mai mare ca ea, pro- 
babil avea în jur de treizeci și cinci de ani. Deşi chipul 
bronzat era puternic, pe el se citeau umor, inteligență şi 
înţelepciunea greu încercată a unui bărbat care trăise o 
viaţă intensă, plină. 

Îşi dădu seama că era şi foarte chipeș. Aproape că nici 
nu observase, în starea de surescitare în care se afla. 

-Îmi pare foarte rău pentru pierderea dumneavoas- 
tră, căpitane. 

- Înveţi să înduri, ridică el din umeri. 

Dar durerea nu dispărea niciodată pe de-a întregul, şi 
Alex încă o vedea la el. 

-Sunteţi atât de puternic, spuse ea încet. Sper să nu 
trebuiască să învăţ să fiu şi eu așa. 

- Aţi învăţat deja. Aţi supravieţuit şase luni în sclavie 
şi sunteți la fel de puternică, spuse el sorbindu-și vinul 
de orez. Aţi aşteptat să fiți vândută toate lunile astea? 

- Asta a fost a treia vânzare, răspunse ea sprijinindu-și 
capul de gratii. Nu sunt o sclavă prea bună. M-au cum- 
părat doi bărbaţi pentru haremurile lor, fiindcă eram o 
străină exotică, dar apoi li s-a părut că sunt prea nesu- 
pusă și rebelă ca să mă mai țină. A doua oară preţul a 
fost mai mic decât prima şi, după cum aţi văzut, de data 
asta mi-au pus căluş ca să nu pot vorbi și m-au adus la 
un târg public. 

Gavin fluieră încet. 

- Sunteţi o femeie de neîmblânzit, doamnă Warren. 

- Nu de neîmblânzit. Disperată, spuse ea simplu. 
Am luptat ca să mă pot duce după Katie. Dacă nu era 
ea, poate mă dădeam bătută. Ar fi fost mult mai uşor. 

Şi mai sigur. Avea să poarte cicatricile răzvrătirii pen- 
tru tot restul vieţii. 

- Katie e în Maduri? 

-O femeie din primul harem, Amnah, a pus câteva 
întrebări pentru mine şi i s-a spus că Katie a fost dusă 
pe altă insulă, dar nu ştia unde. Katie ar putea fi ori- 
unde, adăugă Alex făcând o pauză ca s-o binecuvânteze 
în gând pe Amnah, o femeie care fusese miloasă cu o 
străină înnebunită de durere. Dar o voi găsi chiar dacă 
trebuie s-o caut toată viaţa. 

- Nimeni nu ar trebui să ducă de unul singur o ase- 
menea povară, spuse Elliott întinzându-se printre gratii 
către mâna ei, apoi retrăgându-se, fără să o atingă, când 
ea făcu instinctiv un pas în spate. Vă jur că veţi fi liberă, 
doamnă Warren. Şi voi face tot posibilul să vă ajut să vă 
găsiţi fiica. 

Alex tresări, uluită că un străin îi făcea o asemenea 
promisiune, deşi abia o cunoştea. Dar vorbea serios, 
i se citea în privire. Își dădu repede seama că faptul că 
îşi pierduse soția şi fiica îl motiva să le salveze pe ea și 
pe Katie. Chiar dacă nu îşi putuse salva propria familie, 
poate că dacă o ajuta pe ea reușea să scape de o parte 
din vina și durerea care îl hăituiau. 

Sclavia o învățase să fie nemilos de pragmatică. Nu era 
mândră de faptul că ar fi făcut orice ca s-o ia pe Katie 
înapoi, chiar și să se folosească de durerea unui om bun, 
dar asta nu conta. Mândria fusese unul dintre primele 
lucruri la care renunțase. 

-Vă voi reaminti ce promisiune ați făcut, căpitane 
Elliott, spuse ea şovăind. Şi Dumnezeu să vă binecuvân- 
teze pentru ajutor. 

-Cum aş putea să nu ajut o femeie în situația dum- 
neavoastră? Fără să-şi dea seama că tocmai făcuse ceva 
extraordinar, Gavin se ridică şi inspectă mobilele somp- 
tuoase din cameră. Presupun că vă veți petrece noap- 
tea aici, deci trebuie să vă simţiți cât de cât confortabil. 
Acest paravan vă va oferi puţină intimitate. 

Plie paravanul din lemn de santal și îl strecură printre 
gratiile înguste. Alex simți aroma înțepătoare a lemnu- 
lui în timp ce trăgea paravanul înăuntru și îl așeza astfel 
încât să ascundă un colț al cuştii de camera principală şi 
de dormitorul lui Elliott. 

-E perfect. Nu vă închipuiți de cât timp visez la 
puţină intimitate. 

În seara aceea avea să doarmă în spatele paravanu- 
lui şi avea să îl folosească şi ca să ascundă umilitoarea 
oală de noapte. Modestia era o altă calitate la care tre- 
buise să renunţe. 

- Vă mulțumesc. 

-Ce mai aveţi nevoie? 

- Aveţi cumva o pătură sau o cuvertură pentru mine? 
Se face cam frig. 

Dispăru în dormitor şi se întoarse cu o țesătură groa- 
să, de culoare maroniu-stacojie. Recunoscătoare, Alex 
se înfăşură în ea, apreciindu-i frumuseţea şi căldura. 

-Voi petrece o noapte în lux. Vă mulțumesc mult, 
căpitane. 

- Gavin, spuse el, cu un zâmbet în colțul gurii. Dacă 
tot împărțim dormitorul, am putea să ne tutuim. 

ntr-o societate normală, o astfel de solicitare ar fi 
părut bizară, însă erau străini, singuri împreună într-o 
lume îndepărtată de casă, ceea ce crea între ei o intimi- 
tate mai puţin obişnuită. 

- Cei care mă cunosc bine îmi spun Alex. 

El se așeză din nou în faţa ei. 

- Alex. Ţi se potriveşte. 

- De fapt, când eram mică mi se spunea Amy. La cinci- 
sprezece ani m-am hotărât că nu mai eram Amy, zâm- 
bi ea gândindu-se la vremurile mai simple, mai fericite. 
Al doilea nume al meu este Alexandra și mi s-a părut 
mai grandios, mai matur. Așa că n-am mai răspuns la 
Amy, şi în curând toată lumea îmi spunea Alexandra 
sau Alex. 

Chipul lui se lumină amuzat. 

-Cred că erai o fetiță pe cinste. 

- Eram. Poate fiindcă voiam să fiu băiat. Amuzamen- 
tul ei dispăru când se gândi la hotărârile care o aduse- 
seră într-o situație atât de cumplită. Nu a fost mereu 
uşor să o am pe mama în preajmă. Presupun că ăsta a 
fost unul dintre motivele pentru care m-am măritat cu 
un bărbat care să mă ia din Anglia. 

- Mama ta e o persoană dificilă? 

Alex se gândi la Catherine Kenyon. Îi era atât de dor 
de ea, încât îi venea să plângă. Vinul îi slăbea scutul de 
protecţie pe care și-l construise pentru a supravieţui. 

-Numai fiindcă e atât... atât de perfectă. Cea mai 
frumoasă femeie din Anglia, o mamă minunată, atât 
de bună şi de blândă încât atunci când a însoțit flota 
în Portugalia și Spania i se spunea Sfânta Catherine. 
Graţie ei, viața noastră a părut o mare aventură. 

- Ai crescut în armata lui Wellington? Atunci nu mă 
mir că viața normală ţi s-a părut plictisitoare. 

-Fiindcă nu cunoşteam nimic altceva, îmi plăcea 
ia nebunie viața noastră. Dar privind în urmă, mi-am 

dat seama cât de greu trebuie să fi fost pentru mama. 
Ne avea în grijă pe mine și pe doi servitori, de multe ori 
fără prea mulți bani sau provizii, iar tata pleca în misiu- 
ne câteodată chiar şi săptămâni întregi. 

Mai fuseseră şi infidelităţile tatălui ei, dar acest su- 
biect nu se deschidea absolut niciodată, nici măcar 
după ce Alex se căsătorise și ea. 

-Odată aproape că ne-au prins bandiții. Mama i-a 
gonit cu un pistol. Făcea totul bine, în timp ce eu, spuse 
ea cu vocea frântă, n-am putut nici măcar să-mi apăr 
propria fiică. 

-Nu te poţi învinui pentru asta, Alex, spuse el repe- 
de. Când piraţii atacă o navă de comerț mică, nepregăti- 
tă, pasagerii au mare noroc dacă supraviețuiesc. 

Femeia își înghiți din nou lacrimile. 

-Ai fost atacat de pirați? 

- De patru ori, spuse el atingând pe fugă o cicatrice 
vagă, aproape invizibilă, de pe obrazul stâng. Prima dată 
eram doar un copil. Atunci am învăţat că un vas bine 
condus nu poate renunţa niciodată la vigilență. Atacu- 
rile ulterioare, când eram prim ofițer şi apoi stăpân, 
nu ne-au provocat prea multe daune. Angajez numai 
căpitani care au aceeași opinie ca mine cu privire la im- 
portanţa pazei, iar navele mele sunt mai bine înarmate 
decât majoritatea navelor de comerț. Deși pistoalele în 
plus reduc capacitatea de transport, n-am pierdut nici- 
odată o navă, iar flota mea navighează în unele dintre 
cele mai periculoase ape de pe lume. 

Deci nu era numai căpitan, ci proprietarul unei im- 
portante companii de comerț. Era clar de ce sultanul 
Kasan voia serviciile lui Gavin Elliott. 

- Părinţii tăi erau scoțieni? Accentul tău scoțian devi- 
ne din ce în ce mai pronunţat. 

-Cred că din cauza vinului, spuse el scuturând ușor 
paharul. Mama era din Aberdeen, era fiica unui vicar 
scoţian. Eu m-am născut acolo. Am locuit în Scoţia şi în 
Anglia înainte ca părinţii mei să emigreze în America, 
atunci când aveam zece ani. 


Un târg neobişnuit 43 


- Deci eşti britanic, spuse ea, bucuroasă că se născuse 
în țara ei. Un avocat din Londra mi-a spus odată că dacă 
„te naşti britanic, rămâi britanic“. 

- E ceva adevăr în asta. Nu mi-am uitat niciodată că- 
minul din copilărie, spuse el încet. Dar America mi-a 
format mintea și ideile. Avem problemele noastre, dar 
zara nu e ciuntită de o clasă de nobili aroganţi, paraziți, 
așa cum se întâmplă în Europa. Un om se poate forma 
în feluri care în Anglia ar fi imposibile. 

Alex se gândi că nu trebuia să-i spună că era rudă 
apropiată cu mai mulți nobili, iar o parte dintre aceştia 
erau chiar destul de aroganți. 

-Şi te-ai format ca un om nou, Gavin? 

Bărbatul zâmbi amuzat. 

- Am făcut tot posibilul. 

Alex împărți ce mai rămăsese din vin în cele două 
pahare. 

-E bine că nu mai avem, fiindcă aș fi în pericol să 
beau prea mult. De fapt, sunt surprinsă că este vin, fi- 
indcă Indiile sunt musulmane. 

- Stewardul meu malaiez, Suryo, este expertul meu 
legat de aceste insule. El spune că, deși în Maduri pre- 
domină musulmanii, încă există o influență hindusă, 
dar și credinţe vechi, tradiționale. Cu alte cuvinte, lo- 
calnicii îl venerează pe Allah, însă le place și băutura. 
Acoperindu-şi un căscat, căpitanul se ridică în picioare. 
E târziu, şi amândoi avem nevoie de odihnă. Mâine 
avem multe de făcut. 

-Noapte bună, spuse ea, simțindu-se în siguranță 
pentru prima dată în luni de zile. Şi mulțumesc. 

El zâmbi din nou, de data asta cu o căldură care stră- 
bătu camera şi o făcu să se simtă mai bine. Expresia 
lui îi spunea că nu mai e singură. Gavin Elliott era nu 
numai blând, ci perspicace. Ce om remarcabil. 

Când el se retrase în dormitor, ea se duse după para- 
van şi îşi dădu jos sarongul și kebaya, după care luă la loc 
cămaşa. Dumnezeule, ce lux să poată dormi într-o haină 
curată! Dacă... atunci când avea să fie liberă, avea să ia 
mult mai în serios astfel de lucruri. 

Somnoroasă, se înveli în pătură şi îşi aşeză capul pe 
pernă, sperând că oboseala avea s-o lase să doarmă 
în pofida emoţiilor. A doua zi, cu voia Domnului, avea 
să devină o femeie liberă. Şi toate astea datorită unui 
străin care, într-o oră scurtă, devenise eroul ei. 

Gavin se trezi devreme, iar ameţeala îl făcu să se în- 
trebe dacă nu cumva visase întâlnirea din noaptea pre- 
cedentă. Nu, totul fusese real. Nu și-ar fi putut închipui 
niciodată o femeie ca Alexandra Warren. 

Se ridică, se bărbieri şi se îmbrăcă în stilul său nor- 
mal, simplu, nu în uniforma ţipătoare. Dacă tot avea 
să-i comunice sultanului decizia lui, avea să o facă fără 
ascunzişuri. 

Intră încet în salonul principal. Cușca lucioasă stră- 
lucea în lumina răsăritului, şi observă că modelele sinu- 
oase din părţile de sus și de jos o făceau neașteptat de 
frumoasă pentru o cușcă de sclavi. Nu o văzu pe Alex, 
așa că dădu un ocol ca să se asigure că era acolo. Nu era 
imposibil ca sultanul să o fi luat în timpul nopţii. Dar 
ea dormea ghemuită în spatele paravanului şi i se citea 
relaxarea pe chipul cu trăsături fine. 

Puterea ei îl uimea. Își petrecuse ultimele șase luni 
ca o pasăre în colivie, zbătândusse cu forță împotriva 
gratiilor sclaviei, disperată să scape şi să îşi găsească fiica. 
Știind cât de mult îl hăituise pierderea propriei fiice, 
nu putea decât să îşi închipuie pe departe cât de greu 
era să pierzi un copil de opt ani. Spera ca Alex să își 
reîntâlnească într-o bună zi fetița, deși şansele nu erau 
prea mari. 

Femeia oftă şi se întoarse pe spate. Cuvertura alune- 
că, arătându-i că purta doar cămaşa lui, care o acoperea 
numai până la jumătatea coapsei. 

Imaginea picioarelor ei goale și frumoase era extrem 
de erotică şi îl săgetă pe dată. 

După ce îşi reveni în fire, Gavin își mută repede 
privirea şi se retrase în dormitor, rușinat de dorința 
pe care o simţea pentru o femeie atât de vulnerabilă. 
Sclavele frumoase nu erau cumpărate ca să devină fete 
în casă, iar Alexandra Warren îndurase cu siguranță 
abuzuri și violuri din partea stăpânilor ei, înainte să 
fie izgonită fiindcă nu era destul de docilă. O femeie 
mai slabă ar fi înnebunit sau ar fi paralizat. Alex se 
înăsprise. Deşi el nu putea şterge umilinţele pe care le 
suferise, îi putea respecta dorința tăcută de a nu discu- 
ta despre ceea ce se întâmplase şi o putea trata cu res- 
pectul pe care îl merita. 

Umblă printre lucruri, făcând zgomot intenționat, 
înainte să se întoarcă în salon. 

- Alex? 

-O clipă, răspunse ea. 

Observă mişcări în spatele paravanului și auzi zgo- 
motul unor materiale care se rupeau. Apoi ea apăru 
cu sarongul strălucitor foşnindu-i în jurul gleznelor şi cu 
cămașa lui largă transformată într-o tunică. Din cămașa 
zdrenţuită îşi făcuse o eşarfă care îi accentua talia sub- 
țire, iar cu o mânecă ruptă își prinsese părul ciufulit. 
Arăta chiar uimitor, dacă nu s-ar fi pus la socoteală car- 
nea vie de la încheieturi. 

Abţinându-se să urmărească cu privirea decolteul 
adânc format de cămaşă, îi oferi pieptenele lui. 

- Îmi pare rău că nu m-am gândit la asta aseară. 

- Un pieptene, spuse ea luându-l recunoscătoare. Eşti 
un sfânt. 

- Nu chiar, spuse el, gândindu-se că doar învățase câ- 
teva lucruri în anii de căsnicie. Stewardul meu, Suryo, 
ar trebui să ajungă în curând. El o să-ţi facă rost de mi- 
cul dejun şi de ce mai ai nevoie. E priceput la orice. 
Până acum sigur s-a împrietenit cu bucătarul-şef, cu ma- 
jordomul şi cu șeful pazei. 

Şi, între timp, avea să descopere cel puţin jumătate 
dintre secretele palatului. 

Alex își desfăcu părul şi începu să pieptene vârfurile 
încâlcite. Buclele groase erau castanii, nu negre, iar ṣu- 
viţele roşcate şi aurii arătau că era europeană. 

- Şi apoi ce se întâmplă, Gavin? 

- Voi lua masa de dimineaţă cu sultanul Kasan. Îl voi 
ruga din nou să mă lase să îţi răscumpăr libertatea. 

Tăcut ca o pisică, Suryo intră în cameră, cu un coș 
în cameră. Nu păru surprins la vederea cuştii uriașe sau 
a ocupantei acesteia. După ce Gavin făcu prezentările, 
Suryo se înclină. 

- Afiasem că sunteţi aici, puan. 

Puan însemna doamnă, aşa cum tuan însemna domn. 
Deschise coșul în care avea pâine, orez, fructe și un ur 
cior cu ceai fierbinte. 

- Doriţi să luaţi micul dejun? 

- Eficient ca întotdeauna, aprecie Gavin turnând 
puţin ceai dulce într-o ceașcă şi dându-i-o lui Alex 
printre gratii. 

Femeia sorbi băutura cu un suspin de plăcere. 

- Presupun că toată lumea din palat ştie că aici se află 
o femeie închisă într-o cușcă, asemenea unui animal. 

- La bucătăria unui rege se știe tot ce se întâmplă în 
palat, aprobă malaiezul. 

Deşi în cameră nu avea unde să se ascundă nici un 
spion, iar în Maduri nu aveau cum să existe prea multe 
persoane care să vorbească fluent engleza, Gavin între- 
bă în şoaptă: 

- Ce cred oamenii sultanului despre el? 

- E un conducător bun, deși poate nu e un om bun, 
spuse Suryo încet. Poate fi crud şi se joacă cu oamenii 
aşa cum se joacă un tigru cu prada. Se consideră una 
cu Maduri și de dragul ţării sale e nemilos. Deşi e un 
sportiv foarte bun şi îi place să câştige la jocurile de no- 
roc, îi respectă pe cei care au capacitatea şi curajul de a-l 
învinge. E un om periculos, căpitane, poate un tiran, 
dar nu e un nebun plin de vicii. 

Asta confirma propriile impresii ale lui Gavin şi îl 
ajuta să ia o decizie pentru abordarea sultanului. 

- Dacă refuz să lucrez pentru el, mă va omori pe loc? 

- Nu cred, spuse Suryo serios. 

Replica nu i se păru prea încurajatoare lui Gavin, 
însă înainte să poată întreba mai multe apăru în 
ușă unul dintre sclavii sultanului, care făcu o plecăciu- 
ne adâncă: 

__- Căpitane Elliott, spuse el în malaieză, vă aşteaptă 
Înălţimea Sa. 

Gavin privi către Alex. Ca și cum încerca să se con- 
vingă singură, femeia spuse: 

- Nu are nici un motiv să mă ţină ca sclavă. 

Gavin spera să aibă dreptate, însă instinctul său de 
marinar capabil să miroasă pericolele îi spunea că nu 
avea să fie atât de simplu. 


Un sejur plăcut într-un palat aflat în paradis ar fi 
crebuit să fie relaxant, mai ales având în vedere briza 
-ropicală înmiresmată care adia în camerele mari, îm- 
podobite cu statui aurite și cu covoare de mătase care 
ar fi valorat o avere în Occident. Totuși, Gavin era mai 
chinuit ca o frânghie de marinar. Deși nici el, nici Suryo 
nu credeau că sultanul era genul de om care să îi ucidă 
pe cei care nu erau de acord cu el, asta nu însemna că 
acest lucru nu se putea întâmpla dacă, în ziua respecti- 
vă, sultanul era însetat de sânge. 

Când se ridică de pe masă ultimul fel de fructe, 
Gavin văzu cum o pasăre strălucitoare se furișă înăuntru 
ca să fure o bucăţică, apoi ateriză pe capul unei statui 
aurite. Probabil o veche zeiţă a norocului, fiindcă în pal 
ma întinsă se afla o pereche de zaruri din Maduri, cu 
douăsprezece feţe. 

Spera ca zeița să fie de partea lui în ziua aceea, fiindcă 
avea nevoie de tot norocul din lume. În timpul mesei 
indelungate își confirmase bănuiala că Kasan îl voia pe 
Gavin nu numai ca negustor cinstit, ci ca pe o fereastră 
către Occident, un ambasador care să reprezinte intere- 
sele insulei în negocierile cu Europa şi America. Discu- 
zase și despre cât ar câștiga Casa Elliott din parteneriat. 
Dacă Gavin accepta, peste zece ani avea să fie peste mă- 
sură de bogat. 

Kasan se ridică şi îl invită pe Gavin să iasă pe terasa 
de unde se putea admira o panoramă uluitoare a capă- 
tului vestic al insulei. 

- Aceasta este o privelişte demnă de un sultan, spu- 
se Gavin, sau poate de legendara pasăre garuda din 
aceste insule. 

- Devino agentul meu și moşia ta se va întinde tot pe 
acest munte. 

Comentariul arăta că venise vremea afacerilor. Rugân- 
du-se să aibă noroc, Gavin răspunse: 

- Sunt adânc onorat, Înălțimea Voastră, dar nu pot 
accepta. 

Armosfera se încordă pe dată. 

- De ce? întrebă sultanul. Profitul tău ar fi insuficient? 

- Sunteţi din cale-afară de generos, spuse Gavin sin- 
cer, însă mintea și ambițiile mele se află altundeva. 

-Ce ambiţie poate fi mai mare decât să ajungi prinţ 
în Maduri? 

- Drumul la Londra nu este doar o ambiţie. Înseam- 
nă... să plătesc niște polițe care mă bântuie de o viaţă. 

Plata unor poliţe vechi era un lucru pe care Kasan îl 
înţelegea. 

- Plăteşte-le și apoi întoarce-te. 

Schimbându-şi abordarea, Gavin întrebă: 

-De ce insistați atât de mult ca agentul vostru să fie 
Casa Elliott? Aţi petrecut ani de zile studiind compani- 
ile comerciale occidentale, şi cu siguranţă mai sunt şi 
altele potrivite pentru nevoile voastre. 

- Nici una nu e ca a ta, replică sultanul cu ochii sti- 
clind a un umor macabru. Onestitatea şi încăpățânarea 
ta sunt cunoscute în tot Orientul. M-am gândit şi la alţi 
căpitani, la englezul Barton Pierce, la olandezul Nicolas 
Vandervelt, la francezul Foucault, printre alții. Toţi sunt 
buni, dar nici unul nu ţi se aseamănă. Se ştie că nu eşti 
o persoană supusă, dar dacă îmi juri loialitate îți voi 
acorda încredere totală. 

Gavin se albi la față atunci când auzi numele lui 
Pierce. Veriga slabă într-o listă de negustori de altfel 
competenţi. 

- Există şi alți oameni cinstiţi. 

- Tocmai cinstit nu ești acum, spuse Kasan ager. 
De fapt, de ce refuzi? Poate că obiecțiile tale ar putea 
fi depășite. 

Gavin ezită, ştiind că risca să-și înfurie gazda, dar nu 
putea să nu răspundă unui apel la sinceritate. 

-Accept că în Orient lucrurile stau într-un anume 
fel, dar nu pot să mă aliez cu un regat în care sclavia și 
pirateria reprezintă un stil de viață. 

Sultanul se încruntă, dar nu se înfurie. 

— Asta e o perspectivă foarte occidentală. Englezii și 
olandezii sunt cei mai mari hoți și tâlhari din lume, iar 
America ta şi-a construit bogăţia pe spinarea sclavilor. 

-Nici cu asta nu sunt de acord, din acest motiv 
am lucrat întotdeauna pentru mine, nu pentru vreun 
guvern. Dacă aş reprezenta interesele insulei Maduri 
în faţa întregii lumi, mi-aş încălca principiile spunând 
că sunt de acord cu sclavia și pirateria atunci când din 
asta obțin un profit. 

-Admir principiile, dar nu şi atunci când mă împie- 
dică să obțin ceea ce vreau, zâmbi Kasan fermecător. 
Şi ce spun principiile tale despre femeia aceea? 

Nodul din stomacul lui Gavin se mări. Se întreba 
când avea să se aducă în discuție subiectul, doar Alex 
nu apăruse din întâmplare în camera lui. 

-Vă rog să îmi permiteţi să cumpăr libertatea engle- 
zoaicei Alexandra Warren, spuse el, rugându-se ca sulta- 
nul să fie rezonabil. Doresc să o înapoiez familiei ei. 

- Nu e de vânzare. Nici acum, nici mai târziu. 

De răspunsul acesta se temuse Gavin. 

- Voi plăti o sumă generoasă. 

-Nu mă interesează aurul tău, ci timpul tău, iar pe 
acela nu vrei să mi-l acorzi. 

Deşi Gavin îşi pregătise alte argumente, instinctul co- 
mercial îl avertiză că Kasan avea să se menţină pe poziţii 
şi să nu-l asculte. Dar cum s-o lase pe Alex Warren să 
rămână sclavă? Femeia începuse să nutrească o speran- 
ță, iar dacă acum i-ar fi zdrobit-o, captivitatea ar fi fost și 
mai greu de îndurat. 

- Dacă nu vreţi să o vindeți, poate vreţi să o dați la 
schimb? 

Surprins, apoi intrigat, sultanul întrebă: 

- Ce vrei să-mi oferi în schimbul ei? 

Ştiind că numai o ofertă foarte generoasă avea o şan- 
să de succes, Gavin spuse: 

- Sunt dispus să vă ofer nava Helena în schimbul 
doamnei Warren. 

Sultanul fluieră încet. 

-Atât de mult o vreţi? Niciodată n-am întâlnit o fe- 
meie care să valoreze măcar a zecea parte dintr-o aseme- 
nea navă. 

- Nu o vreau pentru mine, ci pentru onoare. 

Deși avea să îl doară pierderea Helenei, şi-o putea per- 
mite şi, apoi, era în stare să construiască o altă navă, 
chiar şi mai bună. 

- Lucrează pentru mine şi poți face ce vrei cu femeia 
asta, însă singurul preţ pe care îl accept sunt servicii- 
le tale. 

Gavin se încordă atunci când îşi dădu seama că 
era încolțit. Era mai mult decât pregătit să plece din 
Orient. 

Dacă rămânea, îşi distrugea ambițiile care îl mo- 
tivaseră mai mult de jumătate din viață. Ce îi datora 
Alexandrei Warren? Făcuse tot posibilul ca să îi cumpe- 
re libertatea, oferise chiar nava care era mândria flotei 
lui, Nu era destul? 

li dăduse cuvântul lui. lar după noaptea precedentă, 
ea nu mai era o străină. 

Încercă să se gândească la o soluţie care s-o ajute fără 
să-l înrobească. Nu ar fi trebuit să-l lase niciodată pe 
sultan să creadă că îi păsa de soarta ei, însă acest lucru 
fusese evident încă din clipa când o văzuse smucindu-se 
din braţele paznicilor. Acum, din cauza acestui interes, 
Alex devenise un pion în jocul lui Kasan. 

Privirea îi căzu asupra zarurilor din palma zeiţei no- 
rocului. li veni o idee. Şansele nu erau prea mari, însă, 
dacă era de acord Kasan, poate că reușea s-o elibereze pe 
Alex fără să își lege viitorul de insula Maduri. 

-Înălțimea Voastră e cunoscută pentru pasiunea 
pentru sport. Îmi permiteţi să joc Jocul Leului pentru 
soarta acestei femei? 

Şocat, sultanul răspunse: 

- Vreți să-ți rişti viața în Singa Mainam pentru o scla- 
vă? Eşti curajos şi un om de onoare, căpitane, dar asta 
e o nebunie. 

-Nu chiar. Nu am să încerc Jocul Leului dacă asta 
înseamnă moarte sigură. Așa e? 

-Se poate muri, dar în foarte puține cazuri moartea 
e chiar inevitabilă. Pentru unele încercări e nevoie de 
curaj în război şi de agerime, pentru altele de inteligen- 
ță, iar două sunt activităţi foarte plăcute pentru bărbaţi, 
spuse Kasan foșnindu-și superba îmbrăcăminte exotică, 
de mătase, în timp ce se plimba de-a lungul boltelor 
elegante care despărțeau terasa de interiorul palatului. 
Ar fi un Joc al leului cum nu s-a mai văzut. Trebuie sta- 
bilite reguli speciale. 

Gavin îşi încrucişă braţele şi se rezemă de un stâlp, 
întrebându-se în ce se băgase. 

-Nu ştiu nici măcar regulile normale. Aţi spus că se 
aruncă zarurile de cinci ori? 

Sultanul aprobă. 

- Într-o provocare pentru tron nu ai avea altă alegere 
decât să accepţi fiecare aruncare a zarurilor. Totuşi, una 
sau două sarcini ar fi incorecte pentru un om care nu a 
crescut în insule, deci ai dreptul la un refuz. 

Părea rezonabil. 

- lar atunci când o sarcină implică un concurs cu alt- 
cineva, cine ar fi opozantul meu? 

Dinţii albi ai lui Kasan se iviră deasupra bărbii 
negre. 

- Eu, bineînţeles. Întotdeauna mă bucur să mă lupt 
cu un concurent care e dispus să încerce să mă înfrângă. 
Prea puţini localnici îndrăznesc. 

- Ne vom lupta până la moarte? 

- Nu. Îmi eşti de folos viu, spuse sultanul, arătând că 
nu se aștepta să piardă. 

-Ce înseamnă să câștig? Să îndeplinesc provocările 
periculoase și să le supraviețuiesc şi să vă înving în orice 
competiție directă? 

- Exact, se încruntă Kasan. Avem nevoie de un ju- 
decător neutru în caz de dispute. Îl propun pe tuan 
Daksa, liderul templului budist din Maduri, bine cu- 
noscut pentru înțelepciunea şi integritatea sa. 

Înainte să aprobe, Gavin se întrebă dacă asta îi oferea 
vreun avantaj lui Kasan. Cunoscuse și alți călugări bu- 
diști şi toţi erau oameni înţelepţi, capabili să judece un 
astfel de concurs. 

-Îl accept pe tuan Daksa. 

- Dacă câştigi, poţi face ce vrei cu femeia. Dacă pierzi, 
vei servi Maduri după bunul meu plac pentru următorii 
douăzeci de ani. 

Lui Gavin îi veni rău când se gândi că putea să 
piardă pentru atât de mult timp controlul asupra pro- 
priei vieți. 

- Doar cinci ani. Planurile pe o perioadă atât de înde- 
lungată sperie norocul. 

Sultanul zâmbi ca un leopard ce îşi caută prada. 

- Zece ani. Nu accept mai puţin. 

Zece ani. Tot era mult, dar nu putea obține altă 
variantă. 3 

-Zece ani atunci. În schimb, indiferent dacă eu câş- 
tig sau pierd, doamna Warren este eliberată şi încer- 
caţi să descoperiţi unde a fost dusă fetiţa ei după ce au 
fost capturate. 

Kasan ridică din umeri. 

- Prea bine. Femeia nu mă interesează decât fiindcă 
bizara ta onoare te-a legat de soarta ei. Ne-am înţeles? 

Pentru o clipă, Gavin se gândi că îşi ieșise din minţi 
riscându-și atât de mult viaţa pentru a ajuta o persoană 
pe care tocmai o cunoscuse. Dar, la naiba, nu putea lăsa 
baltă o femeie la ananghie. Tatăl său îl învățase că bărba- 
ţii aveau datoria să apere femeile, iar convingerea aceea 
îi era înrădăcinată adânc în minte și în inimă. Helena îl 
numea, amuzată, cavalerul ei păzitor. 

-Ne-am înţeles, spuse el întinzând mâna. Să ştiţi că 
aş putea şi să câştig. 

Mâna închisă la culoare a lui Kasan o prinse pe 
a lui. 

- Nu vei câștiga, căpitane, zâmbi el din nou, la fel de 
ameninţător. Dar într-un joc aşa de măreț nici nu mai 
contează riscul eșecului! 


capitolul 6 


Îi era greu să se tot plimbe într-o colivie mai mică 
de trei metri, dar Alex nu avu ce altceva să facă în 
lungile ore în care Gavin Elliott lipsi. Încerca să îşi dea 
seama dacă absenţa lui prelungită era un semn bun 
sau rău. 

Când într-un sfârşit se întoarse, se grăbi către gratiile 
cuștii și se agăţă de ele, încercând să-i interpreteze expre- 
sia de pe chip. 

-Ce s-a întâmplat? Când el ezită, ea adăugă descura- 
jată: Sultanul nu vrea să mă vândă ţie. 

-Nu chiar, recunoscu Gavin, dar îmi oferă şansa de 
ați câştiga libertatea jucând un joc tradițional din Ma- 
duri, Jocul Leului sau Singa Mainam. Se aruncă de cinci 
ori un zar special, cu douăsprezece fețe, iar eu trebuie 
să încerc sarcina indicată pe zar. Am dreptul să refuz o 
sarcină care îmi depășește capacităţile, deci şansele de 
a-ți câștiga libertatea sunt destul de mari. 

Femeia se holbă la el, încercând să înțeleagă. 

-Asta e... bizar. Dar, oricum, viaţa mea e bizară de 
când am fost capturată. Spune-mi, despre ce fel de sar- 
cini este vorba? 

-Nu sunt sigur în legătură cu toate, dar Kasan a 
vorbit despre lupte corp la corp, înot, scufundări, tir 
și şah. Una se numea lupta cu dragonul, spuse Gavin 
zâmbind uşor. N-am nici cea mai mică idee ce poate 
însemna asta. 

- Pare periculos pentru tine. Prea periculos. 

- Nu există dueluri pe viață şi pe moarte, deci îmi 
închipui că acest Joc al leului va fi destul de interesant și 
nu cu mult mai periculos decât viața ca marinar. 

Sclavia îi ascuţise capacitatea de a ghici gândurile ce- 
lor din jur și Alex îşi dădu seama că Gavin minimaliza 
intenţionat riscurile. Ingrijorată, îi spuse: 

-Nu e corect să te pui în pericol pentru mine. 

- Îţi apreciez preocuparea, dar asta vrea Kasan. Nici 
tu, nici eu nu avem nici un cuvânt de spus. 

Nu era adevărat. Gavin putea pleca oricând. În 
schimb, alesese să rămână și să joace un joc barbar, doar 
ca să o salveze. 

- Când începe concursul? întrebă ea. 

- Mâine-dimineaţă. Sultanul intenționează să îl trans- 
forme într-un festival la curte. Un judecător budist, o 
grămadă de curteni, muzică, mâncare şi băutură, surâse 
Gavin. Îşi distrează poporul cu lei şi creştini. 

Alex se cutremură. 

- Chiar sper că nu. 

- De fapt, asta seamănă mai mult cu încercările lui 
Hercule decât cu o arenă romană, iar Hercule a su- 
pravieţuit chiar bine, făcu Gavin aranjându-și gulerul. 
Te deranjează dacă îmi dau jos haina? E cald. 

- E puţin spus. Fă-te comod, spuse ea, arătând spre 
sarongul pe care îl purta. Veșmintele autohtone sunt 
mult mai practice pentru o asemenea climă. 

- E o pacoste să trebuiască să te îmbraci tot timpul 
ca un taipan occidental, observă Gavin dându-și jos 
haina de culoare închisă şi desfăcându-şi ușurat gule- 
rul. Cea mai bună veste e că l-am întrebat pe sultan 
dacă poate să dea de urma lui Katie şi va începe să facă 
asta imediat. 

- Slavă Domnului! E mult mai în măsură să facă asta 
decât aș fi eu vreodată, exclamă Alex ghemuindu-se pe 
o pernă, copleșită de ușurare. 

Gavin traversă camera ca să ajungă în bătaia vântului 
ce răcorea boltele. 

-Ai nevoie de ceva? 

- Nu, şi Suryo, şi sclavii de la palat s-au dat peste cap 
ca să am tot ce îmi trebuie. 

Când prin aer șuieră o briză mai puternică, ea ob- 
servă cum i se lipea de umeri și de bust cămașa udă 
de transpiraţie, accentuând puterea și silueta care, de 
obicei, erau ascunse. Nu ar fi găsit niciunde un luptă- 
zor mai bun pentru libertatea ei. Sau unul mai chipeș. 
O femeie ar fi trebuit să fie moartă ca să nu observe cât 
de atrăgător era Gavin Elliott, însă, ce-i drept, partea 
aceea din ea murise. Mult mai mult decât aspectul său 
zizic contau blândețea și curajul. 

Indepărtându-se de fereastră, el spuse: 

-Trebuie să mă duc pe Helena în după-amiaza asta, 
ca să îi comunic primului ofițer ce se întâmplă. 

Îşi stăpâni un fior de teamă, la gândul că era posibil 
să nu se mai întoarcă. 

- Ai putea să îmi faci rost de o carte? întrebă ea ca 
și cum nu s-ar fi întâmplat nimic. Viaţa într-o colivie 
este destul de anostă. 

Înţelegând ceea ce îi ascundea, el spuse încet: 

- Nu prea ai încredere în oameni. 

Alex îşi încleştă mâna pe o gratie aurită, amintindu-și 
de zilele în care avea încredere în oricine. 

-Am avut. Doar că... am pierdut-o. 

El îi prinse mâna într-a lui. 

-Nu mai e mult. 

Căldura lui se transmise la ea, o căldură mai degrabă 
emoţională decât fizică. Puțin fâstâcită, ea răspunse: 

- Încep să cred asta. Eşti o influenţă bună. Dar... 

Când vocea ei se sparse, el o întrebă: 

- Dar ce? 

- Chiar dacă se întâmplă ce poate fi mai bine, adică 
eu sunt eliberată, o găsesc pe Katie teafără și ne întoar- 
cem în siguranță în Anglia, nu ştiu cum îmi voi putea 
recăpăta viaţa pe care o cunoșteam înainte. Singura via- 
ță pe care am vrut-o vreodată, spuse ea tremurând, deși 
era cumplit de cald. Dacă se află ce mi s-a întâmplat, 
oamenii mă vor privi întâi cu compătimire, apoi se vor 

retrage în grabă, ca şi cum aș fi murdară. Ruşinea asta o 
va urmări pe Katie toată viața. 

-Mama ta perfectă îşi va alunga fiica și nepoata? 

Alex se gândi la Catherine, ale cărei braţe erau mereu 
deschise. 

- Sigur că nu. 

- Tatăl tău vitreg te va condamna? 

Ea zâmbi. 

-Va trebui să îl legăm ca să nu vină aici să îi înveţe 
personal minte pe pirați. 

- Societatea începe cu familia. Dacă ei te acceptă, 
restul nu mai contează, spuse el strângându-i mâna. 
Fii recunoscătoare că ai o familie iubitoare şi care te 
sprijină. Mulţi n-o au. 

Îşi dădu seama că el vorbise foarte puţin despre ru- 
dele lui. 

- Tu ai rude, Gavin? 

- Nu din câte ştiu. Părinţii mei au murit şi nu am 
fraţi sau surori. 

- Eu am o grămadă de rude, așa că poți lua câteva cu 
împrumut, spuse ea impulsivă. Și îţi promit că nu ţi le 
dau decât pe cele drăguțe. 

- Eşti amabilă. Poate am să fac asta când ajungem la 
Londra, spuse el trăgându-i mâna printre bare şi săru- 
tându-i politicos degetele. Totul o să iasă bine, Alexan- 
dra. Pe cuvânt de scoţian. 

Increderea lui o ajută să fie optimistă chiar şi după ce 
Gavin porni spre golf. După-amiaza fu lungă şi plictisi- 
toare, cu excepţia momentelor în care pe la ușă apăreau 
copii care chicoteau. Încercă să îi cheme înăuntru, fi- 
indcă nu o deranja că devenise obiectul amuzamentului 
copiilor din palat, dar aceştia erau prea timizi să pătrun- 
dă în încăpere. 

Ochii strălucitori şi chipurile vesele îi amintiră de 
ceea ce spusese Gavin despre felul în care, probabil, fu- 
sese tratată Katie în captivitate. Chiar dacă nu avea să 
fie salvată niciodată, putea să aibă o viață fericită aco- 
lo, fiindcă era un copil vesel, însă Alex voia să fie cea 
care avea să o îndrume și să o protejeze pe fiica ei. Nici 

un străin, oricât de blând ar fi fost, nu ar fi putut s-o 
iubească pe Katie la fel ca mama ei. 

Cuprinsă de asemenea gânduri negre, şe bucură 
foarte mult atunci când se întoarse Gavin. li adusese 
două cărţi: o colecţie de poezii de Byron și Ivanhoe de 
Sir Walter Scott. 

- Dacă nu îţi plac, pot să trimit după altele. 

- Dumnezeu să te binecuvânteze, Gavin! spuse ea 
mângâind cu aviditate copertele din piele. Mă aştep- 
tam la o carte de navigaţie şi chiar şi asta ar fi fost 
o încântare. 

-Am prea multe cărţi în cabină. Mă bucur că îţi plac 
astea. 

Când el se retrase să își schimbe hainele pentru o 
altă cină la palat, ea deschise luanhoe. Pe prima pagină, 
o mână masculină, fermă, scrisese: Pentru Helena la împli- 
nirea a 22 de ani, cu toată dragostea mea, Gavin. 

Simţi un nod în gât. Cât de generos fusese să îi îm- 
prumute cartea soției sale, o carte pe care o păstrase 
atâţia ani. 

Deschizând volumul de Byron, găsi scrisul clar, deli- 
cat al Helenei Elliott. Oare cum fusese Helena? Desigur, 
trebuia să fie frumoasă şi dulce, îşi adora tânărul soț la 
fel cum o adorase şi el pe ea. Ce tragedie că murise atât 
de tânără. 

Mulţumindu-i în tăcere Helenei pentru cărți, Alex 
începu să citească Ivanhoe. Aproape că nici nu observă 
când plecă Gavin. După ce lumina deveni prea slabă ca 
să mai poată citi, mâncă orezul, curry-ul şi fructele pe 
care i le adusese Suryo. Apoi se înveli cu cuvertura 
şi se ghemui în spatele paravanului, cu cărţile rezemate 
de pernă, ca simbol al vieţii la care simțea că poate în- 
cepe să spere din nou. 

Era fericită pentru prima dată în luni de zile. 


O trezi scânteierea unei torţe. Se ridică clipind și văzu 
patru gardieni înarmaţi lângă cușca ei, unul deschizând 
încet lacătele triple cu un set de chei. Înspăimântată, 
încercă să-şi aducă aminte câteva cuvine în malaieză 

ca să întrebe ce se întâmpla, dar se opri atunci când 
șeful se încruntă şi îi făcu semn să tacă. 

Gândindu-se că nu voiau să îl trezească pe Gavin, îşi 
tinu gura. Dacă intenționau să o ia, Gavin nu îi putea 
opri şi putea fi chiar periculos să încerce. 

Uşa cuștii se deschise, iar ei i se făcu semn să iasă. 
Îngrozită, ascultă. Soarele începuse să răsară, dar co- 
ridoarele prin care fu condusă încă erau întunecoase. 
De ce o mutau!? Nu ca să o execute, doar Kasan avea 
nevoie de bunăvoința lui Gavin. Mai mult ca sigur 
aveau să o ducă la închisoare până ce avea să se termi- 
ne Jocul Leului. 

Într-o aripă îndepărtată, după ce coborâseră câteva 
niveluri, șeful se opri în faţa unei uși sculptate şi bătu. 
O sclavă deschise ușa în spatele căreia întâlniră o fe- 
meie mică, îmbrăcată bogat, cu părul cărunt și foarte 
demnă. Urmă un schimb rapid de cuvinte, iar şeful se 
înclină şi se retrase cu oamenii lui. Înainte să plece, 
îi căută privirea lui Alex şi-şi mângâie ostentativ cu- 
ţitul. Ea înţelese: el şi oamenii lui aveau să fie afară, iar 
ei avea să îi pară foarte, foarte rău dacă îi făcea proble- 
me bătrânei. 

De îndată ce se închise ușa, în cameră năvăli o gră- 
madă de femei de toate vârstele. Sporovăiau curioase 
înconjurând-o, mângâindu-i părul, atingându-i pielea 
palidă, mirându-se de vânătăile ei şi frecându.-i cu salvie 
încheieturile zdrelite. Toate erau mititele, graţioase, îm- 
brăcate tare bine, iar Alex se simţi ca un animal mare, 
stângaci, însă era o ușurare să se afle în odăile femeilor, 
nu într-o pivniţă. 

Femeia mai în vârstă spuse: 

- Mandi. 

Alex înțelese. Voiau să îi facă baie. Oare se pregăteau 
s-o elibereze? Femeile erau prietenoase şi era tratată ca 
un oaspete, nu ca o sclavă. Să fie din nou curată... 

- Ya, mandi, spuse ea nerăbdătoare. 

Câteva dintre femeile mai tinere o ajutară să se spe- 
le, dându-i săpun şi apă şi chicotind întruna. În timp 


Un târg neobişnuit 59 


ce i se usca părul, Alex se jucă prinselea cu o fetiță. Fe- 
meile nu protestară. 

Deşi Alex vorbea prea puţină malaieză, iar ele nu vor- 
ceau engleză deloc, limbajul feminității era universal. 

După ce luă micul dejun, fu îmbrăcată în veșminte 
noi, strălucitoare, care îi veneau perfect. Pe lângă saron- 
zul cu modele și kebaya, fu înveșmântată într-un selen- 
dang, un fel de șal. Femeilor le făcu mare plăcere să o 
imbrace şi să îi aranjeze părul într-un stil complicat, ca 
și cum ar fi fost o uriașă păpușă străină. 

Distracţia lui Alex se încheie atunci când stăpâna 
aduse ceea ce părea să reprezinte un morman de bi- 
juterii de aur. Cu regret în privire, ea scoase un lanț 
de aur. 

Cătuşe. 

- Ma'af. 

Cerându-și scuze, femeia prinse cătușele în jurul în- 
cheieturilor greu încercate ale lui Alex. Lanţurile pentru 
glezne îi fură înmânate unei tinere care îngenunche ca 
să le închidă. Erau foarte frumoase, zalele erau conce- 
pute şi înlănţuite ca nişte bijuterii, dar tot erau lanţuri, 
iar poleiala nu făcea altceva decât să ascundă un aliaj ne- 
milos. Cu inima frântă, Alex înțelese de ce fusese adusă 
în odăile femeilor: fiindcă premiul afurisitului joc al lui 
Kasan trebuia să merite câştigat. 

Încă era o sclavă. 


Gavin se trezi agitat de gândul că în dimineaţa aceea 
avea să înceapă Jocul Leului. Urma să dureze cinci zile, 
o probă în fiecare zi. 

În timp ce se spăla şi se bărbierea, recunoscu în si- 
nea lui că o parte mică, nebună din ființa lui aștepta 
cu nerăbdare provocarea: un negustor nu are succes 
dacă nu îi place să concureze. Dar miza din acest joc 
era mult prea mare. Nu îi spusese lui Alex ce consecințe 
avea să sufere el dacă pierdea; şi-așa se simţea destul de 
vinovată pentru riscurile cu care urma să se confrunte. 
Cu noroc, putea să câştige jocul şi amândoi să plece din 

Maduri, iar ea nu avea de ce să afle că îşi riscase zece ani 
din viaţă. 

După ce se îmbrăcă în haine mai lejere, intră în ca- 
mera principală. 

- Alex? 

Nici un răspuns. O strigă din nou, dar nu îi răspunse 
nimeni, așa că se uită după paravan. Dispăruse. Inima 
începu să îi bată mai tare, când dintr-odată se deschise 
ușa dinspre coridor. Se răsuci, gata de luptă, dar nu era 
decât Suryo. 

-Ştii unde e doamna Warren? 

- Am fost în camera gărzilor, şi se spune că a fost dusă 
în odăile femeilor, răspunse stewardul. Nu i se va întâm- 
pla nimic rău acolo. 

- De ce naiba a mutato Kasan? 

- Oamenii de rând nu înţeleg ce au în minte regii, 
spuse Suryo sec. Dar am aflat mai multe despre Singa 
Mainam. Te pricepi la majoritatea probelor: înot, scu- 
fundări, şah, cățărări, lupta cu pumnalul sau corp la 
corp. Ar trebui să te descurci bine, adăugă el încruntân- 
du-se. Însă datele despre lupta cu dragonul, dansul pe 
foc şi adorarea zeiţei sunt mai puţin clare. 

- Numele par descrieri elaborate ale unor activități 
obişnuite, observă Gavin. Sper că nu va trebui să mă 
lupt cu Kasan. Chiar dacă spune că nu există dueluri 
pe viaţă şi pe moarte, bănuiesc că e foarte periculos și cu 
pumnalul, şi cu mâinile goale. 

Suryo păru amuzat. 

- Eu însumi te-am învăţat arta pentjak-ului și cum se 
foloseşte pumnalul. Nu vei pierde. 

- Aş vrea să am și eu la fel de multă încredere, spuse 
Gavin verificându-și ceasul de buzunar. E timpul să mer- 
gem. Presupun că ştii unde e Grădina Leului. 

- Într-adevăr. Urmează-mă, căpitane. 

Parcurseră mai multe coridoare ale palatului şi apoi 
o scară spiralată, din piatră. În capăt se afla o uşă ma- 
sivă, flancată de doi gardieni. Gavin clipi atunci când 
dădu cu ochii de soarele puternic. Larma mulțimii 
îl asurzi. 

Când privirea i se obişnui, văzu că se afla într-un mic 
amfiteatru natural. Uşa pe care tocmai ieșiseră era tăia- 
ză într-o stâncă, care acum trona în spatele lui. Partea 
opusă a arenei fusese sculptată în rânduri de scaune, cu 
o poartă care conducea către oraș. Chipurile entuzias- 
mate ale sutelor de privitori îl făceau să se simtă ca un 
zladiator roman. 

Un demnitar de la palat se apropie şi făcu o plecă- 
ciune, apoi îi conduse pe el şi pe Suryo prin arena arsă 
de soarele ucigător către un pavilion dinspre nord. Sub 
acoperișul înalt, cu ţiglă, se afla un tron tip păun sculp- 
zat din ratan, plus trei scaune similare, dar mici. Toate 
erau așezate în semicerc în jurul unui piedestal sculptat 
din obsidian strălucitor. În partea de sus a piedestalu- 
lui se afla un zar cu douăsprezece feţe, din fildeș vechi, 
mare cât un pumn de copil. 

Când Gavin fu condus către scaunul din stânga, 
Suryo se așeză în spate, pregătit să îl sfătuiască sau să 
zraducă, după caz. Tuan Daksa, un bătrân senin, în hai- 
ne de călugăr budist, era așezat în fața lui. 

Gavin făcu o plecăciune ceremonioasă în fața călugă- 
rului, apoi a publicului, dorindu-și ca toată afacerea să 
nu fie atât de publică. 

Tobele începură să bată din ce în ce mai tare, până ce 
aproape că zguduiră zidurile de piatră. Mulțimea tăcu, 
se ridică în picioare și privi spre intrare. 

Primul care apăru fu Sheng Yu, prim-ministrul din 
Maduri. Apoi veniră doi gardieni în haine de sărbătoa- 
re, urmaţi de sultanul Kasan, înveșmântat regal în mă- 
tase şi giuvaeruri, cu un rubin neprețuit strălucind în 
turban. Era imaginea ideală a unui conducător oriental 
puternic, bogat şi solid, un om deasupra legilor murito- 
rilor de rând. 

Gavin se încordă atunci când o văzu pe Alex în alaiul 
sultanului. Imbrăcată în haine tradiționale din Maduri, 
era frumoasă şi furioasă, iar lanţurile de aur sclipeau în 
zimp ce traversa arena legănându-și şoldurile. 

Kasan ajunse la pavilion şi se aşeză pe tron, în timp 
ce Alex fu îndrumată către scaunul dintre el şi Gavin. 

Era singura femeie din arenă, iar prezența ei arăta la ce 
se referea concursul. Gavin o întrebă încet: 

- Eşti bine? 

Ochii ei se îngustară. 

- În afară că sunt prinsă în lanţuri și tratată ca un 
premiu la curse, sunt bine. 

Deşi era foarte slabă, veșmintele bogate şi părul 
aranjat cu migală o făceau să pară un premiu exotic, 
splendid, dorit de orice bărbat. O zeiţă în lanţuri de aur. 
Nu era de mirare că ochii ei clocoteau de furie. 

Kasan ridică ambele mâini, dând semnul să se facă 
linişte și începu să vorbească în malaieză cu o voce puter- 
nică, care îi cutremură cu ușurință pe toţi cei de față. 

- Ne-am adunat aici pentru un Singa Mainam în care 
tuan Gavin Elliott, căpitan al căpitanilor şi tai-pan al 
Casei Elliott, va încerca să câștige libertatea frumoasei 
Iskandra, o doamnă de neam din Anglia. Îşi va risca 
viața pentru onoare și pentru această femeie. 

Când strigătele de aprobare ale mulțimii se potoliră, 
sultanul strigă: 

- Să înceapă jocul! 

Gândindu-se că ceremonia era cam pretențioasă pen- 
tru un marinar din Noua Anglie, Gavin se apropie de 
piedestalul de obsidian când Sheng Yu îi spuse: 

- Prima aruncare, căpitane. 

Dodecaedrul de fildeş era cald, ca un trup viu. Gavin 
îl prinse în mâini și aruncă, închizând ochii şi imagi- 
nându-şi rezultatul dorit: să le debarce pe Alex Warren 
şi pe fiica ei, de pe Helena, la Londra. Când imaginea fu 
atât de clară încât putea auzi pescărușii, deschise ochii și 
aruncă zarul pe obsidianul strălucitor. Acesta se roti de 
câteva ori până se opri într-un punct. 

Sheng Yu analiză simbolul rezultat. 

- Prima sarcină a lui tuan Elliott este să se cațere pe 
Stânca Plângerilor. 

În mulțime se auziră murmure. 

Kasan arătă către stânca înaltă care reprezenta zidul 
iin spate al arenei. 

- Trebuie să vă urcați acolo, să arboraţi un steag și să 
-oborâți, căpitane. 

Gavin studie stânca aproape verticală, din piatră vul- 
canică de culoare neagră. 

- De ce i se spune Stânca Plângerilor? 

- De două ori invadatorii au încercat să atace palatul 
:scaladând această stâncă. Mulţi oameni au murit, răs- 
-unse Sheng Yu, iar după expresia ce i se citea pe chip 
ze înţelegea că nu avea să-l deranjeze dacă și Gavin avea 
=ceeași soartă. 

- Dacă e nevoie de steag, trebuie să trimit pe cineva 
ze vapor după drapelul american. 

-la asta, spuse Alex palidă, desfăcând selendangul 
ingust ce îi atârna de pe umărul drept până pe şoldul 
scâng, apoi oferindu-i-l ca o doamnă medievală care îi 
:cordă campionului favorurile ei. Ai grijă, Gavin. 

Bărbatul acceptă țesătura stacojie, apoi se înclină dea- 
supra mâinii ei. 

- Nu-ţi face griji, spuse el încet. Mi-am petrecut o 
bună parte din viață ancorând catarge pe goelete în tan- 
zaj. Mă pricep să mă caţăr. 

Alex îi zâmbi nesigură, însă în ochi încă i se citea 
ingrijorarea. Bărbatul îşi dădu jos haina pentru a-și 
zlibera braţele, apoi își înconjură de câteva ori talia cu 
:zlendang-ul. 

- Înălțimea Voastră, voi începe. 

- Să urci bine, căpitane, spuse sultanul. Nu vreau 
ză mori. 

- Voi face tot posibilul ca această încercare să fie cât 
mai plictisitoare. 

Gavin traversă arena și ajunse la poalele stâncii, 
bucurându-se că până la miezul zilei avea să se afle la 
umbră. Dacă soarele ar fi bătut pe stâncă, urcarea ar fi 
:ost mult mai grea. Alese o rută promițătoare și începu 
să urce, ignorând privitorii cărora li s-ar fi părut mult 
mai distractiv să cadă și să îşi rupă gâtul. 

Escaladarea unei stânci e o muncă lentă, pentru care 
ai nevoie de răbdare și pe care n-o poți grăbi. Suprafața 
era destul de neregulată încât să poată fi abordată, însă 
roca vulcanică fragilă îi impunea să verifice fiecare punct 
înainte să își transfere greutatea. Deşi era mai uşor decât 
escaladarea unui catarg în timpul unei furtuni, era ne- 
voie de putere și de concentrare deplină. 

În arenă începu să cânte o orchestră, probabil pentru 
a întreține publicul în timpul urcării sale lente, dar el 
nu privi niciodată în jos. Îl interesa doar alunecarea pe 
piatră a mâinilor goale şi a picioarelor în cizme, care 
căutau, verificau, se deplasau, ştiind că o eroare lar fi 
putut costa viaţa. O dată, o şopârlă scoase capul din cră- 
pătură și îi scuipă în faţă. Fu atât de uimit încât aproape 
că se dezechilibră. Din fericire, vietatea dispăru înapoi 
în adăpostul ei, fără să îi mai facă probleme. 

Când ajunse în vârf, gâfâia, era plin de sudoare şi 
fiecare muşchi din corp îi tremura de încordare. Vâr- 
ful era un platou vulcanic îngust, de unde se putea 
admira o panoramă spectaculoasă a insulei şi a mărilor 
de azur ce o înconjurau, dar și norii din depărtare, ce 
amenințau a furtună. În partea cealaltă, la o azvârlitu- 
ră de băț, se afla acoperișul palatului. Înţelegea de ce 
stânca fusese considerată o bună cale de atac, dar şi de 
ce invadatorii eşuaseră. 

Privi către arenă şi distinse figurile sultanului și 
Alexandrei, care ieşiseră din pavilion ca să privească. 
Desfăcând selendang-ul, ridică braţul, lăsând vântul să 
fluture drapelul stacojiu. 

- Pentru America şi Alexandra! strigă el către cer. 

Îşi savură pentru o clipă victoria, în timp ce jos se 
auzeau tobe. Se simți învingător. Apoi înnodă selendang- 
ul în jurul unei pietre mai ascuțite și începu să coboare. 
Din cauza oboselii și a pericolului ca o încredere exage- 
rată să îl facă să fie neglijent, aceasta era cea mai pericu- 
loasă parte a încercării. 

Pentru coborâre fu nevoie de mai multă concentrare. 
Era atât de preocupat încât nici nu observă că se întu- 
necase cerul până ce, pe la jumătatea distanței, îl izbi 

un vânt puternic. Tocmai atunci își transfera greutatea 
dintr-un punct în altul și se dezechilibră. Apoi îl lovi 
o rafală de ploaie și nu se mai putu ține. Din arenă se 
auziră strigăte de şoc atunci când, pierzându-și contro- 
lul, alunecă pe stâncă. 

Pipăi instinctiv stânca, agățându-se de un mănunchi 
de buruieni care aproape ieşiră din rădăcini, de un tufiş 
plin de spini care se rupse, de orice, ca să-și încetinească 
căderea. I se păru că trece o veșnicie până ce reuși să se 
prindă cu mâna stângă de o bucată de piatră. Braţul îi 
pocni dureros atunci când își transferă toată greutatea, 
dar găsi în timp util un sprijin îngust pentru un picior, 
apoi şi pentru celălalt. 

Rămase acolo, gâfâind, în timp ce ploaia îl izbea fără 
milă. Deși îşi dorea să ajungă pe pământ, nu reluă co- 
borârea până ce nu își recăpătă suflul şi concentrarea. 
În sfârşit, prudent, începu să coboare din nou. 

Vijelia se termină la fel de brusc cum începuse. 
Până ajunse jos, soarele strălucea, iar hainele ude în- 
cepeau să se usuce. Încercând să pară la fel de relaxat 
ca şi cum tocmai s-ar fi întors de la o plimbare în parc, 
se îndreptă spre pavilion şi făcu o plecăciune în fața 
sultanului. 

- Înălțimea Voastră, am cucerit Stânca Plângerilor şi 
am ridicat steagul doamnei mele. 

- Bravo! spuse Kasan cu un zâmbet sincer. Pe mâine, 
căpitane. 

Gavin o privi pe Alex. Ea îi oferi un zâmbet cald, 
ușurat, părând la fel de obosită ca el. 

-Chiar bravo, căpitane! 

Cuvintele ei blânde îl făcură să înţeleagă de ce ca- 
valerii medievali își riscau viața pentru favorurile unei 
doamne. 

Apoi privirea îi poposi asupra zarului fildeșiu, care 
aştepta liniştit a doua zi. Triumful dispăru dându-și sea- 
ma că, mai mult ca sigur, următoarele încercări aveau să 
fie mai dificile. 

Alex fu bucuroasă să se întoarcă în cușca din apar- 
tamentele lui Gavin. El rămăsese în urmă, fiindcă mai 
mulți voiau să îl felicite pentru succes, așa că ea îl aştep- 
tă atunci când intră în salon. Pentru o clipă, pe chipul 
lui se puteau citi îngrijorarea și nerăbdarea. Apoi o văzu 
şi faţa i se lumină. 

- Te-au adus înapoi! Mă bucur, deşi probabil odăile 
femeilor erau mai confortabile. 

Crescu inima în ea când îl văzu. Se întinse printre 
gratii, fără să ia în seamă zgomotul pe care îl făceau lan- 
ţurile când se loveau de metalul lucios. 

- Slavă Domnului că ești bine! Am îmbătrânit cu zece 
ani când ai alunecat. 

Îi luă mâinile într-ale lui, iar ea simţi pâlpâind între 
ei o emoție care o ului. Nu vru să analizeze problema, 
aşa că spuse încet: 

-E greu de crezut că abia ne-am întâlnit. Aceste 
circumstanţe ne-au dus atât de mult dincolo de amabi- 
lităţile sociale. 

- Ştiu. Şi eu simt același lucru. 

Vocea lui adâncă semăna periculos cu o mângâiere. 

Stingheră, ea își îndepărtă mâinile din ale lui şi 
descoperi sânge pe palme. 

- Eşti rănit! 

Gavin își examină rapid mâinile ca şi cum ar fi fost 
surprins. 

- Doar zgârieturi din cauza pietrelor. 

- Trebuie să le curățăm. Infecţiile se pot dezvolta ra- 
pid în clima asta, spuse ea muşcându-și buzele. Când 
eram la mine acasă, eram întotdeauna pregătită pentru 
urgenţe, cu alifii, bandaje, pastile şi tot felul de ceaiuri. 
Acum nu am cu ce să lucrez. 

-Cred că am aici nişte alifie. Cu cât stau mai mult, 
cu atât Suryo aduce mai multe lucruri de pe Helena. 

- Dacă îmi dai o cârpă şi un lighean cu apă, îţi curăţ 
eu zgârieturile. 

Poate că era stupid să se ofere să facă asta când lui 
i-ar fi fost mai simplu să se oblojească singur, dar voia 
să facă ceva pentru el, oricât de nesemnificativ ar fost. 

Cuvintele nu erau suficiente pentru a exprima cum 
se simţea. 

Gavin aduse un lighean de apă din dormitor, îm- 
preună cu câteva cârpe împăturite şi un borcănel de 
unguent cu busuioc. Luă o pernă și întinse o mână 
printre gratii. Alex spălă cu grijă țărâna şi sângele, apoi 
întinse unguentul pe pielea zdrelită. Cicatricile vinde- 
cate de mult îi arătară că avea mâini de om muncitor, 
mâini puternice, bine formate, capabile. Mâini în care 
se putea avea încredere. 

Bărbatul părea că adormise rezemat de gratii, dar 
atunci când ea îi dădu drumul la o mână și o luă pe 
cealaltă, şopti: 

-E bine să fii răsfăţat. 

- Presupun că de obicei căpitanul se ocupă de ceilalți 
şi nimeni nu se ocupă de el. 

-Suryo are grijă de mine, spuse el ridicând din 
umeri. 

Deși stewardul era un om bun, situaţia i se păru foar- 
te tristă. Din nou îi păru tare rău că soția lui Gavin 
murise. La răbdarea şi căldura lui, se născuse cu sigu- 
ranţă ca să fie un soţ şi un tată iubitor. Merita o soție 
pură şi drăgăstoasă. În schimb, în momentul de faţă, 
nu o avea decât pe ea, o sclavă răvășită și distrusă. Dar 
cel puțin putea să facă tot posibilul ca să se asigure că 
mâinile nu aveau să i se inflameze. 

Se încruntă când observă julituri pe fruntea şi pe 
obrajii lui. Înmuie în apă o cârpă și se întinse prin- 
tre bare ca să curețe ușor pielea zgâriată. Ochii lui se 
deschiseră la doar câţiva centimetri de ai ei. Inima lui 
Alex începu să bată mai tare, simțindu-se atât de aproa- 
pe de el. Era nevoie de un bărbat puternic ca să fie atât 
de impresionată. 

Dar nu, ceea ce simțea ea nu era atracție. Atracţie 
ar fi putut simți vechea Alexandra, înainte să fie captu- 
rată. Un astfel de sentiment nu avea ce căuta în prezen- 
tul sau în viitorul ei. Privind în altă parte, îi termină de 
curăţat fruntea şi aplică alifia. 

- Căpitane, ai nevoie de o baie şi de un somn bun. 

- Ca să pot visa mai bine la proba de mâine? făcu 
el o grimasă. Sper că va fi înot sau scufundări sau șah. 
La astea m-aș descurca destul de bine. 

-Te-ai descurcat de minune astăzi. Şi mâine te vei 
descurca la fel de bine, spuse ea, încercând să pară în- 
crezătoare. 

Gavin se ridică și se mişcă anevoie. 

- Să sperăm că Dumnezeu vrea să fii liberă, fiindcă 
nici un ajutor nu-mi prisoseşte. 

El dispăru în dormitor, iar Alex se gândi că probabil 
Dumnezeu era ocupat și de asta-l trimisese pe Gavin 
Elliott. Zâmbi, știind că acest gând Lar fi jenat pe galan- 
tul căpitan dacă și l-ar fi exprimat cu voce tare. 

Luă cartea de poezii de Byron şi o răsfoi încet, oprin- 
du-se la Prizonierul din Chillon. Descrierea unui bărbat 
încarcerat de multă vreme, care își priveşte disperat 
frații murind, era înspăimântătoare. Byron își imagina- 
se totul bine, până la sfârşit, când prizonierul spunea 
„M-am împrietenit cu lanţurile mele...“ Ea nu îşi putea 
închipui o asemenea resemnare. La fel ca frații prizoni- 
erului, ar fi preferat moartea. 

Când era mai tânără îi plăcuseră foarte mult scrieri- 
le lui Byron şi ascunsese un volumaş de poezii fiindcă 
bănuia că mama ei nu ar fi fost de acord ca ea să citeas- 
că așa ceva. Acum, că şi ea era mamă, înţelegea de ce. 
Byron putea fi destul de obscen. Nu observase asta când 
era tânără. Ambianţele exotice o cuceriseră. Poetul crea 
lumi cu iubiri înălțătoare, cu eroi șarmanţi, periculoși, 
care făceau isprăvi mari şi iubeau cu patos. 

Înalt, frumos şi înfloritor, Edmund Warren era ima- 
ginea vie a unui erou al lui Byron. Poate că nu i-ar fi 
acceptat cererea în căsătorie dacă ar fi fost blond şi ar 
fi avut un aspect fizic banal. Probabil că îi plăceau bărba- 
ţii asemănători tatălui ei, care fusese un fermecător ofi- 
țer de cavalerie. Când se căsătorise, nu ştiuse să se uite 
mai departe de chipul omului şi să îi caute sufletul. 

Mare păcat că nu se îndrăgostise de un om normal, 
blând, onorabil, atunci când încă era capabilă de dra- 
goste. Acum numai gândul unei relaţii fizice îi provoca 

un gol în stomac. Era prea bătrână, prea obosită pen- 
tru dragoste. Își epuizase șansele. Căsnicia ei nu fusese 
neapărat un dezastru, dar fusese mult mai puţin decât 
sperase. Sperase la dragostea adâncă, veselă, care îi unea 
pe mama ei și pe tatăl ei vitreg. În schimb, căsnicia ei 
fusese o colivie la fel de strictă ca gratiile de aur care o 
țineau acum prizonieră. 

Mustrându-se pentru imaginaţia prea vie de care dă- 
dea dovadă, se întoarse la Ivanhoe. Poezia o făcea să se 
gândească prea mult. 


Dimineaţa următoare începu cam în același fel, doar 
că de data aceasta Gavin nu fu surprins să vadă că Alex 
nu mai era. Când el și Suryo ajunseră în arenă, ea aş- 
tepta în umbra pavilionului, cu părul negru lucios piep- 
tănat altfel și purtând un selendang nou. Mai relaxată 
decât în ziua precedentă, îi zâmbi discret. 

Gavin îi întoarse zâmbetul înainte să arunce din 
nou zarul. De data asta, când zarul se opri, Sheng 
Yu anunţă: 

- Lupta cu dragonul. 

Europeanul se încruntă. 

- Ce înseamnă asta? 

- Dragonul este un animal de pe insula Komodo, pe 
nume ora, explică Kasan. Aceste animale sunt crescute 
în Maduri de secole întregi pentru capacitățile lor răz- 
boinice. Trebuie să intri în ring cu cel mai mare dintre 
dragonii mei și să furi bijuteria mării din jurul gâtului 
său, înarmat doar cu un pumnal. 

Bijuteria mării? Intrebându-se dacă nu cumva era un 
vis urât, Gavin spuse: _ 

- Să vină dragonul, Înălțimea Voastră. 

Se servi ceai, și în scurt timp fu chemat dragonul, 
iar în mijlocul arenei se asamblă o împrejmuire cu 
diametrul de aproape nouă metri. Tobele anunțară 
intrarea dragonului, care era legat cu frânghii de pa- 
tru bărbaţi bine făcuţi, ce se chinuiau să-și controleze 
povara vie. 

Gavin aproape că își vărsă ceaiul când văzu animalul. 
Era o şopârlă uriașă, lungă de cel puţin trei metri și cu 
siguranță mai grea ca el. Mai era şi urâtă, avea o piele 
închisă la culoare care semăna cu o țesătură de metal și 
o limbă galbenă şi foarte lungă, care atârna din gură în 
timp ce capul greu se răsucea dintr-o parte într-alta. 
O perlă uriașă, neregulată atârna la gâtul său, pe o cu- 
reluşă de piele. Gavin nu îl invidia pe omul care legase 
curelușa aceea. 

- Am auzit de ora, spuse Alex încet. Să nu-l lași să te 
muște. Nu cred că e veninos, dar are o gură atât de mur- 
dară încât orice vietate pe care o mușcă moare infectată 
în câteva zile. 

-O să fac tot posibilul să evit mușcăturile, o asigură 
Gavin. Nenorocitul scoate foc pe nări? 

Alex zâmbi fără umor. 

- Nu din câte știu. 

- Trebuie să fiu recunoscător pentru astfel de mici 
binecuvântări. 

Gavin se ridică şi puse jos ceaşca de ceai. Deşi era 
cald, își păstră pe el haina. Poate că lâna de calitate avea 
să îl apere în vreun fel. 

Paznicii dragonului reușiră să ducă vietatea în împrej- 
muire, coordonând cu grijă eliberarea frânghiilor astfel 
încât, în același timp, să poată încuia. Un bărbat fu do- 
borât, iar colegii săi îl luară repede din ring înainte ca 
dragonul să poată pune laba pe el. 

Toate fiind pregătite, Kasan îi oferi lui Gavin un 
pumnal în teacă. 

- Mult noroc, căpitane. 

Pumnalul cu lama zimțată și teaca erau șlefuite 
cu talent. Cel mai important, însă, era faptul că lama 
era foarte bine ascuţită. Gavin își legă arma la cingă- 
toare şi întrebă: 

-Ce se întâmplă dacă omor dragonul în timp ce 
mă apăr? 

-Să nu-l omorâţi, îl sfătui Kasan. Ora e un animal 
sacru. Uciderea sa aduce mare ghinion. 

Minunat! Tobele se auziră din nou în timp ce el se 
îndrepta către împrejmuire. Aghiotanţii deschiseră o 
ușă mică, pe care intră Gavin cu pumnalul în mână. 
Dragonul aşteptă, nemișcat ca o stană de piatră, cu 
excepţia strălucirii reci din ochii afundaţi în orbite. 
Părea... înfometat. 

- Ai un avantaj asupra mea, domnule Dragon, spuse 
Gavin. Eu nu te pot omori, dar pun pariu că tu nu ai 
astfel de reţineri. 

Limba galbenă despicată șfichiui în aer, iar bestia 
sâsâi scurt, ameninţător, făcându-i lui Gavin pielea 
de găină. 

- Dacă stai cuminte și mă lași să desprind perla, totul 
va fi mai uşor pentru amândoi. 

Mişcându-se cu o repeziciune impresionantă, dra- 
gonul îşi învârti coada masivă, trântindu-l pe Gavin la 
pământ. Bărbatul văzu ca într-un coşmar dinții lungi, 
curbați și se rostogoli chiar în clipa în care dragonul se 
pregătea să-i sfâşie beregata. 

Nu îndrăzni să se oprească, aşa că sări în picioare și 
se retrase, gâfâind ca să-și recapete suflarea. 

- Eşti rapid, dar, slavă Domnului, nu ținteşti prea 
bine. 

Dragonul deveni din nou imobil. Gavin se furișă 
către stânga lui, într-un mod care spera că nu va părea 
amenințător. De obicei reptilele sunt mai puţin active 
decât creaturile cu sânge cald. Văzuse oameni apro- 
piindu-se de crocodili încet, fără să provoace un atac 
şi, cu noroc, tactica aceasta avea să funcționeze și pen- 
tru el. 

Se apropiase la mai puţin de un metru când drago- 
nul reacţionă din nou, de data asta zgâriind aerul cu 
ghearele ascuţite. Gavin se feri, dar dragonul îi sfâșie 
mâneca dreaptă și antebraţul îi fu săgetat de durere. 
Spera că ghearele acelea urâte nu erau la fel de pericu- 
loase ca dinţii. 

Dragonul îşi răsuci capul într-o parte şi se năpusti 
către Gavin. Lipit de gard, acesta nu văzu altă solu- 
ţie decât să sară pe spatele spinos al bestiei. În timp 

ce dragonul mormăia și sâsâia furios, Gavin se azvâr- 
li pe spatele lung, prinzându-se de trunchi cu genun- 
chii și înconjurând gâtul gros cu braţele. Se afla într-o 
poziţie precară, ca și cum ar fi călărit un tigru, dar nu 
îl mai amenințau colții mortali. 

După câteva minute de frenezie, dragonul uimit se 
opri brusc, neștiind cum să scape de povara nedorită. 
Gavin profită de această clipă ca să taie curelușa cu pum- 
nalul și să prindă perla cu mâna stângă. Apoi sări în spa- 
te, încercând să nu intre în raza vizuală a dragonului. 

Gâfâind, se lipi de peretele împrejmuirii așteptând să 
vadă ce face animalul. Acesta sâsâia și zgâria pământul, 
dar nu se întoarse să vină după el. 

Abia îndrăznind să răsufle, Gavin se îndreptă spre 
poartă. Când aceasta se deschise, dragonul îl văzu și 
izbi din nou cu coada masivă. Dar de data asta Gavin 
era pregătit, aşa că sări ca să nu îl nimerească. Agă- 
ţându.se de un stâlp al porţii, se azvârli sus, iar apoi 
sări afară. 

Răsuflând greu, puse pumnalul în teacă și traversă 
arena în urale. Încercarea fusese mai rapidă şi mai dra- 
matică decât cățăratul pe stâncă. Ajunse în pavilion și 
făcu o plecăciune în faţa sultanului, apoi îi oferi perla 
cu o mână şi pumnalul cu alta. 

- Bijuteria mării, Înălțimea Voastră şi splendidul vos- 
tru pumnal. 

- Păstrează pumnalul, căpitane. L-ai câștigat. Apoi, 
luând perla, Kasan se întoarse și i-o oferi lui Alex. La fel 
cum această bijuterie a mării a fost câștigată binemeritat 
pentru doamna voastră. 

Alex se uită fix la perla care încă atârna de curelușă, 
ca și cum nu ştia ce să facă cu ea. Apoi o puse în bu- 
zunarul sarongului şi făcu un pas în față, scoțânduși 
selendang-ul. 

- Braţul tău trebuie îngrijit, căpitane. 

Fără să mai aștepte un răspuns, începu să înfășoa- 
re pânza, de această dată albastră, în jurul brațului lui 
drept. Gavin își dădu seama cât îl durea rana. Făcuse 
şi multă mizerie. Haina și cămașa lui nu aveau să mai 

arate niciodată la fel. Vorbind astfel încât numai ea să 
îl audă spuse: 

- Prea multe încercări din astea şi o să rămân invalid. 

Deşi el voia să glumească, Alex se cutremură. 

-Şi mie mi-e teamă de asta. 

Vrând să-şi poată retrage comentariul, el spuse: 

- De fapt, garderoba mea suferă mai mult ca mine. 
Nu e deloc grav. 

Auzindu-l, Kasan interveni: 

-Nu ai venit în Maduri așteptându-te la un Singa 
Mainam. Îţi voi trimite haine în cameră. 

- Înălțimea Voastră e amabilă ca de obicei. 

Ochii sultanului străluciră maliţios. 

- Doar te ajut să te obișnuiești cu stilul de viață din 
Maduri. Te-ai descurcat bine până în prezent, dar mai 
ai trei încercări. 

Gavin era conştient că nu ajunsese nici la jumătatea 
Jocului Leului. N-ar fi trebuit să accepte niciodată măr- 
furile care îl aduseseră în Maduri. Dacă ar fi refuzat, 
acum ar fi fost foarte aproape de Anglia. 

Dar nu ar fi cunoscut-o niciodată pe Alex. Privind-o 
cum îi lega bandajul improvizat, admirându-i maxilarul 
puternic şi strălucirea ochilor albaștri, știa că ea merita 
toate riscurile pe care și le asumase. 


capitolul 8 


În dimineaţa a treia a Jocului Leului, Gavin începu să 
simtă un oarecare optimism. În seara precedentă, petre- 
cuse câteva ore liniștite şi straniu de normale împreună 
cu Alex, dacă nu ţinea cont de gratiile dintre ei. Ea în- 
cepuse să citească Rob Roy de Scott, iar el se uitase puțin 
pe registre, apoi începuse să își calculeze șansele de a 
reuși în acest joc. 

Răspunsul îl bucură. Supravieţuise cățărării şi drago- 
nului, iar nevoia de a curăța și de a repara carena vapoa- 
relor îl învățase să înoate și să se scufunde ca nimeni 

altul. De asemenea, era bun ţintaș şi un jucător de șah 
destul de capabil. 

ncă nu era sigur cu privire la anumite încercări, dar 
majoritatea trebuiau să fie realizabile, aşa cum fusese și 
proba cu dragonul. Posibilităţile care îl îngrijorau cel 
mai mult se refereau la lupta cu sultanul, fie înarmat, 
fie cu un pumnal, care urma să fie riscantă atât fizic, 
cât şi politic. Dacă avea noroc, nu trebuia să se înfrun- 
te cu nici una dintre aceste probe de luptă. Dacă se 
întâmpla, ei bine, putea să folosească refuzul la care 
avea dreptul. 

- Tuan Elliott. 

Sheng Yu îi întinse ceremonios lui Gavin zarul de 
fildeş pentru a treia aruncare. Gavin se jucă puțin cu el, 
apoi îl aruncă. 

Partea superioară a dodecaedrului era goală. Apoi 
îşi dădu seama că simbolurile se acopereau după ce se 
realiza o sarcină. Nu avea sens să lupte de două ori cu 
un dragon. Luă zarul şi aruncă din nou. 

- Dansul pe foc, anunţă Sheng Yu. 

Altă categorie unde Suryo nu găsise informaţii clare. 

- Ce înseamnă asta? întrebă Gavin. 

- Este o veche tradiție din Maduri, explică Kasan. 
Trebuie să mergi pe un strat de cărbuni încinşi. 

Gavin se crispă. 

- Glumiţi. 

- Deloc. Acest dans tradiţional se numește adat 
şi se dansează atunci când un băiat devine bărbat. 
De fapt, este una dintre cele mai uşoare încercări ale 
Singa Mainam. Speram să primeşti o sarcină mai difi- 
cilă, spuse sultanul cu proverbialul său zâmbet leneş 
şi periculos. 

-Şi Înălțimea Voastră aţi făcut asta? întrebă Gavin. 

- Desigur, când aveam treisprezece ani. 

Sclavii aranjau deja o bucată pătrată de lemn în faţa 
pavilionului. Impasibil, Gavin se retrase să se consulte 
cu Suryo şi cu Alexandra. 

- Suryo, ştii ce înseamnă acest dans al focului? 

-Nu ca acesta, dar ceva de gen se face în Bali. 

- Sfinţii din India nu calcă pe foc? adăugă Alex. 
Un ofiţer care fusese în India mi-a spus că a văzut asta. 

-Şi eu am văzut, recunoscu Gavin, dar bănuiesc că 
e un truc. Poate un anumit traseu care e mai puţin fier- 
binte, spuse el privind lemnul în flăcări şi simțind fiori 
pe şira spinării. 

-Nu e nici un truc, spuse Suryo. Sau, mai degrabă, 
nu e o păcăleală. Dansatorul este... ca într-o „transă“. 
Rugăciunile şi exaltarea îţi transportă sufletul în altă 
parte şi poți traversa focul fără să te răneşti. 

Gavin respiră adânc, neregulat. 

-Pe mare nu e pericol mai grav ca focul. 

— Ai fost prins într-un incendiu? întrebă Alex încet. 

Încuviinţă din cap, incapabil să vorbească. La înce- 
putul carierei de marinar se pornise un foc în cabina 
unui prim ofițer bine cunoscut pentru pasiunea pen- 
tru băutură. Chiar şi după optsprezece ani, Gavin își 
amintea de duhoarea cărnii arzânde. Trei bărbaţi mu- 
riseră, printre care şi căpitanul, iar alți doi fuseseră 
grav răniți. 

Gavin era ofițer secund și foarte tânăr pe vremea 
aceea, dar, fiindcă era singurul ofițer care supravieţu- 
ise, lui îi revenise comanda navei. După ce organizase 
o combatere eficientă a focului şi reuşise să îl stingă, 
adusese corabia avariată înapoi la Salem, cu ce echipaj îi 
mai rămăsese. În mod ironic, incidentul fusese benefic 
pentru cariera lui. La următoarea expediție pe mare era 
prim ofiţer, dar niciodată nu își depăşise teama aproape 
paralizantă de foc. 

Alex îi luă mâna repede, smulgându-l din trecut. 
El îi strânse cu putere degetele, recunoscător pentru 
înțelegere. 

Flăcările din arenă începeau să se domolească, iar 
aghiotanţii aranjară cărbunii într-o suprafață netedă, 
care strălucea ameninţător chiar şi în bătaia soarelui 
tropical. Gândindu-se că putea traversa tăciunii foarte 
repede, astfel încât să nu se rănească, Gavin își sufle- 
că pantalonii. Purta o tunică nu foarte strânsă pe corp 
şi pantaloni, pe care i le trimisese sultanul în cameră 

în noaptea precedentă, iar bumbacul fin, țesut în albas- 
tru şi auriu, s-ar fi putut arde dacă se apropia prea tare 
de cărbuni. 

- Focul este gata, anunță Sheng Yu. Scoatețivă cizme- 
le, căpitane. 

Gavin îngheță. 

- Trebuie să fac asta desculț? 

Localnicii din pavilion părură surprinși. 

- Desigur, răspunse sultanul. Acesta e obiceiul. 

- Nu! se cutremură Gavin amintindu-și de oasele albe 
învelite în carnea arsă. Imi invoc dreptul de a refuza 
o încercare. 

Kasan păru uimit, apoi mulțumit. 

- Eşti sigur? Mersul pe flăcări chiar nu e greu pentru 
un om relaxat, stăpân pe propriile gânduri. 

-Vă apreciez încurajarea, dar nu, spuse Gavin cu 
răceală. 

- Cum dorești. Aruncă zarul din nou. 

Tuan Daksa interveni: 

- O clipă. Ar fi păcat să se irosească un foc aşa de 
frumos. 

Cu chipul senin, dar cu o scânteie ştrengărească în 
ochii negri, călugărul budist ieşi din pavilion şi călcă pe 
cărbunii încinşi. li traversă calm, cu paşi ușori, cu tivul 
veșmintelor plutind în bătaia focului. 

Gavin nu ştia dacă să râdă sau să scrâșnească din 
dinţi. Poate că mersul pe foc era chiar ușor pentru un 
localnic, dar simplul gând îl făcea să i se întoarcă stoma- 
cul pe dos. Știind că incapacitatea de a face față acestei 
încercări îl lăsa fără marja de siguranţă pe care o avuse- 
se și că, într-un final, putea să-l coste libertatea, aşteptă 
până se întoarse Daksa, apoi aruncă zarul a treia oară, 
rugându-se să iasă ceva realizabil pentru el. 

- Respirația vieţii! anunţă Sheng Yu. 

Ce naiba era asta? Înainte ca Gavin să poată întreba, 
sultanul spuse: 

- Concursul de băutură! Una dintre cele două încer- 
cări ale Singa Mainam care sunt şi plăceri. 

- Cum funcționează concursul? întrebă Gavin cu 
precauţie. 

-Vom concura cot la cot, băutură cu băutură. 
Câştigă cel care rămâne conștient și poate merge cel 
mai mult. 

- Aceasta e o încercare pentru un conducător? excla- 
mă el, neîncrezător. 

- Un conducător trebuie să conducă, în luptă sau la 
băutură, rânji Kasan. E mai plăcut să concurezi cu arak 
sau cu vin de palmier decât să te duelezi cu pumnalul. 

- Aveţi dreptate, spuse Gavin. Apoi, gândindu-se că 
avea să fie o zi lungă, Gavin adăugă: Nu se cuvine ca o 
doamnă să urmărească această probă. Doamna Warren 
poate fi condusă înapoi în apartamentul meu? 

Sultanul aprobă şi dădu ordinele. Alex vru să protes- 
teze. În mod absurd, simţea că Gavin e mai în siguranță 
dacă îl privea ea, însă concursurile de băut erau lungi și 
plictisitoare în cel mai bun caz, nu neapărat periculoase, 
așa că plecă tăcută cu paznicii. Spera că Gavin rezista la 
băutură chiar dacă nu prea consuma alcool. 

Tocmai intraseră în palat când se întâlniră cu tuan 
Bhudy, un mare negustor din Maduri și fostul ei stăpân. 
Mai scund ca Alex, dar mătăhălos și musculos, era o ară- 
tare înspăimântătoare, care mustea a bogăţie, privilegii 
şi cruzime. 

Alex se opri îngrozită. Amintirile abuzurilor pe care 
le îndurase erau atât de intense încât parcă îi fuseseră 
înfierate în piele. Ar fi fugit dacă retragerea nu i-ar fi 
fost blocată de doi gardieni. 

- Issskandra, sâsâi Bhudy numele ei în malaieză în 
timp ce își plimba privirea pe corpul ei cu o familiaritate 
insultătoare. Arăţi fantastic. Poate că m-am grăbit să te 
trimit la târg după ultimul incident. 

- Ai greşit când m-ai cumpărat în primul rând, spuse 
ea încordată. N-am să fiu niciodată proprietatea unui 
bărbat. Dacă m-ai fi ținut mai mult, te-aș fi omorât. 

- Ai mult tupeu pentru o sclavă. Trebuie să fii pusă la 
punct, iar pentru mine va fi o plăcere. 

Apoi o strânse tare de sânul stâng. 

Aproape că urlă de durere și, mai rău, de aminti- 
rea durerii. Refuzând să-i ofere plăcerea de a o vedea 
suferind, căută privirea gardienilor. Aceştia priveau 
stingheriți, nevrând să intervină în treburile unui băr- 
bat puternic. 

Căutând cuvintele potrivite în malaieză, prinse privi- 
rea lui Wira, şeful gărzilor. 

- Sultanul Kasan nu va vrea să i se întâmple ceva 
premiului său pentru Singa Mainam. 

Bhudy vorbi repede cu Wira. Temându-se că avea să 
îi convingă să nu se amestece în timp ce el o molesta, 
Alex se răsuci brusc și îl lovi în cap cu lanţurile de aur. 
Simţi o satisfacție sălbatică atunci când lanţurile îi izbi- 
ră tâmplele și îl lăsară năuc. Apoi îl lovi între picioare 
cu asemenea forță încât o durură degetele de la picioare. 
Bărbatul urlă şi se prăbuşi pe podea, în agonie, în timp 
ce din rana de la cap îi curgea sânge. 

Imediat fură scoase patru pumnale. Știind că o mişca- 
re bruscă o va costa viața, Alex rămase nemișcată. 

- Sunt premiul din Jocul Leului organizat de sultan, 
le reaminti ea din nou, încercând să-şi menţină calmul. 

Nu avea sens să descrie cum fusese abuzată de Bhudy; 
la urma urmei, era proprietarul ei şi putea face cu ea 
orice avea chef. 

Invocarea sultanului o salvă de la înjunghiere. Wira 
lăsă un om să-l ajute pe Bhudy, iar pe ceilalți îi luă cu el 
către apartamentele lui Gavin. Alex merse încet, cu ochii 
plecaţi, zguduită de întâlnire şi de posibilele consecinţe. 
În mod ironic, cea mai bună apărare era faptul că, acum, 
era considerată proprietatea sultanului şi era o imperti- 
nență să pui mâna pe ceva ce aparţinea conducătorului. 

Se simţi uşurată când ajunse din nou în colivie. Când 
rămase singură, se ghemui pe podea și îşi înconjură ge- 
nunchii cu braţele, ca să-și stăpânească tremurul. Voia 
cu disperare să plângă, dar nu îndrăznea. Dacă începea, 
era posibil să nu se mai oprească niciodată. Întâlnirea 
cu Bhudy îi distrusese fărâma de siguranță pe care înce- 
puse să o simtă de când îl cunoscuse pe Gavin. 

Când îşi reveni puțin în fire, căută urciorul cu 

apă. Se afla pe o masă, în partea cealaltă a încăperii, 
fiindcă îl mutase o cameristă. Chiar dacă ar fi murit de 
sete, nu ar fi putut ajunge la el. Lipsa de control asupra 
celor mai elementare nevoi ale vieţii o făcu să se sim- 
tă, brusc, copleșită. M-am împrietenit cu lanţurile mele... 
Dumnezeule, nu, cu fiecare zi lanţurile îi ciunteau tot 
mai mult trupul și sufletul. 

Frustrarea explodă în furie și începu să își izbească 
sălbatic lanţurile de bare, ciobindu-le poleiala şi făcând 
pereţii să răsune. Cum putea cineva să îndure sclavia? 
Ce îi făcea pe oameni atât de nemernici de credeau că 
au drept de proprietate asupra vieții altcuiva? Și, mai 
ales, cât mai putea supravieţui fără să înnebunească? 

Atrasă de zgomotele asurzitoare, în prag apăru o mică 
sclavă, cu ochii măriţi de spaimă. Nu avea mai mult de 
unsprezece sau doisprezece ani, nu era cu mult mai 
mare decât Katie. 

Nevrând să sperie şi mai tare copilul, Alex se opri şi 
încercă să își revină. 

-Te rog, apă. Tolong air putih. 

Bucuroasă că putea da curs acelei cereri, fata o zbughi 
la fugă. Alex se trânti din nou pe podea, rugându-se ca 
Gavin să aibă dreptate şi să fie eliberată peste câteva 
zile. Cu cât libertatea părea mai aproape, cu atât sclavia 
devenea mai grea. 

Deşi se străduise din răsputeri să se stăpânească, când 
mica sclavă îi aduse apă și orez Alex plângea necon- 
crolat. Dar, într-un final, plictiseala învinse dezolarea. 
Epuizată de plâns, Alex folosi apa prețioasă pentru a-și 
spăla ochii umflați. Apoi își desfăcu părul, îl pieptănă 
puţin şi reveni la Rob Roy. O liniştea să revină în ţara 
ei natală, chiar dacă doar prin intermediul unei cărți. 
De asemenea, cititul o ajuta să nu se gândească prea 
mult la probă. 

Soarele se pregătea să apună când ușa se deschise 
la perete și în prag apăru Gavin împleticindu-se, pe 
jumătate susținut de Suryo. Părul lui blond era vâlvoi 

şi semăna cu o aură, iar tunica desfăcută îi dezvăluia 
pieptul. Alarmată, Alex se ridică. 

-Ce s-a întâmplat? 

-N-am mai fost... aşa de beat de când aveam cinci- 
sprezece ani, îngăimă Gavin. Colegii de echipaj m-au 
dus la o cârciumă de ziua mea. Un număr fantastic de 
beri la Anvers. 

Se împletici către colivie și se prinse de o bară ca să nu 
cadă. Clătinându-se, spuse cu precizia unui om beat: 

- Nu-ţi face griji, n-o să vomit. Am făcut asta deja. 
De câteva ori. 

Se sprijini de bare, cu ochii aproape închişi. 

Nerăbdătoare, Alex întrebă: 

-Şi ce s-a întâmplat la concurs? 

- Căpitanul a câştigat, deşi cam la mustață, răspunse 
Suryo în locul lui Gavin. Amândoi au capete tari. 

- Dacă ar mai fi rezistat o rundă, Kasan ar fi câştigat, 
spuse Gavin alunecând uşor pe podea. 

Suryo încercă să îl ridice. 

- Căpitane, patul e mai comod. 

Nimic. Gavin era terminat. 

- Adu-i o pătură şi o pernă, sugeră Alex. Dacă doar- 
me aici n-o să se simtă mâine mai rău decât s-ar simţi 
oricum. 

Suryo zâmbi. 

- Nimic mai adevărat, puan. 

ÎL întinseră pe Gavin lângă colivie, ca Alex să îl poată 
îngriji dacă era necesar. 

- Mănâncă și tu ceva, îi spuse ea lui Suryo. Şi pentru 
tine a fost o zi lungă. 

-Mai aveţi nevoie de ceva? 

- Aprinde o lampă înainte să pleci, doar atât. 

După ce Suryo îi îndeplini dorința şi plecă, Alex se 
așeză lângă Gavin. Se întinse printre bare, având gri- 
jă ca lanţurile să nu facă zgomot şi îl închise la tunică. 
O amuza să se gândească cât de scandaloasă i s-ar fi 
părut această situație unei doamne din Anglia. Acum, 
că nu mai era o doamnă, acceptase ca un bărbat care 
nu era soțul ei să doarmă lângă ea, neîmbrăcat, fiindcă 

nu voia ca marele ei campion să se trezească singur și 
ameţit. li era greu să-și închipuie lumea aceea îndepăr- 
tată, în care cuviința conta atât de mult. 

Captivată din nou de carte, tresări când auzi o voce 
gravă: 

- E greu... să fii frumoasă? 

Alex văzu că Gavin o privea cu ochi confuzi. 

- Habar n-am. Cum te simţi? 

-Mi se învârte capul de parcă aș sta la gabie pe o 
mare agitată, numai că mai rău. Dacă acum aș încerca 
să mă mişc, ar fi un dezastru. 

Cuvintele erau mai clare ca înainte, dar chipul bron- 
zat era alb ca varul. 

- Nu-mi place să fiu atât... atât de lipsit de control. 
De asta prefer să rămân lucid. 

- Cât ai băut? 

- Mult prea mult. Ştii că țin vinul de palmier în niş- 
te țevi uriaşe de bambus? Prima dată când a trebuit 
să-mi umple din nou paharul, m-am speriat la vede- 
rea unei ţevi enorme, care mi-a sărit peste umăr ca un 
tun, schiță el un zâmbet. Vinul de palmier era tânăr, 
dar deloc inofensiv. Apoi am trecut la arak, un soi de 
ţuică de orez, fiindcă vinul de palmier nu ne îmbăta 
destul de repede. 

Închise ochii, apoi îi deschise repede la loc. 

- Ciudat. Concursul de băutură a fost la fel de serios 
ca orice altă încercare, dar tot mi se pare ridicol. 

Alex îi puse mâna pe frunte. Era puţin cald, dar nu 
avea febră. 

-Ai o mână foarte fină, murmură el. 

- Despre ce aţi vorbit în timp ce aţi băut atâtea ore? 

-Am recitat poezii cu carul. Epopeile din Maduri au 
un ritm drăguţ. După ce am rămas fără versuri engle- 
zeşti şi latineşti, am început să cânt cântece necuviin- 
cioase în cinci limbi. 

Latinești? Căpitanul era bine educat. 

-Oricât de greu ar fi fost, mă bucur că ai reușit. Eram 
îngrijorată fiindcă nu credeam că ești prea obișnuit 
cu băutura. 

-Nici Kasan, spune că sunt un puritan. Dar mari- 
narii învață să bea. Trebuie să ai cap tare ca să rezişti 
în meseria asta, spuse el trecându-i o mână prin păr şi 
ciufulindu-l şi mai rău. Kasan e un tip interesant, dar 
nu cred că aș rezista zece ani. 

- De ce zece ani? Atât vrea să lucrezi pentru el? 

Gavin se uită în altă parte. 

- Tot nu mi-ai spus cum este să fii frumoasă, spuse 
el, ignorându-i întrebarea. Bărbaţii îți fac viaţa dificilă, 
nu-i așa? 

Se gândi la Bhudy şi încercă să nu se cutremure. 

- Există bărbaţi care fac dificilă viaţa oricărei femei, 
frumuseţea nu are nici o legătură. Să spunem, cel mult, 
că sunt atrăgătoare, dar acum sunt numai piele şi os şi 
mi-am pierdut și onoarea. 

- Nu, spuse el prinzându-i mâna printre bare. Eşti 
una dintre cele mai frumoase femei pe care le-am cu- 
noscut vreodată. 

Privirea lui intensă o făcu să se bucure că între ei 
se afla o colivie. Era nedrept să îl învinuiască fiindcă 
era beat, doar se îmbătase pentru ea, dar nu ştia dacă 
ar fi putut rezista avansurilor lui. Avea nevoie ca el să 
fie un domn, un bărbat care să ştie să stea la distanţă. 
Un prieten. 

Inainte ca ea să se hotărască să se îndepărteze sau 
nu, ochii lui se închiseră. Alex se relaxă din nou. Deși 
băuse, bărbatul se comporta cu o reţinere care vorbea 
de bine despre caracterul lui. Deşi încă o ţinea de mână, 
atingerea lui nu insinua nimic. Mai degrabă se agăța 
de ea ca de o ancoră pe o mare agitată. Probabil aşa de 
confuz se simțea. 

Când lampa începu să pâlpâie, își desprinse ușor 
mâna. În loc să-şi facă culcuș în spatele paravanului, își 
întinse cuvertura şi perna lângă Gavin. Gratiile o ajutau 
să se simtă aproape, dar și în siguranţă. 

După ce lampa se stinse într-un final, îi apucă din 
nou mâna printre bare. De data asta nu știa cine de 
cine se agăța. 

Gavin se trezi cu capul bubuind ca nenorocitele de 
tobe din Maduri. Deși nu deschise ochii, simţi că în 
cameră era lumină. 

O mână o ţinea pe a lui. Deschise cu grijă ochii 
şi își întoarse puţin capul spre dreapta. Alex dormea 
la numai câțiva centimetri și mai multe bare lucioase 
distanţă faţă de el. Purta cămaşa lui și un sarong vechi, 
iar părul bogat i se revărsa minunat peste față, cu re- 
flexe roşcate și aurii în lumina zorilor. Ce spusese în 
noaptea trecută? Că era numai piele şi os şi că fusese 
dezonorată. Poate așa se vedea ea, însă frumuseţea ei 
îl copleşise. 

In vino veritas. Volumul exagerat de alcool distrusese 
cea mai mare parte a barierelor mentale pe care le ridi- 
case între ei. Chiar și aşa mahmur, o dorea cu intensi- 
tate, însă ea îi inspira un amestec puternic de tandreţe 
şi respect. Nici o femeie nu îl mai impresionase într-o 
asemenea măsură de când o întâlnise pe Helena. Deși 
cele două femei nu semănau deloc, ambele erau puter- 
nice, inteligente și calde. 

Încercase să nege ceea ce simțea, dar poate că nu era 
un lucru rău. Alex se îngrijora că faptul că fusese captivă 
urma să îi afecteze viaţa la întoarcerea acasă, dar dacă 
avea un soţ prezentabil scandalul ar fi fost infim sau 
chiar nu ar fi existat deloc. 

Plănuise, oarecum, să se stabilească în Anglia, apoi 
să caute o soţie de neam, care să îi uşureze intrarea în 
societatea pe care o dispreţuia. Totuşi, niciodată nu se 
gândise la o simplă căsătorie de convenienţă. li păsa 
de Alex şi, cu timpul, sentimentul putea să se transfor- 
me în dragoste. Afecțiunea conta mult mai mult de- 
cât originea. 

Dar asemenea gânduri erau mult prea premature. 
Mai întâi trebuia să plece din Maduri. Dacă nu câștiga 
Jocul Leului, el urma să-i facă semn de rămas-bun cu 
mâna, în timp ce ea avea să plece spre Anglia. Chiar 
dacă biruia în ultimele două încercări, Alex nu era 

în stare să se gândească la căsătorie. Trebuia să fie liberă, 
trebuia să devină împăcată cu ceea ce suferise înainte să 
ia o decizie majoră cu privire la viitor. Poate avea să se 
decidă că nu voia să aibă nimic de-a face cu Gavin, fi- 
indcă i-ar fi amintit de cele mai grele momente din viaţa 
ei. De asemenea, exista riscul să nu se vindece niciodată 
suficient încât să aibă curaj să i se încredinţeze unui 
bărbat. Dacă nu își găsea fiica, putea rămâne afectată pe 
viață. Nu era suficient de altruist încât să se însoare cu o 
femeie afectată psihic. Voia o soţie de a cărei companie 
să se poată bucura. O soţie ca Helena. Simţi un nod 
în gât. 

Simţindu-și muşchii încordaţi, se întinse cu grijă, dar 
se opri atunci când îl cuprinse un val de greață. Urma 
să fie o zi lungă şi dificilă. Alex deschise pleoapele şi îl 
privi cu ochii albaştri, luminoși. 

- Simţi că ai prefera să mori? 

-Nu sunt chiar așa de praf, dar pe aproape, spuse 
el inspirând încet ca să-și calmeze stomacul îngrețoşat. 
Am făcut sau am spus ceva necuvenit azi-noapte? 

-Te-ai purtat foarte bine pentru starea în care te 
aflai, spuse ea dându-i drumul la mână ca săşi acopere 
un căscat. Vei fi în stare de o altă probă crâncenă în 
dimineaţa asta? 

- Din fericire, nu e nevoie. Kasan a spus că, potrivit 
tradiţiei, ziua de după un concurs de băutură e zi liberă. 

Alex râse. 

- Ce insulă civilizată e Maduri. 

Simţea nevoia să folosească oala de noapte, aşa că 
strânse din dinţi şi se ridică ţinându-se de gratii. Apoi se 
sprijini de cușcă până ce își reveni în fire. 

- De ce nu a putut să-mi iasă înotul? bombăni el. Îmi 
place să înot. 

- Poate că asta va ieşi mâine. Ai epuizat patru opţiuni, 
deci şansele să primeşti ceea ce vrei trebuie să crească. 

Şansele nu erau prea strălucite, dar nu avea chef să se 
gândească la matematică. Îl consola faptul că şi Kasan 
trebuia să se simtă la fel de sfârșit ca el. 

Uşa se deschise şi intră Suryo, cu o tavă pentru micul 
dejun. Gavin se cutremură, iar bărbatul spuse: 

- Am o băutură care te va face să te simți mai bine. 
O clipă, să îi servesc doamnei micul dejun. 

Gavin dădu din cap şi se îndreptă spre dormitor, clă- 
tinându-se puţin. După ce închise ușa, Alex spuse: 

- Azi-noapte căpitanul Elliott a spus ceva despre cei 
zece ani pe care îi va petrece aici. Încă se gândeşte la 
oferta sultanului? 

Suryo îi întinse un mic ceainic printre gratii. 

- Se referea la cei zece ani pe care trebuie să îi petrea- 
că aici dacă pierde Singa Mainam. 

Alex făcu ochii mari. 

- Trebuie să rămână atât de mult timp aici? 

- Nu v-a spus? Suryo părea gânditor. Poate e mai bine 
să ştiţi. Fiindcă sultanul nu voia să vă elibereze, căpita- 
nul a propus această provocare ca o şansă de a vă câștiga 
libertatea. Dacă triumfă în Jocul Leului, puteţi pleca 
amândoi. Dacă pierde, veţi fi eliberată, dar el trebuie să 
îl servească pe sultan pentru următorii zece ani. 

Alex clătină din cap, consternată. Nu-i spusese nimic 
despre prețul pe care trebuia să-l plătească dacă pierdea. 
Crezuse că jocul acesta afurisit avea ca miză doar liber- 
tatea ei, însă Gavin pusese rămășag și pe propriul viitor. 
Dacă pierdea, urma să fie închis într-o colivie, aşa cum 
era ea acum. Închisoarea lui avea să fie mai luxoasă, iar 
calitățile să îi fie respectate, dar tot ar fi fost prizonier, 
tot nu și-ar mai fi aparținut sieși. 

Era lucrul cel mai galant, stupid, generos şi enervant 
pe care-l auzise vreodată. 

Părând mai puţin neîngrijit, cavalerul păzitor se în- 
toarse în salon şi bău încet remediul lui Suryo pentru 
mahmureală. O parte din ea vru să îl întrebe de ce nu-i 
spusese ce târg făcuse, dar ştia răspunsul: el nu voise ca 
ea să poarte povara de a ști ce preţ ar fi putut să plăteas- 
că pentru libertatea ei. y 

Avea dreptate; o îngrozise ceea ce aflase. Indoită, 
se hotărî să îi respecte dorința. În acest moment, ni- 
mic din ceea ce putea face ea nu avea cum să-i schimbe 

viitorul. Nu putea decât să se roage ca el să aibă succes, 
de dragul amândurora. 


Sosise a patra încercare. Simţindu-se refăcut aproape 
complet după ce dormise mare parte din ziua preceden- 
tă, Gavin luă zarul, se rugă în gând şi îl azvârli pe masă. 

- Pentjak silat corp la corp, proclamă Sheng Yu. 

- Splendid! exclamă Kasan. Tare mi-am dorit să pot 
compara artele marţiale din Maduri cu stilul european. 

Gavin simţi un nod în gât. Îşi dorise cel mai mult să 
evite o luptă fizică cu sultanul, iar lupta corp la corp era 
aproape la fel de periculoasă precum cea cu pumnalele. 
Dacă nu și-ar fi folosit deja dreptul la un refuz, lar fi 
invocat pe dată. 

Kasan spera să câștige uşor, fiindcă artele marţiale 
orientale erau cu adevărat fantastice, nu semănau de- 
loc cu ceea ce se practica în Occident. Totuşi, și Gavin 
era instruit în arta pentjak silat, stilul de luptă din Indii, 
ceea ce însemna că amândoi își puneau viaţa în pericol. 
Știind că nu avea de ales, întrebă: 

-Care sunt regulile, Înălțimea Voastră? 

- Trebuie să rămânem într-un cerc care va fi trasat 
în arenă. Este permisă orice tehnică de luptă corp la 
corp, cu excepția mușcăturilor și a degetelor înfipte 
în ochi. Când umerii unui concurent ating pământul, 
se consideră o cădere. Câştigă cel care provoacă două 
din trei căderi. Ai nevoie de pregătiri, căpitane? 

Fiindcă purta veșminte lejere, Gavin clătină din cap 
şi se duse într-o parte a pavilionului ca să-şi dea jos în- 
călțările. Îl întrebă în șoapră pe Suryo: 

-Ce ştii despre stilul de luptă din Maduri? 

- Seamănă cu stilul din Java, se folosesc mâinile și 
picioarele deopotrivă. Nu se aşteaptă să ştii silat, deci 
surpriza ar trebui să-ți asigure cel puţin o cădere. 

-Cel mult una. Este prea inteligent ca să nu se prin- 
dă repede, spuse Gavin privind în arenă, unde aghio- 
tanţii desenau un cerc cu un material care semăna 
cu pulberea de cretă. Dacă lupt bine, unul dintre noi 

poate muri sau poate rămâne invalid pe viață. Dacă nu 
fac tot ce pot... 

Gura i se strânse. 

-Te-am învăţat mişcări de control şi de dezarma- 
re. Foloseşte-le, spuse Suryo strângându-și buzele fără 
să zâmbească deloc. Şi să nu uiţi de celelalte lecţii. 
Cel mai bine este să eviți lupta, dar, dacă trebuie să 
lupţi, bucură-te. 

Indoindu-se că avea să se bucure, Gavin o privi încre- 
zător pe Alex. Ea îi zâmbi înapoi temătoare. 

-Ştiu că ai să te descurci bine, Gavin. 

Ar fi fost şi mai îngrijorată dacă ar fi înțeles despre 
ce stil de luptă era vorba. Pentjak silat nu semăna deloc 
cu boxul gentlemenilor din Anglia. Era un stil de luptă 
brutal şi mortal, un soi de luptă de stradă foarte rafina- 
tă. Trebuia să te mişti aproape și repede. Să loveşti, să 
zgârii, să te agăţi. Să faci tot ce e necesar pentru a supra- 
viețui. Chiar şi să omori. 

Intră în arenă și făcu vreo câţiva pași în cerc, absor- 
bind textura pământului, aerului şi luminii, în timp ce 
se pregătea psihic pentru meci. Probabil că nu mai exista 
pe lume alt vestic care să ştie atât de multe ca el despre 
pentjak silat. Distrus după moartea Helenei şi disperat să 
se gândească la altceva, acceptase oferta lui Suryo de a 
învăţa stilul de luptă din insule. Lecţiile îi deschiseseră 
o lume cu totul nouă, care impunea competență, disci- 
plină și o mare rezistenţă la durere. Dincolo de asta se 
afla o dimensiune spirituală care, într-un final, îl ajutase 
să depăşească momentele grele. 

Gavin nu ştiuse că multe culturi asiatice au tradiţii 
războinice secrete, competențele fiind predate de la 
maeștri la discipolii de încredere. Recunoscuse rapid 
onoarea de a fi ales ca elev al lui Suryo. Cei doi exersau 
oriunde călătoreau, cabinele înguste de la bordul nave- 
lor dovedindu-se a reprezenta o provocare deosebită. 

În vremea petrecută la Macao, Gavin cunoscuse şi 
alți practicanți de arte marţiale prin intermediul lui 
Suryo. Învăţase despre diferite şcoli de arte marţiale din 
Asia şi învățase cum să pareze atacul simultan din partea 

a şapte bărbaţi. Aceste cunoștințe se dovediseră utile de 
mai multe ori. 

Când tobele începură să bată ritmic, Gavin se găsi 
faţă în faţă cu Kasan, care se afla în partea opusă a cer- 
cului. Erau potriviți din punct de vedere fizic, Gavin 
puţin mai înalt, sultanul mai bine făcut, deși în silat 
dimensiunile nu contau. Trucul era să foloseşti puterea 
adversarului chiar împotriva acestuia. Suryo cântărea cu 
vreo douăzeci de kilograme mai puţin ca Gavin, dar tot 
îşi putea azvârli cu ușurință elevul la perete. 

Respirând adânc, Gavin se concentră pe bărbatul pe- 
riculos, arogant, aflat de cealaltă parte a cercului. Nu își 
putea permite să piardă acest meci. 

- Să înceapă lupta! strigă Sheng Yu. 

Kasan își împreună mâinile pe piept, făcând semnul 
ritualic de salut de la începutul unei lupte. Gavin copie 
gestul cu stângăcie, ca şi cum nu i-ar fi fost cunoscut. 

Sultanul înaintă cu mâinile deschise şi mișcările uni- 
forme, fluide ale unui luptător versat. Probabil învățase 
pentiak încă din copilărie. 

În loc să adopte aceeași postură, Gavin luă poziţia 
unui boxer occidental, înaintând cu pumnii încleştaţi 
şi cu corpul drept. În general adepţii pentjak-ului pre- 
feră să își lase adversarul să atace mai întâi fiindcă un 
atacator rămâne expus unei game ample de contraca- 
rări feroce. 

Deşi era riscant să îi dea această şansă lui Kasan, 
Gavin se simulă că îşi loveşte adversarul în plex, sperând 
ca sultanul să reacționeze cu mult prea multă siguranță. 

Ksan evită lovitura cu o ușurință disprețuitoare, după 
care se apropie pentru o mişcare corp la corp pe care 
o putea folosi ca să-l trântească pe Gavin la pământ. 
Pentru o clipă trupurile lor se încleştară, iar Gavin văzu 
ceva întunecat şi interzis în ochii adversarului său. 

- Astăzi devii al meu, mârâi Kasan. Ar fi trebuit să-ți 
păstrezi refuzul pentru această probă, căci sunt un maes- 
tru al pentjak silat-ului. 

- Nu subestimaţi capacitățile marţiale occidentale. 

Gavin, care anticipase mişcarea sultanului, se smulse 
şi se lăsă la pământ ca să-l apuce de genunchi, dezechili- 
brându-l, în timp ce îi trase cu sete un pumn în coaste. 
Înainte să-și dea seama ce se întâmplă, sultanul fu do- 
borât la pământ. 

-Prima cădere pentru tuan Elliott! proclamă Sheng 
Yu, în strigătele mulțimii surprinse. 

Kasan se ridică în picioare, cu ochii sticlind de mânie. 

-Ai avut dreptate. i-am subestimat capacitățile și 
viclenia. Dar nu se va mai întâmpla. 

- Suntem chit, Înălțimea Voastră. 

Gavin se relaxă într-o postură defensivă, ştiind că riscu- 
rile tocmai crescuseră rapid. Silavul avea la bază amin- 
tirile mușchilor. Suryo spunea deseori că o mişcare 
practicată de trei mii de ori devine parte din corp, iar 
majoritatea mişcărilor ciunteau sau omorau. Kasan 
avea aceeași pregătire. Voia să câștige și, dacă i se părea 
că pierde, ei bine, Gavin mort îi era la fel de inutil ca 
Gavin plecat în Anglia. 

Deşi Gavin nu voia să îl rănească pe sultan, era posi- 
bil să-i rupă neintenţionat spatele în tensiunea luptei, să 
îi rupă coastele şi să îi perforeze plămânii sau chiar mai 
rău. Fiindcă amândoi luptau cât puteau de bine, se pu- 
tea întâmpla orice, însă situaţia lui Gavin era mai gravă: 
dacă îl omora pe sultan, localnicii aveau să îl execute pe 
loc, chiar dacă moartea ar fi fost accidentală. 

Kasan lovi către gâtul lui Gavin. Gavin pară lovitura, 
dar nu fu suficient de rapid încât să evite să îi fie prinsă 
şi forţată încheietura. Se eliberă înainte să i se rupă vre- 
un os și făcu o mișcare corp la corp care îl imobiliză pe 
Kasan pentru un scurt timp. 

Se verificară metodic, alternând eschive defensive cu 
atacuri. Cui nu se pricepea la pentjak mișcările lor i s-ar 
fi părut un dans intim, grațios, nu o luptă crâncenă, 
care putea duce foarte uşor la moarte. 

În timp ce se încleştau, parau și îndepărtau, sultanul 
spuse gâfâind: 

-Am dat de urma copilului femeii tale. A fost vându- 
tă haremului rajahului din Sukau de pe Java. 

Un motiv de distragere a atenţiei de prima mână. 
Reușind cu greu să evite o lovitură sălbatică de genunchi 
în burtă, Gavin întrebă: 

-Ce ştiţi despre rajah? 

- Se spune că este civilizat. Fata ar trebui să fie trata- 
tă bine. 

Sperând că era adevărat, Gavin își mută privirea, 
vrând să pară că urma să atace pe stânga. În loc să muşte 
momeala, Kasan contracară şi îi prinse lui Gavin co- 
tul stâng. Apăsă cu putere, iar pe Gavin îl cuprinse o 
durere cruntă şi nu mai putu să se gândească decât la 
propria agonie. 

ncercă cu greu să se elibereze, însă fu împins în jos 
şi nu reuși să își recapete puterile. Îşi pierdu cunoştinţa 
din cauza durerii, iar când îşi reveni în fire, peste o cli- 
pă, se văzu întins la pământ. 

- A doua cădere pentru sultanul Kasan! 

De la o distanță politicoasă, sultanul întrebă cu 
răceală: 

- Ţi-am rupt cotul? 

Gavin se ridică, încercând să-şi ascundă greaţa. Își în- 
doi braţul cu grijă şi durerea se intensifică, dar cel puţin 
încheietura încă era funcțională. 

-E bine. 

Kasan îl gratulă cu un zâmbet fermecător. 

- Perfect. Nu vreau să îţi întârzii prea mult intrarea în 
serviciul meu. Eşti pregătit pentru ultima rundă? 

Gavin dădu din cap, gândindu-se că ar fi trebuit mai 
degrabă să își pârlească picioarele mergând pe foc. Lup- 
ta îndelungată, solicitantă îl secătuia de energie și îi era 
din ce în ce mai greu să îşi stăpânească reacţiile. O miş- 
care greșită putea fi dezastruoasă. 

Dorind să încheie meciul, aşteptă o șansă să aplice 
o mișcare prin care să îl controleze pe Kasan fără să îl 
rănească grav. Mai puţin preocupat de menajarea ad- 
versarului, sultanul îl prinse într-o mișcare de răsucire 
a capului care îl înclină pe spate şi din care, foarte uşor, 
i-ar fi putut rupe gâtul. 

Când capul unui om se mișcă, trupul urmează aceeaşi 
direcție. In loc să reziste, Gavin se relaxă în strânsoare, 
lăsându-și greutatea să cadă deasupra lui Kasan. Pentru 
o clipă, Kasan se dezechilibră atunci când își schimbă 
poziţia ca să susțină greutatea mai mare. 

Gavin folosi momentul acela ca să se răsucească şi 
să aplice un blocaj de nervi riscant la antebraţul adver- 
sarului său, ştiind că, dacă eșua, avea să fie vulnerabil 
la orice mișcare ar fi încercat Kasan. La naiba! Nervii 
erau protejați de mușchii prea solizi. Îşi înfipse din 
nou degetele cu brutalitate. Kasan gemu în agonie și 
corpul i se înmuie. Era o mişcare de control perfectă, 
își paraliza adversarul prin durere, dar nu îi provoca 
vătămări reale. 

- Cedaţi, Înălţimea Voastră! 

Sultanul înjură în malaieză, furios, dar incapabil să 
scape. Fără milă, Gavin îl împinse la pământ până ce 
Kasan pică jos și meciul se încheie. 

Tobele izbucniră. 

- Meci pentru tuan Elliott! 

În pavilion, Alex sări în picioare ușurată şi entuzias- 
mată. Gavin făcu un pas în spate diplomatic şi se încli- 
nă în faţa sultanului. 

__— Luptaţi mai bine decât i se cuvine unui conducător, 
Înălțimea Voastră. 

-Iar tu lupţi mai bine decât i se cuvine unui occi- 
dental, răspunse Kasan mânios şi frustrat. Roagă-te ca 
provocarea de mâine să fie una uşoară, căpitane, fiindcă 
nu vei fi cruțat. 

Gavin ştia prea bine asta. Făcu o plecăciune în fața 
spectatorilor, apoi se întoarse în pavilion. 

- Unde Dumnezeu ai învăţat să faci asta, Gavin? 
întrebă Alex uluită. 

- De la Suryo, spuse el arătând către prietenul său, 
care se uita la cotul umflat. 

-O să-l repar acum, căpitane, spuse Suryo. Nu este 
rupt, dar deja s-a umflat, adăugă el luând un bandaj şi 
începând să înfășoare încheietura. 

-Sultanul a spus că a dat de urma lui Katie, Alex, 
zise Gavin încet. A fost vândută rajahului din Sukau și 
ar trebui să fie bine. 

Alex se lumină de fericire. 

- Slavă Domnului! Şi slavă ţie. 

Îl sărută uşor pe obraz, apoi se retrase, jenată de miş- 
carea prea directă. Mirosea a flori tropicale. 

După ce ea plecă împreună cu gardienii, Gavin îşi 
atinse chipul. Se simţea de parcă buzele lui Alex îi 
rămăseseră imprimate în piele. În felul ei, era la fel 
de periculoasă precum Kasan. Sultanul îi amenința 
doar libertatea şi viaţa. Alex avea puterea să-i remode- 
leze sufletul. 

În noaptea aceea, Alex făcu ture în cușcă, sub lumi- 
na slabă a lunii, agitată ca un căţeluș. Deşi se mișcase 
în surdină şi lanţurile nu făcuseră nici un zgomot, 
Gavin ieși în cele din urmă din dormitor. Cu părul 
blond răvășit şi îmbrăcat într-o haină și pantaloni de 
culoare deschisă, semăna cu fantoma unui zeu păgân. 

- Nici tu n-ai putut să dormi? întrebă el. 

- Nu, spuse ea respirând adânc pentru a-şi ascunde 
tremurul din voce. Îmi pare rău că sunt o asemenea 
povară. Mai am un pic şi mă fac bucățele din cauza 
nervilor. 

- Nu eşti o povară. Eşti o femeie remarcabilă. Bănu- 
iesc că dacă eu aș fi captiv și tu ar trebui să joci Jocul 
Leului ca să mă eliberezi, te-ai descurca de minune. 

Exasperată de faptul că îi oferise un asemenea com- 
pliment nemeritat, ea izbucni: 

-Ştiu care sunt condiţiile înţelegerii tale cu Kasan. 
Dumnezeule, Gavin, cum ai putut să-ţi riști zece ani 
din viaţă de dragul unei femei pe care abia o cunoşti? 
În Evul Mediu, oamenii ca tine erau consideraţi sfinți. 

-Nu sunt sfânt, Alex, spuse el mirat. Doar că... cum 
aș putea să mă privesc în oglindă ştiind că am abando- 
nat în sclavie o femeie din acelaşi neam? 

- Pentru mine asta înseamnă că ești sfânt. Sau cel 
puţin că eşti curajos şi un om de onoare, peste orice 
măsură. După câte a trebuit să înduri, nu îţi doreşti să 
nu fi trecut niciodată pe la târgul de sclavi? 

El ezită; era prea sincer ca să mintă. 

-Ar fi fost mai ușor dacă nu te-aş fi văzut, dar cine 
spune că mai ușor e mai bine? Majoritatea lucrurilor de 
valoare necesită eforturi. 

- Să-ţi pierzi controlul asupra propriei vieți nu poate 
fi mai bine. 

- Chiar dacă ajung să lucrez pentru sultan, o să fiu în 
cu totul altă situaţie decât tine. Voi avea bogăţie, auto- 
ritate și o libertate semnificativă, spuse el ridicând din 
umeri. Poate chiar îmi va fi mai bine dacă rămân în 
Orient. Poate așa vrea Dumnezeu să nu mă întorc 
la Londra, unde mi-aş putea sparge capul dându-mă cu 
el de toți pereții. 

- Crezi că vei avea probleme acolo? 

Gavin îşi trecu degetele prin păr, nesigur. 

-Nu neapărat probleme, dar urăsc Marea Britanie 
la fel de mult pe cât o iubesc. Mi-am dorit mult să mă 
întorc, dar e şi o mare prostie din partea mea. 

- Dacă pereţii sunt prea tari, te poţi întoarce în Ame- 
rica. După câte mi-ai spus, dragostea ta pentru țara 
adoptivă nu e deloc complicată. 

El schiţă un zâmbet. 

- Ai dreptate. Când termin cu fantomele englezești, 
mă duc acasă. 

Gândindu-se la tot ce făcuse în ultimele zile, ea îi 
spuse: 

- Îmi închipui că te vei ocupa de aceste fantome la fel 
de bine cum te ocupi de toate celelalte. 

-Nu prea mă pricep la fantome. La cuferele cu cea- 
iuri sau la taifunuri, la astea, da, mă pricep. 

Tonul lui provocator risipi tensiunea dintre ei, fä- 
când loc intimităţii. Ea îi privi ochii întunecați, aproape 

regretând că această perioadă bizară, ciudată era pe sfâr- 
şite. Dacă toate mergeau bine, peste două zile avea să se 
afle pe Helena. Înconjuraţi de echipaj, urmau să își reia 
viețile reale de căpitan și de lady, deși, pe dinăuntru, ea 
se schimbase irevocabil. Între ei avea să existe o distanţă 
emoţională sigură. 

Dar în seara aceea nu exista nici o distanţă. În ulti- 
mele zile şi nopţi ea îi învățase ritmul respirației, tex- 
tura pielii, zâmbetele evazive. Deveniseră tovarăşi într-o 
aventură măreață și ciudată, iar ea nu avea să-l uite nici- 
odată, indiferent ce urma să-i rezerve viitorul. Efectul ei 
asupra lui nu putea fi niciodată atât de profund, fiindcă 
el era un bărbat care avusese parte de multe aventuri, 
dar poate că riscurile pe care şi le asumase pentru ea pu- 
teau să îndepărteze o parte din durerea pe care o simţea 
pentru iubita pierdută. 

Revenind cu picioarele pe pământ, ea spuse: 

- Sper că ultima probă va fi înotul, Gavin. 

El râse. 

-Şi eu. Ar fi un sfârșit demn pentru acest concurs. 

Orice final în urma căruia amândoi plecau în sigu- 
ranță din Maduri era acceptabil pentru ea. 


Pe Gavin încă îl durea braţul stâng din cauza mișcă- 
rii de la pentjak, dar, altfel, era cât mai pregătit pentru 
ultima sarcină. Alex stătea în dreapta lui, tensionată ca 
o coardă de vioară şi extrem de atrăgătoare într-o kebaya 
nouă și un sarong din mătase în carouri. Kasan părea 
sardonic, dar stăpânit; cu siguranță îşi depăşise furia din 
ziua precedentă. 

Când Gavin ridică dodecaedrul din fildeș pentru 
ultima aruncare, Kasan observă: 

-Îmi va fi dor de aceste emoții când totul se ter- 
mină, dar Sheng Yu se va bucura să mă întorc la aface- 
rile regatului. 

- Personal, mi-au ajuns emoţiile. 

Rugându-se în gând, Gavin strânse zarul în pumn 
pentru ultima dată şi aruncă. 

Sheng Yu se uită la simbol. 

- Adorarea zeiţei. 

Înainte ca Gavin să poată întreba ce însemna asta, 
Xasan spuse cu răceală: 

- Ai în continuare noroc, căpitane. Zeii v-au dat pro- 
za care e una dintre cele mai mari plăceri ale omului. 

Gavin se încruntă. 

- Ce înseamnă adorarea zeiţei? 

- Trebuie să întreții relaţii sexuale cu sclava ta. 

Prima reacție a lui Gavin fu de uluire și de neîn- 
credere. Nu, cu siguranţă nu auzise bine. Dar Alex se 
uita la el cu aceeaşi groază. Trebuia s-o trântească la 
ământ şi...? 

Cu stomacul întors pe dos, întrebă: r 

- Nu puteți vorbi serios. E revoltător. Obscen. Împo- 
xiva legilor lui Dumnezeu și ale omului. 

- Chiar crezi asta, nu-i așa, domnule căpitan puritan? 
pufni Kasan. Ce naivitate! Legile Singa Mainam sunt 
mai vechi decât cele ale zeului tău creștin. Conducă- 
-orul unui trib trebuie să fie potent, să aibă fii și să îm- 
-ogățească pământul cu fertilitatea lui. Din acest motiv, 
proba asta face parte din joc. Trebuie să vă împreunaţi 
în public sau să renunți. Apoi, cu expresie răutăcioa- 
ză: Având în vedere eforturile pe care le-ai depus ca s-o 
eliberaţi pe doamna, mă gândeam că îţi va surâde aceas- 
ză şansă. 

Prin regulile primitive ale puterii masculine și ale 
cuceririi, Gavin o câștigase pe Alex, dar, la naiba! Bu- 
zicul lui fusese vicar scoțian, mama lui, o femeie de o 
rtute nepătată, iar el fusese educat după cele mai în- 
alte standarde. 

- Dacă e un test de bărbăţie, aduceţi o fată de pe o 
zarcă cu flori din golf. 

Mai bine se îmbolnăvea decât să-i facă asta lui Alex. 

- Trebuie să fie doamna Warren sau nimeni altcine- 
“a, spuse Kasan implacabil. 

Gavin apelă la preotul budist. 

- Tuan Daksa, ce părere aveți? A face aşa ceva ar în- 
:emna o crimă după obiceiurile poporului meu. 

Preotul ezită, gândindu-se. 

-Toată Singa Mainam se referă la această femeie. 
Ţi-ai asumat riscuri mari pentru ea, destinele voastre 
sunt înlănţuite. Pentru tine, ea e zeița și singura opțiu- 
ne posibilă. 

Gavin înţelese raționamentul preotului, dar aici nu 
avea ce căuta rațiunea. 

- Dacă trebuie să fie ea, renunţ. 

- Gavin, nu! se auzi vocea lui Alex. Uită-te la mine. 

Gavin îşi făcu curaj. Deşi chipul ei bronzat era palid, 
femeia îi susținu privirea. 

- Dacă este singurul mod de a câștiga jocul ăsta afu- 
risit, fă-o. 

El clătină din cap, bântuit de toate predicile pe care 
le auzise vreodată, de toate lecţiile vorbite şi nevorbite 
despre politeţe pe care le învățase. 

- Nu... nu pot. 

- Gavin, spuse ea cu o claritate uluitoare, nu poţi 
să-mi faci nimic - nimic — care să fie la fel de rău ca ceea 
ce mi s-a făcut deja. 

Umilinţa şi durerea pe care încercase să le reprime îi 
sticleau în ochi, confirmându-i cele mai rele temeri în le- 
gătură cu ceea ce îndurase în lunile de sclavie. Nu voise 
să se gândească că fusese violată şi bătută, dar nu mai 
putea să ignore acest gând. Deja supravieţuise unor 
lucruri de neînchipuit. Acum, din proprie voinţă, ale- 
gea să fie violată din nou, era dispusă să plătească acest 
preţ pentru libertatea lui, aşa cum şi el riscase la fel de 
mult pentru a ei. Lupta furioasă a lui Alex împotriva 
celor care o capturaseră dovedise că era un spirit ne- 
maivăzut, iar aceasta reprezenta mare parte din motivul 
pentru care se simțea obligat să o elibereze din sclavie. 

Ezită, revoltat de gândul că ea trebuia să facă un ase- 
menea sacrificiu degradant. Dacă ar fi fost sfântul pe 
care îl credea ea, ar fi refuzat, dar îşi dădu seama cu amă- 
răciune că nu era așa de altruist. Deşi îi spusese că urma 
să ducă o viață uşoară dacă ar fi rămas în Maduri, gân- 
dul de a lucra pentru Kasan îl strivea. Avea nevoie de li- 
bertate așa cum un şoim are nevoie de vânt şi de un cer 

nesfârşit. Dacă ar fi fost legat de voinţa altui bărbat, s-ar 
fi agăţat și el cu disperare de gratii, la fel ca Alex. 

Îşi umezi buzele uscate și cedă în faţa fricii și a dorin- 
ței egoiste. 

- Foarte bine, am... am s-o fac. Dar nu în public. 

- Asta e parte din probă, spuse Kasan cu un amuza- 
ment diabolic. Un om slab de înger nu poate presta în 
faţa mulțimii. 

Gavin trebuia s-o dezonoreze pe Alex în fața a sute de 
ochi avizi? Nu! 

- Căpitanul și doamna lui nu sunt din neamul nos- 
tru, interveni tuan Daksa. Trebuie să existe martori, 
desigur, dar proba nu trebuie să aibă loc în arenă. 

Kasan se încruntă. 

-Dacă aceasta e judecata ta, tuan Daksa, așa să fie. 
Câţi martori sugerezi!? 

- Doi. Dumneata, fiindcă eşti sultan și participi la 
joc. Şi eu, fiindcă sunt judecătorul și nu pot evita, făcu 
preotul cu o grimasă. 

Un public format din doi oameni era mai bine decât 
o arenă plină, dar tot erau prea multe persoane pentru 
ceva ce trebuia să fie intim. Gândul de a poseda o fe- 
meie care deja suferise prea mult din cauza bărbaţilor îi 
întoarse lui Gavin stomacul pe dos. Niciodată nu avea 
s-o poată privi în ochi din nou. 

-Zece ani de libertate merită câteva minute de ruși- 
ne, spuse Alex repede. 

Avea dreptate, dar rolul ei era unul pasiv. El trebu- 
ia să-şi încalce toate principiile şi nu era sigur că va 
putea s-o facă. Încercând să fie la fel de pragmatic ca 
ea, întrebă: 

- Şi unde va avea loc proba? 

-İntro cameră de oaspeţi regală, spuse Kasan. 
Veniţi! 

Privirea lui Gavin poposi asupra legăturilor aurite ale 
lui Alex. 

- Scoateţi lanţurile astea afurisite. 

- Încă e sclavă, sublinie Kasan. 

Gavin privi către preot, sperând că-l va aproba, dar 
bătrânul spuse doar: 

- Ar trebui scoase lanţurile de la gleznă. Cele de la 
mâini mai târziu. 

Gardianul care avea cheile se aplecă să desfacă lan- 
ţurile de la glezne. Alex se cutremură, încercând fără 
succes să-şi ascundă dezgustul atunci când el îi atinse 
gleznele zvelte. 

În timp ce străbăteau culoarele palatului, Gavin în- 
cercă să găsească o ieşire, dar nu era nici una. Alex 
pusese punctul pe i, cu tot şocul şi repulsia pe care le 
simțea: câteva minute de nedreptate înfiorătoare sau 
zece ani în care el avea să servească un stăpân decadent 
şi capricios, iar ea să poarte povara jertfei lui. Trebuia 
să îndure împreună această ultimă degradare, ca să-și 
poată câştiga libertatea. 

Camera spațioasă era plăcută, dar neutră. Se bucura 
că nu se aflau în încăperea pe care o împărţiseră el şi 
cu Alex. 

- Savuraţi ultima probă a Jocului Leului, căpitane, 
spuse Kasan cu voce aspră. Asigură-te că e evident că îţi 
faceţi treaba cum se cuvine. Altfel, voi fi obligat să mă 
alătur vouă în pat, ca să mă conving. 

Nenorocitul. Gavin își imagină pentru o clipă cum îi 
frângea gâtul lui Kasan şi fugea de la palat cu Alex, dar 
niciodată nu aveau să reușească să ajungă la navă. 

Kasan se așeză într-o parte de unde vedea foarte bine. 
Cu dezgustul citindu-i-se pe faţă, Tuan Daksa alese un 
scaun în cealaltă parte a încăperii, cât mai departe. 
Atmosfera era înghețată, ca într-o sală de judecată. 

Amintindu-şi cât de multe erau în joc, Gavin se apro- 
pie de Alex pe la spate şi își aşeză mâinile pe umerii ei. 
Ea tresări de parcă ar fi lovit-o. Dorindu-și să se afle 
oriunde altundeva, numai acolo nu, el spuse încet: 

- Îmi pare rău, Alex. Totul e aşa de... aşa de rece. Așa 
de greşit. 

Ea stătu puţin până să îşi revină, apoi se întoarse 
către el. 

-Se va termina în curând. Închide ochii şi închi- 
zuie-ți că sunt o femeie de stradă pe care ai întâlnit-o 
intr-un port. 

Știind că sinceritatea era esenţială, el spuse: 

- Nu au existat niciodată femei de stradă. Doar 
Helena. 

Ochii ei se măriră, neîncrezători. 

- Nici o altă femeie? 

- Nici una, zâmbi el amar. Ce marinar sunt eu, nu-i 
=șa? Am fost crescut cu convingerea că intimitatea 
fizică se produce doar în cadrul căsniciei, iar faptul 
că mi-am petrecut mare parte din tinereţe pe mare a 
redus tentaţiile. 

Deşi văzuse destule femei atrăgătoare, le admirase 
întotdeauna de la distanţă, cu excepţia celei cu care se 
căsătorise. 

Alex zâmbi melancolică. 

- Helena a fost și mai norocoasă decât credeam. 

Știind că trebuie să înceapă, își făcu curaj să o îmbră- 
șișeze. Silueta ei înaltă era fermă ca o statuie de lemn. 
Deşi era raţională și puternică, pentru ea situaţia era la 
rel de cumplită ca pentru el. Nu, cu siguranţă pentru ea 
era cu mult mai rău. 

i mângâie ușor spatele până ce ea începu să se rela- 
xeze puţin. Şi apoi? 

-Ai un păr frumos. 

Îi desfăcu pieptenii care îi fixau coafura complicată şi 
îi răsfiră buclele cu degetele. Cascada mătăsoasă îi aco- 
peri chipul ca un văl înmiresmat, ispititor. 

Era o femeie foarte atrăgătoare, iar el o dorise încă 
de la început. Unduirile corpului ei erau deosebite. 
Era prietena lui, o femeie căreia îi respecta puterea 
şi caracterul. 

Şi, totuși, trupul lui părea de gheață. Undeva, în 
suflet, simțea că o trădează pe Helena. 

Ştiind că trebuia să recunoască ceea ce, în curând, 
avea să devină evident, se scuză: 

- Nu ştiu dacă pot face asta. Niciodată nu m-am sim- 
ţit mai... mai puțin amoros. 

Alex îl privi printre firele de păr, la început îngrijora- 
tă, apoi cu simpatie. Din fericire, fără dispreț. 

- Amândoi am fost căsătoriți. Poate dacă ne prefacem 
că încă suntem? 

Gavin închise ochii, încercând s-o transpună pe Alex 
în amintiri cu soţia lui, de când erau singuri, în sanctu- 
arul cabinei lor. Când imaginea deveni clară, îi prinse 
lui Alex faţa în mâini și îi sărută de mii de ori fruntea 
şi tâmplele. Helenei îi plăcea asta, dar simţea că Alex se 
chinuia să nu o rupă la fugă. 

Sub parfumul floral percepu o mireasmă ispititoa- 
re de femeie, iar ea era, fără îndoială, femeie, așa lipită 
de el, deși era foarte slabă. Totuşi, nu simţea nici o do- 
rință. Senzaţia că totul era o mare greșeală copleşea ori- 
ce altceva. 

În timp ce încerca să se decidă ce avea să facă în con- 
tinuare, ea îl şocă mișcându-și mâna pe pieptul lui. Că- 
tușele scoaseră un clinchet atunci când palma ei se așeză 
pe ceea ce el credea că îngheţase de mult. Se simţi cu- 
prins de atracţie, iar mintea și judecata i se încețoșară. 
Dumnezeule, trecuse atât de mult timp de când nu mai 
fusese cu o femeie... 

- Mai repede, spuse Kasan neînduplecat. 

Comentariul îl readuse pe Gavin la realitate, deși sân- 
gele încă îi clocotea în vene. Graţie mângâierii lui Alex, 
ştia că era în stare să îndeplinească sarcina, dar singu- 
rele experienţe carnale de care avusese parte se aflau la 
ani lumină depărtare de acest simulacru. În mod ironic, 
i-ar fi fost mult mai uşor dacă ar fi fost obișnuit să își 
satisfacă frecvent plăcerile trupeşti. 

- Pot să fac ceva ca să îţi fie mai uşor, Alex? 

Ea își îngropă faţa în umărul lui. 

-Cred că da... să se termine cât mai repede. 

O luă de mână şi o conduse către patul jos. Ea se 
întinse pe spate, tremurând din tot corpul, cu lanţurile 
de la încheieturi marcându-i talia ca nişte bijuterii ne- 
norocite. El se sprijini într-un cot lângă ea, ferind-o de 
vederea lui Kasan cât de mult era în stare. 

- Relaxează-te, Alexandra. Închide ochii și închipuie- 
ți că e miezul nopții şi că ești aproape adormită. Aproa- 
pe nici nu ştii că sunt aici. 

- E posibil ca imaginația mea să nu fie atât de bogată, 
spuse ea șovăind. 

Inchise ochii şi începu să respire încet, adânc, dar pe 
chip i se vedeau broboane de transpiraţie. 

Precaut, ca şi cum s-ar fi aflat lângă un cal nărăvaș, 
Gavin îi atinse pieptul cu palma. Deşi intenționase să o 
mângâie până la talie, sânul ei se modelă pe palma lui, 
iar moliciunea era prea ispititoare ca să se îndepărteze. 
Lăsându-și mâna acolo, se aplecă în faţă ca să o sărute, 
însă ea îşi întoarse repede capul, iar buzele lui îi întâlni- 
ră obrazul. Oare bărbaţii care abuzaseră de ea o obliga- 
seră să le accepte gura, aproape sufocând-o? 

Fiindcă sărutul ar fi fost prea intim, își trecu uşor 
buzele peste obrazul ei și cobori pe gât. Gulerul de la 
kebaya se deschisese și îi dezvăluia curbele îmbietoare. 
lşi muşcă buza ca să nu îi sărute sânii, gândindu-se că şi 
asta ar fi fost prea mult. 

- Eşti bine? 

Alex făcu un gest din cap care îi sfâșie sufletul. Cum 
putea o ființă omenească să fie atât de curajoasă încât să 
accepte o asemenea subjugare a trupului şi a sufletului? 

Reamintindu-și că ea voia ca totul să se termine repe- 
de, îşi ridică mâna de pe sân și îi mângâie abdomenul, 
evitând strălucirea profană a lanțului. Mătasea subțire a 
sarongului i se încălzi sub palmă. Pentru un om care nu 
avusese parte multă vreme de așa ceva, ea era o desfătare 
a feminității. 

Alex se înfioră atunci când el se apropie de îmbina- 
rea coapselor ei. Oare doar de neplăcere sau trupul ei 
reacționa în vreun fel? 

O altă decizie pe care trebuia s-o ia. Psihic, ar fi fost 
mai rău să îi determine corpul să reacționeze, chiar dacă 
pregătirea în acest mod ar fi însemnat o durere fizică 
mai mică? Înjură în gând. Împreunarea trebuia să fie un 
act de bucurie, nu o navigare chinuită printre recife de 
complicaţii tulburi. 

Fiindcă era clar că o va durea, fizic, dacă nu va putea 
să se relaxeze, alese să încerce să o facă să reacționeze. 
Poate cuvintele aveau să-l ajute. 

- Peste câteva minute se va termina totul, Alex, 
şopti el. Mâine vom fi liberi şi vom merge în Java s-o 
găsim pe fiica ta. Apoi acasă în Anglia, la familia ta, 
la viața ta adevărată. Dacă vântul e bun, ajungem la 
Londra în patru luni. Maduri nu va fi decât o amintire 
ştearsă, un vis pe jumătate uitat. 

Tensiunea ei începu să dispară în timp ce el îi 
înfățișa acele imagini de speranţă. Încurajat, îi vorbi 
în continuare, depănă povestiri despre nava lui, des- 
pre interesele sale comerciale, despre locurile pe care 
le văzuse, despre cât de mult avea să se bucure echi- 
pajul de prezenţa la bord a unei fetițe. O împresură 
cu cuvinte şi imagini optimiste, mângâind-o din ce în 
ce mai intim. 

Însă, în spatele şuvoiului de cuvinte, controlul lui se 
clătina. Pentru el celibatul fusese un stil de viaţă mulţi 
ani de zile, dar acum voia să-și îngroape faţa în părul 
ei și să audă gemete arzătoare în timp ce o satisfăcea. 
Voia să o pătrundă cu săruturi şi râsete nebune, să se 
piardă în pasiunea nețărmurită, nu să se gândească, să 
planifice, să se îngrijoreze. 

Sa se termine cât mai repede. Băgă mâna pe sub sa- 
rong, mângâindu-i pulpa și genunchiul până ce atinse 
moliciunea intimă. Instinctiv, Alex îşi strânse coapsele, 
apoi se forță să se relaxeze. Respira repede și greu. 

Explorând cu mare grijă, o găsi umedă şi caldă. Asta 
era reacţia corpului ei, iar el profită de ea cu tot ce în- 
vățase în timpul căsătoriei. Ea începu să respire altfel, 
iar mâinile începură să i se deschidă şi să se închidă pe 
aşternut, ca lăbuţele unui pisoi neastâmpărat. 

Când simţi că era pregătită, se aşeză între picioare- 
le ei, acoperind-o. Amintindu-și că sultanul dăduse 
ordin să fie clar că se consuma într-adevăr acest act ob- 
scen, își deschise vizibil pantalonii largi. Dar nici faptul 
că ştia că sunt urmăriţi cu privirea nu îi putu ostoi do- 
rința dureroasă. Picioarele ei încadrându-le pe ale lui, 

parfumul carnal bogat al intimității, îndoielile și conşti- 
ința spulberate cu totul. 

Să se termine cât mai repede. 

De îndată ce ajunse în adâncurile calde, îşi pierdu 
complet controlul şi se înecă în feminitatea ei. Era dro- 
gul cel mai ameţitor, pe care şi-l refuzase mult prea mul- 
ză vreme. La fel ca un adolescent la prima încercare, 
explodă fără să se mişte vreun pic, arcuindu-și spatele în 
timp ce gemea: 

- O, Doamne, iubirea mea... 

Rămase suspendat în împlinire și neștire, dar bula se 
sparse atunci când Kasan spuse sec: 

- Felicitări, căpitane. N-a fost o prestație impresio- 
nantă, dar se acceptă pentru această probă. Aţi câștigat 
Singa Mainam, iar femeia îţi aparţine, poţi face cu ea 
ce vrei. 

Gâfâind şi dezorientat, Gavin se dădu jos de pe Alex, 
acoperind-o din nou cu sarongul. Fapta se consumase, 
iar acum era copleşit de ruşine fiindcă o acţiune atât de 
greşită îi provocase atât de multă plăcere. 

- Alex? 

Nu îi răspunse. Avea mâinile împreunate, iar oasele 
feței erau ascuțite, ca ale unei femei muribunde. Apoi 
ridică o mână, vrând să o consoleze, dar renunţă atunci 
când o văzu plângând în tăcere. Câştigaseră jocul, dar, 
Doamne, cu ce preț? 


capitolul 11 


Alex luă cuvertura, încercând cu greu să-și stăpâ- 
nească suspinele. Era umilirea supremă, de neîndurat. 
Gavin fusese un iubit sensibil, generos, iar asta făcuse ca 
-otul să fie mult mai rău. Fusese violată şi nici măcar nu 
avea satisfacția să-l urască pe bărbatul care o făcuse. 

Când Gavin se dădu jos din pat, ea deschise ochii și 
se chinui să se ridice în capul oaselor. Pentru o clipă in- 
tensă, privirile i se întâlniră, însă ea se uită în altă parte. 
El arăta de parcă ar fi fost jupuit de viu. Cu amărăciune, 

ea recunoscu că erau legați de o degradare comună 
pe care nimeni altcineva n-o putea înţelege pe de-a 
întregul. 

-Am crezut că ai avut noroc că ai nimerit zeiţa, că- 
pitane, îl necăji sultanul, dar nu a fost noroc până la 
urmă, nu-i aşa? Nu vei pleca din Maduri nevătămat. 

Alex văzu schimbul de priviri dintre cei doi bărbaţi. 
Erau două feţe ale aceleiași monede: unul blond, unul 
brunet; unul stăpânit, celălalt jubilând. Sultanul savura 
agonia lui Gavin, iar de nenorocirea lui Alex nu îi păsa 
mai mult ca de un ţânțar care zbura prin cameră. 

Deşi nu îl putea urî pe Gavin, îi era foarte ușor să 
îl urască pe Kasan. Dacă ar fi știut pentjak silat, Lar fi 
omorât cu mâinile goale. Oare aşa se simţiseră şi tatăl 
ei şi tatăl ei vitreg când se luptau cu francezii? Nu, tatăl ei 
vitreg vorbise întotdeauna cu respect despre adversarii 
francezi. Sultanul, dimpotrivă, era un om demn de dis- 
preț, un om care făcea abuz de putere la fel de uşor şi 
de natural precum respira. Îl ura profund. 

Gavin era măcinat de atâtea emoții reprimate, încât 
lui Alex îi fu teamă că avea să devină violent, însă, din 
fericire, reuşi să se stăpânească. Nu avea sens să înfu- 
rie un conducător care, dacă dorea, putea să îi execute 
pe dată. 

- Fiindcă toate cerinţele v-au fost îndeplinite, Înălţi- 
mea Voastră... 

Gavin ieși pe hol şi luă cheia cătuşelor de la gardia- 
nul-şef. Alex îl privi în tăcere cum îi descuia lanţurile, 
chinuindu-se să nu-l lase s-o atingă cu vârfurile degetelor. 

Bărbatul luă cătușele şi le azvârli spre culoarul des- 
chis care dădea către terasă cu un gest furios. Sticlind în 
soare, cătuşele depăşiră balustrada şi loviră pământul cu 
un zgomot discordant. Alex își frecă încheieturile libere, 
parcă neputând să creadă că în sfârșit scăpase. 

Cu vocea bizar de calmă, Gavin îi spuse sultanului: 

-A fost... intereşant, Înălțimea Voastră. Vă doresc 
mult succes în a-l găsi pe cel care să vă fie agent pentru 
Occident. 

-L-am găsit, spuse Kasan sec. Păcat că nu ai fost de 
acord. 

- Un om ţinut împotriva voinței sale nu poate fi ni- 
ciodată omul potrivit, spuse Gavin cu aceeași răceală. 
Dar vă dau un sfat. Când vă veţi întoarce asupra listei 
de posibilităţi, evitaţi-l pe englezul Barton Pierce. Nu e 
un om de onoare. Olandezul Vandervelt e mult mai cin- 
stit. Mai sunt şi alte opţiuni potrivite. 

Ochii sultanului se micșorară. 

- Pot oare să cred ceea ce spui? Nu ești prea prietenos 
cu mine în acest moment. pu 

- Puteţi lua ce hotărâre doriți, Inălțimea Voastră, însă 
vă jur că nu vă doresc răul, aşa cum nu i-l doresc nici 
insulei Maduri, spuse Gavin înclinând capul. Cu permi- 
siunea dumneavoastră, acum ne vom lua rămas-bun. 

Alex se ridică disperată să plece, dar Kasan se încruntă. 

-Mă gândeam să dau un banchet de rămas-bun în 
cinstea voastră în seara aceasta. 

-Asta chiar m-ar înfrânge, răspunse Gavin cu un 
zâmbet la fel de fermecător precum cel al sultanului în 
zilele lui bune. Nu mai am puterea să îndur mai mul- 
tă ospitalitate autohtonă, Înălțimea Voastră. Încă nu 
mi-am revenit după ultimele runde de arak. 

Kasan râse, iar atmosfera se mai detensionă. 

-Să aveţi drum bun, căpitane şi dacă te întorci pe 
aici, mă poţi vizita oricând. 

-Vă mulţumesc. Voi ţine minte, spuse Gavin pri- 
vind-o pe Alex. Dar acum trebuie să ne îndreptăm că- 
tre Sukau. 

__ Gândul că o va vedea pe Katie îi dădu putere lui Alex. 
Îşi îndreptă corpul obosit, fermă ca o fiică de soldat. 

Kasan o privi cu o insistenţă insultătoare. 

-Să nu-ţi scapi din ochi sclava, căpitane. Pare peri- 
culoasă. Ar fi mare păcat să nu te poți bucura de ea așa 
cum meriţi. 

- Doamna Warren nu își aparține decât ei înseși, spu- 
se Gavin conducând-o pe ușă. Este și a fost întotdeauna 
o femeie liberă. 

Pentru aceste cuvinte, aproape că putea să îl iubească. 

O oră mai târziu erau deja pe Helena. Drumul către 
golf era pentru Alex o amintire tulbure, fiindcă se con- 
centrase din răsputeri să își părăsească sclavia cu capul 
sus. Gavin şi Suryo o flancau, cu chipul impasibil, 
aproape la fel de nerăbdători să plece. 

Helena era o navă suplă, întreținută impecabil, care 
părea cu mult superioară oricăror altor corăbii. De în- 
dată ce urcară pe punte, Gavin se scuză şi începu să dea 
ordine ca să se pregătească de plecare. Alex înţelese că 
fluxul urma să se schimbe și că, dacă nu plecau imediat, 
trebuia să mai aștepte ore bune. 

- Pe aici către cabina dumneavoastră, puan. 

Privirea compătimitoare a lui Suryo îi arătă că ştia ce 
se întâmplase şi că nu avea să deschidă niciodată subiec- 
tul. Il urmă sub punte, pe un culoar îngust, care ducea 
către partea din spate a navei. 

- Aveţi nevoie de ceva, doamnă? întrebă el, deschi- 
zând o ușă. 

- Doar... să rămân singură. 

-Prea bine. Când doriți mâncare sau băutură, sunaţi 
şi voi veni. 

Înţelese, recunoscătoare, că putea rămâne singură cât 
timp dorea. Fără să se uite în jur, traversă cabina și se 
aruncă pe patul îngrijit, luând în braţe o pernă şi tremu- 
rând din tot corpul. 

În ultimele luni plânsese şi se înfuriase. Îi blestemase 
pe pirați și insulele, le binecuvântase pe sclavele cu voce 
blândă a căror compasiune o ajutase să nu înnebuneas- 
că, își închipuise morţi lente, violente pentru cei care 
abuzaseră de ea şi tânjise cu disperare să o găsească pe 
Katie. Acum nu îşi putea analiza sub nici o formă emo- 
ţiile complexe. : 

Nu-l putea urî pe Gavin. Își riscase viața pentru ea 
doar fiindcă simţise că asta era corect să facă. Dar cum 
avea să-l mai poată privi în ochi fără să-şi amintească de 
trupul lui înăuntrul ei? Ţipetele nerostite încă îi răsu- 
nau în cap. Şi totuși, trebuia să-și stăpânească într-un 
fel emoţiile pe care i le stârnea acest bărbat. Altfel, 

.unile de apropiere petrecute pe o navă mică aveau să 
že insuportabile. 

Îşi aminti de expresia lui atunci când se îndepărtase 
ze ea şi îşi îngropă chipul în pernă, tremurând. Deși 
=xperienţa fusese cumplită pentru ea, o căliseră lunile 
de hărţuire şi de abuzuri, în care aproape că nu mai 
spera că va scăpa vreodată. Jocul Leului fusese ultima 
incercare și cea mai puţin dureroasă din punct de vede- 
ze fizic. Avea să supraviețuiască, așa cum supravieţuise 
si până atunci. 

Pentru el însă, intimitatea forțată reprezentase un 
punct de răscruce fiindcă se văzuse nevoit să-și încalce 
cele mai înrădăcinate principii. Era o povară groaznică 
zentru un om atât de onorabil. Trebuia să-l ierte, pen- 
zu ca el să se poată ierta pe sine. 

În timp ce se gândea la ce se întâmplase, tremurul 
zecu treptat şi, într-un final, adormi epuizată. Când se 
zezi, soarele de după-amiază târzie pătrundea prin fe- 
zestrele dintr-un capăt al camerei. Legănatul uniform al 
navei şi zgomotul ocazional al pânzelor îi dădu de ştire 
că erau în larg. 

Se ridică în picioare şi se prinse de marginea unui du- 
-ap încastrat atunci când simţi un nod în stomac. Se uită 
in jur şi își dădu seama că aceasta trebuia să fie ca- 
zina lui Gavin. Era spațioasă și bine mobilată, cu un 
pat lat și covoare chinezeşti strălucitoare pe podeaua 
żin lemn de stejar lustruit. Biroul şi scaunele erau fixate 
zu cârlige discrete, iar în pereţi erau integrate minunate 
żulapuri de depozitare din lemn de tec. În cabină erau 

i câteva rafturi pentru cărţi, cu bare care să țină volu- 
mele pe loc în timpul furtunilor. Era un loc călduros şi 
=rimitor, mai degrabă confortabil decât somptuos. 

Deşi nu îi plăcea că îl dăduse afară pe Gavin din pro- 
oria cameră, își dădu seama că el nu i-ar fi oferit unei 
zoamne la ananghie altceva decât ce avea mai bun pe 

zs. Un alt cadou pe care trebuia să îl accepte cu graţie. 

Se îndreptă către o fereastră, încă ameţită, deși în- 
--deauna se simţise bine pe mare. Afară, apa strălucea 
zurie în bătaia soarelui. 

În depărtare, o linie întunecată de pământ neregulat 
despărțea apa de cer. Maduri sau altă insulă? Nu conta. 
Acum totul rămăsese în urmă. 

Cu uimire lentă, își dădu seama că era într-adevăr 
liberă. Captivitatea şi umilința rămăseseră în urmă. 

O cuprinse o bucurie copilărească. Era liberă. Cea 
mai mare parte a vieţii luase libertatea ca atare, dar 
niciodată nu avea să mai comită aceeași greşeală. Era 
un dar fără preţ, și ar fi preferat să moară decât să o 
mai piardă din nou. Înţelegea acum mai multe despre 
ţara adoptivă a lui Gavin, care plătise pentru libertate 
cu sângele fiilor săi. 

Vrând brusc să îndepărteze toate urmele de sclavie, îl 
chemă pe Suryo. Când acesta apăru, îl întrebă: 

- Ai putea să-mi aduci nişte apă caldă să mă spăl? 

-Sigur că da. 

Se întoarse împreună cu un marinar cu câteva recipi- 
ente cu apă fierbinte, atât de repede încât cu siguranță 
le avusese deja pregătite. Credea că avea să se spele cu o 
cârpă şi cu apă într-un lighean, dar Suryo scoase o vană 
de tablă dintr-un dulap. 

- O vană! exclamă ea. N-am mai văzut nici una pe 
o navă. 

- Se poate folosi doar când marea e calmă, ca în seara 
asta, spuse Suryo. 

n timp ce marinarul turna apă în cadă, Suryo plecă 
şi se întoarse cu o tavă cu mâncare și cu câteva haine 
împăturite pe care le lăsă pe birou. 

De îndată ce bărbaţii ieșiră, Alex se dezbrăcă şi intră 
în cadă. Aproape că plânse atunci când pe simţi pe piele 
atingerea familiară a lavandei englezești. Florile tropica- 
le aveau un miros îmbătător, dar lavanda era mireasma 
copilăriei ei, a flori uscate răspândite în dulapurile cu 
lenjerie, a loţiunii pe care o pregătea mama ei pentru 
mâinile aspre pe timp de iarnă. 

Vana avea margini înalte, astfel încât apa să nu se 
verse în timp ce nava se deplasa, şi era suficient de mare 
ca să intre în ea şi Gavin. Oare de câte ori stătuse el, gol, 
exact acolo unde stătea ea acum? Jena pe care o simţi 

la acest gând fu urmată, imediat, de amintirea unei inti- 
mităţi şi mai mari. Îşi frecă pielea cu putere cu o cârpă 
aspră şi cu un burete, ca și cum ar fi vrut să elimine 
complet petele sclaviei şi întinării. 

Apa era aproape rece când ieşi și se şterse. Cea mai 
mare parte a vânătăilor pe care le avea atunci când fu- 
sese adusă la palat pentru prima dată se estompaseră 
şi deveniseră gălbui şi verzui. În curând, aceste semne 
exterioare ale brutalității aveau să dispară. Cât despre 
cele interioare, ei bine, își plânsese destul de milă. Era 
timpul să-și reia viaţa. 

Suryo îi adusese o fustă lungă și o haină din bumbac 
indian colorat în nuanţe de albastru-deschis. Deşi semă- 
nau cu veșmintele de pe insulă, erau croite pe mărimea 
ei, în stil occidental. După ce le îmbrăcă, se simţi stăpâ- 
nă pe sine, cum nu se mai simţise de când Amstel fusese 
atacată de pirați. 

Vrând să-şi recapete obişnuința cu marea, se plimbă 
prin cabină în timp ce ronţăia o bucată de pâine pe care 
i-o adusese Suryo. Nu era doar cabina lui Gavin, fusese 
concepută pentru soția lui. De asta avea o vană, un pat 
suficient de mare pentru două persoane, covoare chine- 
zeşti luxoase. Dragostea lui pentru Helena transpărea 
din fiecare detaliu. 

i atrase atenția o mică imagine prinsă între rafturile 
de cărţi şi un dulap. Se apropie și descoperi portretul 
unei tinere blonde, care purta o rochie de mătase chine- 
zească albastră şi zâmbea fericită. Deci asta era Helena. 
Frumoasă și diafană, era o femeie care iubea și care ştia 
că era iubită. 

Alex privi involuntar spre pat. Gavin şi Helena 
împărțiseră acest pat. Poate că Helena Elliott murise 
chiar acolo. Totuși, nu simţea prezența vreunei fanto- 
me supărate. Fantomele se nășteau din regrete, nu din 
căsnicii fericite. 

Reamintindu-și că Gavin fusese cel care decisese că 
ea va ocupa acea cabină, se hotărî că, în primul rând, 
trebuia să îndepărteze jena îngrozitoare dintre ei. Altfel, 
era posibil ca el să petreacă toată călătoria evitând-o 

şi chinuindu-se singur. Nu se putea întâmpla așa ceva, 
iar ea trebuia să facă primul pas. 

Gândul îi zdruncină liniştea de-abia căpătată, dar cu 
cât avea să amâne mai mult, cu atât urma să-i fie mai 
greu. Își legă părul cu o panglică - Suryo se gândise 
la tot -, apoi ieşi din cabină și se îndreptă spre punte. 
Cârmaciul şi ofițerul de gardă se întorseseră la pupa. 
Era prea întuneric ca să vadă bine, dar i se păru că ofi- 
ţerul era tânărul care îi fusese prezentat când urcase la 
bord. Acesta înclină capul respectuos când o văzu. 

Se pregătea să se apropie şi să întrebe unde era că- 
pitanul, când văzu o siluetă familiară la prova. Gavin 
se ţinea de balustradă, cu părul blond fâlfâind în bă- 
taia vântului, privind către cerul întunecat, ca o statuie 
de marmură. 

Își simţi brusc palmele umede și le şterse de fustă, 
apoi făcu un pas înainte. Când ajunse la un metru de 
balustradă, ezită, năpădită de amintirile vii, neliniștitoa- 
re ale puterii lui fizice. ÎL văzuse urcând o stâncă abrup- 
tă, bătându-se cu un dragon, învingând un maestru al 
luptelor corp la corp şi apoi subjugând-o cu greutatea 
lui, cu mirosul lui, cu trupul lui viril şi puternic. 

Inima începu să îi bată mai tare și o cuprinse o spaimă 
iraţională. Odinioară, nici prin minte nu i-ar fi trecut să 
se teamă de un bărbat. Când era copil, nu se temea de 
nimic. Cu siguranţă nu de bărbaţii din viaţa ei. 

Nu-i plăcea să-i fie teamă. 

Încercă să se relaxeze. Dintre toți bărbaţii de pe pă 
mânt, Gavin era ultimul de care trebuia să se teamă. 
Se apropie de balustradă înainte să-şi piardă curajul. 
El se încordă atunci când își dădu seama de prezenţa ei. 
Aproape că se aștepta ca el să se retragă, dar Gavin 
rămase. Poate că într-o zi stinghereala lor reciprocă avea 
să i se pară amuzantă, dar mai era mult până atunci. 

Își ridică fața în bătaia vântului curat, liber. Ridicări- 
le și coborârile ritmice ale provei îi liniştiră nervii ten- 
sionaţi şi îi amintiră de ce se afla acolo. 

- Îţi mulţumesc din suflet, Gavin. Nu te învinui pen- 
tru ceea ce a trebuit făcut. M-ai salvat pe mine și te-ai 
salvat pe tine. Nu e un păcat. 

- Poate că nu. Dar nu e nici o virtute, spuse el. Apoi, 
după o lungă tăcere: Ne putem căsători în Batavia. Sunt 
biserici creştine acolo. 

-Să ne căsătorim? Simţi că i se învârte capul și îl privi 
şocată. Despre ce vorbeşti? 

- Ne-am comportat ca doi soți, aşa că trebuie să luăm 
măsuri, spuse el calculat. 

Trebuia să-și dea seama că el avea să gândească așa. 
Era un gentleman, o compromisese şi acum îi repara 
onoarea cerând-o de soţie. De ce o deranja atât de mult 
acest gând? 

Fiindcă nu voia să se mai mărite vreodată. Fiindcă 
nu era în stare să fie soția unui bărbat onorabil. Cu atât 
mai puţin a lui Gavin. 

Promițându-și că se va gândi mai târziu la aceste sen- 
timente, ea răspunse: 

- Din toate lucrurile generoase pe care le-ai făcut, 
acesta este cel mai generos, dar nu e nevoie. Ai sacri- 
ficat destule pentru mine. Nu trebuie şi să te însori 
cu o străină. 

- Nu prea mai suntem străini, Alexandra, spuse el cu 
voce rece, lipsită de emoţii. 

-Nu are sens să ne legăm pe viață pentru ceva ce s-a 
întâmplat la zeci de mii de kilometri distanță de casele 
noastre. Tu nu vrei să te însori cu mine, eu nu vreau să 
mă mărit cu tine sau cu oricine altcineva, deci subiectul 
e închis. 

- Acum înţeleg de ce nu au reuşit să te supună, zâmbi 
el vag. 

Ea se îmbujoră. 

-Îmi pare rău, am fost nepoliticoasă? Să nu crezi că 
nu te apreciez, Gavin. Deja îţi datorez mai mult decât 
ți-aş putea înapoia într-o viață. Nu e nevoie să mă înda- 
corezi şi mai mult. 

-N-ar fi o pedeapsă să mă însor cu tine, Alex. Cred 
că ne-am înţelege destul de bine. Dar... Ezită, căutânduși 


112 Many Jo Putney 


cuvintele, poate că între noi s-au întâmplat prea multe 
ca să ne mai simțim în largul nostru unul cu celălalt. 

- Aș vrea să fim prieteni. Se poate? 

Simţi că nu mai era chiar atât de încordat. 

- Și eu aș vrea asta, spuse el. E un drum lung până 
în Anglia. Mai bine să fim relaxaţi decât să călcăm ca 
pe ace. 

-In regulă. Atunci vom fi prieteni şi va fi... ca și 
cum ultima încercare a Jocului Leului nu s-a întâmplat 
niciodată. 

Nu avea să le fie ușor să uite, dar era un început să 
decidă că puteau să lase în urmă întâmplarea aceea. 

- Dacă vrei să te recăsătorești vreodată, găseşte-ți 
o mireasă tânără, inocentă, care nu a fost întinată 
de viață. 

- Am făcut asta o dată. Nu am de gând să mai distrug 
încă o tânără inocentă. 

- Să distrugi? Se încruntă, simțind că el îi spusese mai 
mult decât avusese de gând. Din câte am văzut și am 
auzit, Helena a fost o soţie preţuită și foarte iubită. Asta 
nu înseamnă distrugere. 

El ezită, iar apoi explică: 

-Sănătatea Helenei fusese întotdeauna fragilă. 
Mă îngrijoram că viaţa la bordul unei corăbii ar putea fi 
prea dificilă pentru ea, dar ea nu voia să ne despărțim. 
Şi nici eu nu voiam. Poate dacă o lăsam acasă, la Bos- 
ton, astăzi ar fi în viață. 

O durea sufletul pentru el. Probabil că simţea o vină 
cumplită, gândindu-se că el fusese responsabil pentru 
moartea iubitei sale soții. Nu era de mirare că se simţise 
dator să salveze o sclavă disperată. 

Vrând să-i diminueze durerea adâncă, ea spuse: 

- Am văzut pictura cu Helena. I-ai dat ani de fericire. 
Multe femei nu au parte de asta o viață întreagă. 

-Eram fericiţi, aprobă el, dar medicul din Boston 
o avertizase că ar fi periculos să facă un copil. Dacă 
nu aș... 

Se opri brusc. 

Ştiind că intra într-o problemă foarte delicată, Alex 
îl întrebă: 

- Dar nu-i aşa că Helena voia cu disperare un copil? 

- De unde ştii? o întrebă el, privind-o fix. 

- Sunt femeie. E normal să vrei să ai un copil cu omul 
pe care-l iubeşti. 

Sau să ai un copil chiar dacă în căsnicie nu prea este 
iubire, dar nu trebuia să-i spună asta. 

- Helena şi-a asumat riscurile cu bună știință, conti- 
nuă ea. Şi acum, ei bine, ea şi Anna sunt împreună. 

- Aş vrea să cred asta, șopti el. 

- Crede, spuse Alex convinsă. Ții minte că Ahile 
a avut şansa să aibă o viață scurtă, glorioasă sau una 
lungă, anostă? A ales gloria şi a murit tânăr, dar faima 
lui persistă. Dacă Helena a fost întotdeauna fragilă, i-ai 
făcut o bucurie nespusă lăsând-o să aleagă dragostea și 
aventura. Toţi murim. Cel puţin ea a murit acolo unde 
voia să fie, vrând ceea ce voia să facă, cu omul pe care 
îl iubea şi va trăi mereu în inima ta. Nu ai distrus-o, ai 
împlinit-o. 

Gavin răsuflă cu putere. 

- Nu m-am gândit la asta din punctul de vedere al 
unei femei. 

Alex își aminti de tânăra aceea diafană, cu zâmbet 
luminos. Helena fusese născută să iubească şi se dăru- 
ise cu totul. Făcuse o alegere bună. Alex își dorea ca 
Edmund s-o fi iubit la fel de mult ca Gavin, să fie la fel 
de fidel jurămintelor sale matrimoniale. 

Se înfioră un pic şi i se păru că vântul era mai rece. 

- Bunicul tău, vicarul scoţian, a făcut bine că ţi-a in- 
suflat integritatea şi onestitatea, dar nu eşti responsabil 
pentru toate relele din lume, Gavin. 

- Căpitanul unei nave e responsabil pentru tot ce se 
întâmplă la bord. Îmi va fi greu să mă dezbar de acest 
obicei, dar... am să încerc. 

- Aminteşte-ți de Helena fericită. Acesta a fost adevă- 
rul căsniciei tale. 

Urmă o tăcere lungă, timp în care nava se ridică şi 
cobori și fură stropiţi din când în când de apă, apoi el 
spuse încet: = 

- Mulţumesc, Alexandra. Întotdeauna ești așa de 
înţeleaptă? 

Se bucura că putuse să îl ajute, dar sinceritatea o 
obligă să spună: 

-Când mă gândesc la Katie, nu sunt deloc înţeleap- 
tă. Crezi că o vom găsi? 

-Greu de spus. Kasan a zis că a fost trimisă la hare- 
mul rajahului din Sukau. Dacă încă este acolo, avem 
noroc. Suryo s-a interesat, iar rajahul e în vârstă şi res- 
pectat, spuse el. Rajahul Fahad e, de asemenea, tatăl 
primei soţii a lui Kasan. 

- Deci Katie ar fi putut fi trimisă în dar socrului lui 
Kasan? întrebă Alex scârbită. 

- Probabil. Asta arată că Kasan e mai implicat în afa- 
cerile piraților decât vrea să recunoască public. 

Alex blestemă în șoaptă. 

-Omul ăla e un monstru. Aş fi vrut să-i rupi gâtul. 

- Ne-a făcut vieţile grele, așa e, dar, față de alți des- 
poţi orientali, Kasan e destul de luminat. Se spun multe 
lucruri sordide despre viaţa lui personală și probabil o 
parte dintre ele sunt adevărate, iar oamenii lui nu au 
drepturile pe care le au englezii sau americanii, însă 
de obicei nu-şi omoară supușii fără motiv şi nu le cere 
biruri încât să moară de foame. Maduri e o insulă puter- 
nică și independentă, și cred că va rămâne așa. 

şi aminti că între bărbaţi exista o legătură tensiona- 
tă, puternică. 

-Íl admiri. 

- Oarecum, recunoscu Gavin. Dar nu vreau să lucrez 
pentru el. Are prea multă putere şi asta îl face periculos. 
E cam ca un duce britanic sărit de pe fix. 

Alex se gândi la ducii britanici pe care îi cunoștea, 
care erau chiar civilizaţi, dar era dispusă să îi înțeleagă 
lui Gavin principiile republicane. Într-adevăr, puterea 
era capabilă să corupă. 

-Atât timp cât rajahul din Sukau nu e crud sau ne- 
bun. Cât mai avem până în Java? 

- Trei sau patru zile, dacă vântul se menţine. 

- Şi apoi? Cum abordezi un despot oriental ca să îi 
ceri o favoare? 

- După ce trecem de vama din Sukau, îl voi trimite 
pe Suryo la palat cu cel mai frumos dar de pe Helena. 
Am un ceas franțuzesc care arată ca şi cum ar fi fost 
furat de la Versailles. E foarte impresionant. Ar tre- 
bui să demonstreze că suntem destul de bogaţi încât să 
merităm atenţia rajahului. Suryo va cere o audienţă. 
Apoi aşteptăm. 

- Nu prea mă pricep să aştept, dar presupun că mă 
voi descurca. 

Alex închise ochii şi se rugă. Un miracol o salvase de 
sclavie. Acum avea nevoie de altul. 


capitolul 12 


- Maiestatea Sa, rajahul din Sukau, vă va primi acum. 

Șambelanul le făcu lui Gavin și lui Alex semn să îl 
urmeze. 

n timp ce îl urmau pe șambelan pe un coridor ră- 
coros, Gavin îşi studie tovarășa cu colțul ochiului. Din 
cauza răului de mare slăbise şi mai mult ca în Maduri, 
iar cele trei zile de așteptare în golful din Sukau o agita- 
seră peste măsură. Totuși, faptul că slăbise îi evidenția 
eleganța siluetei şi plutea prin palat cu grația și demni- 
tatea unei regine. 

De când plecaseră din Maduri cususe cu sârguință şi 
acum purta o rochie în stil european. Cu părul negru 
prins în coc, era o adevărată lady britanică. Foarte dife- 
rită de Alex în sarong și lanţuri aurite, ceea ce făcea să 
îi fie mai ușor să alunge gândurile trupești care îl bântu- 
iau de la împreunarea forțată. Amintirile vii, fierbinţi, îl 
ruşinau, dar nu le putea alunga din minte sau din visele 
neliniștite, înnebunitoare. Își impuse să se gândească la 
altceva, era mai potrivit să se roage să o găsească aici 

pe Katie. Eșecul avea să o zdrobească pe Alex. Nu, ni- 
mic n-o putea zdrobi pe Alex. Avea să-și continue cău- 
tarea până ce reușea sau până ce urma să moară. Era 
demnă de strămoşii ei războinici. Şambelanul îi con- 
duse printr-o cămăruţă cu uşi în ambele capete. Prin a 
doua ușă ajunseră într-o crescătorie de păsări imensă. 
Lui Gavin i se tăie răsuflarea. Crescătoria fusese pro- 
iectată ca un luminiş din pădure, cu un pârâu într-un 
colț. Păsările de apă stropeau în jur vesele, în timp ce 
papagalii multicolori şi alte părăsi cântătoare ciripeau 
şi țopăiau dintr-un copac într-altul. Ceasul franțuzesc, 
darul lui, trona pe un pilon din mahon şi servea drept 
suport pentru o pasăre a paradisului, care își dichisea 
penele colorate. 

Imaginea era atât de încântătoare, încât doar peste 
câteva clipe îl observă pe bătrânul cu turban așezat pe 
un tron înalt, lăcuit, în centrul camerei. Scaunul era 
protejat de un baldachin. În vârful acestuia, o pasăre 
cafenie cânta o melodie înduioşătoare. 

Convins că bătrânul era rajahul Fahad, Gavin făcu o 
plecăciune adâncă: 

- Maiestatea Voastră, suntem onoraţi să ne aflăm aici. 

Rajahul îi făcu semn să se oprească. Avea în mână 
un porumbel alb, care aproape că nu se vedea de barba 
lui, tot albă. 

- Mă interesaţi, căpitane Elliott, spuse el într-o engle- 
ză fluentă, dar destul de stricată. Cadoul vostru a fost 
magnific. Ce favoare magnifică doriţi în schimb? 

Francheţea rajahului fu surprinzătoare, dar foarte 
binevenită. 

- Tovarășa mea, doamna Warren, este o văduvă din 
Anglia de neam mare. Însă în timp ce naviga de la 
Sydney spre Londra, nava a fost atacată de pirați. 
Doamna şi fiica dumneaei au fost capturate, iar copilul 
i-a fost luat. 

Rajahul își întoarse privirea către Alex. 

- Doamna a fost sclavă? 

Discutaseră dacă Alex avea să își pledeze sau nu sin- 
gură cauza. Faptul că rajahul îi evidenția prezenţa îi 
dădu lui Alex curaj să vorbească: 

- Da, Maiestatea Voastră. Am fost eliberată prin in- 
rervenţia căpitanului Elliott, iar acum îmi caut fiica. 
Am fost informați că v-a fost trimisă în dar. 

ngenunche și se înclină, atingând podeaua de mar- 
mură cu fruntea, într-un gest de supunere absolută. 
Apoi, ridicând din nou privirea, imploră: 

- Vă rog, Maiestatea Voastră, dacă mă puteți ajuta să 
O găsesc, veţi avea recunoştinţa mea eternă. 

Bătrânul îi studie fața, mângâind cu degetele osoase 
penele albe ale porumbelului. 

- În odăile femeilor mele sunt multe copile. Cum 
arată fiica voastră? 

- Katie are aproape nouă ani, are păr lung, blond și 
ochi albaştri ca ai mei, răspunse Alex. A fost luată acum 
aproape jumătate de an. 

Rajahul îi făcu semn să se ridice și își chemă șambe- 
lanul. După un schimb de replici în șoaptă, șambelanul 
plecă. Încet, Fahad ridică porumbelul cel alb, care îşi 
luă zborul. 

Pe piept avea un cerc de culoarea sângelui. 

- Se spune că porumbeii mei sacri sunt foarte rari. 
Aveţi aşa ceva în ţara voastră, căpitane? 

- Nu după ştiinţa mea, Maiestatea Voastră, răspunse 
Gavin, arătând spre crescătorie. Şi nu am mai văzut o 
asemenea minunăţie. Sunt convins că în paradis nu pot 
exista frumuseți mai mari. 

O păsărică i se opri pe umăr şi începu să ciugulească 
la un epolet cu fir de aur, făcând câte o pauză ca să îl 
privească pe Gavin cu ochi strălucitori. 

Amuzat, Gavin se angajă într-o discuţie despre păsări 
şi istorie naturală cu rajahul. Alex aşteptă în tăcere, apa- 
rent calmă, dar cu mâinile încleştate. Un porumbel sacru 
se apropie şi începu să îi ciugulească tivul rochiei. Alex 
tresări, speriind pasărea. Lui Gavin îi fu teamă că avea 
să cedeze în timpul acestei ultime aşteptări chinuitoare. 

Sau poate avea să explodeze și să distrugă întregul Sukau. 
Furia unei mame îndurerate nu cunoștea limite. 

În spatele lor se auzi deschizându-se o ușă. Gavin se 
uită într-acolo și văzu că şambelanul se întorsese cu o 
femeie cu chipul acoperit şi cu un copil. I se puse un 
nod în gât atunci când văzu fetița. Avea vârsta potrivită, 
dar cu siguranţă figura aceea supusă, potolită nu putea 
fi fiica unei femei ca Alex. 

Alertată de instinct, Alex se întoarse, cu chipul lumi- 
nat de bucurie. 

- Katie! 

- Mami! 

Fetiţa strigă şi traversă în fugă crescătoria, speriind 
păsările, care se ridicară degrabă. In timp ce fugea, îi 
căzură vălul și eșarfa, dezvăluind un păr blond strălu- 
citor și o minunată versiune în miniatură a chipului 
lui Alex. 

Se întâlniră în mijlocul crescătoriei. Alex căzu în 
genunchi ca să-și strângă fiica la piept. 

- Katie, Katie, dragostea mea, suspină ea, cu lacrimile 
curgând pe obraji. 

Gavin surâse amar observând întâlnirea. Fiica lui, 
Anna, ar fi avut aceeași vârstă şi un aspect fizic asemănă- 
tor, dar gândul nu îl săgetă la fel ca odinioară. Acum, în 
mintea lui, defila o imagine cu Helena și Anna râzând 
împreună pe o pajiște din paradis, fetiţa având vârsta pe 
care ar fi avut-o dacă ar fi trăit. Cuvintele lui Alex din 
seara în care plecaseră din Maduri îi oferiseră această 
imagine pașnică. 

Adresându-se rajahului, printre lacrimi, Alex spuse: 

- Ce s-a pierdut s-a găsit, Maiestatea Voastră. Acum 
nu am nici un ban, dar dacă aveți încredere, vă voi tri- 
mite o răscumpărare demnă de o prinţesă dacă îmi per- 
miteţi să îmi iau fiica acasă, în Anglia. 

-Nu e nevoie, doamnă Warren. Nu e drept ca o 
mamă să fie despărțită de copila ei. Mergeţi cu binecu- 
vântarea mea. 

În timp ce făcu o plecăciune și îi mulțumi rajahului, 
Gavin se gândi, uimit și neîncrezător, că nu putea fi atât 

de uşor. Desigur, trimisese un cadou exorbitant, iar raja- 

hul era recunoscut ca un om corect şi onorabil, dar pu- 

tea fi atât de simplu să o recupereze pe Katie Warren? 
Dar chiar așa era. 


Alex își însoţi fiica şi femeia cu văl înapoi în odăile fe- 
meilor, pentru ca fetiţa să îşi poată strânge lucrurile și să 
îşi ia rămas-bun. Fu uimită s-o audă pe Katie sporovăind 
într-o malaieză fluentă. După îmbrățișările şi lacrimile 
femeilor rajahului, Katie fusese îndrăgită şi, mai mult ca 
sigur, tratată bine. Gavin avusese dreptate că fiica ei ar 
fi putut să trăiască aici fericită. Dar, slavă Domnului, 
nu era nevoie. 

Plecară împreună cu însoțitoarea, iar Alex o ţinea de 
o mână pe Katie și în cealaltă avea o geantă cu lucrurile 
fetiţei. Deşi Katie vorbise fără încetare de când se întâl- 
niseră, după ce ieșiră din odăile femeilor tăcu. 

Preocupată, Alex spuse: 

- Eşti bine, turturico? Probabil ţi-e greu să îţi pără- 
seşti prietenele pe care ţi le-ai făcut aici. 

Katie încuviinţă din cap. 

- N-o să le mai văd niciodată, nu-i așa? 

__ Alex se înfioră simțind tristețea din vocea fiicei ei. 
În urmă cu mai puţin de un an își pierduse și prietenii 
din Australia. 

- Probabil că nu, scumpo. Când vom ajunge acasă, 
vom fi în celălalt capăt al lumii. 

- Cum poate Anglia să fie acasă, când eu nu am fost 
niciodată acolo? 

Întrebarea era bună. Alex se gândi înainte să răspundă. 

- Un cămin începe cu o familie. După ce îţi vei cu- 
noaşte bunicii şi verii, Anglia va deveni acasă pentru 
tine. Îți vei face prieteni noi şi de data asta îi vei putea 
avea pentru totdeauna. 

- Mi-ar plăcea să am prieteni pentru totdeauna, spuse 
Katie melancolică. 

Alex o strânse şi mai tare de mână, jurându-și că 
fiica ei nu avea să mai treacă vreodată prin asemenea 
pierderi. 

- E greu să îi pierzi pe cei la care ţii. Am fost îngrozită 
când te-au luat pirații. 

Fetiţa păru, brusc, mai matură. 

-Şi mie mi-a fost frică, mami. Am crezut... că nu te 
voi mai vedea vreodată. 

Oare cât timp trăise Katie în teroare, înainte să 
ajungă pe mâini bune? Înghiţindu-și nodul din gât, 
Alex spuse: 

- S-ar fi putut întâmpla şi asta, dacă nu era căpitanul 
Elliott. 

- Bărbatul care era cu tine în grădina cu păsări? 

- Da, e căpitan de vas. M-a găsit pe insula Maduri și 
mi-a obținut libertatea. 

Doar atât trebuia să ştie Katie despre sclavia mamei ei. 

- Nava lui ne va duce până în Anglia. 

Când se întoarseră la crescătoria de păsări, Alex îi 
făcu lui Gavin semn că totul era în regulă. Acesta se în- 
toarse către rajah, pe al cărui umăr trona acum un papa- 
gal roşiatic. După mai multe plecăciuni, mulțumiri din 
suflet şi vorbe de rămas-bun, străinii plecară. 

n timp ce mergeau prin palat, Alex i-l prezentă pe 
Gavin fiicei ei. 

- Eşti căpitan olandez? întrebă Katie grav. 

- Nu, sunt american, răspunse el la fel de serios. 

- Bun. Nu-mi plac căpitanii olandezi. 

Comentariul acesta era o altă dovadă a fricii pe care 
o simţise Katie în timpul atacului piraţilor, fiindcă până 
atunci îi plăcuse destul de mult de căpitanul de pe 
Amstel. Pe drumul către casă, Alex trebuia să afle de la 
fiica ei ce anume se întâmplase. Era mică. Cu puţin no- 
roc avea să uite în curând părţile urâte. 

Păcat că adulţii nu uitau la fel de uşor. 


Katie fu încântată de cabina lor. Entuziasmată de 
întâmplările zilei, ţopăi prin cameră, admirând cărţile 
şi mobila. 

-E mult mai frumos ca pe Amstel. 

- Asta pentru că avem cabina căpitanului Elliott. 


Un târg neobișnuit 121 


Alex se relaxă pe un scaun, urmărindu-și fetița cu 
privirea. Crescuse mult în ultimele luni. Nu mai era o 
fetiță, dar Alex era atât de fericită, încât îi fu ușor să-și 
reprime regretele pentru timpul pe care îl pierduseră. 

Katie își trecu degetele peste cotoarele de piele de pe 
un raft cu cărți. 

- Căpitanul te place. 

Alex se simţi neliniştită, ca și cum Gavin i-ar fi făcut 
un avans. Gândul era deopotrivă alarmant şi... reconfor- 
tant. Spunându-și că nu trebuia să analizeze prea mult 
observația fugară a unui copil, spuse: 

-Şi mie mi-e tare drag. A fost cum nu se poate mai 
drăguţ. Apoi, vrând să pună capăt altor comentarii des- 
pre Gavin, continuă: Mâine-dimineaţă reluăm lecțiile. 
Sper că nu ai uitat tot ce știai în franceză, despre nume- 
re şi despre sfere. 

Katie o privi consternată. 

- Lecţii din nou, așa de repede? 

Alex aproape că râse văzând dezamăgirea fiicei ei. 

- În fine, poate luăm vacanţă o zi sau două. Nu fi aşa 
dezamăgită, tot timpul ţi-au plăcut lecţiile. 

-Nu aş fi aşa de sigură, spuse Katie, cu vocea calmă, 
dar cu ochii jucăuşi. 

~ Ai făcut lecţii la palat? $ 

- Da, dar fără cifre, fără franceză și fără cărți. Yasme- 
en, care avea grijă de mine, m-a învățat malaieză. Toate 
fetele făceau ore de dans şi de canto și de comporta- 
ment ca doamnele de pe insulă. 

Graţioasă, Katie începu mișcările precise, delicate ale 
unui dans din Sukau. 

- Îmi plăcea să dansez. Mi-au spus că mă pricep. 

-Sunt sigură că te pricepi, spuse Alex urmărind-o și 
puţin neliniştită la gândul că un copil era prea adap- 
tabil. Câţi ani ar fi trebuit să treacă pentru ca Katie să 
devină o localnică și să îşi uite moștenirea engleză? Îm- 
brățișându-și fiica, adăugă: Mi-a fost tare dor de tine, 
turturico. Cumplit de dor. 

- Și mie mi-a fost dor de tine, mami, şopti Katie. 
Mi-am spus că trebuie să fiu curajoasă și să nu plâng, dar 
câteodată nu mă puteam abține. 

- Nici eu, spuse Alex plângând din nou, dar de 
data asta nu se mai simţi vinovată că nu era în stare să 
se stăpânească. 


În pofida bucuriei, coşmarurile o treziră şi în noaptea 
aceea, la fel ca în aproape toate nopţile. Se trezi tran- 
spirată, gâfâind și cu o senzaţie de greață. Deși mintea 
ştia că e liberă, panica îi cuprindea în continuare fiecare 
părticică a corpului. Teama de captivitate. Teama de a 
pierde lumea pe care o cunoştea. 

Teama de viol. 

Având grijă să nu-și trezească fiica, se dădu jos din pat 
şi se duse la una dintre ferestrele prin care se vedea siajul 
navei. O deschise şi simţi aerul proaspăt. Descoperise că 
dacă se uita la orizont îi mai trecea răul de mare. 

Aerul nopţii şi linia orizontului care despărțea 
oceanul de cer o ajutară să își liniştească stomacul agi- 
tat. Îşi repeta încontinuu că era în siguranţă şi liberă, 
iar bătăile inimii se mai calmară. Se întrebă oare câte 
nopţi aveau să mai dureze coșmarurile. Abia scăpase de 
sclavie de o săptămână. Cu siguranţă, în timp, teroarea 
avea să dispară. 

Se întoarse în tăcere în pat. Cel puţin Katie nu su- 
ferea de coşmaruri. Gropiţele nevinovate din obraji şi 
ritmul lent al respirației ei o linișteau pe Alex aşa cum 
nu ar fi putut-o face altceva. Era atât de norocoasă. In- 
credibil de norocoasă. O iubea atât de mult că nu putea 
descrie în cuvinte. O sărută ușor pe frunte. 

- Somn uşor, iubita mea. 

Apoi se întinse pe pernă și se forță să se relaxeze, 
până ce o cuprinse din nou somnul. 


În pofida coșmarurilor, zilele care urmară fură cele 
mai fericite pe care le cunoscuse Alex de când se măritase 
şi plecase de acasă. Cum promisese Gavin, echipajul 
se bucura să aibă un copil la bord, iar Katie era răsfățata 

zuturor. Se împrieteni foarte repede cu Gavin, fiindcă el 
o asculta întotdeauna cu aceeași atenţie ca pe un adult. 

La început, lui Alex îi fu teamă că pentru Gavin avea 
să fie dureros să se afle în preajma unui copil de vârsta 
fiicei sale pierdute. In schimb, avu impresia că pentru el 
era o vindecare. Relaţia dintre el şi Katie era una simplă, 
foarte diferită de cea pe care o avusese Katie cu tatăl ei. 
Deși Edmund își iubise fiica, niciodată nu știuse cum să 
se poarte cu o fetiță zburdalnică. 

După două zile de vacanţă, Alex își îndeplini promi- 
siunea de a relua lecțiile. Cărţile și hărțile lui Gavin 
erau materiale bune pentru lectură, aritmetică și geo- 
grafie, iar Katie devora lecţiile ca un cățeluş înfometat. 
Intotdeauna fusese o elevă bună, iar timpul petrecut în 
altă cultură îi mărise apetitul de învățătură. 

Avea ca temă zilnică să își povestească într-un jurnal 
xperienţa din Indii. Pe lângă faptul că așa își exersa 
scrisul, Alex afla mai multe despre viaţa fiicei ei în cap- 
zivitate. („În Sukau orezul se găteşte în multe feluri. Îmi 
plac sosul de alune și nasi goreng. “) 

Citi cu ușurare că, după primele şocuri, Katie se obiş- 
nuise cu noua ei lume. Nu avea să mai aibă coşmaruri, 
însă teama de a-și pierde din nou mama o ţinea pe Ka- 
ie şi mai aproape. Pe Alex nu o deranja. Amândouă 
aveau nevoie de această apropiere. După ce ajungeau în 
Anglia, puteau să ducă o viață normală. 

Era pregătită pentru asta. Dumnezeule, chiar era 
pregătită! 


capitolul 13 


Când aruncară ancora în golful unei insulițe, ca să își 
zacă provizii înainte de a traversa întinsul Ocean Indian, 
Savin le văzu pe Alex și pe Katie atârnate de balustradă, 
privind cum pirogile se îmbulzeau în jurul Helenei, iar 
'ocalnicii ofereau alimente și alte produse. Imaginea îl 
zăcu să zâmbească. Alex însăşi părea o fetiță în ultima 
xeme. Deşi încă era slăbită din cauza captivității şi răul 

de mare nu îi trecuse complet, strălucea irezistibil. 
Și Katie avea în ochi aceeași lumină. La maturitate 
avea să frângă cu siguranţă multe inimi. 

Când se apropie de Alex și de fiica ei, un vâslaș ridi- 
că o păpușă simplă, din cârpă, îmbrăcată în bucăți de 
material. Katie o privea cu jind, iar Alex îşi mușcă bu- 
zele necăjită. 

Înţelegând că Katie nu avea jucării şi Alex nu avea 
bani, Gavin se aplecă peste balustradă și se tocmi cu 
vâslașul. Ajunseră la un preţ, iar Gavin aruncă o mone- 
dă. În schimb, păpuşa fu aruncată în sus. Katie strigă, 
temându-se că va cădea în apă, dar Gavin se aplecă peste 
balustradă şi o prinse în aer. 

- Poftim, Katie, i-o întinse el cu un zâmbet. O amin- 
tire din insule. 

- Oh, mulțumesc, mulțumesc, căpitane Elliott! 
exclamă ea, strângând păpuşa la piept, cu o strălucire 
în ochi. 

-Vă mulțumim, într-adevăr, căpitane, spuse Alex 
cu căldură. 

Nu cerea niciodată nimic pentru ea, dar o impresio- 
nau încercările de a-i face pe plac fiicei ei. Vrând să aibă 
parte de acea căldură din nou, Gavin spuse: 

- Rămânem aici o bună parte din zi, ca să ne re- 
facem rezerva de apă și să luăm provizii proaspete. 
Ce ziceți dacă mergem la o plajă foarte frumoasă, 
puţin mai la nord? Putem să luăm un coș de picnic și 
să ne bucurăm de o ultimă zi pe uscat înainte de tra- 
versarea oceanului. 

De asemenea, poate că mâncarea avea să-i cadă mai 
bine lui Alex pe uscat. 

Invitaţia fu acceptată de îndată. În timp ce Alex și 
fiica ei coborâră să se pregătească, Gavin se ocupă de 
mâncare și închirie o pirogă de la căpetenia insulei. 

Fiindcă era foarte cald, Gavin coborî să se îmbrace 
în haine specifice localnicilor. Era ciudat să locuiască 
într-o cabină mică, de matelot, după ani de zile în care 
fusese căpitan. Dacă stătea în picioare în mijlocul în- 
căperii putea atinge orice obiect de acolo, iar dacă își 

îndrepta spatele aproape că dădea cu capul de tavan. 
Nu conta. Alex și Katie aveau nevoie de spațiul şi de 
confortul din cabina căpitanului mai mult ca el. Me- 
sele luate în bucătăria înghesuită și faptul că hărțile și 
jurnalele erau amestecate cu cămășile reprezentau un 
disconfort minor. 

La fel de practică precum Gavin, Alex alese haine in- 
sulare şi pentru ea şi pentru Katie. Renunţară la ciorapi 
şi își luară pălării de paie ca să își protejeze pielea delica- 
tă. Plecară de pe navă într-o atmosferă de sărbătoare. 

Piroga era destul de mică, astfel încât Gavin se putu 
ocupa singur de pânze și îi plăcu faptul reuşi să o mane- 
vreze foarte uşor atunci când trebui să înconjoare unul 
dintre capetele golfului ca să ajungă la destinaţie. Locul 
acela protejat de stânci în partea dinspre uscat era un 
adevărat paradis pentru un nordic, iar apele albastre, 
transparente se izbeau de un strat de nisip alb. Savurară 
un prânz agreabil, tolăniţi la umbra palmierilor care foș- 
neau, vorbind alene despre tot felul de fleacuri. 

Simţind că îl lua somnul, Gavin spuse: 

-Am chef să-mi dezmorțesc picioarele. Cine vrea să 
facem o plimbare? 

- Cu drag. 

Alex şi Katie se ridicară şi toți trei începură să mear- 
gă pe marginea apei, lăsându-și picioarele și gleznele în 
voia valurilor. Katie o luă înaintea adulților, jucându-se 
cu valurile şi chicotind atunci când o surprindea apa. 

- Mulţumesc că ne-ai adus aici, spuse Alex. Ziua de 
astăzi va fi o amintire caldă, minunată în iernile reci 
din Anglia. 

- Presupun că englezii au devenit așa mari explora- 
tori fiindcă au căutat întotdeauna o climă mai bună. 
Şi au găsit-o aproape oriunde. 

Ea râse. 

-Cred că ai dreptate, dar eu, una, voi fi încântată 
să-mi petrec restul zilelor în Marea Britanie. Vreau să 
ajung o bătrână excentrică, înconjurată de pisici, care își 
va plictisi nepoții cu poveştile călătoriilor sale. 

El îi studie profilul elegant. 

- Mi-e greu să mi te închipui bătrână. 

Râsul ei răsună spart. 

- Uneori mă simt cumplit de bătrână. Dar aveai drep- 
tate că, într-un final, Maduri va fi doar un vis pe jumă- 
tate uitat. Deja mi se pare puţin ireal. Ca și cum totul i 
s-ar fi întâmplat altcuiva. 

Se cutremură, deşi era foarte cald. 

Gândindu-se la umbrele care i se vedeau sub ochi 
chiar și atunci când râdea, el o întrebă: 

- Ai coşmaruri? 

__— Uneori, recunoscu ea, dar nu sunt importante. 
În cea mai mare parte a timpului sunt cum nu se poate 
mai fericită. Sunt recunoscătoare că sunt liberă şi că 
mi-am recuperat fiica. Dar tu? îl privi întrebătoare. 
Ai coşmaruri? 

- Câteodată. Cu siguranță nu se compară cu ale tale. 

Gavin se uită în altă parte, de teamă că în ochi ar 
putea să i se citească amintirile arzătoare ale momen- 
telor de intimitate. În cea mai mare parte a timpului 
era capabil să îşi reprime dorințele, însă se întâmpla 
ca ele să năvălească, stingher, în momente neașteptate, 
lăsându-l frustrat şi doritor. Vrând să schimbe subiec- 
tul, continuă: 

- Mă bucur că avem la dispoziţie ziua de astăzi ca să 
ne luăm rămas-bun de la Indii. Deşi Anglia e frumoasă 
în felul său, nu e deloc așa. 

-Se pare că iubeşti foarte mult Orientul. Ai să te în- 
torci într-o zi? 

- Poate în vizită, dar nu ca să rămân aici, răspunse el 
încercând fără succes să convingă o scoică să plutească 
pe apă. Cea mai mare parte a ultimului deceniu mi-am 
petrecut-o la casa din Macao sau pe o bucăţică de uscat 
din Canton ori navigând printre insule. A fost minunat, 
a fost o provocare și m-am simţit foarte bine, dar mă 
simt... ca şi cum această fază a vieţii mele s-a încheiat. 
A venit vremea unei schimbări. Voi avea destule provo- 
cări și în Anglia. 

- Se pare că pentru tine Anglia nu este o destinaţie 
mult-dorită, ci, mai degrabă, o încercare periculoasă, 

:puse ea evitând un val agresiv. Ce te atrage într-un loc 
care îţi provoacă stinghereală? 

Ezită, neștiind cât de multe să îi spună. Nu avea sens 
să îi povestească despre polițele pe care trebuia să i le 
plătească unui om care încercase să îl distrugă fără mo- 
tiv, dar merita să ştie rațiunile de natură familială. 

-Tatăl meu a plecat din Anglia în dizgrație. Fami- 
lia lui a fost înfuriată atunci când a făcut o mezalianță, 
chiar dacă mama provenea dintr-o familie perfect re- 
spectabilă. Tatăl lui l-a dezmoștenit. 

- De asta urăști atât de mult nobilimea engleză? 

- Da, dar povestea tatei e mai lungă. A fost în marină 
și, după o bătălie eşuată cu francezii, superiorii lui au 
dat vina pe el, fiindcă nu mai avea sprijin din partea 
familiei. Cu greu a reușit să scape de curtea marțială. 
Ca recunoştinţă pentru serviciile prestate, i s-a permis 
să își dea demisia și am plecat în America. 

- Deci ai fost crescut pe mare, spuse ea gânditoare. 
Tatăl tău s-a împăcat vreodată cu familia sa? 

- Nu. De-abia aştept să ajung la Londra, să intru în 
casa familiei şi să-l anunț pe bunicul meu că sunt fiul 
oii negre. 

Alex îl privi îngrijorată pe sub borul pălăriei. 

- Dacă vrei să fii acceptat de familia tatălui tău, nu 
cred că o atitudine războinică te va ajuta prea mult. 

- Nu am nici un interes să fiu acceptat de o turmă 
de bigoţi intoleranţi. Nu vreau decât să le arăt că exist. 
Condamnarea bunicului nu i-a distrus viața tatei și nu 
inseamnă nimic pentru mine, spuse el zâmbind imagi- 
nii pe care și-o închipuia de ani de zile. Intenţionez să 
mă stabilesc la Londra ca un american bogat, vulgar şi 
ii voi explica oricui vrea să mă asculte că sunt o ramură 
corcită a copacului familiei Elliott. 

Ea râse. 

- Nu prea e frumos din partea ta. Dar cred că în cu- 
rând plăcerile răzbunării vor dispărea. 

- Răzbunare e un cuvânt prea puternic. Mai degrabă 
dreptate. Dar cea mai mare parte a motivelor pentru 
care mă stabilesc în Anglia ţin de afaceri. Casa Elliott 

are nevoie de un birou la Londra, iar eu am acolo su- 
ficienți prieteni şi rivali încât orașul să fie interesant 
pentru mine. 

Prieteni, rivali şi un duşman adevărat. 

Katie se întoarse în fugă cu mâinile pline de scoici. 

- Uite, mami! 

- Ce frumoase sunt scoicile astea! spuse Alex înno- 
dându-le într-un colț al sarongului. Presupun că o să 
aduni mai multe? 

Râzând în hohote, Katie fugi să facă exact ce i se spu- 
sese. Privindu-și cu drag fiica, Alex spuse încet: 

- Aș fi foarte tristă dacă familia mea m-ar dezmoşteni. 
Tatăl tău chiar a trecut atât de ușor peste dezaprobarea 
familiei lui? 

- Sincer, nu, recunoscu Gavin. Era trist după ce am 
plecat din Anglia. Nu a vorbit niciodată despre trecut, 
cu excepţia unei dăți când mi-a mărturisit că acuzaţiile 
marinei împotriva lui nu aveau nici un fundament. 
În urmă cu câţiva ani am angajat pe cineva să afle mai 
multe despre bătălia care i-a distrus cariera. Investigato- 
rul mi-a confirmat că nu tatăl meu era de vină, de fapt 
probabil că acţiunile lui au împiedicat agravarea situați- 
ei. Dar adevărul nu prea contează atunci când autorită- 
țile au nevoie de un ţap ispăşitor. 

- Şi cum s-a simțit mama ta atunci când a fost obliga- 
tă să-şi părăsească ţara? 

-La părut rău căși părăsea prietenii şi familia, da: 
avea un spirit aventuros, iar America o atrăgea. 

- Fără îndoială, eşti fiul mamei tale, spuse Alex şov& 
ind. Ai spus că au murit amândoi. 

- Mama naviga mereu cu tata, spunea că fuseser: 
despărțiți prea mult când el era în marină. Gavin îr- 
ghiţi greu, dând semne că încă nu depășise momentu- 
Se întorceau din Caraibe când un uragan a arus- 
cat nava într-un recif aflat în larg. Nu... nu au exista: 
supraviețuitori. 

Alex îi atinse mâna. 

- Îmi pare tare rău, Gavin. 

- Marea e o amantă periculoasă. Ea dă şi tot ea și i2 

Cuvintele erau stoice, dar îi strânse mâna pentru o 
clipă înainte să-i dea drumul. 

În faţa lor, un val o dobori pe Katie de pe picioare 
si o rostogoli pe nisipul alunecos. Deși nu părea să fie 
în pericol, Alex își ridică fustele și alergă să-și salveze 
fiica. Katie ieși din apă scuipând și udă până la pie- 
le, dar radiind de fericire. După ce o scoase din apă, 
Alex o îmbrățișă strâns, chiar dacă asta însemnă că se 
udă şi ea. 

Cele două străluceau în lumina soarelui şi a nisipu- 
iui, creând o imagine pe care Gavin nu avea so uite 
niciodată. Fecioara Maria şi pruncul. Dragoste necon- 
diționată și inocenţă tinerească. Îl lovi o dorință parali- 
zantă. Voia să facă parte din cercul acela al dragostei şi 
al acceptării. Fusese singur prea mult timp. 

Fusese absorbit de dezvoltarea Casei Elliott, de do- 
rinţa de a-şi demonstra capacităţile în faţa familiei fără 
chip care îi izgonise tatăl. Realizase multe prin muncă 
istovitoare, dar, privind în urmă, nu bogăţia și succesul 
ii ofereau satisfacţie, ci amintirile despre Helena, despre 
fericirea de care avuseseră parte. Voia din nou același 
gen de fericire. 

O voia pe Alex. Voia puterea și fidelitatea ei, voia 
zingășia solară a lui Katie, voia șansa la alți copii. Dorea 
să facă parte dintr-o familie. Îşi crease o imagine despre 
părinții lui Alex: tatăl vitreg, colonelul inimos şi muca- 
it, mama iubitoare al cărei singur defect era perfecţiu- 
nea. Sora şi fraţii vitregi. O familie adevărată, unită de 
îragoste, de râsete şi de certuri. Voia cu disperare să fie 
:nul dintre ei. 

Chicotind, Alex şi Katie se întoarseră spre el, ținân- 
du-se de mijloc. Erau ude şi murdare, dar atât de fru- 
moase încât aproape îl duru. Încercând să nu observe 
“elul în care hainele umede ale lui Alex se mulau pe 
silueta ei ispititoare, le întâmpină cu un zâmbet. 

- Ar trebui să ne întoarcem înainte ca Katie să fie 
:rsă de soare. 

Se îndreptară către pirogă. Katie încă aduna scoici, 
ar el îşi repeta că Alex încă nu își revenise după lunile 

de captivitate. Probabil că cicatricile emoţionale nu 
aveau să dispară niciodată. Dacă voia să o câștige, trebu- 
ia să aibă răbdare, fiindcă avansurile prea timpurii ar fi 
putut s-o îndepărteze pentru totdeauna. 

Din fericire, se pricepea să aibă răbdare. 


Cu pielea pârliră de soare și obosite de aventurile zi- 
lei, Alex și Katie se retraseră devreme în seara aceea. 
Katie adormi repede, cum adorm copiii. Alex, nu, dar 
în seara aceea nu o deranjă insomnia. 

Gavin era o companie minunată. Era un bărbat în 
toată puterea cuvântului, atât de sigur pe el încât ştia 
cum să se poarte cu femeile. Deși Alex bănuia că inti- 
mitatea lor forțată încă îl chinuia, observa că nu se lăsa 
afectat. Timpul vindeca totul și, cu cât navigau mai de- 
parte de Maduri, cu atât Jocul Leului părea mai ireal. 

Şi-l închipui râzând şi îi simţi ochii cenușii la fel de 
aproape ca pe un sărut. Amintirea îi stârni dorinţă, 
un sentiment pe care îl credea înmormântat pentru 
totdeauna. Îl reprimă pe dată. Nu avea să se îndrăgos- 
tească din nou, cu atât mai puţin de Gavin. Dacă el 
avea de gând să se recăsătorească, Londra îi punea la 
dispoziţie o grămadă de tinere minunate din care pu- 
tea să aleagă. 

Se întoarse pe o parte, alungând imaginea tulbură- 
toare, dar nu-și putu stăpâni complet valul neintenţi- 
onat de dorinţă. Nu era de mirare, doar Gavin era cel 
mai atrăgător bărbat pe care îl cunoscuse vreodată și se 
cunoșteau în feluri pe care mulți oameni nu le încerca- 
seră niciodată. Din păcate, dorința se întrepătrundea cu 
teama, cu durerea, cu ura. Cu o greutate sufocantă, cu o 
invazie nedorită a ființei ei... 

Neliniștea o făcu să respire mai repede și stomacul 
i se întoarse pe dos. Afurisind în gând, se ridică şi des- 
chise o fereastră ca să poată inspira aer proaspăt. 

Luna plină turna argint peste valuri creând o imagine 
de pace și linişte totală. Chiar dacă aveau să apară pi- 
rogi cu pirați, se simţea sigură ştiind că Gavin comanda 

vasul. El nu ar fi permis niciodată lâncezeala de după 
furtună care condusese la capturarea vasului Amstel. 

Simţindu-se mai bine, își luă rămas-bun de la lună şi 
se îndreptă către pat. Apoi se opri. 

Lună plină. A 

Cât timp trecuse de la ultima menstruație? Incercă să 
calculeze, dar nu era necesar. Ştia, în sufletul ei, de ce se 
simţise rău atât de des, de ce se simţise atât de obosită 
şi de sensibilă. Ororile din Maduri tot nu o lăsau să 
trăiască. 

Era însărcinată. 


capitolul 14 


Se apropia furtuna, așa că Gavin urcă să ajute la 
strânsul pânzelor. Când termină, zăbovi mai mult timp 
la catarg, ca să se bucure de panoramă și de febra mus- 
culară plăcută. De la această înălțime, legănatul corăbiei 
care străbătea apele Oceanului Indian era o desfătare. 
Nu mai văzuseră alte vase de zile întregi. Lumea se rezu- 
ma la largul mării și la cerul şi mai larg, dar şi la scârțâi- 
tul familiar al scândurilor vasului. 

Se auziră şapte bătăi de clopot. Era unsprezece şi ju- 
mătate dimineața, trebuia să-și ia sextantul şi să verifice 
poziţia. Se mișcaseră bine. Dacă vântul o ţinea tot așa, 
aveau să ajungă în Anglia până la începutul verii. 

Cobori pe punte și se întâlni cu Katie, care îl privea 
cu ochi mari. 

-Nu știam că și căpitanii se ocupă de pânze, spuse ea. 

-Stăpânul unei nave nu trebuie să facă asta, dar, dacă 
vrea, poate, explică Gavin. Chiar îmi place să strâng 
pânzele atunci când am timp. 

Katie se uită la nodurile complicate ale funiilor. 

- Pot să învăţ şi eu? 

- Nu, spuse Alex, alăturându-se fiicei ei. 

Privirea îi căzu asupra cămăşii lejere a lui Gavin, asu- 
pra pieptului aproape dezgolit şi se uită în altă parte. 

- Este nevoie de multă forță ca să urci la catarg, nu-i 
așa, căpitane? 

- Așa e, băieţii nu lucrează pe punte înainte de doi- 
sprezece ani. Dar pot să-ți arăt cum să măsori înălţi- 
mea soarelui cu sextantul, adăugă el când Katie păru 
dezamăgită. 

- Pot? își întrebă ea mama. 

-Sigur că da, e educativ. 

Deşi zâmbea către fiica ei, Alex era încordată, iar sub 
ochi avea umbre cenușii. 

Gavin crezuse că picnicul de pe plajă fusese benefic 
pentru Alex, dar din ziua aceea devenise tot mai slabă și 
mai tăcută. Poate că era efectul răului de mare de care 
nu reuşea să scape sau poate că, cu cât se apropiau mai 
mult de Anglia, cu atât se îngrijora mai mult în legă- 
tură cu felul în care avea să fie primită. O senzaţie 
puternică de rușine, deşi nemeritată, avea să-i îngreune- 
ze întâlnirea cu familia și prietenii. 

Dacă s-ar fi aflat încă pe Maduri, ar fi putut s-o 
întrebe ce se întâmpla și ar fi primit un răspuns sincer, 
dar apropierea dintre ei dispăruse. li era dor s-o aibă pe 
Alex ca prietenă. De asemenea, îi era cumplit de greu să 
se dea la o femeie care îl ținea la distanţă, deşi se aflau 
atât de aproape pe navă. 

Lui Katie îi plăcu lecţia cu sextantul. 

-Ai fi un bun marinar, observă el după ce ea citi 
corect unghiul. 

Ea zâmbi auzind complimentul, dar clătină din cap. 

- Îmi place să stau pe uscat, căpitane Elliott. Zilele 
seamănă prea mult una cu alta la bordul unei nave. 

- Astăzi va fi diferit fiindcă vine o furtună. De îndată 
ce încep vântul și ploaia va trebui să coborâţi. Văzând 
îngrijorarea din privirea lui Alex, adăugă: Nu e nimic ce 
nu poate fi înfruntat de Helena. 

- Nava se va descurca bine. Stomacul meu, nu ştiu. 

Avea dreptate să se îngrijoreze, furtuna urma să-i ofe- 
re o noapte agitată. 

- Încearcă să nu te întinzi. De regulă asta măreşte 
ameţeala. 

-Şi aerul proaspăt face bine, zâmbi ea amar. Nu-ţi 
face griji pentru mine. Mi-a fost şi mai rău. 

Așa era, dar asta nu însemna că nu trebuia să se în- 
grijoreze pentru ea. 


Fulgere orbitoare, tunete puternice, ploaie cumplită. 
Stomacul lui Alex ura furtuna chiar mai mult decât re- 
stul fiinţei sale. Deşi petrecuse suficient timp pe mare ca 
să știe că nava nu se afla în pericol, era vremea cea mai 
urâtă de care avusese parte de la furtuna dezastruoasă 
care condusese la capturarea lui Amstel. Deși vorbea şi 
se juca cu Katie, îşi amintea obsesiv furtuna și consecin- 
rele sale. 

Fiindcă focul din bucătărie fusese stins, din motive 
de siguranţă, la cină avură parte doar de biscuiţi uscați 
și de ceai rece. Plictisită şi somnoroasă, Katie se retrase 
devreme. Alex o înveli bine cu pături şi perne, ca să fie 
bine fixată, dar nu era pregătită să doarmă. Pe lângă 
faptul că poziţia orizontală i-ar fi transformat greţurile 
într-un rău îngrozitor, o epuizase efortul de a rămâne 
veselă în faţa lui Katie. 

Orele trecură încet, iar ea rămase în scaunul greu al 
lui Gavin, care era fixat de podea cu bare, astfel încât 
să nu se miște odată cu nava. Clipocitul ploii și vuietul 
vântului erau uneori acompaniate de ciripitul indignat 
al păsărilor, ale căror colivii fuseseră duse sub punte îna- 
inte de furtună. Nu le învinovățea că protestau. Şi ea 
simţea acelaşi lucru. 

În sfârşit, după miezul nopții, furtuna începu să se 
potolească. Având mare nevoie de aer curat, îşi trase pe 
ea pelerina pe care o croise dintr-un material de prelată 
şi deschise ușa. Culoarul pe care se aflau cabinele ofițe- 
rilor era gol, așa că se strecură afară şi urcă pe punte. În 
întuneric, pelerina o proteja de privirea marinarilor pro- 
tectori, care aveau să-i spună să se întoarcă în cabină. 

Deşi furtuna se liniştise puțin, energia sălbatică ce 
rămăsese în aer îi însoțea de minune starea de spirit. 
Se uită pe punte. De obicei, personalul de gardă care nu 
avea o activitate se strângea la teugă, dar, fiindcă ploaia 

încă biciuia puntea, se adăpostiseră în preajma bucătă- 
riei, deci avea șanse să nu fie observată dacă trecea prin 
acea parte a navei care era îndreptată către vânt. 

Sprijinindu-se de balustradă, înaintă prin ploaia pu- 
ternică, spre prova unde avea să aibă parte de puțină 
intimitate. Apa care ajungea pe punte o stropi de câte- 
va ori. Toate obiectele care de regulă rămâneau libere 
fuseseră fixate sau fuseseră duse sub punte, așa cum se 
întâmplase cu puii, iar nava avea doar pânzele care îi 
erau necesare pentru a rămâne stabilă. 

Când ajunse la prova, se agăță cu ambele mâini 
de balustradă, în timp ce Helena aluneca în vâltoarea 
valurilor, apoi se ridica din nou triumfătoare. Era 
ca şi cum ar fi călărit un cal nărăvaș, însă călare se 
simţise întotdeauna puternică și stăpână. Acum era o 
simplă pasageră care depindea de competențele echi- 
pajului Helenei. 

Sub ea se afla figura de galion a navei. În locul siluetei 
obișnuite de femeie, sculptura înfățișa o femeie blon- 
dă, angelică, modelată după adevărata Helena Elliott. 
O doamnă demnă de respect, de preţuire, de adoraţie, 
nu o femeiuşcă oarecare. 

Disperată, Alex își dădu seama că ea nu avea nici 
puritatea soției mult-iubite, nici senzualitatea sinceră a 
unei femeiușşti. Se întorcea acasă distrusă, însărcinată în 
mod rușinos, la prea multă vreme de la moartea soțului 
ei. Fără mărturia trădătoare a corpului, lunile petrecute 
în Indii ar fi putut fi ignorate cu ușurință, iar nimeni nu 
trebuia să ştie ce se întâmplase cu ea. Acum lumea avea 
s-o cunoască drept târfă sau victimă. Nu era sigură care 
opţiune îi displăcea mai mult. 

Studie valurile întunecate, agitate, fascinată de gran- 
doarea lor mânioasă. Oare avea să supravieţuiască și să 
ajungă acasă? Când era însărcinată cu Katie se simţise 
foarte bine, dar acum îi era rău în permanenţă. Oare în 
ce măsură răul fizic se datora călătoriei pe mare, sarci- 
nii sau, dimpotrivă, fricii de viitor? Se simţea la capătul 
puterilor, era obosită în fiecare clipă din fiecare zi, era 

epuizată de eforturile pe care le depunea pentru a fi 
mama pe care o merita Katie. 

Dacă i se întâmpla ceva, Gavin avea să se asigure că 
Katie ajungea în siguranță la părinţii lui Alex. De fapt, 
îi scrisese O scrisoare cu instrucțiuni, dacă asupra ei avea 
să cadă o năpastă în timpul călătoriei. Dacă? Nu, când. 
Acum se afla deja pe marginea prăpastiei, simţea cum 
o cheamă întunericul. Chiar dacă ştia că trebuia să se 
îndepărteze de unduirile hipnotice ale valurilor, nu re- 
uşea. Marea era o sirenă care promitea pace veșnică sub 
vâltoarea valurilor. 

Nu. Într-o bună zi avea să aibă parte de odihnă, dar 
acum trebuia să facă faţă turbulenţelor vieţii. Se pre- 
gătea să se îndepărteze, când bompresul din faţa ei în- 
cepu să strălucească. După o uimire de o clipă, înțelese 
că trebuia să fie vorba despre focul Sfântului Elmo, 
lumina misterioasă, inexplicabilă, care dansa uneori 
pe catargele corăbiilor după furtună. Deși auzise des- 
pre acest fenomen, nu îl văzuse niciodată. Fascinată, 
păşi pe balustrada de la mijloc ca să vadă mai bine, 
agățându-se de frânghii cu ambele mâini, în timp ce 
bompresul luminos tot urca și cădea pe marea întune- 
cată şi agitată. 

Se simţi mică, precum un fir de praf agăţat deasupra 
valurilor şi avu senzația că problemele ei nu însemnau 
nimic față de imensitatea oceanului. Gândul îi stârnea 
o pace seducătoare... 


În uşă se auziră bătăi puternice. 

- Căpitane, ar fi bine să veniţi sus. 

Gavin abia aţipise după orele lungi pe care le petrecu- 
se pe punte, aşa că se trezi cu greu şi înjură înainte să-i 
deschidă ușa lui Benjamin Long. 

-Ce s-a întâmplat? 

- Navigăm fără probleme, domnule, dar n-am mai 
văzut lumini ca astea până acum. Catargul parcă e un 
soare şi oamenii sunt cam agitați. 

Gavin îşi stăpâni un oftat. Marinarii erau supersti- 
țioşi şi nu ar fi fost înţelept să-i forțeze. 

- Vin imediat. 

Îşi luă din nou pelerina umedă. Chiar dacă nu era 
o urgenţă reală, Benjamin făcuse bine că îl chemase. 
De gărzi se ocupau primul ofițer şi ofițerul secund. Ca stă- 
pân, Gavin putea veni şi pleca oricând voia, dar era în- 
totdeauna disponibil atunci când era nevoie de el. Aici 
intra şi calmarea mateloţilor superstițioşi, fiindcă pen- 
tru ei autoritatea căpitanului era întrecută doar de cea 
a lui Dumnezeu. 

Când păși pe punte i se tăie respirația. Majorita- 
tea pânzelor erau strânse şi catargele strălucitoare 
scânteiau nemaipomenit pe fundalul cerului întune- 
cat de furtună. Globuri fosforescente scăpărau printre 
vergi, unele mici ca o nucă, altele mai mari ca un cap 
de om. Deși priveliştea era minunată, îi fu uşor să în- 
ţeleagă de ce marinarilor superstiţioşi luminile li se 
păreau îngrijorătoare. 

Vorbi mai întâi cu cârmaciul, care era ajutat de un 
alt marinar, din cauza mării agitate. Apoi se îndreptă 
către oamenii care se strânseseră în jurul bucătăriei. 
Nu prea conta ce spunea, simpla lui prezenţă îi liniștea 
pe cei mai nervoși. Se bucură că nu era nevoie să tri- 
mită pe nimeni sus. Pe o astfel de vreme era foarte pe- 
riculos să te urci pe catarg, iar pe un marinar neliniștit, 
expus luminilor sfântului Elmo, îl păştea fără doar și 
poate de un accident mortal. 

Se pregătea să i se alăture lui Benjamin la pupa când 
zări o siluetă întunecată plutind deasupra, la prova, în 
bătaia focului nestăvilit. Pentru o clipă, își aduse aminte 
de ceea ce îi spusese, cu decenii în urmă, tâmplarul care 
făurise nava. Acesta îi povestise despre îngerul negru al 
morţii care apărea pe navele blestemate. Aripile negre 
fluturau, iar îngerul le prevestea pieirea... 

Nu, la naiba, nu era nici un legendar înger al morţii. 
Figura era adevărată, poate că era vorba despre un pes- 
căruș rănit care se refugiase de furtună. 

Înaintă ca să se asigure, pășind cu grijă, în timp ce 
apa neagră se revărsa din când în când peste punte. 

Dumnezeule, era o femeie înveșmântată într-o pele- 
rină, iar pe Helena nu se afla decât o singură femeie. 
Când nava alunecă într-un vârtej de valuri, Alex se clăti- 
nă brusc. Gavin se avântă și îi înconjură talia cu mâna, 
salvând-o înainte ca ea să poată cădea în marea amenin- 
țăroare. Se prăbușiră împreună pe punte. 

Ținând o mână în jurul ei, bărbatul se prinse cu 
cealaltă de un stâlp, ca să nu cadă. 

- La naiba, Alex, ce aveai în cap? spuse el furios, tea- 
ma transformândur-i-se în mânie. Dacă aveai de gând să 
te omori, ar fi trebuit s-o faci când încă erai sclavă, nu 
acum, când eşti în siguranţă. 

În lumina slabă a focurilor, îi desluși privirea confuză. 

-Nu aveam de gând să sar. Nu... nu i-aş face asta lui 
Katie. 

Gavin respiră adânc, încercând să-şi calmeze bătăile 
inimi. 

- Poate nu aveai de gând să te sinucizi, dar valurile 
pot fi ademenitoare. Atunci când eşti melancolic, e ușor 
de crezut că marea are răspunsul la toate problemele 
care te cuprind. 

Ştia asta din propria experienţă. 

Alex își acoperi fața cu mâinile şi începu să suspi- 
ne. Gavin se aşeză, sprijinindu-se de balustradă şi o 
trase la el în poală, ținând-o la fel de ferm cum se agăța 
de stâlp. 

- Alex, ce s-a întâmplat? Nu eşti în apele tale de când 
am plecat din Indii. Ce a fost mai rău a trecut. În cu- 
rând vei fi acasă, alături de familie şi de prieteni. 

Ea îşi îngropă fața în umărul lui, plângând tot 
mai tare. 

-Nu a trecut ce a fost mai rău. Sunt... sunt însărcinată. 

Vestea fu un şoc mai puternic ca ploaia nemiloasă. 
De asta se simţise rău, de asta era nefericită. 

-Atunci ar trebui să ne căsătorim în Ceylon. 

- Eşti nebun? ridică ea capul, surprinsă. Port copilul 
unui violator și, Dumnezeu să mă ierte, îl urăsc pentru 
că există. 

Cuvintele ei amare fură ca o palmă. 

- Gândul că ai avea un copil al meu e chiar așa de 
greu de îndurat? 

- Mă îndoiesc că ar fi al tău, spuse ea rece. Probabil 
e copilul lui Bhudy, al doilea stăpân pe care l-am avut. 

De câte ori o violase nenorocitul? Gavin o strânse la 
piept, vrând să-i alunge durerea din voce și din gând. 

- Dar ar putea fi și al meu, nu-i aşa? 

- Presupun că da, spuse ea îndepărtându-și părul ud 
de pe față. Dar nu e la fel de probabil. 

- Însă ar putea fi. Mărită-te cu mine, Alex. Dacă te 
întorci în Anglia căsătorită, nimeni nu-și va pune nici 
un fel de întrebări. 

- Se va afla totul destul de repede dacă nasc un copil 
pe jumătate malaiez. 

- Dacă se întâmplă asta, ei bine, nu va fi vina copilu- 
lui, spuse el cu asprime. lar dacă eu sunt soțul tău, să 
îndrăznească cineva să spună ceva despre tine sau des- 
pre copil. 

Un val puternic năvăli peste prova, udându-i pe 
amândoi. Când marea se mai potoli, el spuse: 

- Ăsta nu prea e un loc bun pentru discuţii. Haide. 

Se ridică şi o ajută şi pe ea să se ridice, apoi se îndrep- 
tă către cel mai apropiat culoar, cu o mână pe balustra- 
dă şi cealaltă în jurul mijlocului ei. Încă nu îşi revenise 
complet după groaza pe care o simţise atunci când o 
văzuse în pericol, deci se simți uşurat atunci când ajun- 
seră sub punte. 

Fiindcă în cabina căpitanului dormea Katie, o duse 
pe Alex în cabina lui, cea pe care de obicei o ocupa 
primul ofițer. Avea ochii goi şi tremura, așa că, după 
ce aprinse o lampă cu lumină slabă, îi dădu jos peleri- 
na îmbibată de apă şi îi înfășură umerii într-o pătură. 
Apoi o așeză pe pat, scoase nişte brandy dintr-un dulap 
şi turnă pentru amândoi. Se sprijini de ușă, fiindcă mai 
departe de ea nu avea unde să se ducă, atât de mică era 
cabina, şi spuse: 

- Vorbeam despre căsătorie. 

Alex bău, tuși şi bău din nou. 


Un târg neobişnuit 139 


- Eşti un adevărat cavaler, Gavin, și apreciez faptul 
că vrei să mă salvezi din nou. Dar o căsătorie e pentru 
totdeauna. E o nebunie să te legi de mine din milă. 

Deşi sinceritatea ei sumbră era impresionantă, bărba- 
tul nu se răzgândi. 

- Mila nu are nici o legătură, Alexandra. Am trecut 
prin multe într-o perioadă scurtă şi am ajuns să-ți admir 
puterea şi înțelegerea. Ţin foarte mult la tine. Chiar ţi-e 
așa de greu să-ți închipui că tu cu mine și cu Katie am 
putea forma o familie? Şi bebelușul acesta neașteptat, 
adăugă el privindu-i făptura zgribulită. 

Ochii ei se închiseră din cauza noilor şuvoaie de 
lacrimi. 

- Mă ispiteşti prea mult, Gavin. Nu ştiu dacă voi fi 
în stare să mai fiu soție vreodată. Înţelegi... înţelegi ce 
vreau să spun? 

Înţelegea, dar asta nu-l făcu să se răzgândească. Chiar 
dacă bebeluşul pe care îl purta ea nu era al lui, era res- 
ponsabil pentru Alex. O şi dorea, dar nu numai pentru 
trupul ei. Voia să fie zi şi noapte alături de femeia aceas- 
ta nefericită, neînduplecată. Voia să își construiască o 
viață împreună, o viaţă de speranțe împărtășite, de te- 
meri, de zâmbete. Voia să fie soţ şi soție până ce moar- 
tea urma să îi despartă. 

- După toate lucrurile prin care ai trecut, e de înţeles 
că nu vrei să împarţi patul cu un bărbat, spuse el, ale- 
zându-și cu grijă cuvintele. Dar... timpul vindecă. Poate 
într-o zi vei avea altă părere. Sunt un bărbat răbdător. 
Voi aştepta cât e nevoie. 

Ochii ei se deschiseră, iar albastrul lor păli în lumina 
slabă. 

- Îţi asumi un risc mare, Gavin. E posibil să trebuias- 
că să aştepţi pentru totdeauna. 

Oare plăcerea aceea neasemuită, vinovată, pe care 
o încercase în trupul ei avea să fie singura intimitate 
fizică de care vor avea parte vreodată? Se obligă să ac- 
cepte posibilitatea. Era o pedeapsă corectă pentru o 
faptă ruşinoasă. 

- Viaţa, dragostea şi căsătoria sunt întotdeauna riscuri, 
Alex. Vreau să-mi asum acest risc cu tine. 

Privirea ei căzu asupra paharului cu brandy şi îl învâr- 
ti nervoasă în palmă înainte să ia altă gură. 

- Dacă ar fi să ne căsătorim, vei fi liber să ai o aman- 
tă, deși sper că vei fi discret în această privință. 

El se holbă la ea. 

-Nu asta înţeleg eu prin căsătorie, Alexandra. 

Ea îşi ridică privirea goală. 

-Asta nu ar fi o căsătorie normală. Dacă... dacă îmi 
revin suficient încât să îţi pot fi soție aşa cum se cuvine, 
lucrurile ar sta altfel. Aș vrea să îmi fii credincios, aşa 
cum și eu ţi-aş fi ţie întotdeauna. Dar dacă asta nu se 
întâmplă nu aș suporta să te ştiu condamnat la celibat 
pentru totdeauna din cauza slăbiciunii mele. 

-Amanta nu e obligatorie, nu-i aşa? întrebă el cu un 
zâmbet în colțul gurii, gândindu-se că era prea învechit 
pentru discuţii atât de directe. Mă îndoiesc că m-ar lăsa 
conştiinţa să fac așa ceva. 

Ea zâmbi vag. 

- Nui obligatorie, dar nu mă pot mărita cu tine dacă 
nu accepţi posibilitatea că într-o zi vei vrea o femeie care 
să fie mai mult decât... decât o tovarăşă, o stăpână a 
casei. Când va veni ziua aceea, nu vreau să simți că faci 
un păcat de neiertat. 

Cum oare să nu fie un păcat să fie însurat cu Alex 
şi să se culce cu cine ştie ce necunoscută? Ar fi fost un 
păcat față de amândouă și, cu atât mai mult, față de 
Dumnezeu. Şi, totuși, recunoscu în gând că era posibil 
ca situaţia să se schimbe. Putea trăi ca un călugăr dacă 
era necesar. Făcuse asta atâţia ani. Dar nu era sigur că 
putea trăi ca un călugăr dacă era căsătorit şi trăia alături 
de o femeie frumoasă, atrăgătoare, pe care nu avea voie 
s-o atingă. 

Şi totuși, în adâncul sufletului, nu se gândea la op- 
ţiunea cea mai sumbră. Alex dăduse deja dovadă de o 
rezistență uimitoare. După ce ajungea acasă, în siguran- 
tă, după ce avea să scape de emoţiile puternice ale unei 
sarcini nedorite, rănile urmau să înceapă să se vindece. 

Nu puteau să dispară peste noapte, dar pe măsură ce 
se atașau unul de altui, ea avea să vrea să-l satisfacă, așa 
cum și el dorea s-o satisfacă pe ea. Dacă era dispusă 
să împartă patul cu el, chiar şi cu o anumită reținere, 
Gavin era încrezător că era în stare s-o ajute să îngroape 
amintirile cumplite cu experienţe frumoase. Era sigur 
că era o fire pasională. Timpul, înţelegerea şi afecțiunea 
i-ar fi putut ajuta să aibă o căsătorie fericită. 

- Foarte bine, îmi dai voie să am o amantă, deşi nu 
vrei să știi despre asta. Mai ai alte îndoieli despre care 
trebuie să discutăm? 

Alex își trecu degetele crispate prin părul umed. 

- Unde o să locuim? Anglia? America? La oraș? 
La ţară? 

-Ne putem stabili în Anglia dacă vrei să fii aproape 
de familia ta, spuse el, apoi adăugă: Totuși, e posibil 
ca la un moment dat întoarcerea în America să fie o 
opţiune mai bună. Dacă se întâmplă asta, ei bine, vom 
discuta problema așa cum face orice cuplu. 

- Dacă sunt ostracizată fiindcă am fost dezonorată, 
poate chiar trebuie să ne mutăm în America, zâmbi ea 
brusc, cu amărăciune. Gavin, nu m-ai cunoscut în vre- 
murile mele bune. De când ne-am cunoscut am fost în- 
tr-o stare de disperare aproape continuă. Dacă viața mea 
revine la normal, e posibil să devin complet străină. 

-Mă îndoiesc că acea străină va fi o femeie care îmi 
va plăcea mai puţin decât cea cu care beau acum un 
pahar de brandy. Multe cupluri petrec ani de zile împre- 
ună și abia apoi află adevăratul caracter al partenerului. 
Noi ne ştim deja trăsăturile adevărate. Asta trebuie să 
fie un semn bun. lar dacă tu vei fi fericită, cum aş putea 
să nu fiu şi eu fericit? 

Ochii ei se umplură iar de lacrimi. 

- Eşti atât de bun, Gavin. Ce-am făcut ca să te merit? 

- Asta înseamnă că te măriţi cu mine? 

- Cred... cred că da. Dacă e de acord și Katie - și cred 
că va fi, zâmbi Alex încet. Te adoră. 

-Atunci ne căsătorim. Mulţumesc, Alexandra, spuse 
el sărutându-i grav mâna și gândindu-se cât de diferită 

avea să fie această căsătorie de planurile pe care și le 
făcuse, de a-și găsi o soţie aristocrată la Londra. 

Nu conta. Un negustor bun trebuia să fie flexibil, iar 
el era un negustor foarte bun. 

Căsătoria aceasta urma să fie cea mai mare provo- 
care a vieţii lui, dar, la bine şi la rău, locul lui era lân- 
gă Alex. 


capitolul 15 
Colombo, Ceylon 


Katie se încruntă. 

- Mami, tremuri. 

-E normal să fii emoţionată atunci când te măriți, 
spuse Alex încercând să pară calmă. Eram emoţionată 
şi când m-am măritat cu tatăl tău. 

La prima nuntă fusese pe punctul să fugă, simțind 
că făcea cea mai mare greşeală a vieţii sale. Privind în 
urmă, nu fusese o catastrofă, dar nici cea mai bună ale- 
gere. Astăzi, în mod inevitabil, se întreba dacă nu cumva 
comitea o altă greşeală. Viaţa îi scăpase de sub control 
atunci când fusese atacată Amstel şi toate lucrurile care i 
se întâmplaseră de atunci fuseseră cumplite. Dacă viața 
şi-ar fi continuat cursul normal, ea şi Gavin nu s-ar fi 
cunoscut niciodată. 

Şi totuși, el avea dreptate când spunea că se cunoș- 
teau așa cum majoritatea cuplurilor nu ajungeau să se 
cunoască înainte de căsătorie. Fără îndoială, el avea să 
fie un bun gospodar, un soţ blând și un tată iubitor 
pentru Katie şi pentru copilul nenăscut. După prima 
clipire de surpriză, Katie fusese de acord că avea să fie 
un tată vitreg minunat. 

Însă, în pofida virtuţilor considerabile ale lui Gavin, 
Alex ştia că se mărita cu el din teamă şi slăbiciune. Voia 
ca, atunci când urma să ajungă acasă, să fie protejată de 
un bărbat puternic, unul de care să le placă părinţilor ei. 
Gavin și colonelul aveau să se înțeleagă de minune. 


Un târg neobișnuit 143 


Acum, că se gândea mai bine la asta, semănau din mul- 
te puncte de vedere. Gavin avea un stil mai relaxat, dar 
amândoi erau buni și te puteai bizui pe ei la nevoie. 

Uşa se deschise şi intră Jane Walker, ofițer asistent de 
stare civilă. După ce stabiliseră căsătoria, Helena se în- 
dreptase către Ceylon. În Colombo, Gavin găsise găzdu- 
ire pentru Alex și Katie acasă la mama lui Jane, văduva 
unui militar britanic care hotărâse să rămână în Orient. 
Tânăra Jane avea optsprezece ani și o fire romantică. 
Fusese bucuroasă să se ofere să ajute atunci când aflase 
că o musafiră se mărita. 

- Arătaţi minunat, doamnă Warren. Dumneavoastră 
și căpitanul veţi fi o pereche extraordinară, spuse Jane 
aranjându-i puţin la spate rochia de culoare crem. 

Jane şi mama ei erau şi croitorese, astfel că reușiseră 
să creeze rapid straiele de nuntă pentru Alex şi pentru 
fiica ei. Hainele frumoase făceau bine atunci când în- 
crederea era la pământ. 

- E timpul să mergem la biserică. 

Alex o luă pe Katie de mână. Jane se așeză în partea 
cealaltă şi ieşiră din casă, îndreptându-se către cape- 
la anglicană. Căldura tropicală era insuportabilă, dar 
cel puţin strălucea soarele. Spera că acesta era un 
semn bun. 

Ajunseră la biserică fix la timp, chiar atunci când 
ceasul începu să bată de ora unsprezece. La poalele 
-reptelor, Alex se simţi paralizată pentru o clipă. Apoi, 
zespirând adânc, își ridică fusta ca să nu se împiedice şi 
urcă scările. Era văduvă şi mamă, era prea bătrână pen- 
zu vise romantice copilăreşti. Prea puţine femei aveau 
o căsnicie fericită ca mama ei şi colonelul. Majoritatea 
:e vedeau nevoite să se mulțumească cu puţin, așa cum 
procedase şi ea. 

În cazul lui Edmund, confundase dragostea de aven- 
tură cu dragostea pentru el, ca bărbat. De data asta se 
mărita din motive care ţineau mai mult de rațiune, 
decât de suflet. Cel puţin acum era suficient de matu- 
ză şi de înţeleaptă încât să înţeleagă ce făcea. Îi plăcea 

de Gavin, avea încredere în el şi îl respecta. Faptul că îl 
găsea atrăgător nu era... decât o complicație. 

Totuşi, atunci când îl văzu la altar, alături de Suryo 
şi de Benjamin Long, o cuprinseră regretele. Gavin 
arăta ca un erou romantic şi se şi comportase ca atare. 
Ea era cea afectată, cea incapabilă de iubire. 

Răvășită până în măduva oaselor, se îndreptă către 
el urmată de Katie și de Jane. Gavin o privea atât de 
fix încât se întrebă dacă nu cumva avea îndoieli. Dar 
nu, atunci când îi luă mâna rece nu citi nici un fel de 
incertitudine în zâmbetul lui. 

Fiindcă erau prezenţi atât de puţini oameni, Katie 
şi Jane rămaseră lângă ea, aşa cum Suryo și Benjamin 
rămaseră lângă Gavin. Vicarul în vârstă dădu din cap. 
salutându-le pe nou-venite, apoi spuse încet, sonor: 

- Dragii mei, ne-am adunat astăzi aici... 

Nu reţinu nici unul dintre cuvintele ceremoniei, doar 
tresări atunci când Gavin repetă „Te slăvesc cu trupul 
meu“. Probabil că şi el simți asta, fiindcă, atunci când îi 
puse inelul pe deget, îi strânse mâna cu putere, iar ochii 
lui gravi îi reamintiră că îi promisese să aștepte cât va 
fi nevoie. Reuşi să îi zâmbească înapoi, asigurându-l că 
avea încredere în el. O uimea faptul că putea avea atâ: 
de multă încredere într-un bărbat. Dar Gavin nu era 
ca ceilalți. 

Vicarul spuse: 

- Vă declar soț și soţie. 

După ultima binecuvântare, Gavin rosti încet: 

- Soţ şi soţie. Îmi place mult cum sună asta, doamnE 
Elliott. 

li ridică mâna stângă și îi sărută verighera. 

Acum era doamna Elliott. Cuvintele o răscoliră me: 
mult decât declarația solemnă a vicarului. 

În timp ce Jane Walker lăcrima de bucurie, Gavia 
îngenunche în fața lui Katie. 

- Nu există ritual care să ne unească, ca familie, daz 
am vrut un simbol al noii noastre relații, spuse el scc- 
ţând o cutiuţă din buzunar și înmânându-i-o cerem=- 
nios. Sunt binecuvântat să îmi fii fiică vitregă, Katie. 

- Şi eu mă bucur că îmi eşti tată vitreg, căpitane, spu- 
se Katie, la fel de ceremonios. 

Deschizând cutia, scoase un țipăt de uimire atunci 
când văzu un superb medalion de aur. Nu era prea os- 
rentativ pentru un copil şi era suficient de elegant încât 
să îl poarte şi când avea să crească. 

- Mulţumesc! Pot să-l pun la gât, mami? 

- Sigur că da. 

Alex scoase medalionul din cutie şi îl prinse la gâ- 
tul fiicei ei. Cât de frumos din partea lui Gavin că se 
gândise şi la Katie. Da, luase decizia corectă. Acum era 
obligaţia ei să încerce să devină o soţie adevărată. 


Chiar dacă masa de nuntă se apropia de final, Gavin 
încă nu realiza că Alex chiar se măritase cu el. Intra- 
se în biserică arătând de parcă era gata să fugă. O fe- 
meie care respinsese captivitatea cu asemenea furie ca 
Alex nu ar fi ezitat să-l părăsească la altar dacă s-ar fi ho- 
tărât că era o greşeală să se mărite cu el. Slavă Domnului 
că nu o făcuse. 

În timp ce lumea se ridica de la masă, Suryo spuse: 

- Domnișoară Katie, ai vrea să mergem să vedem ele- 
fanţii? Dacă vrei, putem și călări. 

- Da, te rog, spuse Katie zâmbind ştrengar. Cred 
că mama şi căpitanul vor să rămână singuri. Este vreo 
problemă dacă îţi spun căpitanul în loc de tată? întrebă 
ea, şovăind. 

- Absolut nici una. Pot să-ți spun şi eu din când în 
când turturico, aşa cum îţi spune mama ta? 

-Mi-ar plăcea, răspunse Katie ridicându-se de pe sca- 
un, pregătită de aventură. 

- Poate domnișoara Walker ar vrea să ni se alăture? 
continuă Suryo. Cu siguranţă cunoaşte Colombo mai 
bine ca mine. 

Jane fu de acord, iar admiratorii de elefanți pleca- 
ră, urmaţi de Benjamin Long care îi strânse mâna lui 
Gavin şi făcu o plecăciune în fața lui Alex. În sfârşit 
erau singuri. Văzând îngrijorarea de pe chipul lui Alex, 
Gavin spuse: 

-Mă gândeam să facem şi noi o plimbare. Putem 
să ne obișnuim cu apelativele de căpitan și doamna 
Elliott. 

Alex se relaxă. 

- Mă îndoiesc că tu trebuie să te obişnuiești, dar eu, 
da. Şi mi-ar plăcea să mai văd puțin oraşul, dacă tot ple- 
căm mâine. 

leşiră din hanul liniștit unde luaseră masa de nuntă 
şi merseră unul lângă altul, fără să se atingă. Cu excepţia 
nopţii în care plânsese în braţele lui, Alex evitase con- 
tactul fizic cu orice persoană care nu era Katie. Gavin 
considera că era normal. 

În timp ce străbăteau strada pustie, Gavin observă: 

- Ceylonul are o istorie colorată. Indienii, portu- 
ghezii, olandezii, englezii, toți şi-au lăsat aici amprenta. 
E păcat că nu avem timp să vizităm munţii din interio- 
rul țării. Acolo e mai răcoare, iar peisajul e minunat. 

- Se pare că cunoşti bine Ceylonul. 

- Am interese financiare la mai multe plantaţii de 
cafea. 

- Tot mai multe surse de avere, spuse ea privindu-și 
verigheta. Căsătoria asta mă avantajează mult mai mult 
ca pe tine. 

El se încruntă. 

- Să nu te gândeşti la asta, Alexandra. Trebuie să in- 
trăm în căsătorie ca parteneri cu drepturi depline dacă 
vrem să fim amândoi mulțumiți. 

Ea zâmbi amar. 

- Parteneri cu drepturi depline. Mi-e greu să mă simt 
aşa. Nu-mi place să... să primesc atâtea, când am aşa de 
puţin de oferit. 

- Ai curaj, putere și sinceritate - adevărate nestemate. 

Şi o frumuseţe rară, aprigă, pe care greutăţile nu fë- 
ceau altceva decât s-o sporească, dar ştia că ea nu avez 
să-l creadă dacă îi spunea asta. 

-Sper că vei fi genul de soţie fermă, care să mă ţină 
bine în frâu. 

Chipul ei se lumină cu cel mai sincer zâmbet pe care 
i-l oferise toată ziua. 

- Îmi place cum sună asta. 

Ajunseră la un târg de stradă, plin de parfumuri și de 
culori. Femei înveşmântate în sariuri, copii care râdeau, 
coșuri cu ardei roşii, petale de trandafiri şi cardamon. 
Strada era aglomerată, așa că Alex se apropie și-l prinse 
de braț. Atingerea ei fu ușoară ca un fulg, dar chiar și 
acea presiune aproape nesimțită îl afectă până în mădu- 
va oaselor. 

Era prima dată când îl atingea intenţionat. Era un 
act de încredere din partea ei, rar şi fragil ca un colibri. 
Încercă să îşi stăpânească reacția fizică pe care i-o pro- 
voca apropierea ei. Făcuse asta de multe ori de când se 
cunoscuseră şi trebuia s-o mai facă de alte nenumărate 
ori. Poate că, cu timpul, avea să îi fie mai ușor. 

- M-am gândit că astăzi ar fi bine să ne relaxăm, să ne 
bucurăm de compania celuilalt, fără să avem pe cap în- 
tregul echipaj al unei nave. Aș vrea să aflu multe despre 
tine. De exemplu, după ce mama ta s-a recăsătorit și nu 
ați mai mers pe urmele armatei, unde ați locuit? 

- În cea mai mare parte în Ţara Galilor; colonelul are 
un domeniu în cea mai frumoasă vale din Marea Brita- 
nie, spuse ea cu un zâmbet năstrușnic. Tocmai mi-am 
dat seama că am regresat. Mama mea s-a măritat cu un 
colonel, iar eu mă mulțumesc cu un simplu căpitan. 

El râse, încântat de provocarea ei. 

- Un căpitan de marină e echivalentul unui colonel 
în armată, nu-i așa? Adevărul e că, fiind un simplu co- 
merciant, nu am un rang oficial, deşi Katie vrea să-mi 
spună „căpitane“. Presupun că asta se datorează faptu- 
lui că şi tu îi spui tatălui tău vitreg „colonele“. 

- Se datorează educaţiei într-o tradiție militară, expli- 
că ea. Rangul unui om e o parte importantă a persona- 
lirăţii sale. Tatăl meu a fost ofițer de cavalerie, tatăl meu 
vitreg a comandat un regiment de infanterie la Waterloo 
și a cunoscut-o pe mama când ea l'a îngrijit în timp ce 
era rănit. Sunetele tobelor m-au însoțit toată copilăria. 

- Până ce te-ai stabilit pe dealurile liniștite din 
Țara Galilor. 

-Cu câteva vizite la străbunicul meu care locuia pe o 
insulă de lângă Cornwall şi la Londra, ca să nu ajung 
o țărancă. Dar tu? Unde ai locuit înainte să emigraţi 
în America? 

- În principal în Aberdeen, la Marea Nordului. Pre- 
supun că o să avem nevoie de o casă la Londra, fiindcă 
voi lucra acolo, dar mi-ar plăcea să găsesc şi un locşor la 
țară, lângă apă. 

- Sunt de acord. Londra e încântătoare în doze mici, 
dar o escapadă la ţară este necesară pentru sănăta- 
tea psihică. 

- Ai fost fericită în prima ta căsătorie? 

Ştia că probabil nu ar fi trebuit s-o întrebe asta, dar 
voia să afle răspunsul. 

Ea suspină uşor. 

-Edmund era puţin mai în vârstă ca mine. Era obiş- 
nuit să comande tot ceea ce îl înconjura. Uneori asta 
provoca... tensiuni. Nu cred că s-a întrebat vreodată 
cum funcționează mintea unei femei. Dar era un om 
de nădejde şi a avut grijă de mine și de Katie. Când a 
murit... Vocea i se frânse. A fost întotdeauna așa pu- 
ternic. Mi-a fost greu să cred că o febră îl poate răpune 
aşa de repede. A fost ca și cum mi s-a năruit pământul 
sub picioare. 

Deci avusese o căsnicie solidă, dar nu o poveste 
de basm, pe care Gavin să n-o poată egala niciodată. 
Se bucura să afle asta, însă înțelegea că probabil Alex 
avea senzația că îi va fi greu să se compare cu Helena. 
Știind că trebuia discutat subiectul, spuse încet: 

-Cred că ştii cât de mult am iubit-o pe Helena. Dar 
asta nu face să fie mai puţin adevărat sau mai puţin 
valoros ceea ce este între noi doi. 

- Aţi fost parteneri cu drepturi depline? 

Trebui să se gândească la răspuns. 

-Tu şi cu ea sunteți atât de diferite, încât cuvintele 
nu au același sens. Eu și Helena eram amândoi tineri. 
am descoperit împreună viața şi căsătoria. Noi doi... 
avem fiecare experiențele lui. Cicatricile proprii, părerile 

proprii şi, sper, şi compasiunea proprie. Vom fi parte- 
neri într-un fel diferit. 

Degerele ei se strânseră pe braţul lui. 

- Eşti un om extraordinar. Nu ştiam că cuplurile 
poartă asemenea discuții. 

-Nici măcar părinţii tăi? 

- Mama şi tata mai mult ca sigur că nu, spuse ea încet. 
Tata era un cavaler bun, dar nu era un mare gânditor. 
Probabil că mama şi colonelul poartă astfel de conversa- 
ţii, la cât sunt de apropiaţi. Ciudat că nu mi-am dat ni- 
ciodată seama de asta. Nu am avut o astfel de experiență 
până acum. Căsnicia asta e deja educativă. 

- Sper că vom continua să ne învăţăm lucruri unul pe 
altul pe parcursul ei. 

Ajunseseră la un părculeţ înverzit, luxuriant. Fiindcă 
nu mai era nimeni prin preajmă, el spuse: 

- Pot să te rog ceva? 

- Desigur. 

- Pot să te sărut? 

Ea rămase încordată pentru câteva clipe extrem de 
lungi. 

- Presupun... presupun că măcar asta poți primi în 
ziua nunţii. 

Cu mare grijă, se apropie de el și își ridică chipul 
pentru un sărut. Buzele ei erau moi, puţin tremurânde, 
curajoase. Calde, atât de calde şi de irezistibile... 

Reprimându-și dorinţa, el o sărută lung, dar uşor, 
fără îndrăzneală sau trufie. Treptat, ea se relaxă. El își 
odihni braţele pe talia ei, simţindu-i silueta zveltă prin 
țesătura rochiei. 

Fiindcă nu părea să o deranjeze, o înconjură cu bra- 
tele. Trupul ei se încordă. Îşi aşeză din nou palmele pe 
mijlocul ei, gândindu-se că nu-i plăcea să fie înconjura- 
tă. Captivă. 

Fluturând un ultim sărut pe obrazul ei, puse capăt 
imbrăţișării înainte de a-şi uita toate bunele intenţii. 

- Mulţumesc, Alexandra, șopti el. 

- Cu plăcere, spuse ea atingându-și nesigură gura cu 
vârful degetelor. A fost... foarte drăguţ. 


150 Mary Jo Putney 


Sărutul nu se apropia nici pe departe de consumarea 
unei căsnicii, însă, până la urmă, era un început. 


capitolul 16 


Alex descoperi că Gavin era un soț agreabil și îngădu- 
itor. De când se îmbarcaseră pe corabie, ea și Katie mân- 
caseră împreună cu ofiţerii. Chiar dacă acum procedau 
la fel la micul dejun şi la prânz, cina o luau împreună. 
ca o familie, în cabina căpitanului. 

Cina se transformă rapid în seri întregi petrecure 
împreună, cel puţin până la ora de culcare a lui Katie. 
Jucau jocuri simple de cărți sau Alex citea povești, ia? 
Gavin şi Katie le savurau deopotrivă. Uneori Gavin ii 
povestea lui Katie despre călătoriile sale, care se trans 
formau, astfel, în lecţii ad-hoc de geografie. 

Alex se bucura de aceste povestiri chiar mai mult de- 
cât fiica ei. Gavin era nu numai un povestitor cu ha: 
ci așa afla mai multe despre el, despre călătoriile lu: 
îndelungate, despre destinațiile exotice, despre succes: 
şi eşecuri. Ştia că era un bărbat remarcabil, iar anecdc- 
tele relaxate, deseori autoironice nu o făceau decât să È 
aprecieze şi mai mult. 

Un nou soț, la nici un an de la moartea lui Edmun= 
Nu și-ar fi putut închipui asta niciodată. Încerca să rž 
se gândească la cum ar fi fost viaţa ei dacă la optsprezec: 
ani lar fi cunoscut pe Gavin, nu pe Edmund, fiind: 
bănuia că s-ar fi îndrăgostit nebunește de el, în ace 
gen de dragoste pentru totdeauna la care acum nu m= 
putea spera. 

Chiar dacă s-ar fi cunoscut mai târziu, dacă He. 
na ar fi acostat la Sydney atunci când Alex căuta >+ 
let înapoi către Londra, ar fi fost posibilă o iubiz: 
pasională. Nu ar mai fi existat sclavia, despărțir== 
cumplită de fiica ei. Doar o călătorie lungă în care doi +: 
duvi obişnuiţi ar fi putut să se cunoască și să se prez 
iască reciproc. 

În schimb, ea era nenorocită pe viaţă, iar Gavin, cu 
-oate protestele ui, se însurase cu ea din milă, așa cum 
adopţi un câine sau o pisică rănită. Când ajungea la 
acest subiect, își amintea că, dacă nu ar fi existat acele 
nenorociri, era foarte posibil să nu se fi cunoscut ni- 
ciodată cu adevărat. Ar fi putut petrece douăsprezece 
mii de mile vorbindu-și politicos, ca doi străini, de la 
început până la sfârșit. Ei și lui Katie le-ar fi fost mai 
bine dacă ar fi avut parte de o călătorie așa de pașnică în 
drumul spre casă, însă ar fi fost tare păcat să nu cunoas- 
ză firea şi compasiunea lui Gavin. Trebuia pur şi simplu 
să accepte ceea ce se întâmplase. 

Traversaseră cea mai mare parte a Oceanului Indian 
ară să vadă o altă corabie. Într-o bună zi, Gavin le invită 
ze Alex și pe Katie pe punte ca să le arate o ambarcaţiu- 
ne care se apropia de ei. Ridicând drapelul, în semn de 
:alut, el întrebă: 

-Îți dai seama ce naţionalitate are nava, Katie? 

Ea își duse mâna la ochi, ca să vadă mai bine. 

- Olandeză? 

- Foarte bine. 

Gavin se încruntă în timp ce studia nava, care era 
suficient de aproape încât să se vadă cum oamenii mi- 
sunau la prova. 

- Am senzația că a fost construită în Portugalia și că a 
“ost modificată de mai multe ori în Orient. 

- Citeşti o navă ca pe o carte, făcu Alex. 

- Nu prea sunt multe de făcut pe mare, zâmbi el. 

-Oceanul e foarte, foarte mare, nu-i aşa? întrebă 
“arie solemn. 

- Chiar așa e, turturico, răspunse Gavin. Am auzit 
“dată că proprietarul unei nave din Noua Anglia și-a 
întâlnit o altă navă în Mediterana. Este un eveniment 
zcât de rar încât încă se vorbește despre el. După cum 
zii, în cea mai mare parte a timpului suntem numai noi 

: marea. 

- Am văzut pe hartă că ne apropiem de o insulă mare, 

ze nume Madagascar, spuse Katie. O să ne oprim să 
-ăm apă proaspătă și mâncare? 

- Nu, Madagascar nu e sigur pentru provizii. De regu- 
lä ne oprim pe Sfânta Elena, în sudul Oceanului Atlan- 
tic. Ar dura mai mult, dar ne-am putea opri la Cape 
Town. Priveliştea e minunată, ca la Sydney, spuse el pri- 
vind-o pe Alex. Ai vrea să vezi Cape Town sau preferi să 
nu pierdem timpul? 

- Aş prefera să nu, spuse ea ezitând. Ai ceaiuri şi mi- 
rodenii de vândut, iar eu vreau să mă întorc în Anglia 
să-mi văd familia. 

Din fericire, ei nu știau când intenționa ea să se în- 
toarcă, deci nu aveau de ce să își facă griji. Voia să ajun- 
gă acasă înainte ca ei să se alarmeze. 

- Căpitane! Uită-te la olandezi! se auzi strigătul lui 
Benjamin, care era ofițerul de serviciu. 

Alex privi și ea şi fu surprinsă să vadă că apăruseră 
nişte găuri negre, mici, într-o frânghie de sub copastie. 
N-aveau cum să fie gloanţe... 

Văzu o lumină slabă stingându-se în găurile din 
frânghie şi apoi ieși fum. Sub rafalele bubuiturilor, Ga- 
vin urlă: 

- Daţi-i drumul! 

Mişcându-se cu o viteză uluitoare, o ridică în braţe pe 
Katie şi o prinse pe Alex de braţ, târându-le la cel mai 
apropiat adăpost. În timp ce ei goneau, Helena se clă- 
tina sub impactul proiectilelor. Pretutindeni se auzeau 
tunete şi şuierături. Alex se împiedică, iar Gavin căzu, 
protejând-o pe Katie cu propriul trup. 

- Dumnezeule! tresări Alex. 

Privi prin geamul bocaportului şi văzu cum se pră- 
buşea partea de sus a arborelui artimon. Neaşteptat 
de încet, căzu pe punte într-un morman de pânze 
şi frânghii. 

- De ce trag? 

-Nu sunt negustori olandezi, spuse el sumbru. Tu și 
cu Katie rămâneţi în cabină până scăpăm de ei. Stai 
departe de ferestre. 

Alex simți că îi vine rău. 

- Piraţi? 

-Un fel de. 

Ochii lui îngrijorați îi întâlniră pe ai ei. 

- Helena nu va fi capturată, Alex. Își jur. 

Apoi plecă. 

Alex o luă pe Katie de mână şi alergară spre cabină, 
auzind zgomote de paşi deasupra lor şi dedesubt. Sosi o 
nouă salvă de proiectile, care zgudui din nou nava, iar 
de data asta se auzi strigătul unui rănit. 

- Nu-ţi face griji, mami, totul va fi bine, spuse Katie 
încrezătoare. Căpitanul a spus că nu vom fi capturați. 

Alex nu era atât de optimistă. Bănuia că Gavin voi- 
se să spună că Helena va lupta până la moarte şi nu se 
va preda. Nu era chiar o promisiune că vor scăpa 
teferi. Bucuroasă că fetița nu își dăduse seama de asta, 
spuse calmă: 

- Cine ne-a atacat o să aibă parte de o surpriză. Suryo 
a spus că Helena are arme mai multe și mai mari decât 
majoritatea navelor de dimensiunile ei și mai e şi foarte 
rapidă. O să scăpăm cât ai zice peşte. 

Deschise uşa cabinei şi-şi împinse fiica înăuntru, 
vrând să aibă încredere în propriul optimism. După 
câte spusese Gavin, bănuia că atacatorii erau pirați care 
foloseau o navă europeană capturată şi care arborau 
drapelul olandez până ce ajungeau suficient de aproape 
de vreo navă de comerţ prosperă. Dacă Helena încerca 
să fugă de pirați, ar fi trebuit să facă asta sub asaltul 
armelor de pe cealaltă navă. 

Piraţii încercau să dea jos catargul astfel încât să poa- 
tă ajunge pe Helena, fiindcă nu avea sens să scufunde 
nava cu tot cu încărcătură. Dar dacă Helena dădea sem- 
ne că ar putea scăpa, ei bine, probabil că piraţii preferau 
să scufunde o navă decât să lase în viață persoane care 
asistaseră la crimele lor. 

Se auzi o bubuitură asurzitoare de tun, extrem de 
aproape. Uimită, Alex înțelese că armele Helenei înce- 
puseră să răspundă. Ştia că se făceau regulat exerciţii de 
trageri, dar i se păruse un aspect de rutină, nu se gân- 
dise că va fi vreodată nevoie să se apere de vreun atac. 
În Indii, atacurile piraților se produceau de obicei pe 
furiș şi implicau luptă corp la corp. Totuși, în toate 

săptămânile de linişte, Gavin își pregătise corabia şi oa- 
menii, pentru orice eventualitate. 

Fumul acru al armelor începu să pătrundă încet în 
cabină. Când tunul se auzi din nou, o strânse în braţe 
pe Katie şi se ghemuiră pe podea, lipite de peretele inte- 
rior, gândindu-se că era locul cel mai sigur. 

Încercând să nu pară îngrozită, ea spuse: 

-Le vei povesti verilor tăi din Anglia toate aceste 
aventuri. Vor fi atât de impresionați! 

Katie schiță un zâmbet, dar era palidă. 

- Mă bucur că e căpitanul aici. 

-Şi eu, draga mea. E pregătit pentru orice. De asta 
am putut riposta atât de repede. 

lar el nu avea să țintească pânzele celeilalte nave, pu- 
tea să tragă şi să-i omoare. Spera cu tărie să reușească. 
Repede. 

Așteptarea păru interminabilă. Alex o strânse pe 
Katie la piept şi încercă să-și înăbușe frica. Intervalele 
lungi de tăcere cumplită erau întrerupte de zgomote în- 
grozitoare. Cel mai rău era că nu ştia ce se întâmplă. 

Deşi prefera să lupte până la moarte decât să cadă 
captivă, cum și-ar fi putut dori o asemenea soartă pen- 
tru fiica ei? Dacă erau capturate din nou, Katie nu avea 
mari şanse să ajungă pe mâini prietenoase, așa cum se 
întâmplase în Sukau. Posibilităţile erau atât de terifian- 
te încât se obligă să se concentreze pe pregătirea echi- 
pajului și a navei și pe faptul că Gavin era pe punte, în 
mijlocul luptei. 

Nu-i plăcea să se simtă atât de neajutorată. 

Se auzi o bătaie la ușă şi Suryo intră repede. 

- Puan, vă pricepeţi la medicină? Avem oameni răniţi, 
care trebuie îngrijiţi. 

Temerile lui Alex dispărură instantaneu. 

- Adu-i pe răniți la cârmă şi mă ocup de ei acolo. 

Când el ieşi în fugă din cabină, Alex se ridică şi des- 
chise dulapul unde se afla trusa medicală a navei. Pe na- 
vele de comerț, căpitanul era de regulă şi chirurg, și 
farmacist, iar Gavin era bine aprovizionat. Abia reușind 

să ridice trusa, prinse unul dintre mânere și o trase pe 
podea, către ușă. 

- Katie, rămâi aici. Să nu vii pe punte până nu te 
chem eu sau căpitanul. 

Urmând-o pe culoar, Katie strigă: 

- Vreau să te ajut şi eu! 

Pentru o clipă, Alex ezită. Apoi își aminti că nici ea 
nu era cu mult mai mare când o văzuse pe mama ei aju- 
tându-i pe soldații care cădeau pe străzile din Bruxelles, 
în urma cruntei bătălii de la Quartre-Bras. 

- Foarte bine, dar dacă te sperii sau ţi se face rău, te 
întorci aici. Nu vreau să trebuiască să-mi fac griji pen- 
tru tine. 

Katie strânse din dinți. 

- Nu am să mă sperii. 

Cu ochii minţii, Alex se văzu pe ea însăși, în copilă- 
rie. Instinctul de infirmieră era puternic la femeile din 
familia ei. 

Ajunseră la cârmă și găsiră deja doi răniţi. Alex 
deschise trusa medicală și făcu un inventar rapid. In- 
strumente, bandaje, plasturi, unguente, opiu. 

- Katie, adu un urcior cu apă curată și un pahar. Dă-le 
răniților să bea, apoi adu mai multă ca să curăţ rănile. 

Cel care se afla cel mai aproape, un american care 
o îndrăgea tare mult pe Katie, era sprijinit de un bu- 
toi cu lămâi care se aflau pe navă dacă apărea vreun 
caz de scorbut. Mirosul puternic de citrice se ameste- 
case cu duhoarea metalică a sângelui care curgea din 
rănile provocate de scândurile rupte. Când Alex înge- 
nunche lângă el, bărbatul murmură: 

-Nu sunt atât de rău, doamnă. Uitați-vă întâi la 
Ollie. 

Văzând că nu era în stare gravă, se îndreptă către 
celălalt bărbat, un cockney. Gamba îi fusese zdrobită 
de un proiectil şi trebuia amputată. Dar sângerarea tre- 
buia oprită imediat, altfel avea să moară într-o jumătate 
de oră. 

Se linişti atunci când îşi aduse aminte de spitalele de 
pe câmpul de luptă din Peninsula Iberică, despre ultimii 

ani când o ajutase pe mama ei să-i îngrijească pe chiria- 
şii de la fermă. Alex nu era chirurg, dar avea multă expe- 
riență ca infirmieră, nu-i era teamă de sânge şi învățase 
că judecata şi câteva îngrijiri de bază puteau ajuta mult 
la supraviețuire. 

După ce aplică un garou pe piciorul zdrobit al lui 
Ollie, îi dădu o doză de opiu şi se întoarse la american, 
scoțând cu grijă așchiile şi bucăţile de țesătură înain- 
te să-l curețe şi să-l bandajeze. Când termină, el se ri- 
dică în picioare și porni, șchiopătând, către colegii săi 
de arme. Voia să protesteze, dar se abținu. Echipajul 
unei nave de comerţ era mult mai mic decât cel al une- 
ia de luptă. Era nevoie de toți oamenii, pe punte sau 
la arme. 

Alţi doi răniți apăruseră pentru a primi un bandaj 
rapid, care să le permită să se întoarcă în iadul de pe 
punte. Timpul trecu pe nesimţite, în timp ce curăța 
răni, turna whisky nediluat - un tratament preferat al 
mamei ei - şi aplica bandaje. Din fericire, puţini erau 
răniţi grav, însă erau multe vătămări minore. Katie lu- 
cra în tăcere lângă ea, oferind apă, aducând bandaje şi 
instrumente și funcționând ca o pereche suplimentară 
de mâini când avea nevoie. Era o minune. 

Concentrată la munca ei, Alex nu luă în seamă fu- 
mul, oboseala, greţurile și crampele dureroase provocate 
de faptul că stătuse prea mult în genunchi. Aproape că 
nici nu observă când nu se mai auziră armele. Doar 
că veneau din ce în ce mai puţini marinari răniţi și, într- 
un final, nu mai veni nimeni. 

Bandaja ultimul pacient când simţi o atingere uşoară 
pe umăr. 

- Alex? 

Înnodă bandajul și apoi ridică privirea către Gavin. 
Deşi era epuizat şi murdar, era teafăr. 

-Sa terminat? întrebă ea, obosită peste poate. 

-Nava piraţilor s-a scufundat. Fără supraviețuitori, 
răspunse el, cu privirea cenușie ca o mare pe timp de iar- 
nă. Madagascar a fost multă vreme un cuib al piraţilor. 

Se pare că un echipaj de asiatici și europeni s-a hotărât 
să reînvie tradiţia cu o navă capturată. 

Ea dădu din cap, nefiind surprinsă de faptul că pi- 
raţii își încercau norocul pe rutele de transport dintre 
India şi Europa. 

-Să putrezească toţi în iad. 

- La fel gândesc şi eu. 

Dacă Alex nu l-ar fi cunoscut pe Gavin, expresia de 
pe chipul lui ar fi îngrozit-o. Amintindu-și că nu oame- 
nii slabi construiau imperii comerciale, ea întrebă: 

- Ce daune a suferit Helena? 

Chipul lui se lumină. 

-Am avut noroc. Trebuie înlocuite jumătate din 
pânze şi frânghii și sunt deteriorate două catarge, dar 
dacă nu vrem să mergem foarte repede pe vreme rea o 
să ajungem până în Anglia. 

Se uită împrejur, unde patru dintre marinarii cel mai 
grav răniţi se odihneau sub influența opiului. 

- Nici nu a murit nimeni. Cred că doi sau trei oa- 
meni ar fi murit dacă n-ai fi reușit să-i tratezi atât de 
repede. Acum... cel puțin mai au o şansă. Aţi fost minu- 
nate şi tu şi Katie. 

Zâmbetul lui o făcu pe Katie să înflorească. 

Infecțiile erau întotdeauna un pericol, dar acești 
bărbaţi erau puternici. Alex spera că vor supravieţui. 

-Gamba lui Ollie va trebui amputată, spuse ea ridi- 
cându-se anevoie. N-am mai făcut aşa ceva, dar am văzut 
cum se face. O să... o să mă ocup de asta. 

- Ai făcut destule, răspunse el. Am făcut câteva am- 
putări, așa că mă ocup eu. E nevoie de multă putere şi 
tu pari epuizată. Ai muncit aici ore întregi. 

Acum că își terminase treaba își dădu seama cât de 
slabă se simţea și cât de rău îi era. De fapt, crampe- 
le care o chinuiau de mai multe ore erau atât de pu- 
ternice că trebui să-şi apese mâna pe burtă ca să-și ate- 
nueze durerea. 

- Da, mi-ar face bine să mă odihnesc. 

Făcu un pas, însă genunchii i se înmuiară. Gavin o 
prinse în timp ce se prăbuşea la podea. 

- Sângerezi! 
Chiar înainte să leşine, Alex văzu balta de sânge de 
pe podea. 


Se ridică încet, legănată de ritmul navei, simțindu-se 
pustie şi searbădă ca o frunză de toamnă. Era noapte, 
dar undeva în stânga era aprinsă o lampă. Își dădu sea- 
ma vag că se afla în patul ei, în cabina căpitanului. 

Îşi mişcă puţin capul și îl văzu pe Gavin moțăind în 
scaunul mare, la mică distanţă de ea, cu chipul secă- 
tuit şi picioarele întinse. Încercă să vorbească, dar nu 
reuși să scoată nici un sunet. Își umezi buzele și îngăi- 
mă în şoaptă: 

- Unde e Katie? 

El deschise ochii. 

- Doarme în cabina mea. Suryo e cu ea în caz că are 
vreun coșmar, dar s-a comportat exemplar. 

Îi turnă un pahar cu apă şi îi ridică capul de pe pernă, 
ca să poată bea. 

- Mulţumesc. 

Alex sorbi cu înghiţituri mici jumătate din pahar, 
apoi dădu din cap în semn că nu mai voia. 

- Am pierdut copilul, nu-i aşa? şopti în timp ce Gavin 
o ajuta să se întindă la loc în pat. 

- Da, răspunse el, și mult sânge. Ai fost leşinată de 
mai bine de douăzeci şi patru de ore. 

- Presupun că ar trebui să mă bucur, dar... mă simt 
atât de goală, spuse ea închizând ochii şi încercând în 
van să nu plângă. S-a putut vedea al cui era? 

- Nu. Era prea devreme. 

- L-am omorât cu ura mea. Dumnezeule, când se vor 
termina toate? spuse ea suspinând neajutorată. 

El îi luă mâna, liniştind-o. 

- Nu era cu adevărat un copil, doar șansa unui copil. 
La cât de rău te-ai simțit, presupun că l-ai fi pierdut ori- 
cum. După o tăcere grea, adăugă: Helena a pierdut două 
sarcini înainte... înainte să ducă una până la capăt. 

Copilul a cărui naștere o omorâse pe Helena. Alex 
se întoarse, lipindu-și obrazul de palma lui în timp 

ce plângea din toată inima. Se ura pentru cât de sla- 
bă era, pentru faptul că simţea şi durere, dar și ușurare 
din cauza acelei pierderi. Când nu mai avu lacrimi, în- 
:rebă încet: 

-Şi tu? Probabil te simţi ușurat că nu va trebui să 
creşti copilul unui violator. 

-Nu ştiu cum mă simt. Va fi mai ușor, dar sunt şi... 
dezamăgit. Tot speram că va fi al meu. Și, chiar dacă nu, 
în fine, orice copil e o nouă speranţă. Acesta ar fi fost 
copilul nostru, indiferent cine i-ar fi fost tată, spuse el 
mângâind-o pe spate cu mâna cealaltă. Cel mai rău a 
fost atunci când mi-a fost teamă că te voi pierde. Dar 
ai supravieţuit, Alexandra. Eşti cea mai puternică feme- 
ie de pe faţa pământului. 

- Motivul căsătoriei noastre a dispărut, spuse ea sfâr- 
șită. Încă nu e o căsătorie reală, poate îi putem pune 
capăt. 

- Alex, nu, îi strânse el mâna. Căsătoria e mai mult 
decât relații intime și şansa pierdută a unui copil. Căsă- 
toria noastră e adevărată. Nu e loc de întoarcere. 

Ea închise ochii, ruşinată de durerea din vocea lui, 
prea secătuită ca să poată vorbi rațional. 

- Vrei să te întinzi aici şi să mă ţii în braţe? șopti ea. 

Gavin răsuflă ușurat. 

- Sigur că da. 

Alex se lipi de perete, lăsându-i cât mai mult loc. 
El era deja doar în cămașă şi ciorapi, aşa că se așeză 
peste pătură, având grijă să nu o strivească. Deşi ocupa 
mult mai mult loc decât Katie, puterea și căldura lui 
aveau darul să o liniștească. Îl luă de mână şi-şi rezemă 
capul de umărul lui, adormind la loc. 

Somnul îi fu bântuit de vise în care i se înfățişa un co- 
pil cu ochi negri, migdalaţi. A doua zi, dimineaţă, când 
îşi recăpătă judecata, îşi dădu seama că Gavin avea mai 
mult ca sigur dreptate: stările ei de rău erau probabil un 
semn că sarcina era sortită pieirii încă de la început. 

Totuși, dacă acel copil ar fi fost puternic și sănătos și 
ar fi reuşit să se nască, ar fi învăţat să-l iubească, uitând 
durerea conceperii lui. Cum spusese şi Gavin, orice 

copil era o nouă speranță. Acum speranța aceea dispă- 
ruse. Nu era de mirare că trupul ei plângea. 

Auzi patru clopote răsunând în depărare. Şase dimi- 
neața. Deschise ochii şi îl văzu pe Gavin întins lângă ea, 
înconjurând-o cu o mână. Chipul lui relaxat era sur- 
prinzător de tânăr, în pofida semnelor de oboseală și 
de încercare. Ea fusese pentru el o nenorocire încă de 
la început. 

Îşi dădu seama că i-ar fi fost tare ușor să se cufunde în 
melancolie după toate durerile şi pierderile pe care le su- 
ferise de la moartea lui Edmund. În noaptea cu focurile 
sfântului Elmo, când fusese hipnotizată de adâncimile 
mării, fusese periculos de aproape să renunţe. Totuși, 
numai lașii renunțau. Se afla la o răscruce de drumuri 
şi ea era cea care trebuia să aleagă viaţa. Katie merita o 
mamă sănătoasă şi iubitoare, iar Gavin merita o soție 
care să îi ofere la fel de mult cât primea. 

li atinse maxilarul, iar favoriţii lui o gâdilară, deși cu- 
loarea deschisă îi făcea aproape invizibili. Şi el suferise 
mari pierderi: țara de baștină, părinții, soția și copilul. 
Totuşi, reușise să supravieţuiască cu căldură și generozi- 
tate, iar faţă de ea şi de Katie își asumase un angajament 
pe care nu avea să-l desfacă decât moartea. Nu avea cum 
să nu se țină şi ea de promisiune. 

Bărbatul deschise ochii şi o privi preocupat. 

-Cum te simţi? 

-Puțin mai bine. lar mâine voi fi şi mai bine, spuse 
ea respirând adânc. Aseară am spus multe prostii. Îmi 
pare rău. 

El se relaxă pe dată. 

-Nu e nevoie să-ţi ceri scuze. Situaţia era critică. 

-Cum se simte Ollie? întrebă ea. l-ai amputat 
piciorul? 

Gavin făcu o grimasă. 

- Da. E mai bine să o faci cât mai repede. A ieşit bine 
din operaţie. Acum spune că întotdeauna a vrut să fie 
bucătar ca să decidă ce meniu se pregăteşte, iar acum 
are scuza de care avea nevoie. 

-Ce curaj, spuse ea încet. 

- Oamenii sărbătoresc faptul că au învins o navă mai 
mare, cu arme mai puternice, zise el jucându-se cu coa- 
da împletită ce îi atârna pe umăr. lar ţie ţi se spune sfân- 
ta Alexandra pentru îngrijirile tale eroice. 

Alex zâmbi surprinsă. 

- Așa cum mamei i se spunea sfânta Catherine. 
Așchia nu cade departe de trunchi, nu-i așa? Deşi mama 
e mult mai sfântă ca mine. 

Zâmbi şi el. 

-Poate crezi asta doar fiindcă a încercat din răspu- 
teri să fie bună în faţa fiicei ei impresionabile, așa cum 
eşti tu în fața lui Katie. Presupun că este botezată după 
mama ta? 

Ea dădu din cap. 

- De abia aştept să se întâlnească în sfârşit. 

- Nu mai e mult, Alex. Doar câteva săptămâni. 

-Câteva săptămâni. 

Îşi împleti degetele cu ale lui și închise ochii. Îi era 
greu să-și închipuie că viața normală era atât de aproa- 
pe. O viață normală. Tânjea după asta. După ce urma să 
ajungă în siguranţă în Anglia, nu avea să se mai lanseze 
vreodată într-o altă aventură. 


Cartea a doua 


Preţul vieții unui bărbat 


capitolul 17 
Londra, Anglia, vara anului 1835 


După liniştea întinsă a oceanelor, Tamisa era o şosea 
aglomerată. Gavin le arătă doamnelor lui tot felul de 
puncte de interes. Şi Alex, şi Katie se uitară curioase 
la Observatorul Greenwich, situat pe un deal deasupra 
râului şi aflară cu surprindere că toate longitudinile 
din lume se măsurau de la meridianul invizibil care 
îl străbătea. 

Şi alte obiective fură la fel de impresionante, deși 
Gavin se asigură că se aflau sub punte atunci când 
Helena trecu pe lângă Insula Gibbet, acolo unde, în 
cuşti de fier, atârnau osemintele a patru pirați condam- 
nați. Poate că lui Alex i-ar fi făcut plăcere să vadă cum se 
făcea dreptate, dar nu era o priveliște potrivită pentru 
un copil. 

Cu cât se apropiau mai mult de oraș, cu atât apele 
erau mai aglomerate. Când ajunseră la ecluza de intrare 
în Londra, îi uimi zarva vaselor mari și mici deopotrivă. 
Larma făcea cinste unuia dintre cele mai mari centre 
comerciale din lume, ale cărui afaceri se desfășurau la 
viteză maximă. 

În timp ce Katie privea fascinată de la balustrada 
navei, Gavin o întrebă: 

-Cum te simţi, acum că îţi vezi ţara natală, pentru 
prima dată la vârsta de nouă ani? 

Katie râse, îmbujorată de emoție. 

-E minunat! Se întâmplă atâtea, spuse ea privindu-și 
mama, care era mai tăcută, dar la fel de emoţionată. 
Mami mi-a povestit atât de multe despre Anglia, încât 
deja mă simt ca acasă. 

- Ai noroc că ajungem într-o după-amiază caldă și în- 
sorită. Dacă ar fi o zi mohorâtă şi umedă de iarnă, ai 
putea vrea să te întorci la Sydney. 

Fata scutură din cap. 

- Am avut parte de trei veri la rând: la Sydney, în in- 
sule şi acum aici. O să fiu pregătită pentru iarnă atunci 
când sosește. 

- Eşti o tânără foarte înţeleaptă. 

Uneori îi venea greu să creadă că fusese atât de noro- 
cos încât să aibă parte de o fiică atât de minunată și de 
Alex. Toate acestea, plus Londra - scopul pe care îl vi- 
zase de o jumătate de viaţă. Deşi, în calitate de căpitan, 
trebuia să pară cumpănit, în realitate era la fel de ten- 
sionat ca Alex și Katie. Poate chiar mai rău. Așteptase 
mult timp să se pregătească. Balanța trebuia echilibrată 
înainte ca el să poată merge mai departe. 

- Cum te simţi acum că eşti atât de aproape de finalul 
zilelor tale în calitate de căpitan pe mare? întrebă Alex. 

El îşi rezumă sentimentele complexe într-un răspuns 
simplu: 

-Sunt pregătit pentru o viață pe mal, dar îmi va fi 
dor de mare. 

- Atunci când ne vom găsi un cămin lângă ocean, vei 
avea o barcă, desigur, zâmbi ea, cu șuvițele de păr negru 
încadrându-i ispititor fața. O goeletă drăguță pe care o 
poţi boteza Helena II. 

- Sau Turturica. 

Zâmbi şi el, gândindu-se cât de sănătoasă părea după 
ultima parte a călătoriei, în care, din fericire, nu surve- 
nise nici un eveniment. După ce pierduse sarcina nu 
mai avusese nici rău de mare şi, deși era slăbită din cau- 
za hemoragiei, reluase lecţiile cu Katie la numai trei zile 
de la atacul piraților. În seara următoare, reîncepuse să 
le citească cu voce tare lui şi lui Katie după cină. Par- 
curseseră integral Robinson Crusoe, una dintre cărțile lui 
preferate. Niciodată nu se simţea mai bine decât atunci 
când o auzea pe ea citind cu voce caldă şi melodioasă. 

Spera că avea să îi citească în continuare cu voce 
tare atunci când urmau să rămână pe uscat. Îi reveneau 


Un târg neobișnuit 167 


amintiri calde din copilărie, când tatăl lui era plecat 
pe mare cu armata, iar mama îi citea seara. Şi nu 
întotdeauna cărţile cu care ar fi fost de acord tatăl 
ei, vicarul, chiar dacă locuiau în casa bătrânului. Bu- 
nicul lui nu era de acord cu multe, deşi era blând în 
stilul lui scorţos. 

Katie tresări de uluire atunci când porţile ecluzei se 
deschiseră maiestuos, iar Helena pătrunse în bazinul din 
centrul uriașului complex naval. 

- Portul Londrei e mare cât tot Sydney-ul! 

- Poate nu e chiar atât de mare, dar e destul de mare, 
şi asta fără să luăm în calcul noul port Sfânta Ecaterina, 
care a fost construit în vest. Mare parte din tutunul, 
alcoolul şi lâna din Marea Britanie ajung prin portul 
Londrei, dar și ceaiurile, mirodeniile și orezul şi mii 
de alte lucruri, spuse el arătând către un coş imens, fu- 
megând. Aici sunt arse bunurile neridicate, după ce a 
trecut un an. Totul, cu excepţia ceaiului, care arde atât 
de puternic încât magaziile ar putea exploda. Acesta e 
aruncat în altă parte. 

- Câte bunuri irosite, observă Alex. 

- Desigur, ar fi mult mai înțelept ca vama să scoată la 
licitație produsele. Cea mai mare pierdere sunt vinurile 
și băuturile spirtoase. În depozitele de dedesubt se află 
hectare întregi de cufere și dacă nu sunt plătite taxele şi 
vămile, băutura e pur şi simplu aruncată în râu. 

-Cred că peştii sunt tare veseli, spuse Alex cu voce 
serioasă, dar cu ochii jucăuşi. 

De fapt, toată fiinţa ei arăta jucăuşă, acum că era în 
sfârşit acasă. 

-Preferi un hotel anume, Alex? întrebă el. Eu am 
stat în câteva care erau bune, dar poate tu ştii unul 
mai bun. 

Ea păru surprinsă. 

- Nu avem nevoie de hotel. Trebuie să stăm la un- 
chiul Stephen. 

- Fără să anunțăm înainte? Şi dacă unchiul tău este 
plecat? 

- Casa lui e casa întregii familii, toți stăm acolo când 
suntem la Londra, explică ea. Ar trebui să fie în oraș 
acum și, chiar dacă nu e, el şi mătușa Rosalind ar fi 
jigniți dacă nu am sta acolo. 

- Foarte bine, vom merge la unchiul tău. 

Ar fi făcut orice ca să păstreze expresia de fericire 
de pe chipul lui Alex. Deși făcuse tot posibilul să pară 
voioasă în ultimele luni, simţea că zâmbetul ei ascun- 
dea tristețe și durere. Sufletul se vindecă mai greu de- 
cât trupul. 

Dar astăzi era cu adevărat fericită, şi el voia ca asta 
să dureze. 

-Asta e casa unchiului tău? întrebă Gavin făcând 
ochii mari laolaltă cu Katie atunci când trăsura se opri 
în fața unei reședințe vaste din Grosvenor Square. 

Alex râse. N 

- Îmi e unchi doar prin căsătorie. În comparație cu el, 
familia mea e săracă lipită pământului. Dar mă primeşte 
cu drag, chiar dacă suntem rude doar prin alianță. 

Când Gavin o ajută pe Alex să coboare din trăsură, 
ea se grăbi ca un copil nerăbdător, după care își recă- 
pătă calmul și îl luă de braţ ca să intre în casă. Katie 
o prinse de mâna cealaltă şi urcară treptele înguste. 
Bucuros că se mutau împreună, ca o familie, Gavin 
bătu la ușă. 

Un majordom arogant le deschise uşa. Expresia i se 
schimbă comic atunci când o văzu pe Alex. 

- Domnișoara Amy! făcu el încercând să-și aminteas- 
că numele corect. Îmi cer scuze, doamnă Warren. 

Cu un zâmbet, ea îi împinse pe Gavin şi pe Katie într- 
un salon înalt cât două etaje, suficient de mare pentru 
un palat regal. 

-Chiar eu, Riggs. Mătuşa şi unchiul meu sun: 
acasă? 

- Da, şi părinţii dumneavoastră la fel, spuse majordc- 
mul urmându-i pe nou-sosiţi și părând foarte surprins- 
Dar... dar... am crezut... 

nainte ca Riggs să reuşească să-şi termine ideez 
o femeie bine îmbrăcată apăru la balustrada de la ets 

şi privi către musafiri. Silueta ei graţioasă se înce 
Apoi strigă: 

- Amy! Dumnezeule! 

Alergă într-un suflet pe scara luxoasă, cu rochia 
gră foșnind după ea. 

- Mamă! Alex ţâşni către cealaltă femeie. 

Se întâlniră într-o îmbrăţișare nesfârșită la baza 
lor, plângând amândouă. 

Aceasta era intimidanta Catherine? Gavin 
ochii mari, înțelegând de ce Alex o găsea alarma 
perfectă. Probabil că Alex se născuse când mama 
încă la şcoală, fiindcă Catherine nu părea să aib 
mult de patruzeci de ani. Doar câteva fire arginti 
părul negru şi ridurile fine de lângă ochi îi dezv: 
vârsta. Asemănarea dintre ele era evidentă, deşi 
era puţin mai înaltă, iar alura ei sugera un ten 
ment mai activ şi mai puternic. Chipul lui Catt 
era blând ca al unei madone şi ar fi făcut pe o 
să îngenuncheze. 

Încă plângând, Alex făcu un pas înapoi şi-şi 
rapid ochii. 

- Dumnezeule, mi-a fost atât de dor de voi. 

Privirea ei poposi asupra mamei ei și își țir 
putu răsuflarea. 

- Porţi doliu. Nu... nu cumva colonelul sau : 
Sau mătuşa Rosalind şi unchiul Stephen şi copiii 

Catherine râse. 

- Purtam doliu pentru tine şi pentru fiica ta, 
scuze, Alexandra. Mi-e greu să-mi aduc aminte cu 
spun, spuse ea scoțând o batistă și ştergându-și o 
fel de albaştri ca ai fiicei și ai nepoatei ei. Niciod 
m-a bucurat mai mult o greşeală! 

Alex rămase cu gura căscată. 

- Aţi crezut că am murit? Ce-aţi auzit? 

-Acum câteva luni ni s-a comunicat prin can 
plomatice că Amstel a fost atacată în Indii şi că ați 
amândouă. 

- Atacul a fost haotic, dar nimeni n-ar fi avut c 
ne vadă ucise, spuse Alex dând din cap. Îmi pa 

de rău. Nu mia trecut prin cap că vom fi declarate 
moarte. 

Gavin înțelese de ce. Căpitanul şi echipajul de pe 
Amstel nu voiseră să recunoască faptul că abandonaseră 
o femeie și un copil şi le raportaseră moarte. Laşii. 

-Nu contează decât că v-aţi întors în siguranță acasă, 
spuse Catherine întorcându-se către Katie. Domnişoara 
asta frumoasă trebuie să fie fiica ta. Cu excepţia minu- 
natului păr blond, arată exact ca tine la aceeași vârstă, 
adăugă ea îngenunchind pentru o îmbrățișare. Sunt bu- 
nica ta, Katie, şi mă bucur tare mult să-mi cunosc cea 
mai mare nepoată. 

Katie o îmbrăţișă încântată. 

- Toată viaţa am vrut să te cunosc, bunico. 

Catherine se ridică, privind întrebătoare către Gavin. 
Alex interveni: 

- Mamă, el este soțul meu, căpitanul Gavin Elliott. 

Înainte ca ea să poată încheia prezentarea, doi băr- 
baţi intrară în salon pe o ușă ascunsă sub scara în spi- 
rală. Înalți, distinși, neavând mai mult de cincizeci și 
ceva de ani, erau cu siguranță frați. Bărbatul cel mai 
cărunt dintre cei doi avea ochi inteligenți și un chip în 
aparenţă blând. Fratele cel mai tânăr era zvelt şi avea 
o alură poruncitoare, dând de înţeles că nu îi mergea 
oricui cu el. 

Năvăliră către fiica întoarsă acasă, iar Alex dispăru în 
îmbrăţişări puternice şi strigăte neîncrezătoare: 

- Alex! 

- Dumnezeule, te-am crezut moartă! 

Temporar uitată, Katie îl luă de mână pe Gavir. 
La fel de stingher, el îi strânse mâna liniştitor şi se între- 
bă în ce naiba se băgase. 

-Cine sunt toți oamenii aceștia? şopti Katie. 

-Sunt rudele mamei tale şi o iubesc tare mult. Fiind- 
că tu eşti fiica ei, te vor iubi şi pe tine la fel de mult. 

Era sigur că așa avea să fie, ce om normal putea să nc 
iubească pe Katie? Era mai puţin convins de felul în caz: 
soţul dobândit în mod neaşteptat de Alex urma să fie 
acceptat de o familie unită şi, fără îndoială, bogată. 

Râzând şi plângând, Alex se desprinse din strânsoa- 
rea celor doi bărbaţi. 

-Îmi pare rău, mi-am uitat complet manierele. Ma- 
mă, colonele, unchiule Stephen, acesta este soțul meu, 
căpitanul Gavin Elliott. Gavin, unchiul meu, ducele de 
Ashburton, arătă ea către bărbatul mai în vârstă. Și pă- 
rinții mei, Lord şi Lady Michael Kenyon. . 

Gavin se înecă. Unchiul ei era duce? În plus, colo- 
nelul, pe care şi-l imaginase ca pe un ofițer pensionar 
şi cam senil era fratele unui duce, iar mintea părea să îi 
meargă spirt. 

Deşi lordul Michael trebuia să fie formidabil în alte 
circumstanţe, astăzi era extrem de recunoscător, ca un 
om căruia i se luase de pe umeri o povară ucigătoare. 

- Îţi mulțumesc pentru că ne-ai adus-o pe Alex acasă, 
căpitane, spuse el strângându-i puternic mâna. 

Ducele îi strânse și el mâna. 

- Fix la timp. Michael era gata să se ducă în Indii să 
le caute pe Alex şi pe Katie. 

- Ştiam că piraţii nu vor reuși s-o scufunde pe Alex, 
spuse lordul Michael înconjurându-i umerii fiicei 
sale vitrege şi strângând-o la piept. Dar mă bucur 
că nu a trebuit să vin să te caut. Ce naiba s-a întâm- 
plat acolo? 

Catherine interveni: 

- Sunt multe de povestit, dar Alex și familia ei trebuie 
să și tragă puţin sufletul. 

Ashburton chemă majordomul şi îi dădu ordine în 
:oaptă. Alex nu glumise că toată familia ei stătea în acest 
palat strălucitor. Gavin ar fi preferat intimitatea neutră 
2 unui hotel, dar trebuia să accepte cu graţie situaţia, 
oricât şi-ar fi dorit să se afle în altă parte. 

Alex privi înduioşată cum Catherine şi Katie se în- 
îreptau împreună către camera copiilor, sporovăind... 

Mama ei, fiica ei. Ceea ce fusese incomplet se între- 
zise acum. 

Când menajera îi conduse la etaj pe ea şi pe Gavin, 
z4siră sus bagajele. Casa Ashburton mergea strună. 

După ce menajera se retrase, Alex se trânti pe pat. 

- Mă simt ca într-un vis. Când eram în Maduri mi- 
era greu să-mi închipui că voi ajunge vreodată acasă. 
Acum, așa cum ai zis şi tu, mi-e tot mai greu să-mi 
amintesc că Maduri n-a fost un coșmar, spuse ea pri- 
vindu-l pe Gavin plimbându-se prin cameră. Îți sunt 
datoare de mii de ori. 

-Nu chiar de mii de ori, spuse Gavin studiind 
prin geam grădina luxuriantă. Nu mi-am închipuit că 
m-am căsătorit cu o membră de rang înalt a aristocra- 
iei britanice. 

Jenată, îşi dădu seama că ar fi trebuit să-i spună 
mai multe despre familia ei, ca să nu fie luat prin 
surprindere. 

- Nu sunt o adevărată Kenyon, sunt rudă cu ei doar 
prin căsătorie. Chiar dacă familia colonelului m-a tra- 
tat întotdeauna ca și cum aş fi una de-a lor, rudele 
mele nu sunt așa de elevate. Sunt oameni de rând 
şi soldaţi. 

- Şi presupun că remarcile mele despre aristocrația 
engleză nu te-au încurajat să-mi spui mai mult decât 
era nevoie, răspunse el observând o pictură italia- 
nă din timpul Renaşterii, care o înfățişa pe Fecioara 
Maria cu pruncul. Mama ta este la fel de frumoasă 
cum ai descris-o. - 

- Te-ai îndrăgostit deja de ea? 

Percepând dublul sens al vocii ei, Gavin o privi 
în ochi. 

-Sigur că nu. În primul rând m-a uimit asemănarea 
dintre voi două și bucuria ei când te-a văzut acasă. 

Alex cobori privirea. 

- Îmi pare rău, n-ar fi trebuit să spun asta. Dar cânc 
am fost prezentată în societate, tinerii mă invitau polit- 
cos la dans şi apoi preferau s-o venereze pe mama. Nu că 
ar fi flirtat ea, pur şi simplu nu-i puteau rezista. 

-Aşa că ai plecat la capătul celălalt al lumii, adăugă 
el cu voce blândă. Asta nu se întâmpla fiindcă Lady M+- 
chael ar fi mai frumoasă, ci fiindcă tu erai fată, iar ea erz 
femeie, şi tinerii sunt atrași de misterul şi de experiențe 

femeilor. Acum sunteţi amândouă femei şi sunteți la fel 
de frumoase, fiecare în stilul ei. 

- Serios? 

Ideea era surprinzătoare, dar nu ilogică. Fetele care 
tocmai erau prezentate în societate erau tratate ca nişte 
păpuși de porțelan. Era destul de plictisitor, într-ade- 
văr. Mama ei, dimpotrivă, era nu numai frumoasă și 
volubilă, ci şi prea blândă ca să umilească un tânăr care 
se credea îndrăgostit. Nu era de mirare că tinerii aceia 
frumoși fuseseră fascinaţi de Catherine, nu de fiica ei, 
uneori stingheră. 

- În general eram considerată a doua femeie din 
Sydney ca frumuseţe, spuse ea, dar credeam că asta se 
întâmpla doar fiindcă localitatea nu era prea mare și 
mama nu era de față. 

-O să fii foarte admirată şi la Londra, te asigur, își 
reluă el plimbarea. Ce părere are familia Kenyon despre 
înrudirea cu un negustor? 

Recunoscând că Gavin avea motive să fie încordat, 
ea răspunse: 

- Colonelul se ocupă de minerit şi de fabrici de când 
îl ştiu, așa că mă îndoiesc că se va scandaliza cineva la 
gândul că un mare comerciant face parte din familie. 
Probabil că unchiul Stephen va fi interesat să investeas- 
că dacă ai proiecte potrivite, făcu ea ezitând. Poate că ar 
fi trebuit să-ți spun mai multe, dar nu-mi văd rudele ca 
pe nişte nobili. Sunt pur și simplu familia mea. M-am 
gândit că atunci când îi vei cunoaşte îi vei plăcea şi nu 
vei fi deranjat de titluri. 

-Par persoane afectuoase și de treabă, spuse el poto- 
lit. Nu-ţi face griji, mă simt ca un pescăruș ciufulit, dar 
o să trec peste asta. Rudele sus-puse nu sunt cea mai rea 
parte a problemei, spuse el privind o clipă la patul lat, 
cu baldachin, apoi uitându-se în altă parte. 

Alex se îmbujoră dându-și seama că fuseseră cazaţi în 
camera pe care o ocupase ea întotdeauna și că de data 
asta nu îi separa nici o gratie. 

- Pot... pot să dorm pe podea. În Maduri mă obișnu- 
isem cu salteluțele din paie. 

Gavin se încruntă. 

- Maduri e tare departe şi chiar avem nevoie de două 
camere lipite. Cred că aristocrații obișnuiesc să facă 
asta, iar casa pare destul de mare. 

-İn familia asta nu se practică dormitoarele separate, 
spuse ea cu amărăciune. Perechile din familia Kenyon 
sunt pentru vecie, ca la lebede. 

- lar tu preferi ca ei să nu se întrebe ce se întâmplă 
între noi, înțelese el, privind din nou către pat. Dar nu 
pot face asta, Alexandra. Chiar ar trebui să întrebi dacă 
e liberă camera alăturată. 

Tresări când îşi dădu seama ce se ascundea în spatele 
cuvintelor lui liniștite. Deși avea încredere în el, era un 
om din carne și oase, nu din piatră. 

- Mă ocup în după-amiaza aceasta. 

Se bucura că ajunsese acasă, dar de ce crezuse că viața 
va deveni mai ușoară? Complicaţiile abia începuseră. 


capitolul 18 


Aranjarea în casa Ashburton dură tot restul după- 
amiezii. Dormitorul de lângă cel al lui Alex era liber, iar 
lucrurile lui Gavin fură mutate acolo fără vreun comen- 
tariu, deşi era sigur că lumea avea să speculeze asupra 
motivului pentru care proaspăt căsătoriţii nu voiau să 
doarmă împreună. Nu conta. Putea suporta bârfele mai 
ușor decât să împartă o cameră cu Alex și să trebuiască 
să păstreze distanța. 

Cei doi o vizitară pe Katie în camera de lecţii, unde 
se împrietenea cu sora vitregă mai mică a lui Alex și 
cu fata cea mică a familiei Ashburton. Katie nu avu- 
sese parte de compania unor copii de vârsta ei timp 
de luni de zile, așa că se bucura să cunoască fete apro- 
piate de vârsta ei și nu mai stătea mereu lipită de ma- 
ma ei. 

Suryo sosi cu restul bagajelor cu o oră înainte de cină. 
aşa că Gavin se putu îmbrăca aşa cum cuvenea pentru 

cina acasă la un duce. Perfect. Cu cât se potrivea mai 
bine cu ambianța, cu atât era mai bine. 

Așa cum stabiliseră, Alex veni în camera lui când era 
gata. El se întoarse de la fereastra de la care admirase 
asfinţitul şi i se tăie respiraţia. Purta o rochie roz, avea 
pārul negru prins într-o pieptănătură cochetă şi arăta ca 
o autentică doamnă londoneză. 

- Arăţi splendid. Rochia e a mamei tale? 

- Da, iar bijuteriile sunt ale mătuşii mele. Rochia 
e cam scurtă, dar arată prezentabil fiindcă acum sunt și 
prea slabă. 

Mai mult decât prezentabil. Încercă să nu observe cât 
de adânc era decolteul sau în ce fel colierul împrumu- 
zat, cu perle şi rubine, atrăgea atenția asupra pielii ei 
mătăsoase. Deşi putea să se mai îngrașe puțin, fericirea 
o făcea să pară dureros de frumoasă. 

- Mi-e greu să cred că erai doar a doua femeie ca fru- 
museţe din Sydney. Probabil că locuitorii ceilalți aveau 
nevoie de ochelari. 

Alex râse. 

- Dacă ai fi văzut-o vreodată pe glorioasa văduvă 
Ryan, ai fi uimit că s-a uitat cineva şi la mine. Frede- 
zica era o blondină frumoasă după care se îngrămă- 
Jeau toți bărbații atunci când intra într-o încăpere. 
Am fost uşuraţi atunci când s-a măritat cu un co- 
merciant englez, putred de bogat, şi şi-a luat tălpăşița 
iin Australia. 

- Se pare că n-o plăceai prea mult. 

- Avea o limbă tare ascuţită atunci când vorbea cu 
“=meile sau cu servitorii. Alex îl privi vrând să pară 
serioasă. Presupun că discutăm despre odioasa Fre- 
Zerica fiindcă tot cauţi scuze ca să nu coborâm, dar 
zu mai putem amâna, adăugă luându-l de braț. N-ai 
ze ce să fii nervos. Vom fi doar membri ai familiei şi 
câțiva prieteni apropiaţi. Arăţi foarte bine, iar eu voi 
= invidiată. 

- Trebuie să le fac o impresie cât mai bună rudelor 
-zle de sex masculin, fiindcă fără îndoială mă vor diseca 
zai târziu, la băuturi, spuse el sumbru. 

- Sigur că vor vrea să te cunoască, dar n-o să te disece 
nimeni. 

- Dacă zici tu, spuse el devenind serios. Oamenii vor 
vrea să ştie ce s-a întâmplat cu tine. Ce vrei să se afle? 

Ea oftă. 

-Cât mai puţin posibil. Ne-au atacat piraţii, eu și 
Katie am fost despărțite, dar nu ni s-a făcut rău, tu ne-ai 
salvat ca un cavaler. Cât mai vag. Presupun că părinților 
mei va trebui să le spunem mai multe, dar nu vreau să 
afle niciodată tot adevărul. 

El dădu din cap şi ieşiră din cameră împreună. 
În timp ce coborau scara în spirală, conștientiză durero: 
apăsarea uşoară a mâinii ei pe braţul lui. Dacă ar fi avut 
o căsătorie normală, i-ar fi sărutat curba delicată a gâtu- 
lui și ar fi găsit o metodă să nu îi șifoneze rochia, chiar 
dacă ar fi ajuns târziu la cină. 

Stăpânindui cu greutate gândurile, o urmă pe Alex 
în salon, acolo unde familia și oaspeții se adunau îna- 
inte de a lua cina. Cei doi fură înconjurați imediat de 
rudele ei şi de cel puţin încă douăsprezece persoane. 
Toți cei de față păreau să fie nobili și să aibă o afecţiune 
deosebită pentru Alex. Mai-mai că-şi pierdu respiraţia în 
atâtea îmbrăţișări. 

Se retrase în tăcere şi se rezemă de un perete, gândir- 
du-se că nu mai văzuse niciodată un asemenea grup d: 
bogătași, probabil cu excepţia unei cine cu Chenqua. 
cel mai avut negustor din Canton. 

Deşi nu privea cu ochi buni nobilimea, trebui s: 
recunoască că nici unul dintre cei prezenţi nu îi făce: 
o impresie proastă. Mulţi erau de vârsta soţilor Ke- 
nyon şi păreau bărbaţi şi femei care-și îndeplinea- 
responsabilităţile cu conștiinciozitate. Astăzi se buci: 
rau de întoarcerea unei persoane dragi cu o călduz: 
înduioșătoare. 

- Arăţi ca un naturalist care studiază comportame=- 
tul pinguinilor, spuse Lady Michael apropiindu-se c- 
două pahare de sherry şi întinzându-i unul. Vei scrie u= 
articol despre acest trib ciudat? 

El zâmbi. 

-Mă mulțumesc să privesc. Am fost pe tărâmuri și 
mai ciudate. 

- Dar ai rămas acolo doar pentru scurt timp. În tri- 
bul acesta, însă, te-ai căsătorit, aşa că trebuie să te îm- 
paci cu el, observă ea sorbind din pahar. Presupun că 
este o perspectivă destul de copleșitoare la momentul 
de față. 

- Intotdeauna am vrut să fac parte dintr-o familie 
mare, spuse el cu amărăciune. Ar fi trebuit să nu uit că 
un om trebuie să aibă grijă la ceea ce-și doreşte, fiindcă 
e foarte posibil ca dorința să-i devină realitate. 

-Sper că mă vei ierta dacă par nepoliticoasă. Mul- 
te dintre prieteniile din această cameră se măsoară în 
decenii întregi. Cea mai mare parte a oamenilor de 
aici o cunosc pe Alex de când era copil și... au purtat 
doliu împreună cu noi, spuse Lady Michael cu vocea 
frântă. Şi-au câştigat dreptul de a se bucura cu noi în 
seara asta. Miracolele nu se întâmplă prea des, căpita- 
ne Elliott. 

Văzând lacrimi în ochii ei, el își scoase batista împă- 
turită cu grijă şi i-o întinse. 

- Fiindcă acum sunt ginerele dumneavoastră, cred că 
ar trebui să îmi spuneţi Gavin. 

- Mulţumesc, Gavin, spuse ea ștergându-și ochii şi 
schițând un zâmbet. Tot plâng de când mi-am văzut fiica 
intrând pe ușă. E una dintre zilele cele mai fericite din 
viaţa mea, iar eu bocesc. 

- Femeile sunt norocoase că-și pot exprima emoţiile 
prin lacrimi. Bărbaţii trebuie să se rezume în general la 
țipete și la lovituri. Vrând să-i readucă zâmbetul pe față, 
întrebă: Am cunoscut-o mai devreme pe fiica dumnea- 
voastră cea mică, Anne. Mi-a spus că are unsprezece ani. 
Câţi ani au băieţii? 

- Nicholas are șaptesprezece ani, iar Stephen paispre- 
zece, chicoti ea. Toţi copiii mei sunt minunați, dar Alex 
și cu mine avem o relație specială. Eram atât de tânără 
când s-a născut că practic am crescut împreună. 

Gavin înţelese că nu numai frumuseţea lui Catherine 
Kenyon îi atrăgea pe bărbaţi, ci şi farmecul ei. 

- Alex mi-a spus că doar după ce a devenit și ea mamă 
a înţeles cât de greu trebuie să vă fi fost să urmați mari- 
na pe când erați atât de tânără. 

- Au fost niște vremuri... interesante. Din ferici- 
re eram prea tânără ca să înţeleg cât de puține ştiam. 
Ah, trebuie să cunoşti pe cineva. 

Ashburton se apropia ţinând la braţ o minunată 
femeie blondă, cam de vârsta lui Lady Michael. 

- Rosalind, el este soţul lui Alex, căpitanul Elliott. 
Gavin, ducesa de Ashburton, gazda voastră. 

Gavin făcu o plecăciune, încercând să își ascundă 
surprinderea. Ducesele ar fi trebuit să fie băţoase și so- 
lemne, nu rotunjoare, strălucitoare şi zâmbitoare. 

- Mă bucur foarte mult să vă cunosc, căpitane, spuse 
ducesa cu căldură. Trebuie să organizăm un bal ca să 
sărbătorim întoarcerea Alexandrei şi căsătoria voastră. 
Cred că săptămâna viitoare. 

- Aşa de repede? întrebă el uluit. 

- Fiindcă sezonul nu mai durează mult, nu avem timp 
de pierdut, explică ea. Aveţi prieteni la Londra pe care 
ați dori să îi invit? 

Se gândi la negustorii britanici vicleni şi neciopliţi pe 
care îi cunoştea. 

- Câţiva, dar, cu o singură excepţie, nu fac parte din 
lumea bună. În principal comercianți. 

În loc să fie îngrozită, ea râse. 

- Excelent. Reuniunile sunt mult mai plăcute atunci 
când nu e numai lume bună. Când aveţi timp vă rog să 
îmi faceți o listă, ca să poată fi invitaţi. 

-Cine este prietenul din lumea bună? întrebă Lady 
Michael. 

- Lordul Maxwell, moştenitor al contelui de Wrex- 
ham. L-am cunoscut în Orient. Apoi i se adresă lui 
Ashburton: Pot să apelez la unul dintre valeții dumnez- 
voastră ca să trimit un mesaj? Cred că Maxwell ar trebu: 
să fie în Londra acum. 

- Sigur că puteţi trimite un valet, dar prietenul dur- 
neavoastră e acum conte de Wrexham, răspunse Ask- 
burton. Tatăl lui a murit în urmă cu vreo șase luni. 

Dată fiind starea de sănătate a bătrânului conte, şti- 
rea nu era surprinzătoare. 

- Îmi pare rău să aflu asta. Din fericire Maxwell s-a 
întors din Orient la timp ca să poată petrece ceva vreme 
cu tatăl său. 

Înțelesese din scrisorile prietenului său că în cei 
doi ani de când revenise în Anglia se apropiase de ta- 
tăl lui. Asta însemna mai multă durere, dar mai pu- 
ţine regrete. 

- Îmi va fi greu să ţin minte să nu îi spun Maxwell. 

Ducele zâmbi. 

-Atunci când fiului meu i se spune Lord Benfield, 
uneori vreau să răspund, chiar dacă nu mai am acest 
titlu de aproape douăzeci de ani. 

-E mult mai simplu să ai un nume pentru toată 
viața. 

- Nu pot nega asta. 

Lady Michael şi ducesa se duseseră să salute un nou 
oaspete, așa că ducele adăugă mai încet: 

- Sunteţi bine-veniţi să rămâneţi în casa Ashburton 
cât doriţi, dar îmi închipui că veţi vrea să aveți propriul 
cămin. Poate vă pot ajuta să găsiți o casă potrivită. 

Gavin se întrebă dacă stinghereala lui era atât de 
evidentă. 

- Sunteţi foarte bun, domnule. Vă mulţumim pentru 
primire, dar vreau să avem propriul nostru cămin. Unul 
care să nu se afle foarte departe, astfel încât Alex și 
Katie să vă poată vizita fără probleme. 

Lord Michael se apropie de ei, hotărât. Aparent, 
disecția nu avea de gând să aștepte până la băuturi. 

- Căpitane, ce s-a întâmplat cu Alex? întrebă Lord 
Michael fără vreun preambul. Nu e un subiect potrivit 
pentru cină, dar... trebuie să ştiu. 

Tatăl vitreg al lui Alex avea ochii verzi, strălucitori, 
iar în ei se citea neliniște. Având în vedere cât de mult 
o iubea Gavin pe Katie după numai câteva luni, își în- 
chipuia cum se simţea Lord Michael, care o crescuse pe 
Alex de mică. 

Bucuros că o întrebase pe Alex cât de multe să dezvă- 
luie, povesti pe scurt. 

-Amstel a fost atacată de pirați din insule în zori, 
imediat după o furtună puternică. Membrii echipajului 
care nu au fost ucişi au abandonat nava, lăsându-le pe 
Alex şi pe Katie să fie capturate și vândute ca sclave. 
Au fost despărțite imediat. Din fericire, Katie a fost 
dusă în odăile femeilor unui rajah din insule, unde a 
fost foarte răsfăţată. 

-Şi Alex? întrebă Lord Michael cu voce aspră. 

-A fost dusă pe altă insulă. Din întâmplare, mă 
aflam în Maduri când a fost adusă la târgul de sclavi din 
regiune. De îndată ce mi-am dat seama că e europeană, 
m-am oferit să o cumpăr, desigur. 

Fără să observe că Gavin nu spusese că o şi cumpăra- 
se, Ashburton întrebă: 

-Asta s-a întâmplat la puţin timp de când a fost 
capturată și aţi căutat-o pe Katie împreună? 

Dorind să fi putut minţi, Gavin spuse: 

- Din păcate, am găsit-o pe Alex doar după ce petre- 
cuse deja șase luni în sclavie. 

-Cât de rău a fost tratată? făcu Lord Michael cu 
buzele albite de grijă. 

- Asta vă va spune ea, când şi dacă va vrea. Încercând 
să îmblânzească efectul, Gavin adăugă: I-a fost... greu, 
dar nici trupul, nici sufletul nu i-au fost afectate. Nu am 
mai cunoscut o femeie atât de curajoasă. 

- Seamănă cu Catherine, spuse Lord Michael pri- 
vindu-şi paharul cu sherry şi jucându-se neliniștit cu el. 
Femeile sunt mai puternice ca bărbații. Dacă n-ar fi aşa, 
rasa asta ar fi murit de mult. Dar nici un bărbat nu vrea 
să-și vadă femeile iubite încercate atât de greu. 

Se lăsă o tăcere apăsătoare până ce Ashburton 
spuse: 

- Şi, totuşi, Alexandra e acum acasă, teafără şi în sigu- 
ranță. În seara asta trebuie să sărbătorim. 

- Aşa este, spuse Lord Michael relaxându-se. Căpita- 
ne, cel mai rău lucru la a avea copii e să-i laşi să plece. 

Ar fi mult mai simplu dacă i-am putea încuia în turnuri 
de piatră. Mai ales pe fete. O să afli cu Katie. 

- Măcar mai am câţiva ani în care nu trebuie să-mi fac 
griji pentru asta. 

-Nu fi prea sigur. Fiica mea cea mică și fiica lui Ste- 
phen îi dau lui Katie idei îngrijorătoare chiar de acum, 
zâmbi Lord Michael în colțul gurii. Îţi garantez. 

Surprins, Gavin își dădu seama că deja fusese ac- 
ceptat în familie şi că putea ajunge să-i placă de noul 
lui socru. 

Pe măsură ce trecea seara, își dădu seama că îi plăcea 
şi de ceilalți oaspeți. Numărul mare de conți şi contese 
era un chin pentru sufletul lui democratic de american, 
însă se văzu nevoit să admită că erau persoane interesan- 
te. Chiar dacă acum erau avuţi și privilegiați, bănuia că 
majoritatea trecuseră prin destule necazuri în trecut și, 
din experienţa lui Gavin, persoanele care supraviețuiau 
năpastelor meritau să fie cunoscute. 

Alex înflorise ca un trandafir în această atmosferă, 
râdea şi se simţea bine cu familia şi prietenii. Își amin- 
tise ce-i spusese ea atunci când o ceruse în căsătorie: că 
nu o cunoscuse în vremurile ei bune. Acum avea această 
şansă şi era încântătoare. Frumoasă, radioasă, o femeie 
ale cărei vorbe inteligente erau întotdeauna temperate 
de bunătate. 

În timp ce discuta cu contesa din stânga lui, care se 
dovedi a fi o fostă profesoară, se gândi cât de nenorocită 
era soarta. Nu ar fi trebuit să se însoare cu Alex. O fä- 
cuse cu cele mai bune intenţii: însărcinată și disperată, 
avea nevoie de un soţ care să o apere de calomnie și de 
vorbe grele. Dar dacă ar fi pierdut sarcina mai devreme, 
nu s-ar mai fi căsătorit. Ar fi revenit în această lume 
strălucitoare ca o văduvă superbă, liberă să iubească și 
să se mărite cu un om din lumea ei. Acum, în schimb, 
era legată de el. Se întrebă oare când avea Alex să ajungă 
să regrete. 

De cealaltă parte a mesei, ea râdea, cu mâna pe braţul 
altui unchi prin alianţă şi cu o şuviță de păr încolăcită 
pe lângă gât. Gavin înghiţi în sec și privi în altă parte. 

Și el era prins într-o căsătorie necorespunzătoare, 
care nu ar fi trebuit să aibă loc. Dar tot nu-i părea rău. 


Ameţită de prea multă şampanie, Alex îşi luă ră- 
mas-bun de la ultimul oaspete. Fusese o seară minu- 
nată cu discuţii, mâncare, discuţii, ceai şi alte discuţii. 
Avuseseră noroc că se întorseseră la Londra în timpul 
sezonului. Fiindcă o parte dintre prietenii colonelu- 
lui erau membri ai Camerei Lorzilor, se aflau la Lon- 
dra până ce se încheia sesiunea parlamentară și 
așa putuse să vadă multe persoane dragi. Chiar era aca- 
să. Acasă. 

În pofida reţinerilor, Gavin reuşise să ajungă la fi- 
nalul serii relaxat şi chiar părea că îi plăcuse oarecum. 
Nu fu surprinsă. Cine reuşea să scape de sultanul Kasan 
reușea să facă orice. Și altora le plăcuse de el. Mai multe 
femei făcuseră comentarii apreciative la adresa lui. 

Era acasă și era timpul să facă următorul pas în că- 
sătorie. După ultimele îmbrăţișări de noapte bună, îl 
luă pe Gavin de braţ şi se îndreptară împreună către 
scara lată. 

- Sper că te-ai simţit bine, spuse ea. 

- Da, familia şi prietenii tăi sunt foarte agreabili, deși 
încep să cred că toată lumea din Londra e de rang nobil, 
răspunse el ţinând-o de braţ atunci când se împiedică de 
ultima treaptă. Dar, totuşi, n-ar fi trebuit să-i laşi să te 
îndoape cu atâta şampanie, mai spuse zâmbind. Se pare 
că nu mai poți să ţii drumul drept. 

Ea chicoti atunci când ajunseră la uşa dormitoru- 
ui ei. 

- Puțin. Dar nimeni nu m-a obligat să beau. Am băut 
toată şampania intenţionat. 

Il trase înăuntru după ea, apoi închise uşa şi o încuie 
cu o mână nesigură. În lumina palidă a lămpii de noap- 
te, părea un Făt-Frumos. Amintindu-și că plănuise astz 
toată seara, spuse cu voce șovăindă: 

- Vreau... eu vreau să fim soţ și soţie cu adevărat. 
Gavin. 

Zâmbetul lui dispăru. 

- Îmi ceri să rămân cu tine în noaptea asta? 

Ea dădu din cap, încleștându-și şi descleştându-și 
mâinile. 

-Vreau să las teama în urmă. De asta am băut mai 
mult vin ca de obicei. Acum plutesc şi sunt fericită. Poa- 
te că așa această primă dată va fi mai uşoară. 

- Din experiența mea, băutura îngreunează lucrurile, 
nu le ușurează, spuse el ezitând, vizibil răvășit. Eşti si- 
gură că vrei să facem asta astăzi, la sfârșitul unei zile atât 
de obositoare? 

- Nu-mi place să-mi fie teamă, Gavin, răspunse ea sco- 
ţându-și agrafele din păr şi lăsându-l să cadă pe umeri. 
Ca fiică de soldat, trebuie să îmi înfrunt temerile. Oda- 
tă ce le depăşesc, putem să privim înainte, fără să mai 
fim afectaţi de trecut. 

El străbătu dintr-un pas distanța care îi despărțea. 

-Sper că ştii ce faci, scumpa mea soţie, fiindcă te 
vreau prea mult ca să mai pot raționa. 

O mângâie pe păr şi o apucă ușor de cap, aplecân- 
duse să o sărute. 

Ea se agăță de el, puțin ameţită din cauza șampaniei. 
Prima oară când o sărutase, după nuntă, îi fusese tea- 
mă, neștiind la ce se aștepta el de la ea. Acum îl cunoș- 
tea mai bine. Avea încredere în el, îi recunoștea buzele 
calde, ferme. „Pot să fac asta“, se gândi ea. „E atât de 
simplu să mă relaxez şi să-l las pe soțul meu să facă dra- 
goste cu mine. Pot să fac asta.“ 

Nici măcar nu luă în calcul posibilitatea că nu ar fi 
fost în stare. 


capitolul 19 


Deşi Alex ştia că Gavin era un bărbat răbdător, încă 
nu apreciase pe deplin avantajele acestei calităţi. În loc 
să o grăbească în pat, o sărută lângă uşă timp de câteva 
minute lungi, extrem de plăcute, cercetându-i trupul cu 
mâinile în încercarea de a crea o plăcere pură. Dacă ar 
fi fost pisică, ar fi început să toarcă. 

Mâini pricepute, pricepute... Visătoare, îşi dădu sea- 
ma că desfăcuse copcile și legăturile complicate care îi 
ţineau rochia la spate. Astfel, mătasea de culoare roz 
îi alunecă de-a lungul braţelor şi al șoldurilor și apoi 
căzu cu un foşnet pe podea. 

Era atât de abil, încât aproape că nici nu își dădu 
seama ce făcea decât când corsetul îi eliberă în 
mod miraculos trupul. Respiră adânc, iar sânii dezgo- 
liçi tresăriră. 

În pofida atingerilor lui minunate, toropeala plă- 
cută fu întreruptă de o uşoară stinghereală atunci când 
el îi atinse spatele, iar palmele lui erau despărțite de 
pielea ei doar de țesătura subțire a cămăşuței. Când 
mâinile lui i se mutară deasupra taliei, se îndepăr- 
tă involuntar. 

Vrând să-și mascheze reacția, încercă să-i dea jos hai- 
na. El scăpă cu greu de veșmântul mulat, în timp ce ea 
se lupta cu butonii vestei. Gavin chicoti când degetele 
ei îl gâdilară. 

- Eşti periculoasă, fetițo. 

i plăcea mult accentul lui scoţian pronunţat la fel 
de mult cum îi plăcea ideea că era periculoasă. Îl gâdilă 
din nou. 

Râzând, el îi dădu jos corsetul, apoi o luă în brațe 
pentru a o urca pe treptele patului cu baldachin. Capul 
i se învârtea și înghiţi în sec, sperând că nu băuse prea 
multă şampanie. 

Patul era neaşteptat de moale după anii în care dor- 
mise pe paturi de paie şi pe saltelele tari de pe vapor. 
În timp ce ea răsufla greu ca săşi revină, el îi dădu 
jos pantofii. 

-Ai picioare foarte elegante. 

-Sunt mari, la fel ca mâinile mele, protestă ea. 
Nu sunt deloc picioarele unei lady. 

-Sunt frumoase, puternice şi bine formate, ca toată 
fiinţa ta. 

El îi mângâie un picior acoperit cu ciorapul de mă- 
tase, apoi altul. Strânse din degete din cauza plăcerii 
neaşteptate pe care o simţi atunci când el îi atinse 

încheieturile. Apoi îi desfăcu portjartierul. Neliniştea 
o cuprinse din nou când îi simţi mâinile pe genunchi, 
dar în loc să meargă mai sus el îi dădu jos ciorapii, 
apoi se aplecă să o sărute pe gât. Deşi nu o strivi cu 
greutatea lui, Alex simţi căldura care iradia din corpul 
lui arcuit. 

Îi luă un sfârc în gură şi îl sărută prin muselina fină 
a cămăşuței. Ea gâfâi, uimită de reacția ei amestecată, 
de excitare şi de alertă. Inima începu să îi bată mai tare. 
Sângele? Șampania!? 

Teama. Pe măsură ce atingerile lui deveneau mai in- 
time, încercă să își stăpânească neliniştea, reamintindu-şi 
că asta voia. Prima dată avea să fie mai greu. Apoi urma 
să devină mai uşor, iar în curând ororile sclaviei vor fi 
îngropate atât de departe, în trecut, încât nu o să se mai 
gândească la ele vreodată. 

Gavin respira greu, abia mai putându-și ține în frâu 
dorinţa. Alex simţi o apăsare puternică pe coapsă și își 
dădu seama că bărbatul rațional în care avea încredere 
era copleșit de nevoile masculine. Începu să respire și ea 
din ce în ce mai greu, iar panica i se accentuă. Nu avea 
s-o rănească, ştia asta. Nu o rănise nici măcar în umi- 
linţa din Jocul Leului. Îndurase asta, putea să îndure şi 
acum, în intimitatea propriului pat. 

Mâna lui ajunsese sub cămășuţă și zăbovi pe materi- 
alul moale al lenjeriei. Alex gâfâia atât de repede încât 
fu pe punctul să leșine fiindcă nu putu inspira sufi- 
cient aer. fa 

Relaxare. Relaxare. Încă câteva minute şi totul avea să 
se termine. Nu avea să mai fie niciodată la fel de greu. 

Totuşi, se cutremură de teamă atunci când degetele 
lui alunecară către capătul coapselor ei, atingând-o din 
ce în ce mai intim. Dumnezeule, era în ea, îi invada 
corpul. Se mușcă de buză atât de rău încât simţi gustul 
metalic al sângelui. 

Apoi el ajunse deasupra ei, trupul lui musculos o 
prinse captivă, bărbăţia lui violentă se izbi de ea. Era 
proprietarul ei, o viola după bunul plac. Panica explodă 
și îl împinse isteric. 

-Nu! Nu! 

Nu mai vedea în fața ochilor decât groază și îi lovi 
fața şi umerii în timp ce se străduia să-și recapete răsufla- 
rea ca să strige după ajutor. Dintr-odată, greutatea care o 
strivea dispăru, dar o mână puternică îi acoperi gura. 

- Alex! Alex! spuse el zguduind-o. Gata. Gata. 

Rațiunea începu să risipească teama şi reuși să se con- 
centreze pe chipul lui. Bărbatul respira greu, iar pielea îi 
lucea de transpiraţie. 

- Promiţi că n-o să ţipi dacă ridic mâna? Nu cred că 
vrem să vină familia ta peste noi, de teamă că te omor. 

Dură câteva clipe până ce ea își reveni în fire într-atât 
încât să poată da din cap. El îi dădu drumul și cobori 
din pat, agățându-se de un stâlp sculptat, ca să își poată 
recăpăta rațiunea. Tremurând, respiră adânc, apoi tra- 
versă camera. Uşa de legătură se închise fără zgomot în 
spatele lui. 

Era singură, teafără, dar sfărâmată. Luă o pernă în 
braţe şi se strădui să nu plângă. Îşi dorise atât de mult să 
meargă. El avea dreptate, nu ar fi trebuit să se ameţească 
înainte cu şampanie. Deși la început o ajutase să se re- 
laxeze, atunci când ar fi trebuit să se controleze cel mai 
bine devenise o bestie frenetică şi iraţională. 

În timp ce bătăile inimii își reveneau la normal şi îi 
trecea amețeala, își dădu seama că nu putea lăsa lucru- 
rile aşa. Cu siguranţă el era furios şi la fel de distrus ca 
ea. Poate chiar mai rău, fiindcă avusese motive să crea- 
dă că totul mergea bine. Răspunsurile ei ar fi putut fi 
interpretate ca entuziasm până în momentul în care o 
luase complet razna. Se cutremură, întrebându-se dacă 
nu cumva îl făcuse să depășească limita peste care pu- 
tea înțelege și ierta. Chiar dacă ar fi făcut-o, trebuia să 
își ceară iertare. Îşi suflă nasul şi îşi luă pe ea un halat 
călduros de lână şi o pereche de papuci împrumutate 
de la mătuşa ei. Apoi își prinse părul cu o panglică şi 
se apropie de ușa de legătură. 

Nu ar fi fost surprinsă dacă el ar fi încuiat, dar uşa se 
deschise fără zgomot. Intră încet, neștiind la ce să se aş- 
tepte. La fel ca în camera ei, o lampă de noapte acoperită 

cu grijă, pe noptieră, lumina suficient cât să nu te împie- 
dici de mobilă. Patul era făcut. 

La o examinare rapidă văzu că el stătea la fereastră, 
ca o siluetă întunecată, cu cămașa albă abia vizibilă, 
privind panorama Londrei. Era tolănit în scaunul ma- 
siv, cu picioarele lungi întinse în faţă. Deşi o auzise in- 
trând cu siguranţă, nu se întoarse și nu îi vorbi. 

Alex trase aer în piept. 

- Cred că ești furios. Ai tot dreptul. 

-Nu sunt supărat, răspunse el cu voce dureros de 
rece şi de îndepărtată. Ai făcut tot posibilul. Nu îţi pot 
cere mai mult. 

- Totuşi, îmi pare foarte rău pentru ce s-a întâmplat. 
Am... am crezut că o să reușesc. 

-Nu îţi cere scuze fiindcă ai fost curajoasă. 

O licărire scurtă îi lumină chipul amorţit în timp ce 
trăgea dintr-un trabuc, iar rotocoalele de fum își luau 
zborul pe fereastră. Nu-l mai văzuse fumând. 

-N-am fost curajoasă, am fost o proastă. Aveai 
dreptate, şampania a fost o greşeală cumplită. A înrău- 
tățit totul, spuse ea umezindu-și buzele uscate. Poate 
că iremediabil. 

El oftă. 

- Majoritatea lucrurilor se pot remedia, dar aici nu 
va fi uşor. 

Încurajată că el era dispus să discute, îl întrebă: 

- Ți-am făcut rău? 

- Fizic, nu. Din fericire nu ştii pentjak silat, altfel aș 
fi mort. 

Dar cu siguranță îl afectase la nivel emoțional. Gavin 
nu putea fi atât de sensibil la cei din jur fără să aibă 
propriile sentimente. 

-Nu mă luptam cu tine. 

- Ştiu, spuse el trăgând din nou din trabuc. Dacă e să 
trecem peste asta, cred că trebuie să îţi înţeleg mult mai 
bine mintea și trecutul. 

Măcar încă se gândea la ei ca la un tot, dar îşi dădu 
seama cu disperare că trebuia să îi spună totul, să îi 
dezvăluie degradările josnice la care fusese supusă. 

Încleştându-şi pumnii, se aşeză pe scaunul de lemn de 
la birou. 

- Întreabă-mă ce vrei. O să încerc să îţi răspund cât 
mai complet. 

- Mă găsești atrăgător? 

Surprinsă de întrebare, ea răspunse sincer: 

-Cred că eşti cel mai frumos bărbat pe care l-am 
cunoscut vreodată. 

- Mulţumesc, dar asta n-are legătură cu atracția. Poţi 
să admiri o statuie de Michelangelo şi să nu vrei să te 
culci cu ea. Pe de altă parte, poți fi atras foarte tare de o 
persoană care nu arată în vreun mare fel. 

Alex își muşcă buza recunoscând sensul întrebării 
lui. Gândindu-se la sentimentele jenante, stinghere pe 
care i le stârnise chiar și în Maduri, ea îi răspunse: 

- Sunt atrasă de tine, dar e complicat din cauza tutu- 
ror lucrurilor care s-au întâmplat. 

- Deci reacţiile tale naturale sunt reprimate de frică 
şi de repulsie. 

Avea mare dreptate. 

- Mi-e... mi-e teamă că da. 

-Înțelegerea e un început, spuse el lovind ușor tra- 
bucul de marginea scrumierei. lartă-mă că te întreb, dar 
cum a fost partea intimă a căsătoriei tale? Își plăcea sau 
doar îndurai? 

Bucurându-se că întunericul îi ascundea chipul 
îmbujorat, ea răspunse: : 

-Nu am fost o mireasă timidă. Il consideram pe 
Edmund foarte atrăgător și eram... nerăbdătoare să mă 
mărit cu el. 

- Deci relația voastră conjugală a fost bună? 

Ar fi trebuit să ştie că Gavin nu se mulțumea cu un 
simplu răspuns. 

-Ca să fiu sinceră, am fost puțin dezamăgită. Mama 
şi colonelul sunt întotdeauna reţinuţi în public, dar 
chiar şi după douăzeci de ani se simte o anumită chimie 
între ei. E clar că se bucură de fiecare aspect al căsători- 
ei. Cu mine şi cu Edmund nu s-a întâmplat asta nicio- 
dată. Dar adevărul este că mi-a plăcut să-mi îndeplinesc 

îndatoririle conjugale şi îmi plăcea să îl satisfac. Odată 
mi-a spus cât de mândru era să-i fiu soţie. Întotdeauna 
era afectuos și apropiat după ce... aveam relaţii. 

- Un bărbat va face aproape orice pentru o femeie 
care îl satisface bine. E sursa puterii feminine, spuse 
Gavin fără să se clintească. Alexandra, ce ţi s-a făcut 
când ai fost sclavă? Ştiu că trebuie să îţi fie greu să vor- 
beşti despre asta, dar am nevoie să înţeleg. 

Strânse din pumni, iar unghiile i se afundară în car- 
nea palmelor. 

- La început n-a fost atât de rău. Călătoria până în 
Maduri a fost scurtă. Dacă ar fi fost mai lungă, proba- 
bil că echipajul şi-ar fi făcut de cap cu mine. O văduvă 
e mult mai puţin valoroasă decât o fecioară tânără și 
frumoasă. În Maduri m-a cumpărat un negustor, Paya- 
man. Era rotofei, între două vârste și plăcerea lui spe- 
cială era să facă colecție de tipuri diferite de femei. 
Avea chinezoaice, indience, africance, o cerchezoaică 
blondă, de toate formele şi toate culorile. Adevărul 
este că nu era un om rău. li plăceau femeile și o viață 
comodă şi nu înţelegea de ce am țipat şi m-am luptat 
atunci când a încercat să se culce cu mine. Prima lui 
soţie a încercat să mă facă să înţeleg cât eram de no- 
rocoasă. Nu trebuia decât să mă port bine și avea să 
mi se ofere o viaţă de lux. Probabil că tuan Payaman 
avea să se culce cu mine doar de câteva ori, până ce nu 
mai eram o noutate. Dar eram disperată să merg după 
Katie şi mă zbăteam de fiecare dată când trimitea du- 
pă mine. Într-un final s-a hotărât că n-avea sens să mai 
ţină o europeană care nu-l lăsa s-o atingă și m-a vândut 
lui Bhudy. 

- Cel care e posibil să fi fost tatăl copilului tău? 

Alex începu să tremure. 

- Spre deosebire de Payaman, lui Bhudy îi plăcea re- 
zistența. Când m-am luptat, și-a chemat gărzile și... și 
m-au legat în lanţuri. Nu eram prima. Pe podeaua dor- 
mitorului lui Bhudy erau prinse cârlige de alamă. 

Gavin făcu o mișcare bruscă, involuntară. 

~ Cât de des s-a întâmplat asta? 

-Oricând se plictisea de femeile supuse. Dar după 
câteva luni și el sa hotărât că nu meritam osteneala, 
răspunse ea ridicându-se şi începând să se foiască prin 
cameră. Ca să mă înveţe o lecţie, s-a hotărât să mă vândă 
la o licitaţie publică. M-a legat din nou de podea şi m-a 
violat pentru ultima dată. Apoi... apoi şi-a pus gărzile să 
mă violeze. 

- Dumnezeule. 

În cameră se lăsă o tăcere apăsătoare. 

-Cum ai supraviețuit fără să înnebuneşti? 

- Mă gândeam la Katie. Mai mult, îmi închipuiam 
cum laş omori pe Bhudy dacă aş putea. Şobolanii să-i 
mănânce ficatul şi preţioasele organe masculine să-i 
putrezească și să-i cadă, spuse ea ajungând la perete şi 
făcând stânga împrejur, cu mâinile încleştate. Prima 
soție a lui Payaman avea dreptate, ar fi fost mult mai 
înțelept să mă supun soţului ei. Dacă aş fi făcut asta 
nu aș fi fost niciodată pângărită de Bhudy şi de gărzile 
lui groaznice. 

- Dacă nu ai fi luptat, ţi-ai fi petrecut tot restul vie- 
ţii în haremul lui Payaman, iar Katie nu și-ar fi cu- 
noscut niciodată bunica, răspunse el cu voce foarte 
blândă. Ar fi trebuit să fii bărbat, Alexandra. Ai sufletul 
unui războinic. 

- Nu eşti primul care sugerează că mai bine aș fi fost 
bărbat, spuse ea peste măsură de amărâtă. Cu siguranță 
nu am fost suficient de femeie pentru ca Edmund să 
nu-și ia o amantă după nașterea lui Katie. 

Gavin înjură încet. 

-Un bărbat care ţi-a fost necredincios a căzut pradă 
propriilor slăbiciuni, nu a fost vina ta. 

- Poate. Niciodată n-am aflat de ce a făcut-o. Probabil 
faptul că eram mamă însemna că nu mai eram o femeie 
demnă de dorinţă, spuse ea obosită. Cel puţin a fost 
discret. Amanta lui era o irlandeză drăguță care fusese 
deportată pentru furt. Era camerista noastră. Când am 
aflat și l-am înfruntat, a refuzat să discute problema, dar 
a mutato într-o căsuță din partea cealaltă a orașului, 

deci n-a trebuit s-o mai văd vreodată. l-am fost recunos- 
cătoare pentru asta. 

- Mă mir că suporţi și să te afli în aceeași încăpere cu 
un bărbat. 

- Din fericire, am cunoscut mulți bărbaţi mai buni 
ca el. 

Nu şi-l putea imagina pe colonel fiindu-i necredin- 
cios mamei ei. Desigur, tatăl ei s-ar fi culcat cu oricine. 
Măcar Edmund nu făcuse asta. Gândul era o palidă 
consolare. 

- Gavin, trebuie să te înţeleg şi eu. Cum a fost cu 
soția ta? Cum ai aflat atât de multe despre femei când ai 
avut experienţă cu una singură? 

El își frecă tâmpla, ca şi cum amintirea ar fi fost 
dureroasă. 

- Eu și Helena eram ca doi cățeluși neghiobi: com- 
plet nevinovați, dar plini de entuziasm. Voiam atât de 
mult să îl facem pe celălalt să se simtă bine, încât am 
și reușit. Cât despre experienţa limitată, când cunoști 
o femeie foarte bine înveți mult mai multe decât dacă ai 
cunoaşte zeci de femei, dar doar la nivel fizic. 

Era adevărat. Ea știa multe despre Edmund, în timp 
ce violatorilor nu le cunoştea decât trupurile abomi- 
nabile. Recunoscătoare că Gavin nu o respinsese, dez- 
gustat, atunci când aflase despre caznele la care fusese 
supusă, îl întrebă: 

- Acum că știi toată povestea, ce se întâmplă? 

-Nu avem cum să-i pedepsim pe cei care au abuzat 
de tine, Dumnezeu se va ocupa de asta. Cea mai bună 
răzbunare e să îţi depăşeşti experiențele şi să ai o viață 
plină, fericită, răspunse el eliberând fumul către fereas- 
tră. Deci vom lăsa timpul să îşi facă magia. Ai scăpat 
de sclavie doar de câteva luni şi abia te-ai întors acasă. 
Când m-ai invitat să rămân cu tine, mai devreme, in- 
stinctul mi-a spus că este prea devreme, dar am vrut să 
cred altceva, așa că și eu am o parte din vină pentru 
dezastrul din seara asta. E uşor să te amăgești atunci când 
vine vorba de dorinţă, iar eu te doresc mult, adăugă el 
cu amărăciune. 

Fiindcă era întuneric, avu curaj să îi spună: 

-Mă bucur că nu îţi provoc silă. Că încă mă dorești, 
deşi te fac să treci prin atâtea. 

-Cele mai mari premii se câștigă cel mai greu. 

-Dacă dificultatea creează valoarea, asta ar tre- 
bui să fie o căsătorie foarte valoroasă, spuse ea încer- 
când să pară relaxată, dar fără prea mare succes. În afară 
de timp, trebuie ca eu să separ dorința de neliniște. 
Nu... nu ştiu să fac asta. Dar cel puţin am o idee de 
unde să încep. 

Nu voia ca seara să se încheie cu ei atât de îndepăr. 
taţi, așa că se apropie de el. 

- Mulţumesc, Gavin, făcu ea luându-i mâna și li- 
pind-o de obrazul ei, sperând că îi va putea absorbi 
puterea și compasiunea. Îmi dai speranță. 

Mâna lui se încordă, dar îi strânse degetele înainte să 
se desprindă ușor. 

- Deocamdată ne vom concentra pe viaţă. Ne vom 
cunoaşte prietenii, vom găsi o casă, ne vom construi 
o viaţă împreună. Va veni și restul. 

Dădu din cap. Pentru moment, asta trebuia să fie 
suficient. 


capitolul 20 


Într-un sfârșit, de oboseală, Gavin ajunse în pat, deși 
nu reuși să adoarmă. Era bântuit de gândul că Alex 
fusese supusă atâtor brutalități. Cum putea un bărba: 
să îi facă așa ceva unei femei? Deși cunoscuse destui o2 
meni violenţi, cruzi, încă nu putea înţelege un aseme- 
nea comportament. 

Spre ruşinea lui, încă era dureros de excitat. Dac 
Alex ar fi fost capabilă să termine ceea ce începuser:. 
poate că ar fi depășit momentul cel mai problematic. 
Acum nu era sigur că avea să mai fie în stare să încer- 
ce ceva, fiindcă respingerea ei fusese devastatoare, atrâ: 
fizic, cât şi psihic. Ea trebuia să facă următoarea mi: 
care atunci când avea să fie pregătită. Dacă avea să fi: 

vreodată. Deși vorbise cu încredere, acum, că ştia tot ce 
îndurase, recunoscu sumbru că era posibil ca ea să nu 
îşi revină niciodată într-atât încât să fie iubita fericită 
după care tânjea el. 

Își reaminti că, în pofida problemelor, aveau temelia 
unei căsătorii de succes: angajament, dorință reciprocă 
şi capacitatea de a fi sinceri unul cu celălalt. Era sufici- 
ent pentru a compensa ceea ce nu aveau. 

Deocamdată, trebuia să scape singur de excitare, deși 
asta nu îi provocă prea multă plăcere. Dar cel puţin se 
linişti destul încât să poată dormi. 

După câteva ore de somn agitat, se trezi devreme 
şi se îmbrăcă, apoi îi scrise un bilet prietenului său 
Maxwell, nu, la naiba, acum era Wrexham, ciulind ure- 
chile la zgomotele din camera lui Alex. Şi ea se trezise și 
se pregătea pentru o nouă zi. Când estimă că era gata, 
bătu la ușă. 

- Intră, răspunse ea. 

Deschise ușa și o găsi purtând altă rochie elegantă, 
de un bleu cald, care îi lumina şi mai mult pielea albă. 
Arăta ca o adevărată frumusețe londoneză modernă, 
deşi umbrele din ochii ei vorbeau despre lucruri pe 
care nu le cunoștea nici o doamnă de societate. Pen- 
tru o clipă fu paralizat de o serie de viziuni cu Alex 
în sclavie, ce contrastau izbitor cu femeia în care se 
transformase acum. 

Văzând cât de îngrijorată îl privea, își reprimă reacți- 
ile față de trecut şi o sărută ușor pe obraz. 

- Coborâm la micul dejun, draga mea? 

Zâmbi ușurată şi bucuroasă de atitudinea lui lejeră, 
apoi îl luă de braţ. 

-Mi-e tare dor de un mic dejun englezesc bogat. Mân- 
carea de pe Helena era bună pentru o corabie, dar... 

- Nu era nici pe departe un mic dejun decent, apro- 
bă el. 

Începură să discute despre tot felul de fleacuri în 
timp ce coborau scările, uniți într-un acord nespus de 
a-și păstra problemele pentru ei. 

După ce Gavin îi înmână biletul majordomului. 
ca să fie trimis la destinatar, intră împreună cu Alex 
în salonaşul însorit pentru micul dejun. Adulții din 
casă şi Katie se serveau cu tot felul de mâncăruri aşe- 
zate pe bufet, în vase încălzite. Îmbrăţişări peste tot. 
Gavin nu văzuse niciodată o familie britanică atât de 
afectuoasă. Poate că îmbrăţişările aveau să se încheie 
atunci când familia Kenyon avea să se obișnuiască din 
nou cu prezența lui Alex. El spera că nu, chiar îi plă- 
cea să fie îmbrățișat de Lady Michael, senină și caldă, 
sau de ducesă, care emana un farmec luminos, plin 
de bunătate. 

După ce Gavin şi Alex se așezară cu farfuriile pline, 
Lord Michael întrebă: 

- Călăreşti, căpitane? Eu şi Catherine mergem în 
parc după micul dejun şi ne gândeam că ar fi plăcut să 
ne însoțiți şi voi doi. 

-Ştiu să deosebesc crupa de coamă şi în general re- 
ușesc să rămân la înălțime dacă animalul nu e foarte 
nărăvaș, spuse Gavin gândindu-se că, dacă era un test. 
nu avea să reuşească, fiindcă pe nave nu prea aveai 
cum să călărești. Dar pot încerca dacă Alex vrea 
să meargă. 

-Caii pe care îi aducem la Londra sunt potoliţi, 
îl asigură socrul lui. Alex, ai uitat să călăreşti? 

Ea râse. 

- Aşteaptă şi ai să vezi. 

Katie înghiţi o bucată de ou şi proclamă: 

- Mama era cea mai bună călăreață din Sydney. Toată 
lumea spunea asta. 

-N-am mai urcat pe un cal de mai bine de un an! 
Mă îndoiesc că am uitat să călăresc, dar va trebui să îm- 
prumut o rochie, spuse Alex ciufulindu-i părul fiicei ei. 
Turturico, noi două trebuie să ne căutăm o croitoreast 
acum că ne-am întors acasă. Nu putem împrumuta toz- 
tă viața haine de la rudele bune. 

- Mă gândeam că putem merge toate trei mâine-dim:- 
neaţă, spuse Lady Michael zâmbind către Gavin. Crec 
că te vei bucura să afli că prezenţa ta nu e necesară. 

- Sunt ușurat peste măsură, răspunse el prompt. 

Micul dejun fu presărat cu tachinări, discuţii despre 
planurile pentru ziua respectivă, urări de bun venit pen- 
tru celelalte două fetițe din casă atunci când coborâră 
căscând. Lui Gavin îi plăcea că fetele nu erau trimise să 
ia masa în camera copiilor. Atmosfera era atât de rela- 
xată încât ar fi putut să se întrebe dacă Ashburton chiar 
era duce. Omul părea mult prea uman. Ar fi putut fi un 
american a cărui plăcere cea mai mare era să fie încon- 
jurat de familie. 


Grajdurile spaţioase unde se întâlniră după ce se 
schimbară în haine de călărie aparțineau cu siguranță 
unui duce, iar caii erau de prima mână chiar şi pentru 
ochiul nepriceput al lui Gavin. Alex, splendidă într-o 
rochie stacojie cu ornamente militare, se împrieteni re- 
pede cu un murg foarte arătos. Gavin aproape că invidia 
calul pentru felul în care îl alinta Alex. Se mulțumi s-o 
ajute să urce în șa, să-i inspire parfumul și să se bucure 
de căldura suplă a taliei ei. Din fericire, calul lui roib 
era tare blând. 

Până ajunseră în parc, Gavin călări lângă Lady Mi- 
chael, iar Alex cu colonelul. Il uimea faptul că acum 
se găsea în mijlocul vieţii aristocratice pe care o dispre- 
țuise dintotdeauna. Insă era un yankeu prea mândru 
ca să-şi schimbe opinia despre clasă doar fiindcă, prin 
căsătorie, ajunsese într-o familie de care putea să ajun- 
gă să-i placă. 

Când sosiră în parc, care era liniștit la această oră, 
Lord Michael îi spuse lui Alex: 

-Crezi că mă baţi până la capătul lui Rotten Row? 

- Hai să vedem! 

Alex şi murgul porniră în galop, urmaţi îndeaproape 
de tatăl ei vitreg și de o cascadă de râsete. 

- Alex s-a născut pe un cal, nu-i aşa? remarcă Gavin. 

Mama ei chicoti. 

- Nu chiar, dar a avut prima lecţie de călărie pe la trei 
ani şi, desigur, Michael şi-a petrecut jumătate din viață 
călare. Imi place la nebunie să-i văd aşa, din anumite 

puncte de vedere seamănă cu Michael mai mult decât 
toți ceilalți copii, chiar dacă nu sunt rude de sânge. 

Catherine îl privi pe Gavin cu coada ochiului în timp 
ce intrau în parc, la trap. 

-Tu și Katie păreţi să vă înțelegeți bine. 

Percepând întrebarea nespusă, el răspunse: 

-Când Alex şi cu mine ne-am decis să ne căsăto- 
rim, deja mă împrietenisem cu Katie, aşa că ne-a fost 
uşor să devenim o familie. În plus, zâmbi el, are stofă 
de navigator. 

- Mă bucur să aflu asta, spuse soacra lui, desigur, fără 
să se refere la navigaţie. Adăugă, privindu-și soţul şi fii- 
ca, ce se îndepărtaseră pe alee: Pentru un bărbat care a 
dus o viață foarte încercată, foarte masculină, cred că o 
fetiță e o adevărată minune. 

- Cred că aţi fost foarte recunoscătoare pentru asta, 
Lady Michael. 

-Aşa e. Apropo, poţi să-mi spui Catherine dacă vrei. 
Sunt obișnuită să locuiesc în Țara Galilor, unde viața 
e mai puţin formală ca la Londra. 

- Foarte bine, Catherine, răspunse el studiindu-i chi- 
pul în formă de inimă şi eleganța siluetei care călărea 
perfect într-o parte. Sper că Alex va semăna în continu- 
are cu mama ei. Dacă se întâmplă asta, voi fi un bărbat 
foarte invidiat multă vreme de-acum înainte. 

- Linguşitorule, se amuză Catherine. Eşti prea mo- 
dest în ceea ce privește calitățile tale de călăreț. Te pri- 
cepi foarte bine. 

- Când eram mic goneam pe dealurile scoțiene, 
călare pe ponei, ca și cum aş fi fost nemuritor, recunos- 
cu el. Dar de când am plecat pe mare n-am mai călărit 
regulat. 

- Priceperea va reveni curând, spuse Catherine aran- 
jându-şi voalul pălăriei. Cât de rău a fost maltratată 
Alexandra? Viol? Tortură? Bătăi? 

Şocat de întrebarea bruscă, Gavin strânse involuntar 
hăţurile, încurcându-şi calul. 

-Ce te face să întrebi asta? 

- Haide, Gavin, făcu Catherine cu ochii reci. Sunt 
mama ei. Crezi că nu văd cât de mult suferă? 

Vrând să se afle în altă parte, el răspunse: 

- Alex nu vrea să vorbească despre ceea ce s-a întâm- 
plat. Chiar şi mie mi-a spus abia aseară tot ce a suferit 
când a fost sclavă. 

- Adevărul mă va îngrozi, dar nu voi fi şocată, strân- 
se ea din buze. Am petrecut doisprezece ani ca infir- 
mieră în țări încercate de război. Ştiu cât de meschini 
pot fi bărbaţii și cum sunt folosite femeile atunci când 
nu se mai respectă regulile sociale. Dacă nu-mi spui 
adevărul, o să-mi închipui orori mai mari decât orice 
s-ar fi întâmplat. 

Văzându-i expresia, el întrebă: 

- Ai fost...? 

Se opri, ştiind că nu avea dreptul să întrebe. 

- Violară? Nu, deși de mai multe ori am fost pe-aproa- 
pe. Te întreb din nou, căpitane Elliott, ce i s-a întâmplat 
fiicei mele? 

- Viol, de mai multe ori, spuse el sec. Fără torturi 
deliberate, dar a fost bătută fiindcă se lupta în perma- 
nență. Fără răni fizice permanente, dar cele emoţionale 
încă sunt vii. 

- Înţeleg. Mulţumesc că mi-ai spus, înghiți Catherine 
în sec. Să nu îndrăzneşti să o compătimești. Asta urăște 
cel mai mult pe lume. 

Sfatul era bun. Mândria care o ajutase pe Alex să nu 
se prăbușească nu ar fi acceptat mila. 

- Am spus mai devreme că sper ca Alex să îţi semene 
când va trece timpul. Acum mă sperie perspectiva. Eşti 
o femeie alarmant de perspicace, Catherine. 

- Am făcut greșeli și am învăţat din ele, îl privi ea din 
nou. O iubeşti pe fiica mea, Gavin? 

El şovăi, căutându-și cuvintele. 

- Am mai fost căsătorit odată, iar atunci când mi-am 
pierdut soţia și bebelușul am suferit atât de mult încât 
am crezut că nu mă voi mai însura din nou. Cu Alex, 
totul e altfel. Imi inspiră respect, dorinţă, prietenie 

şi impulsul de a o proteja. Ţin foarte mult la ea. Asta 
e un fel de dragoste. 

-Nu e răspunsul inechivoc la care speram, dar îţi 
mulțumesc pentru sinceritate, spuse Catherine privin- 
du-l cu agerime. O vei iubi, Gavin. Alex a avut noroc 
că te-a găsit. 

- Şi eu am la fel de mult noroc, spuse el cu un umor 
sec. Intotdeauna m-am întrebat cum o fi să ai o familie 
mare care te descoase. Voi afla, fără îndoială. 

Alex se bucură să vadă că atunci când ea şi colonelul 
se întoarseră Gavin și mama ei aproape că se împriete- 
niseră. Lucrurile ar fi fost al naibii de grele dacă soţul și 
părinţii ei s-ar fi urât reciproc. 

Pe drumul către casa Ashburton, se apropie de 
Gavin. 

-A fost minunat. Mi-a fost tare dor să călăresc. 

- Asta înseamnă că trebuie să căutăm o casă cu niște 
grajduri bune? 

- Dacă ne permitem, da, răspunse ea. Şi ție îţi place 
să călăreşti, nu-i așa? Te descurci destul de bine pentru 
un marinar. 

- Îmi place, dar mâine o să mă doară tot corpul. 

Când Gavin îi zâmbi, soarele apăru din spatele nori- 
lor și îl scăldă în lumină. Frumuseţea părului lui blond, 
pielea bronzată şi umerii puternici îi stârniră un val 
de dorință. 

Senzaţia dispăru într-o clipă, sufocată de repulsia ei 
față de sex. Totuşi, pentru câteva clipe, atracția nu fuse- 
se contaminată de teamă şi de furie. 

Era un început. 


Când lăsaseră caii la grajduri și intrară în casa 
Ashburton, se apropie majordomul cu un bilet pentru 
Gavin. El rupse sigiliul. 

- Wrexham ne-a invitat să luăm cina cu el și cu soția 
lui astăzi. Vrei să mergi, Alex, sau ai alte planuri? Cred 
că ţi-ar plăcea de ei. 

- Sigur că vreau să-ţi cunosc prietenii. Cred că trebuie 
să mai împrumut o rochie de la mama, se încruntă ea. 

Uitasem cât de obositor e să te tot schimbi de haine. 
Sarongul și kebaya au utilitatea lor. 

- Încep să bănui că așa își umple lumea bună timpul, 
alegându-şi haine diferite pentru activități diferite, apro- 
bă el. La fel ca tine și Katie, și eu trebuie să îmi îmbo- 
găţesc garderoba. Hainele mele nu sunt croite pentru 
societatea sau vremea din Londra. 

Privirile li se întâlniră cu o complicitate amuzată, 
apoi ea urcă scările. Cine-ar fi crezut că avea să ajungă 
să-i fie dor de îmbrăcămintea din Indii? Lunile acelea o 
schimbaseră şi în bine, și în rău. 

Dar acum trebuia să împrumute altă rochie. 

n timp ce trăsura ducală îi transporta la casa Wrex- 
ham, Alex întrebă: 

- De unde îl cunoşti pe lordul Wrexham? Şi cum ai 
trecut peste antipatia față de titlul lui? 

- Făceam tot posibilul să mă îmbăt într-o cârciumă 
de doi bani din Calcutta. Probabil că păream destul de 
îndârjit, fiindcă Maxwell s-a așezat singur lângă mine, 
zâmbi Gavin amintindu-și. Am crezut că Maxwell era 
numele lui de familie, altfel probabil că Laş fi refuzat. 
Dar era o companie plăcută, aşa că, atunci când m-a 
întrebat ce se întâmplase, i-am povestit cum Casa Elliott 
era pe punctul să dea faliment. 

- Cum s-a întâmplat asta? Acum compania e prospe- 
ră, nu-i așa? 

- După ce a murit Helena, n-am mai fost bun de ni- 
mic luni de zile şi în același timp Casa Elliott a avut 
mari ghinioane: am pierdut o navă, am fost persecutați 
de autorități într-un port din America de Sud, ne-au 
fost evaluate greșit niște încărcături mari... Eram slăbiţi, 
dar ne-am fi descurcat, dacă un negustor britanic nu 
s-ar fi hotărât să mă scoată din afaceri. Atunci a apărut 
Maxwell. I-a plăcut ideea de a deveni proprietar parţial 
al unei companii de comerţ, așa că i-am vândut un sfert 
din Casa Elliott, pentru o sumă suficientă cât să-mi aco- 
păr problemele financiare. 

- Şi investiţia a dat roade? 

- Pentru amândoi. A petrecut mai mult timp în 
Macao și în Canton, deci cunoaşte afacerea şi a 
fost de mare folos aici la Londra, surâse Gavin. Cred 
că îl atrage ideea să facă în continuare afaceri. Foarte 
nearistocratic. 

-Nu-i de mirare că vă înţelegeţi bine, se încruntă 
Alex. Negustorul care a încercat să-ți facă rău e bărba- 
tul pe care i-ai spus sultanului Kasan să-l evite? Pierce îl 
chema, nu? 

Deja era la fel de ageră ca mama ei. 

-El e. Mă mir că îţi aminteşti, având în vedere cir- 
cumstanţele în care am spus asta. 

- Mi s-a părut foarte necaracteristic pentru tine să 
critici o persoană în acest mod. Presupun că este un 
nenorocit. 

- Este, ezită Gavin întrebându-se câte detalii să îi ofe- 
re. Dar acum Alex făcea parte din viaţa lui şi trebuia să 
ştie, mai ales fiindcă erau şanse să îl întâlnească aici, la 
Londra. Barton Pierce e un nemernic de cea mai joasă 
speță. Pare onest şi corect, poate fi încântător, dar este 
nemilos atunci când crede că îi sunt amenințate intere- 
sele şi e un om care se simte ameninţat uşor. 

-Ce a făcut de ţi-a adus atâtea probleme? 

- S-a oferit să cumpere o cantitate foarte mare de ceai 
de la mine, la un preţ care să repună compania pe pi- 
cioare. A fost un acord verbal, deci i-a fost uşor să se 
dezică de el mai târziu. Am rămas cu o grămadă de ceai 
spre sfârșitul sezonului, fără vreo şansă să primesc banii 
de care aveam nevoie. 

- O tactică murdară, dar eficientă. Era cuvântul tău 
împotriva cuvântului lui şi dacă te plângeai public avea: 
să pari slab şi naiv. 

- Exact. Am făcut cercetări mai târziu și am aflat că îi 
înşelase în mod asemănător și pe alții şi că, aşa, a distru: 
cel puţin o companie. 

Gavin își aminti cât de disperat era în noaptea în care 
îl cunoscuse pe Maxwell. Își pierduse familia şi era pe 
cale să piardă tot ce mai avea. l-ar fi fost uşor să renunțe 
și la viaţă. 

- Pierce nu avea vreun motiv să mă ruineze, profitul 
era suficient pentru amândoi. Cred că îi place foarte 
mult să distrugă. 

- Ce om nenorocit. De unde lucrează, din Macao? 

- Conform ultimelor ştiri, intenționa să se întoar- 
că la Londra, ca să se stabilească aici și să se bucure 
de avere. 

Alex făcu ochii mici. 

- Întoarcerea lui în Anglia are vreo legătură cu decizia 
ta de a te muta aici? 

-E o legătură, recunoscu el, dar nu am planuri de 
răzbunare. Doar vreau puţină... dreptate. 

Alex își muşcă buza. 

-Nu e bine să te lupţi cu șerpii, Gavin. Nu te poţi 
pune cu veninul lor. Ce-ai de gând să faci? 

-Chiar nu ştiu. Dacă am șansa să acționez împotriva 
lui Pierce în mod legal, o voi face, dar nu am de gând să 
îl provoc la duel, zâmbi Gavin. Este un alt obicei aristo- 
cratic care mi se pate complet inutil. 

- De ce nu mi se pare chiar deloc liniștitoare această 
afirmaţie? 

Fiindcă soţia lui era mult prea isteață. 

Ajunseră la destinaţie înainte ca Alex să poată vorbi 
în continuare despre Barton Pierce. Situaţia o neliniș- 
tea. Deși avea încredere în competenţa soțului ei, oa- 
menii fără scrupule aveau un avantaj în afacerile cu cei 
oneşti. Un negustor care îşi strivea adversarii din pură 
plăcere era, fără îndoială, un adversar periculos. 

Dar aveau să aprofundeze mai târziu subiectul. 
Când intrară în casa Wrexham, un tânăr vesel, cu pă- 
rul negru, apăru din salon și îi strânse cu putere mâna 
lui Gavin. 

- Deci chiar ești aici! Sincer, niciodată n-am crezut că 
vei ajunge într-un final la Londra. 

-Am rămas fără pretexte ca să nu mai vin, spuse 
Gavin răspunzându-i la salut. Dar mi-a părut rău să aflu 
despre tatăl tău. 

-N-aş fi crezut cât de dor are să-mi fie de bătrân. 
Dar ultimii lui ani de viaţă au fost frumoși și a murit 
liniștit, în somn. Toţi suntem recunoscători pentru asta. 
Acum te rog să mă prezinţi soţiei tale, spuse Wrexham 
întorcându-se către Alex şi apoi ridicând din sprâncene. 
De fapt, ne cunoaștem deja. Nu sunteţi domnişoara 
Melbourne, nepoata lui Ashburton? 

Ea îi întinse mâna râzând. 

- Acum vreo doisprezece ani eram, da. Reţin că am 
dansat împreună de câteva ori. Eraţi foarte serios. 

Fusese rigid şi chiar intimidant, genul de tânăr bogat 
cu care ea nu era deloc interesată să se mărite. Aproa- 
pe că nici nu îl recunoscuse în acest bărbat relaxat, cu 
zâmbet cald. 

- Eram plictisit peste poate și mă gândeam cum pot 
să fug să văd lumea. Când am reușit să fac asta, dispozi- 
ţia mi s-a schimbat complet. 

Alex se strădui să-şi aducă aminte. 

- Nu aveţi cumva un frate geamăn? Odată l-am con- 
fundat cu dumneavoastră. Cred că a fost destul de jignit 
de greșeală. 

Wrexham râse. 

-Pe vremea aceea nu suportam să fim confundați 
unul cu celălalt, dar ne-am împăcat de atunci. Vă rog să 
veniţi să o cunoaşteţi pe soţia mea. 

Când intrară în salon, se ridică o femeie zveltă. Spre 
surprinderea lui Alex, era chinezoaică. Nu, eurasiatică. 
La fel de înaltă ca Alex, Lady Wrexham era uimitoare, 
cochetă şi exotică asemenea unei orhidee tropicale. Îl îm- 
brățișă râzând pe Gavin: 

- Domnule Elliott! De când nu ne-am văzut. 

- Jin Kang, uită-te la tine! Gavin o îmbrățișă cu căldu- 
ra pe care le-o arăţi doar prietenilor vechi. Sau să-ţi spun 
mai bine Mei-Lian? 

-Troth e perfect. 

Alex fu intrigată să audă că femeia cealaltă avea un 
vag accent scoțian, fermecător, destul de asemănător cu 
al lui Gavin. Londra părea mult mai interesantă decât 
în urmă cu doisprezece ani. 

- Troth, permite-mi să ţi-o prezint pe soția mea, Ale- 
xandra Elliott, spuse Gavin. 

- Încântată să vă cunosc, doamnă Elliott. 

Chipul calm al lui Troth arăta că ştia prea bine că nu 
toată lumea era de acord cu originea ei eurasiatică. 

Gândindu-se că voia să o cunoască mai bine pe aceas- 
tă femeie, Alex spuse: 

- Presupun că l-aţi cunoscut pe Gavin în Macao? Sper 
că îmi puteți spune lucruri picante despre trecutul lui. 

Ochii căprui ai lui Troth licăriră. 

- Cu cel mai mare drag. 

Bărbaţii se priviră. 

- A fost o mare greşeală să le facem cunoştinţă, spuse 
Gavin serios. 

-Un dezastru, făcu Wrexham la fel de grav. Să spe- 
răm că cina le va împiedica să pună cine ştie ce la cale. 

Masa îi dădu lui Alex şansa să afle mai multe des- 
pre experiențele de care avuseseră parte ceilalți în 
China. li plăcea să cunoască povestea lui Gavin. Pe lân- 
ză felurile de mâncare englezeşti, cina cuprinse orez şi 
câteva preparate chinezești. De asemenea, mâna grați- 
asă a contesei se vedea și în restul casei, în mobilele 
și aranjamentele care înnobilau cu eleganță orientală 
.uxul occidental. 

Când cina luă sfârșit, Gavin spuse: 

- Niciodată nu m-a pasionat obiceiul bărbătesc de a 
discuta afaceri la un pahar de băutură, însă Maxwell, 
:cuze, Wrexham şi cu mine trebuie să discutăm afaceri. 
Ne scuzaţi, doamnelor, dacă promitem că nu va dura 
Drea mult? 

- Desigur. 

Contesa se ridică și îi dădu de înţeles lui Alex să o 
insoţească, 

- Doamnă Elliott, aţi vrea să-l cunoaşteţi pe băieţe- 
ul meu? 

- De unde aţi ştiut că asta îmi va plăcea cel mai mult? 
exclamă Alex în timp ce ieșeau din încăpere. 

- N-am știut. Sunt o egoistă și vreau să-l văd. 

- Ce poate fi mai normal? Eu am o fetiță de nouă ani, 
zâmbi ea. Niciodată nu ştiusem cât de tare te îndrăgos- 
teşti de propriul copil. 

- Cum ar putea să afle asta o femeie înainte să devină 
mamă? 

Cele două se priviră, înțelegându-se perfect şi urcară 
scările împreună. Când ajunseră în camera copiilor deja 
se tutuiau. 

Atunci când intrară, băieţelul ridică privirea din jucă- 
rii, apoi alergă către mama lui cu braţele deschise. 

- Mami! 

- Dominic, scumpul meu! 

Troth îl ridică pe copil în brațe, vorbind în dodii îr. 
timp ce îl legăna. Nu, de fapt vorbea chinezește. Alex nu 
înțelegea un cuvânt, dar intonaţia era inconfundabilă. 

După ce Troth şi fiul ei îşi terminară discuţia, conte- 
sa întrebă: 

- Vrei să-l iei în braţe pe Dominic? Micul meu vicon- 
te e foarte sociabil. 

-Mi-ar plăcea la nebunie, spuse Alex luându-l în 
braţe pe micuţ. 

Băieţelul se uită atent la ea pentru o clipă, apoi o 
pupă apăsat pe bărbie. 

- Drăguţă. 

Alex râse în timp ce copilul începu să se joace cu 
colierul ei. 

- Cred că-i place de mine. 

- Îşi dă seama atunci când cuiva îi e drag de el. 

Ochii lui Dominic aduceau a Orient, iar Alex se gâr- 
di la copilul cu ochi migdalați pe care l-ar fi putut ave: 
şi trebui să își reprime lacrimile. 

-E minunat. + 

- Mulţumesc. Îmi pare rău, ezită Troth, s-a întâr- 
plat ceva? 

-Am pierdut o sarcină pe drumul spre casă. Cânc 
l-am văzut pe micuţ am resimţit pierderea, răspuns: 

Alex desprinzându-și colierul din pumnul copilului şi 
dându-l înapoi mamei sale. 

- Îmi pare rău, spuse Troth cu compasiune. Şi eu am 
pierdut o sarcină acum câteva luni. Medicul îmi spune 
că n-am motive să cred că se va repeta, dar asta nu vin- 
decă tristeţea pentru ceea ce ar fi putut fi. 

Era un alt aspect în comun pentru ceea ce Alex spera 
că reprezenta începutul unei prietenii adevărate. Troth 
îşi sărută fiul şi îl încredinţă guvernantei blânde. După 
ce plecară, Alex o întrebă: 

- Il înveţi chineză pe Dominic? 

- Da. Cu puțin noroc, va învăța repede. Dacă va mer- 
ge vreodată în Orient, îi va fi de folos. Apoi, continuă 
ea după o pauză, vreau ca şi copiii mei să ştie câte ceva 
despre cultura chineză. 

- Desigur. Ar fi o mare pierdere dacă ar crește fără să 
cunoască o parte atât de importantă a originii lor. 

- Mă bucur că înţelegi. Nu toată lumea înțelege, spu- 
se Troth cu un zâmbet în colțul gurii. Mai ales verii şi 
mătuşile Renbourne, care sunt mai în vârstă. Dar s-au 
obişnuit cu stilul meu. Bătrânul conte le-a poruncit să 
mă accepte, că de nu... Şi n-au îndrăznit să afle ce în- 
semna „că de nu“! 

Alex râse. 

-Sunt sigură că aduci un suflu proaspăt în familia 
Renbourne. Era şi timpul. Multe dintre aceste familii 
s-au tot căsătorit între ele de generaţii întregi. Unchiul 
meu s-a bucurat că m-am măritat cu un yankeu şi a fost 
dezamăgit când a aflat că Gavin este născut în Anglia. 

- Ah, dar nu ai fi putut găsi un soţ mai bun ca Gavin 
Elliott, zâmbi Troth ştrengăreşte. Luăm ceaiul în solariu 
în timp ce îţi povestesc mai multe despre el? Deşi e po- 
sibil să fii dezamăgită. Am lucrat ca traducătoare pentru 
el timp de ani de zile şi nu l-am văzut vreodată să fie 
nesincer sau răuvoitor. 

- Aș fi surprinsă dacă s-ar fi EEN, asta. 

Intrară în solariu, iar Alex exclamă: 

- Cât de frumos e! Ca o grădină tropicală. 

- A fost cadoul lui Kyle pentru mine când s-a năs- 
cut Dominic, spuse Troth aplecându-se ca să inspire 
parfumul unui minunat crin roz-alb. Avem un solariu 
mai mare la Domleigh, reşedinţa principală a familiei 
Renbourne, dar acesta e deosebit fiindcă avem nevoie 
mult mai mare de frumuseţe când suntem la Londra. 
Cumnata mea e o grădinăreasă extraordinară, aşa că 
am proiectat solariul împreună. Meriel poate face să 
crească orice. 

Alex se plimbă pe aleea șerpuită, atingând uluită flo- 
rile şi frunzele. Printre plante erau presărate statuete chi- 
nezeșşti și europene, iar în apropiere susura o fântână. 

- O minunată bucată de Orient în mijlocul Londrei. 

Şi un cadou făcut cu dragoste de un soț care chiar 
îşi înţelegea soţia. Solariul era o dovadă vie a felului 
în care oamenii puteau construi o punte între lumi 
foarte diferite. 

Aleea dădea într-un spaţiu larg, pietruit cu dale spa- 
niole. Acolo se aflau o măsuță și câteva scaune, de unde 
se putea admira atât solariul, cât şi grădina obişnuită 
aflată de cealaltă parte a geamului. 

- Luaţi des masa aici? 

- Oricând eu și Kyle cinăm singuri, spuse Troth 
aplecându-se să mângâie un pisoi care apăru de sub 
un palmier jos şi i se încolăci în jurul gleznei. Fiindcă 
ai locuit în Orient, ştii foarte bine în ce fel combină 
clădirile de acolo interiorul cu exteriorul. Mie şi lui 
Kyle ne-a plăcut asta, așa că am creat o versiune adec- 
vată pentru climatul rece. 

Un valet apăru cu o tavă de ceai, pe care o lăsă pe 
masă. Troth turnă pentru amândouă, în timp ce pisica 
îşi mângâia lăbuţele şi le privea somnoroasă. 

-Suryo Indarto mai lucrează cu soțul tău? 

- Da, e la Londra acum. 

- Excelent. Sper să îl văd curând pe tuan Suryo. 
De multe ori lucram împreună la Casa Elliott. Când 
erau perioade mai relaxate, îl învățam chinezește. 
În schimb, el m-a învăţat malaieză şi pentjak silat. 

Alex lăsă ceaşca de ceai pe masă, surprinsă. 

- Ştii să te lupţi în stil indian? 

- Puțin. Mă mir că ştii ce este asta. 

- L-am văzut pe Gavin făcând pentjak silat. Este foar- 
te, foarte bun. 

-Trebuie să-l fi învăţat tuan Suryo, sorbi Troth din 
ceai. Am învățat câteva mișcări şi prinderi de la el, dar 
nu sunt expertă. Cel mai bine mă pricep la wing chun, 
unul dintre principalele stiluri de luptă din China. 
Se spune că wing chun a fost conceput de budiști și că se 
potriveşte în special femeilor. 

- Un stil de luptă special pentru femei? Alex se aple- 
că foarte curioasă în față. Poţi să mă înveţi şi pe mine? 
Te rog? 

- Vrei să înveți? răspunse cealaltă femeie mirată. E ne- 
voie de ani de zile. Am început să studiez wing chun în 
copilărie și am exersat toată viața. Ar fi nevoie de foarte 
mult timp ca să o stăpâneşti. 

- Înţeleg că nu voi fi niciodată o artistă, dar poţi să 
mă înveți noțiunile de bază ale autoapărării? O femeie 
crebuie să se poată apăra singură. Nu vreau să mai fiu 
neajutorată vreodată, spuse Alex mai încet, dându-și 
seama cât de vehement vorbise. 

- Îmi dau seama. 

Privirea inteligentă a lui Troth văzu mult mai mult 
decât spusese Alex, dar asta nu o sperie. Legătura care 
se crease instantaneu între ele implica deja mai multă 
sinceritate decât era cazul, de obicei, cu noile cunoş- 
tinţe. Oare fiindcă Alex văzuse o parte din lumea în 
care crescuse Troth? Indiferent de motiv, se bucura. 

- Artele marţiale orientale ţin atât de trup, cât și de 
suflet, spuse femeia gânditoare. E nevoie de gândire, 
de disciplină şi de reflecţie. Se pot învăța mișcările de 
oază, dar problema e că puţine femei au o minte de lup- 
tor. Trebuie să vrei și să ştii să lupți. 

Alex se gândi la zbaterile ei zadarnice, furioase, de pe 
când era sclavă. 

- Pot şi vreau să lupt. Ce vreau să ştiu este cum să 
-upt bine. 

Troth schiță un zâmbet. 

-Te avertizez, chiar şi lecțiile simple pot face multe 
vânătăi. 

- Nu contează. Poţi să îmi faci o demonstrație? 

- Acum? Nu suntem îmbrăcate pentru luptă, spuse ea 
arătând către rochia elaborată, cu mâneci lungi. Cel mai 
bine e într-o tunică şi în pantaloni largi. 

-Poate o lecție mică, mititică? Alex nu era foarte si- 
gură de ce o interesa atât de mult, dar voia să înveţe cu 
disperare. Dacă va trebui vreodată să mă apăr, probabil 
voi fi îmbrăcată la fel ca acum. 

- Aşa e. Ei bine, dacă doreşti, pe mine nu mă deran- 
jează podelele tari. 

Troth se ridică şi împinse masa şi scaunele într-o 
parte. De îndată ce își mută scaunul, pisica sări pe el, 
ghemuindu-se ca să absoarbă căldura pe care o lăsase 
stăpâna ei. 

Troth se mută în centrul spaţiului rămas liber și 
adoptă o poziţie relaxată, echilibrată. 

- Atacă-mă. 

Simţindu-se brusc absurdă, Alex făcu o mişcare în 
faţă şi dădu stingheră un pumn în umărul celeilalte fe- 
mei. Troth îi prinse fără efort încheietura, sucind-o doar 
atât cât orice altă înaintare să devină dureroasă. 

-Ții minte că ţi-am spus că femeile nu ştiu să lupte? 
Încearcă din nou, ca şi cum chiar ai vrea asta. 

- Nu vreau să te rănesc. 

-N-o vei face. Dar nu uita că, dacă vrei să fii o lup- 
tătoare, trebuie să vrei să faci rău. Gândeşte-te la mine 
ca şi cum aş fi cel mai rău dușman al tău. O persoană 
pe care o urăşti. 

Alex făcu un pas în spate şi privi spre Troth, închipu- 
indu-și cruzimea lui Bhudy. Nenorocitul. Înaintă și își 
înfipse pumnul drept în falca adversarei. 

Se pregătea să continue cu pumnul stâng, când se 
trezi pe podea. Troth o prinsese ferm, dezechilibrând-o 
şi trântind-o la podea. Pentru o femeie zveltă, era remar- 
cabil de puternică. 

- Mai bine, spuse Troth oferindu-i mâna ca să se ridi- 
ce. Dar eşti sigură că vrei să faci asta? 

- Da! sări Alex în picioare, entuziasmată. Îţi mul- 
țumesc că ai avut grijă cu mine, dar nu trebuie să-ţi 
fie teamă să-mi faci rău. Poţi să-mi arăţi cum ai fä- 
cut asta? 

Troth zâmbi lung și lent. 

- Alexandra, eu cred că vom avea o prietenie tare 
neobişnuită. 

- Asta şi sper. Acum... unde ţi-ai pus mâinile? 

Lui Alex nu îi păsa cu câte vânătăi avea să se aleagă. 
Ceea ce conta era să fie puternică. Să nu mai fie vreo- 
dată o victimă. 


capitolul 22 


-Ceaiul Earl's Blend se vinde ca pâinea caldă. O să 
ajungem foarte bogaţi, spuse Wrexham întinzându-i lui 
Gavin o foaie pe care erau prezentate veniturile şi chel- 
tuielile din ultimele şase luni. Sau, de fapt, şi mai bogaţi 
decât suntem deja. 

Gavin fluieră văzând cifrele. 

- Faptul că ai inventat această combinație a fost cea 
mai valoroasă contribuţie a ta la Casa Elliott, Maxwell. 
Scuze, făcu el dându-și seama că greşise și dând din cap, 
jenat. În cele din urmă mă voi obişnui. Mă tot gândesc 
la Wrexham ca fiind tatăl tău. 

- Poate ar trebui să-mi spui Kyle. Prenumele nu mi 
s-a schimbat. 

- Mulţumesc. Poate așa voi ține minte mai uşor. 

Ştiind cât de reţinuţi erau englezii cu privire la folosi- 
rea prenumelor, Gavin se simți onorat. Punând deopar- 
te situaţia financiară, întrebă: 

- Barton Pierce e în Londra? 

- Este şi cam face furori în oraș. A găsit o văduvă 
blondă superbă în călătoriile lui, a reuşit să cumpere 
un titlu de cavaler, iar acum Sir Barton şi Lady Pierce 
sunt recunoscuţi pentru petrecerile lor luxoase. Va can- 
dida pentru un loc în Parlament. Se spune că mituieşte 

un lord ca să primească un loc sigur, deci la următoarele 
alegeri ar trebui să devină membru în Parlament. 

- Pierce în Parlament? E ca şi cum ai pune lupul paz 
nic la oi! 

Kyle turnă mai mult porto în pahare. 

- Conform surselor mele, averea lui Pierce a avut 
mult de suferit de când Compania Indiilor de Est şi-a 
pierdut monopolul comercial în China. Nu este în fali- 
ment, dar e pe muchie de cuțit. 

- Interesant, sorbi Gavin din pahar. Atunci n-ar tre- 
bui să fie greu de făcut dreptate. 

- N-o să-ţi cer să nu-i dai o lecţie. Pierce s-a purtat jos- 
nic şi merită să-şi ispăşească păcatele, se încruntă Kyle. 
Însă ai grijă. E un adevărat diavol. 

- Nu voi face nimic drastic. Cel mult îi voi da un 
brânci imperiului său deja aflat în derivă, ca să se pră- 
buşească mai repede, spuse Gavin ridicându-se şi schim- 
bând subiectul. Ne ducem să vedem ce pun la cale 
nevestele noastre? 

-Mie cam teamă să aflu, făcu Kyle terminându-și 
băutura și ridicându-se în picioare. Este amuzant şi, în- 
tr-un fel, foarte potrivit că ai reușit s-o găsești pe Ale- 
xandra Melbourne la celălalt capăt al lumii. Era altfel 
decât celelalte tinere bune de măritat din Londra. 
Mai vioaie. Mai interesată de lume. Și, desigur, ară- 
ta fenomenal. 

Gavin râse. 

- Am observat. 

Majordomul îi informă că soțiile lor se aflau în sola- 
riu. În timp ce își deschideau drum prin jungla înfrun- 
zită, o auziră pe Troth spunând: 

- Nu, nu așa, așa. Folosește puterea adversarului tău 
împotriva lui însuși. 

- A, înțeleg ce vrei să spui, răspunse Alex gâfâind. 
Aşa. 
Gavin şi Kyle apărură în luminiş la timp ca s-o vadă 
pe Alex trântindu-și gazda la pământ. Troth se ros 
togoli fără efort și sări înapoi în picioare foșnindu-s: 


fustele. 

- Bravo, Alex! Ai instincte bune. 

Gavin făcu ochii mari. 

- Dumnezeule! Cred că am băut mai mult decât 
estimasem. 

- Băutura n-are nici o vină, spuse Kyle, părând neaș- 
teptat de calm, deşi își descoperise soția luptându-se 
corp la corp cu o musafiră. Troth, draga mea, o baţi pe 
musafira noastră? 

Râzând, femeile se îndreptară către soţii lor, ciufulite 
şi privindu-i ca două școlăriţe năstruşnice. 

- Eu sunt de vină, spuse Alex. Am aflat că Troth ştie 
un stil de luptă oriental şi am rugat-o să-mi dea lecţii. 
Sper că asta nu va fi singura. 

- Va fi plăcerea mea, răspunse Troth netezindu-și fus- 
ta şifonată. Mă încântă ideea să am o elevă. Am învăţat 
wing chun de la bătrâna mea doică și e foarte corect să 
transmit această artă unei alte femei. 

- Sper că pe viitor lecţiile se vor desfășura în sala de 
sport, cu salteluțe, spuse Kyle ridicând o floare strivită 
de pe podea. E mai sigur pentru amândouă, dar și pen- 
tru bietele plante din seră. 

-Ne-am lăsat duse de val, râse Troth, nestingherită. 
Voi concepe un program de studiu mai organizat și vom 
avea grijă. Dar a fost distractiv. 

Chiar dacă ştia că wing chun era mai degrabă o artă 
inofensivă, spre deosebire de pentjak silat, al cărei scop 
suprem era uciderea adversarului, lui Gavin nu îi făcu 
prea mare plăcere să afle că soția lui intenţiona să stu- 
dieze un stil de luptă. Însă Alex părea atât de veselă şi 
de fericită în timp ce îşi aranja în grabă rochia şi părul. 
Așa era ea. Dacă pentru a redeveni fericită trebuia să 
rişte să-şi rupă oasele sau chiar mai rău, aşa avea 
să fie. 


A doua zi, dimineața, femeile din casa Ashburton 
plecară la modistă, după care aveau să se oprească la 
diferite magazine. Deși scopul principal al zilei era 
comandarea unei garderobe noi pentru Alex și Katie, 

Gavin bănuia că nici Catherine, ducesa și fiicele lor nu 
vor veni acasă cu mâna goală. 

Pe când Gavin se pregătea să plece ca să lucreze la 
organizarea noului său birou, Asburton îl chemă în ca- 
mera de lucru. 

-Din moment ce cauţi o casă, poate te-ar interesa 
aceasta, spuse el notând o adresă și înmânându-i bileţe- 
lul şi o cheie. Este o proprietate de-a mea, care nu se află 
departe de aici. E o adresă decentă și o locuinţă chiar 
plăcută. Chiriașii anteriori s-au văzut nevoiţi să plece 
din Londra înainte să se termine sezonul, așa că acum 
e liberă. Dacă eşti interesat, treci pe acolo. 

- Vă mulţumesc, domnule, spuse Gavin băgând adre- 
sa şi cheia în buzunar. Voi trece pe acolo în după-amia- 
za aceasta. 

Chiar dacă nu văzuse încă locuința, bănuia că aceasta 
era de o calitate deosebită, genul de casă pe care i-ar fi 
fost foarte greu să o găsească fără această legătură de 
rudenie. Nu era sigur dacă se simţea recunoscător sau 
copleșit. Şi una, și alta, dar se hotărî că mai mult recu- 
noscător. Era bucuros să aibă o locuinţă proprie, chiar 
dacă era deținută de unchiul lui Alex. 

Plecă de acasă și parcurse drumul de la moderna zonă 
vestică a Londrei până în zona de est, zona industrială. 
Birourile pe care le închiriase Kyle într-un antrepozit din 
port erau bine amplasate, deasupra unui uriaș spațiu de 
depozitare, iar de la ferestrele lor se vedea multitudinea 
de nave staționate. 

După ce aprobă birourile, urcă la bordul Helenei. 
Benjamin Long se ocupa cu pricepere atât de reparaţiile 
de care avea nevoie corabia, după atacul piraţilor, cât 
și de descărcarea încărcăturii de pe Helena. Suryo îm- 
pachetase deja obiecte personale ale lui Gavin pentru 
mutarea pe uscat. Intenţiona să stea pe navă până ce 
avea să plece, apoi să se mute ori în casa Ashburton, ori 
în ce altă casă găsea Gavin. 

Fiindcă nu era nevoie de prezenţa lui, Gavin che- 
mă o trăsură care să îl ducă la casa pe care putea să i-o 
închirieze Ashburton. Simţi un fior atunci când văzu 

că se afla în Berkeley Square, la fel ca locuinţa bunicului 
său. Coincidenţă sau un semn? Era oare o zi potrivită 
pentru vizita de familie pe care o avea în gând de două- 
zeci de ani? 

Londra era foarte aglomerată, așa că avu timp be- 
rechet să se gândească la problemă. Totuşi, încă neho- 
tărât, îi dădu drumul vizitiului atunci când ajunse în 
Berkeley Square. De acolo putea să se întoarcă pe jos la 
casa Ashburton. 

Casa ducelui era spațioasă şi bine întreținută şi ar fi 
fost perfectă dacă era şi Alex de acord. Privi pe fereastră 
şi fu atras de imaginea casei bunicului lui, care se afla 
chiar vizavi. Probabil că bătrânul nemernic se uitase în 
fiecare zi la grădina centrală a scuarului. Atunci când 
vedea statuia unui erou călare, se gândea vreodată la 
fiul ofiţer de marină pe care îl dezmoştenise, la nepotul 
pe care nu-l cunoscuse niciodată, la nora pe care o 
dispreţuise? Sau îi alungase de mult din mintea lui, 
neconsiderându-i vrednici de atenţie? 

Gavin se hotări, încuie casa ducelui şi traversă scua- 
rul. Casa Seabourne era opulentă, iar faţada sa luxoasă 
sugera bani şi influență. În timp ce urca treptele, își 
spuse că era o neghiobie să se prezinte acolo fără să 
anunţe. Poate că bunicul lui nu era în Londra sau, dacă 
era, poate că teroriza personalul de la vreun club. Poa- 
te chiar murise, deşi în urmă cu un an, când primise 
Gavin ultimele informaţii, era încă în putere. Chiar 
dacă, printr-o minune, era acasă, era greu de crezut că 
avea să primească vizita unui străin neanunţat. 

Totuși, Gavin bătu la ușă cu ciocanul în formă de 
delfin. Trecu mai puțin de un minut până ce ușa fu 
deschisă de un majordom rigid, aşa cum se cuvenea 
unei case londoneze din lumea bună. Bărbatul îl cântări 
din priviri şi se hotări că Gavin era îmbrăcat suficient 
de bine încât să fie invitat înăuntru. 

- Bună ziua, domnule. Doriţi să lăsaţi o carte de 
vizită? 

Gavin privi în vestibul. Era mai mic decât cel al casei 
Ashburton, dar suficient de impresionant. Întinzând 
cartea de vizită, spuse: 

- Aș dori să îl văd pe lordul Seabourne. 

Majordomul se uită la nume, apoi din nou la chipul 
lui Gavin și îl pofti într-un salon. 

- Am să văd dacă lordul vă poate primi. 

Așteptarea păru interminabilă. Gavin se foi prin ca- 
meră, neputând să stea jos. Deşi se gândise la asta de 
ani de zile, nu ştia la ce să se aştepte, nu ştia nici măcar 
ce să-și dorească, poate doar să afirme sus şi tare onoarea 
tatălui său. Cu siguranță nu avea să fie bine primit în 
sânul familiei Elliott. Nici nu voia asta. 

- Dumneavoastră sunteţi Gavin Elliott? 

Gavin se întoarse auzind vocea rece şi fu dezamăgit 
să vadă un bărbat mai tânăr ca el, care părea că înghițise 
o crosă de golf. 

- Eu sunt, spuse el, cu cel mai american accent posi- 
bil. Înţeleg că Seabourne refuză să mă vadă. 

- Dimpotrivă, răspunse tânărul, cu o atitudine 
arogantă şi privindu-l fix. Eu sunt Phillip Elliott, al 
şaptelea conte de Seabourne. Bunicul meu a murit iar- 
na trecută. 

Dezamăgirea fu de-a dreptul cumplită. Gavin ajun- 
sese prea târziu. 

-Ími pare rău pentru pierderea dumneavoastră, 
spuse el studiindu-l pe celălalt bărbat, intrigat de o in- 
confundabilă asemănare familială. Înălțimea, tenul, 
chiar şi trăsăturile generale erau suficient de asemănă- 
toare încât cei doi să poată trece drept fraţi. Bănuiesc că 
sunteți vărul meu. 

Seabourne pufni. 

-Ce festă încercați să jucaţi? Dacă sunteţi vreun 
bastard al familiei Elliott, nu am nici un interes să 
vă cunosc. 

-Nu sunt mai bastard decât dumneavoastră, izbuc- 
ni Gavin furios. Părinţii mei au fost căsătoriţi legal în 
Biserica Scoției de celălalt bunic al meu, deşi nenoro- 
citul care a murit iarna trecută a refuzat s-o recunoască 

pe mama mea sau căsătoria. Fiindcă mă stabilesc la Lon- 
dra, m-am gândit că ar trebui să fac o vizită, dar văd că 
mi-am pierdut timpul. 

Seabourne se albi la faţă. 

-Cine a fost tatăl dumneavoastră? 

- James Elliott, care s-a căsătorit cu Anna Fraser la 
Aberdeen, spuse Gavin sec. Căpitanul James Elliott din 
marina regală, erou la Trafalgar, țap ispăşitor pentru o 
catastrofă după ce l-a dezmoştenit familia, comerciant 
american de succes. Nu vă faceți griji, și eu sunt la fel de 
dezgustat ca dumneavoastră că suntem rude. Sperasem 
să îl cunosc pe al șaselea conte ca să îi spun ce prostie a 
făcut, dar am amânat prea mult timp. 

Îşi așeza pălăria atunci când Seabourne spuse: 

- Aveţi vreo dovadă a identităţii dumneavoastră? 

-Sigur că da. Certificat de naștere, certificatul de 
căsătorie al părinților mei, documentele obișnuite, se 
miră Gavin de reacţia tânărului. Deși cred că chipul 
meu este o dovadă suficientă. Ce contează? Nu vreau 
nimic de la dumneavoastră! 

Arătând ca şi cum ar fi văzut o fantomă, vărul lui 
răspunse: 

- Fiindcă dacă sunteţi cine susţineţi, dumneavoastră 
sunteți adevăratul conte de Seabourne. 


capitolul 23 


Gavin rămase cu gura căscată. 

- Eu, conte? Este absurd! Tatăl meu nu era primul 
născut. 

-James a fost al doilea fiu, spuse Phillip posomorât. 
Tatăl meu, Albert, a fost al treilea. Fiul cel mai mare, 
John, fiul lui şi tatăl meu au murit cu toţii înaintea 
bunicului. 

Dacă era adevărat, atunci furia vărului său era ex- 
plicabilă. Bărbatul credea că urmează să i se ia titlul. 
Dar dacă asta avea să se întâmple, de ce se deranjase 

să îi spună totul lui Gavin, care habar nu avea de 
arborele genealogic al familiei? 

Poate fiindcă adevărul ar fi ieșit până la urmă la 
lä, iar tânărul își dăduse seama că ar fi fost riscar 
ascundă existența unui văr mai în vârstă, dacă G 
intenţiona să se stabilească la Londra. Gavin simţ 
soi de admiraţie reticentă pentru dorinţa vărului să 
a lua taurul de coarne. 

-Nu e nevoie să mă priviţi ca și cum aţi vrea sè 
ucideți. Nu mă interesează prețiosul dumneavoasti 
tlu, nici averea care presupun că îl însoțește. Dar 
să nu ştiţi de existența mea? Tatăl meu a comunic: 
câteva rânduri cu avocatul familiei Elliott. Eu n 
născut cu destul de mult timp înainte să emise 
în America. Ar fi trebuit să se afle imediat dacă eu 
fost moștenitorul legitim. 

-S-a ştiut că v-aţi înecat împreună cu părinţii c 
neavoastră. Fie informaţiile au fost greşite, fie su: 
un impostor. 

Fiindcă deja exista un moștenitor în Anglia, cu 
ranţă nimeni nu se obosise să verifice presupusa mc 
a lui Gavin. 

-Nu sunt nici un impostor, dar, după cum am s 
nu trebuie să vă faceți griji. Pretindeţi că nici nu ı 
cunoscut astăzi. 

Philip îl fulgeră cu privirea. 

-Şi să trăiesc cu existența dumneavoastră atâr 
du-mi deasupra capului ca sabia lui Damocles? ( 
aș putea să dorm noaptea ştiind că în orice clipă 
putea hotărî să vă revendicaţi titlul? Problema tre 
rezolvată. Unde locuiţi? 

- În casa Ashburton din Grosvenour Square. 

-Vă va contacta avocatul meu, ripostă Philip 
ott. Acum plecaţi. Nu sunteţi binevenit în această 
până când şi dacă nu vă dovediţi a fi proprietari 
de drept. 

Li a, s-a 

O sesiune serioasă de cumpărături cu o 
rude de sex feminin era o încântare, dar ş; 
Când se întoarse la casa Ashburton, Alex 
de somn. Nu şi Katie. Aparent neobosită, 
camera de lecții împreună cu celelalte două 
Alex decisese să le spună „verișoare“, chiar 
îi era pe jumătate mătușă lui Katie, iar Ma 
rişoară vitregă de gradul al doilea. Sau...? Z 
încercând să deslușească legăturile. 

Se trezi atunci când se deschise ușa de le 
tre camera ei și cea a soţului său. Se înti 
somnoroasă. 

- Gavin? 

~ Scuze, n-am vrut să te trezesc. 

Părându-i-se că are un ton ciudat, se ridică 
să îi vadă chipul în semiîntuneric. Ceea ce v 
joră. Era încordat, mai-mai să explodeze, îns 
observase așa nici în timpul Jocului Leului, 
când se lupta cu pirații. 

- Gavin, ce s-a întâmplat? 

El rămase în umbră, lângă ușă. 

- Am fost la casa bunicului meu astăzi. A 
na trecută. 

- Îmi pare rău că nu ai reușit să îl cunoști 
comportamentul lui, nu pare mare pierdere 
sinceră. Moartea lui te-a afectat mai mult 
fi așteptat? 

- Oarecum, dar mai mult mă deranjează : 
am găsit un văr care îmi spune că sunt conti 
bourne, răspunse el respirând adânc. 

Alex tresări. 

- Eşti din acea familie Elliott? Dumnezeule 
idee. Felicitări, soțul meu. Ce onoare neaștep 

El o privi cu ochii mari. 

-Crezi că e bine? 

- Îmi pare rău, am fost crescută cu convingerea că 
titlurile şi averile moştenite nu îl fac pe om, însă nu este 
deloc rău să le ai. 

Gavin se strâmbă. 

-lar eu am fost crescut cu convingerea că sunt o 
lucrătură a diavolului. Nu vreau titlul ăsta nenorocit. 
Voi renunţa la el sau îl voi refuza, indiferent ce trebuie 
să fac. 

Ea ezită. 

-Nu ştiu dacă se poate. 

-De ce nu? Perspectiva de a fi contesă ţi se pare 
irezistibilă? 

Chiar atât de superficială o credea? Îi venea să îl păl- 
muiască, dar se abținu. El fusese răbdător cu fricile şi 
toanele ei, aşa că merita să fie şi ea răbdătoare. 

- Am trăit foarte bine fără un titlu şi acum nu ţin ne- 
apărat să am unul. Dar cred că procedurile juridice sunt 
complexe. Ar trebuie să discutăm cu unchiul Stephen. 
El se pricepe la lucruri din astea. 

- Foarte bine, spuse Gavin întorcându-se în camera 
lui. Am să văd dacă e disponibil. 

Nevrând să fie lăsată pe dinafară, ea spuse: 

- Vrei să vin cu tine? 

El ezită. 

-Cred că e o idee bună. Poţi să mă ajuţi să înțeleg 
gândirea britanică. 

- Am să încerc, dar nu-ţi promit nimic, spuse ea luân- 
duși pantofii şi încercând să-şi aranjeze părul înainte de 
a-l însoți pe Gavin în biroul ducelui. 

Dacă erau vești proaste, voia să fie acolo. 

Ashburton ridică privirea de la birou atunci când se 
deschise ușa. 

- Da, iubita mea? 

Expresia i se schimbă când văzu cine era. 

- Scuze, la ora asta numai Rosalind trece pe aici. 

- Nu am vrut să vă deranjez, bătu Gavin în retragere, 
fiindcă îşi dăduse seama ce părere ar fi putut avea duce- 
le despre repulsia americană faţă de aristocrație. Voiam 
să discutăm ceva, dar se poate şi altădată. 

- Nu, intrați, studiez o trată care mi s-a propus și mă 
plictisesc la culme. Ţi-a plăcut casa? 

Lui Gavin îi luă o clipă să-și dea seama despre ce vor- 
bea ducele. 

- Casa din Berkeley Square? E foarte frumoasă. Dacă 
îi place şi lui Alex, o voi închiria cu mare plăcere. 

-Ştiu casa, spuse Alex și dacă e disponibilă ar fi o 
casă de oraș minunată pentru moment. 

- Atunci e a voastră, răspunse Ashburton examinân- 
du-l cu atenţie pe Gavin. Dar nu ai venit de asta, nu-i 
așa? Ia loc şi spune-mi ce te frământă. 

Gavin se așeză, iar Alex ocupă scaunul de lângă el. 

- Mi s-a spus că sunt contele de Seabourne. Descrise 
pe scurt situația familiei sale și vizita la casa Seabourne 
şi încheie: Nu vreau nimic din moştenirea asta. Cum 
pot s-o refuz? 

Ashbourne se încruntă. 

-Nu poţi. E destulă jurisprudență în materie şi s-a 
considerat întotdeauna că o demnitate se transmite 
prin sânge. Cred că ai fi putut renunța la titlu dacă ai 
fi fost născut în America, dar, fiindcă te-ai născut în 
Marea Britanie, chiar nu ai de ales. 

Gavin afurisi în gând. 

- Şi averea? Pe asta o pot refuza? 

- Depinde de cum a fost gândită succesiunea. Pro- 
prietățile care revin moștenitorului, adică probabil ma- 
joritatea, sunt asociate cu titlul. E posibil să existe și 
fonduri neasociate, dar acestea reprezintă doar o parte 
mică din avere. 

-Mi se pare nedrept ca vărul meu să nu primească 
nimic din ceea ce credea că îi aparține. 

- Dreptul primului născut nu are legătură cu drepta- 
tea, observă ducele, ci cu păstrarea proprietății și a pu- 
terii. Per ansamblu, sistemul acesta a funcţionat bine în 
Marea Britanie, deși recunosc că e aspru pentru anumi- 
te persoane. Dacă vărul tău va avea o situaţie precară, 
poți să îi acorzi o rentă, însă ar trebui să provină din ave- 
rea ta personală, nu din proprietăţile asociate titlului. 

Înainte să iei o decizie pripită, trebuie să discuți proble- 
ma cu un expert în acest domeniu al dreptului. 

Agățându-se de o ultimă şansă, Gavin întrebă: 

-Şi dacă nu prezint documentele care îmi certifică 
identitatea? Așa pot evita moştenirea? 

Ducele oftă. 

- Adevărul s-a aflat, căpitane. Arăţi ca un Elliott. 
Și eu am observat şi m-am gândit că ai o legătură cu 
familia Seabourne, deşi n-am ghicit cât de apropi- 
ată este. Dacă nu ai fi apărut niciodată la casa Sea- 
bourne, ţi-ai fi schimbat numele de familie și n-ai fi 
vorbit niciodată despre părinţii tăi, ai fi putut evita 
asta, dar acum zarurile sunt aruncate. Lumea îl ţine 
minte pe tatăl tău, iar tu ești fiul lui: al șaptelea conte 
de Seabourne. 

- Deci numele tatălui meu e ponegrit chiar şi după 
atâta vreme? 

În mod surprinzător, ducele răspunse: 

- Pentru cei care au cunoscut situația, e clar că tatăl 
tău a fost manipulat și de bătrânul conte, şi de mari- 
nă. Nu l-am cunoscut prea bine, dar i-am purtat un 
mare respect. Scandalul legat de căsătoria lui nu a avut 
de-a face cu mireasa pe care și-o alesese, cu ci reacţia 
tatălui său. Societatea a considerat că e o dizgrație să 
îți dezmoștenești fiul, care a fost un erou pe mare, 
fiindcă a încheiat o căsătorie perfect respectabilă. 
Nimeni nu-l plăcea pe bunicul tău, iar asta l-a făcut și 
mai nesuferit. 

Simţindu-se ca şi cum lumea îi fusese dată peste cap, 
Gavin spuse: 

- Deci nu societatea i-a alungat, ci doar bătrânul 
conte? 

- Sunt sigur că pentru tatăl tău a fost suficient. Astfel 
de conflicte pot destrăma familii. 

Familia Elliott fusese destrămată cu siguranţă. 

-Şi ce reacție a avut lumea când tata a fost obligat să 
demisioneze din marină? 

- Pe măsură ce alți bărbaţi care participaseră la misiu- 
ne s-au întors acasă și au început să spună adevărul, 

s-a înţeles că tatăl tău s-a comportat ca un bun ofițer. 
Nici o şansă ca Amiralitatea să recunoască vreodată că 
a greşit, dar trebuie să ştii că numele tatălui tău încă 
este respectat. 

- Credeţi că el ştia asta? 

- Dacă a ţinut legătura cu avocatul familiei Elliott, a 
ştiut cu siguranță. Eu bănuiesc că a rămas în America 
fiindcă o prefera Angliei. 

Gavin nu scoase un cuvânt, gândindu-se la trecut. 
James Elliott avea resentimente cu privire la felul în care 
fusese tratat în Anglia, dar chiar îi plăcuse viaţa liberă 
pe care o dusese în America. Poate că tăcuse nu atât din 
cauza durerii, cât pur și simplu fiindcă nu mai voia să se 
gândească la trecut. 

Poate că Gavin, nu părinţii săi, suferise cel mai mult 
atunci când plecaseră din Marea Britanie. 

Alex îl luă de mână. 

- Nu trebuie să înţelegi totul chiar acum, Gavin. Vino 
sus și relaxează-te puţin înainte de cină. 

-Vă mulțumesc pentru timpul acordat şi pentru ex- 
plicaţii, domnule, se ridică Gavin în picioare, amorţit. 
Probabil reacția mea vi se pare amuzantă. 

- E o anumită ironie în toată treaba asta, recunoscu 
ducele. Dar nu e de râs. Nu te învinuiesc fiindcă te simţi 
copleșit de povara unei moşteniri la care nu te aşteptai 
şi pe care nu o vrei. 

Bucuros că Ashburton îl înțelegea, Gavin ieși din bi- 
rou, încă ținând-o de mână pe Alex. Alex? Nu, contesa 
de Seabourne. Dumnezeu să îi ajute pe amândoi. 


Îngrijorată de chipul palid al lui Gavin, Alex se în- 
toarse câtre el şi îi înconjură gâtul cu brațele după ce 
intrară în cameră. 

-Îmi pare rău. Arăţi de parcă s-ar fi prăbuşit cerul 
peste tine. 

- S-a prăbușit. 

El își îngropă fața în părul ei, strângând-o în braţe. 
Sângele îi ardea în vene ca oţelul topit. 

Ea îl strânse şi mai mult, parcă vrând să îi absoarbă 
neliniștea. Pentru prima dată de când se cunoscuseră, 
el avea nevoie de ea. Deşi nu-i plăcea să-l vadă atât de 
nefericit, se bucura că își putea consola soţul de aur, 
priceput la toate. 

-Ai motive să îți urăști bunicul şi probabil e dure- 
ros să te gândești că îi vei purta titlul, spuse ea încet. 
Dar dacă vrei să îţi cinstești părinţii, faptul că vei deveni 
conte nu e cea mai bună răzbunare împotriva bunicu- 
lui tău? 

- Presupun că ai dreptate. Nemernicul nu ar îndura 
să ştie că moștenitorul lui e copilul fiului pe care l-a 
izgonit. Problema e că nu îndur nici eu. După o tăce- 
re îndelungată adăugă: Poate că ar fi mai ușor să plec 
din Anglia şi să nu mă mai întorc niciodată. Ai veni cu 
mine, Alex? 

Ea își reprimă neplăcerea pe care i-o provoca o aseme- 
nea perspectivă. 

- Sigur că aș veni cu tine, sunt soția ta. Dar și dacă 
pleci, titlul îi va reveni vărului tău numai dacă îţi în- 
scenezi propria moarte, iar asta va provoca tot felul de 
alte probleme. Dacă pleci și îţi ignori obligaţiile la Sea- 
bourne s-ar crea complicații monstruoase, iar arendașii 
şi lucrătorii de pe moșie vor fi cei care vor suferi cel 
mai rău. 

El oftă. 

-Eu cred că ai dreptate. Dar așa îmi surâde gân- 
dul să vă iau pe tine și pe Katie, să mergem la Helena 
și să plecăm... 

- Tu eşti tu, Gavin. Şi faptul că ești nobil nu te 
schimbă. 

El dădu din cap. 

- Ceea ce suntem, felul în care ne privim are mare le- 
gătură cu felul în care ne tratează ceilalți. Te comporți ca 
un căpitan şi devii căpitan. Dacă eşti tratat cu adoraţie, 
în curând simţi că o meriți. Uită-te la sultanul Kasan. 
Ar fi un om mult mai bun dacă n-ar fi fost tratat ca un 
rege toată viaţa. 

- Cam ai dreptate, dar sultanul e un caz extrem, șo- 
văi Alex, întrebându-se cum să îl ajute să se împace cu 
moștenirea nedorită. Cred că trebuie să separi părerea 
pe care o ai despre nobilime de părerea pe care o ai 
despre bunicul tău. Wrexham îţi e prieten şi se pare 
că îl placi pe unchiul Stephen. Faptul că sunt nobili nu 
i-a schimbat şi nu are de ce să te schimbe nici pe tine. lar 
bunicul tău, ei bine, e mort. Ar fi fost un om cumplit 
chiar dacă n-ar fi fost nobil, deşi probabil puterea şi ba- 
nii l-au înrăit şi mai rău. Dar el nu mai e, iar tu nu poţi 
schimba trecutul. 

- De fapt, trecutul s-a schimbat mult în ultimele ore. 
Sau cel puţin felul în care văd eu trecutul, spuse el strân- 
gând-o şi mai tare. Este ca şi cum s-ar fi întors lumea cu 
susul în jos. 

Întotdeauna fusese stăpânul propriei vieţi şi al propri- 
ei minţi, așa că nu era de mirare că îl neliniştea situația. 
Negăsindu-și cuvintele pentru a-l ajuta, Alex întoarse 
capul şi îl sărută, vrând să spună că îi păsa și să îl asi- 
gure că totul avea să treacă. 

El îi răspunse cu o intensitate dureroasă. Avuseseră 
parte de atât de puţine săruturi. Totuşi, fuseseră sufi- 
ciente pentru ca acum între ei să existe deja o anume 
familiaritate. O senzaţie de bine. În seara aceasta, îi lega 
un curent mult prea puternic de emoții, iar sărutul se 
transformă într-o devorare. Ea simți dorinţa pe care, 
de obicei, Gavin şi-o reprima, iar în loc să fie alarmată, 
propria ei dorință fu mai stârnită decât în mulţi ani 
de zile. 

Erau atât de lipiţi încât îl simţi întărindu-se. La o cli- 
pă după ce ea își dădu seama, el începu să se desprindă, 
amintindu-și de bariera pe care o construiseră între ei 
temerile lui Alex. 

Însă îmbrăţişarea era pentru el, nu pentru ea. Se lipi 
de el până ce el ajunse cu spatele la uşă și nu mai avu 
unde să se mai retragă. Îi sărută urechile şi gâtul, iar 
apoi îşi cobori mâna de-a lungul trupului lui, prinzân- 
du-i membrul agitat, simțind căldură prin materialul 

strâmt al pantalonilor. Gavin gâfâi, tensiunea psihică 
transformându-se în tensiune fizică. 

Il masă cu un ritm imitat de gura ei înfometată, în- 
văluită de propria dorință. Vrând o intimitate și mai 
mare, desfăcu nasturii care îi ţineau pantalonii, ca să îi 
poată atinge carnea mătăsoasă. El gemu puternic, zbă- 
tându-se sub apăsarea mâinii ei. 

Alex îl provocă jucăuşă, mai repede, apoi mai încet, 
apoi iar mai repede, până ce el se zeudui în braţele ei 
murmurându-i numele. Prins între ea şi perete, picioa- 
rele i se înmuiară după izbucnirea violentă şi se agăță de 
ea ca de un colac de salvare. 

Pasiunea lui o cuprinse năvalnică şi aproape că îi tăie 
respirația. Se simţea puternică şi foarte bucuroasă că re- 
ușise să-i provoace o satisfacţie atât de intensă. 

Gavin își frecă obrazul de părul ei. 

- Ai un talent remarcabil de a mă distrage, spuse 
el răgușit. 

Ea râse, savurând intimitatea lor, absurditatea corpu- 
rilor împletite rezemate de ușă. 

-O să încerc să mă perfecţionez. 

-Chiar te rog. 

Îi dădu puţin drumul şi scoase din buzunar o batistă 
împăturită cu grijă pe care i-o înmână. În timp ce ea se 
şterse şi îl şterse şi pe el, mâinile lui mari se plimbau 
ușor, pe spatele ei, pe talie, pe şolduri. 

-In momentul de față nici nu mai țin minte de ce 
nu-mi plac lozzii. 

Prinzându-i sânii, le atinse vârfurile cu degetele. 
La început, apăsarea ușoară le calmă neliniștea. Treptat, 
însă, efectul se inversă. Sânii deveniră din ce în ce 
mai sensibili şi o cuprinse un val fierbinte, ca şi cum 
ar fi fost gata să se topească. Se bucură atunci când el își 
coborî mâna pe deasupra rochiei ei şi ajunse la centrul 
cald dintre coapse. Da, acolo, apăsarea aceea era exact 
ce avea nevoie... 

El îi ridica fusta. Alex se crispă involuntar. La nai- 
ba, nu, nu acum când totul mergea așa de bine! Simţi 

că mai are puțin şi plânge, iar panica începu să sufoce 
dorința. 

Percepându-i reacția, Gavin dădu drumul fustei şi se 
întoarse de unde începuse. Straturile de fuste şi jupoa- 
ne îi despărțeau mâna de carnea vulnerabilă. Frica ei 
dispăru şi se relaxă din nou, reușind să savureze ritmul 
erotic al atingerii lui. Își desfăcu picioarele ca el să poată 
apăsa mai tare și mai adânc. O, da... 

Spre uimirea ei, șoldurile i se ridicară într-un ritm 
nebunesc, involuntar. Se lipi de palma lui în timp ce 
o traversa un cutremur de satisfacție cruntă. Uluită 
și jenată, își înfipse dinţii în umărul hainei lui, înghi- 
tind strigătul care amenința să îi iasă din gât. 

Atacul bizar trecu și o lăsă atât de secătuită încât ar fi 
putut pica din picioare dacă n-ar fi susținut-o el. 

- Îmi pare rău, șopti ea, uimită de reacţia ei aproape 
necontrolată. 

-De ce? Că ai simţit plăcere? spuse el plimbându-și 
mâinile pe trupul ei. Suntem soţ şi soție. Nu avem voie 
să ne savurăm trupurile? 

Ea respiră adânc, încercând să își revină. 

- Reacţia mea a fost... normală? 

- Sigur. Este echivalentul feminin la ceea ce li se în- 
tâmplă bărbaților. 

- Nu... nu ştiam că e posibil așa ceva. 

Lumea i se întorsese cu susul în jos. Deși fusese 
şocată atunci când nu-şi mai putuse controla trupul, 
rezultatul fusese din cale-afară de satisfăcător. Voia să 
mai simtă asta din nou, dar de data asta să știe ce se 
putea întâmpla. 

- Întotdeauna mi-au plăcut relaţiile conjugale, dar 
asta a fost... altfel. Mai intens. 

- Femeile sunt mai complicate decât bărbaţii și se 
pot bucura de intimitate pe mai multe niveluri. O ast- 
fel de intensitate este normală atunci când cuplurile 
se potrivesc. 

Vocea lui Gavin era calmă, dar Alex își dădu seama 
că se simţea mândru că el o ajutase să facă cunoştinţă cu 
senzaţia de dorință crâncenă și de eliberare ameţitoare. 

Alex se considerase întotdeauna o femeie sănă- 
toasă, obişnuită, care se bucura de relațiile conjugale. 
Săruturile lui Edmund şi dorința lui de a-și exercita 
drepturile de soț o făcuseră să se simtă atrăgătoare şi 
ispititoare și îi plăcuseră senzațiile fizice atunci când 
erau intimi. Totuși, până acum, nu ştiuse că lipsea o 
întreagă dimensiune fizică. Pentru prima dată înţele- 
gea zâmbetele misterioase pe care le afişau uneori fe- 
meile atunci când vorbeau despre soții lor, înțelegea 
de ce o femeie putea alege să renunțe la decență pen- 
tru un iubit. 

Dacă ar fi fost mai pasională cu Edmund, oare el n-ar 
fi călcat strâmb? Își făcuse oare de cap cu camerista fi- 
indcă, fizic, se potrivea mai bine cu ea decât cu soția lui? 
Poate că acesta era motivul pe care îl căutase. Tot greşise 
fiindcă își încălcase jurămintele de credinţă, dar acum 
Alex înțelegea mai bine. 

Simţind un nod în gât, își îngropă fața în umărul 
lui Gavin, plângând șansele irosite în prima căsătorie. 
Interpretându-i greșit reacția, Gavin spuse încet: 

- E speranţă pentru noi, draga mea. Şi mă bucur atât 
de mult. 

Şi ea se bucura. Ceea ce tocmai împărtășiseră o adu- 
sese mai aproape de Gavin ca oricând. Crezuse că își 
pierduse pentru totdeauna capacitatea de a face dra- 
goste. Acum, înţelegerea şi blândeţea lui construiau un 
nou drum către intimitate, unul care nu semăna deloc 
cu experienţa ei anterioară. 

Un nou drum deschidea viitorul către noi posibili- 
tăți, poate chiar către şansa ca într-o bună zi să redevină 
o soţie în toată puterea cuvântului. 


capitolul 24 


Când Gavin se trezi dimineaţa, trebui să se gândească 
de două ori dacă nu cumva visase întâmplările stranii 
din ziua precedentă. Nu, chiar i se spusese că era moş 
tenitorul unui conte, iar interludiul pasional cu Alex 

fusese prea intens ca să fi fost un vis. Numai gândin- 
duse la el se excita din nou. 

Mormăi o înjurătură și se ridică din pat, dorin- 
duşi ca Alex să fi fost lângă el, vrând să o poată trezi cu 
săruturi şi nu numai. Urma să vină și asta, dacă avea 
răbdare, deşi îi era din ce în ce mai greu să fie răbdător 
pe măsură ce se accentua intimitatea dintre ei. Lar fi 
fost mai ușor să-și reprime pe de-a întregul dorința, în 
loc să trăiască cu gândul că avea să și-o poată satisface 
într-o bună zi. 

Fiindcă era prea devreme pentru micul dejun, se 
bărbieri şi se îmbrăcă, întrebându-se dacă faptul că o să 
devină conte însemna că trebuia să angajeze un valet. 
Cu siguranţă nu. 

Se aşeză și începu să facă o listă cu ceea ce avea nevo- 
ie pentru o funcţionare eficientă a noului birou. Lucră 
până ce se auzi o bătaie în ușă, urmată de o cameristă 
tăcută, care aducea o tavă cu ceainice și brioșe proaspe- 
te, fierbinţi. Pregătit să ia o pauză, îi spuse: 

- li duc eu ceaiul soției mele. 

Fata zâmbi înţelegătoare şi îi întinse tava. Cu lista în 
mână, Gavin deschise ușa de legătură. Alex se întoarse 
pe o parte când el intră, adormită, cu coada împletită 
căzând ispititor pe un umăr înveșmântat în museli- 
nă. Bărbatul se opri, gândindu-se că trebuia să se ab- 
ţină de la alte plăceri pentru moment, şi închise ușa în 
urma lui. 

- Eşti pregătită pentru ceaiul de dimineață? 

-Te rog. 

Alex lăsă privirea în jos în timp ce se rezema de perne. 
Seara precedentă, la cină, abia se uitase la el. Probabil 
soții Ashburton și Kenyon crezuseră că se certaseră. 

Gavin o sărută ușor, inocent, pe obraz, apoi lăsă tava 
jos și turnă ceai pentru amândoi. Îşi luă ceașca și se așe- 
ză la un capăt al patului, rezemându-se de unul dintre 
stâlpii masivi. 

-Va trebui să trimit nişte ceai de calitate superioară, 
spuse el după ce luă o gură. Nu e rău nici acesta, dar al 
meu e mai bun. 

Alex gustă ceaiul. 

- Te cred pe cuvânt. Mie îmi place şi acesta. 

Avantajul faptului că nu ridica privirea era acela că 
o putea admira în voie. Se întrebă dacă avea să se satu- 
re vreodată să îi studieze profilul puternic sau curbele 
feminine care începeau să se reașeze la loc. Probabil 
că nu. 

- Acum că avem o casă, de cât timp ai nevoie ca să o 
pregăteşti şi să ne putem muta? 

- Te grăbești să stai la tine acasă? 

- Mi-e teamă că da. Îmi place foarte mult familia ta, 
dar nu vreau să rămân în casa Ashburton pe termen 
nedefinit. 

- Înţeleg ce vrei să spui. Le ador pe mama și pe mă- 
tuşa mea, dar viaţa de aici mă readuce în copilărie, spu- 
se ea rupând brioșa în două. Casa din Berkeley Square 
e spațioasă. Putem folosi una dintre camere pentru arte 
marţiale orientale? 

- Sigur că da. Eu și Suryo vom avea nevoie de un loc 
ca să exersăm, așa că ar fi foarte nimerit. 

Alex sorbi din nou din ceai. 

- Am vorbit cu Troth despre câteva lecţii pentru teh- 
nici de autoapărare pentru femei. Nu wing chun, pentru 
care e nevoie de o viaţă de muncă, ci câteva mişcări și 
abordări pe care mi le arată Troth. Chiar și numai ideea 
că o femeie se poate lupta e importantă. 

Deci Alex își canaliza furia pentru tratamentul ne- 
corespunzător de care avusese parte către a-i ajuta pe 
ceilalți. Se întreba ce părere urmau să aibă bărbaţii din 
Londra când aflau că Alex le învăţa pe soțiile şi pe fiice- 
le lor să se lupte. 

-Cred că e o idee excelentă. Dacă ştii să te lupţi devii 
mai puternic şi mai încrezător, iar uneori numai de asta 
ai nevoie ca să câştigi o luptă, spuse el turnând din nou 
ceai. O să mă mai privești vreodată în ochi sau o să stai 
ani de zile cu privirea în pământ? 

- Scuze, încă nu mi-am revenit după ce s-a întâm- 
plat ieri, spuse ea îmbujorată, ridicând privirea. Mi s-a 

schimbat viziunea asupra lumii, aşa cum se schimbase şi 
a ta puțin mai devreme. 

I se confirma bănuiala că, deși avusese parte de in- 
timitate fizică în prima căsătorie, pasiunea nu fusese 
cine ştie ce. Soţul ei trebuia să fi fost un pedant sau 
un neghiob. 

- Pasiunea schimbă lumea. Cu partenerul potrivit, 
e un dar măreț şi prețios. 

- Îmi dau seama, răspunse ea începând să rupă în 
bucăţi o brioşă. 

Se întrebă cât timp urma să mai treacă până ce ea 
avea să îl considere un obiect al pasiunii. În pofida 
reacției trupului ei față de el, temerile încă reprezentau 
o barieră. 

- Am o teorie. Poate îmi poţi spune dacă am drepta- 
te. Cred că cel mai rău ţi-e teamă de faptul că eşti cap- 
tivă. Că eşti legată la pământ, neajutorată, sub trupul 
unui bărbat. 

Ea îl privi fix, palidă. După o tăcere îndelungată, 
spuse: 

-Cred că ai dreptate. Numai gândul mă înspăimân- 
tă. Mai sunt şi alte frici, dar asta e cea mai mare. 

-Sunt multe alte poziţii în care se poate face 
dragoste. 

Alex deschise gura, apoi o închise din nou, părând 
jenată, dar intrigată. 

- Îmi dai idei, căpitane. 

-Chiar speram, spuse el zâmbind provocator. Poţi 
face cu mine orice experimente dorești. 

Ea coborî din nou privirea către brioșa fărâmița- 
tă, dar de data asta buzele i se arcuiră într-un zâmbet 
gânditor. 


Bucuros că noul lui birou începea să prindă contur 
atât de repede, Gavin se întoarse la casa Ashburton spre 
sfârşitul după-amiezii. Când îi deschise majordomul, se 
trezi față în faţă cu o femeie în vârstă, atrăgătoare, care 
tocmai lăsase o carte de vizită. 

Femeia se întoarse și făcu ochii mari. 

- Tu trebuie să fii noul conte de Seabourne. 

- Poftim? făcu el, impasibil. 

- Îmi pare rău, te-am luat prea repede, spuse ea ofe- 
rindu-i mâna. Sunt Lady Jane Elliott Holland. Mătuşa 
ta. Ai câteva minute pentru mine? 

Mătuşa lui? Dându-și seama că avea tenul alb și struc- 
tura osoasă caracteristică familiei Elliott, el spuse: 

-Sigur că da. Riggs, există un salon în care aș putea 
discuta cu Lady Jane? 

Majordomul îi conduse într-unul dintre salonaşele 
de primire și ieși promițând că va trimite răcoritoare. 
După ce se aşezară, Gavin spuse: 

- Îmi cer scuze dacă par nepoliticos. Încă nu sunt 
obișnuit cu ideea titlurilor și a rudelor, explică el 
studiindu-i chipul puternic și părul argintiu. De ce pre- 
supuneţi că sunt cine spun că aş fi? 

Studiindu-l la fel de interesată, ea răspunse: 

- James îmi era cel mai drag dintre frați. Te-am cunos- 
cut odată, deși erai prea mic ca să ţii minte. Am vizitat-o 
în secret pe mama ta la Aberdeen, fără să ştie tata. James 
a vorbit vreodată de mine? 

Lui Gavin îi veniră dintr-odată în minte câteva cuvin- 
te. Jane e singura de treabă dintre toți. Clipi, aducân- 
du-și aminte de alte observații de mult uitate. 

-Am impresia că eraţi singurul membru al familiei 
Elliott pe care îl plăcea tata. 

- Mi-a fost dor de el după ce a plecat în America, 
spuse ea nostalgică. Am corespondat până ce au murit 
şi el și mama ta. James era atât de mândru de tine. Mi-a 
scris că iubeşti marea ca un delfin, că eşti un adevărat 
Elliott. Ştii, marea e în sângele nostru. Titlul Seabourne 
i-a fost conferit unui strămoș care fusese corsar în mari- 
na elisabetană. 

-Nu am ştiut asta, făcu Gavin, surprins că tradiția 
navigaţiei era atât de înrădăcinată în familia lui. 

-Când ai devenit şi tu marinar îi era dor să îi fii în 
preajmă, dar a considerat că e mai bine să capeţi experi- 
enţă sub comanda altor căpitani. Știind asta, am bănu- 
it că nu te înecaseși cu părinţii tăi. Dar nu aveam nici 

o dovadă și nimeni nu a vrut să-mi asculte îndoielile, cu 
atât mai puţin Philip. 

- Dar tot aș putea fi un impostor. 

Lady Jane zâmbi şi se aplecă în față, atingându-i pe 
frunte o cicatrice ştearsă, aproape invizibilă, ascunsă 
de păr. 

-Am fost de față când ţi-ai făcut acest semn. Fugeai 
după pisica vicarului şi ai căzut pe pietre. Ai pierdut 
foarte mult sânge, dar mama ta a fost foarte calmă. Şi tu 
la fel. Tot timpul alergai cu capul înainte. 

i veni în minte o altă amintire, de data asta își ținea 
o mână pe cap, în timp ce sângele îi picura printre 
degetele mici. „O să îți rămână o cicatrice“, îi spunea 
vocea mamei lui. Şi o altă femeie care îi dădea bom- 
boane ca să-l facă să zâmbească după ce îi fusese ban- 
dajat capul. 

Simţind o căldură surprinzătoare, se ridică şi îşi îm- 
brăţișă mătușa. 

- Dumneavoastră mi-ați dat bomboane de violete! 
Cel mai bun lucru pe care l-am mâncat vreodată! 

-Îți aminteşti, îl îmbrăţișă și ea încântată. De-abia 
aştept să-i cunoşti pe copiii mei. Mare păcat că nici 
unul nu e în Londra acum. Al doilea fiu al meu, James, 
e botezat după tatăl tău şi e locotenent în marină. 

-Familia mea se înmulțește uimitor de repede, 
observă Gavin cu o oarecare răceală, așezându-se din 
nou. Şi nici măcar n-am început să-mi caut rudele din 
partea mamei. 

- Fiindcă te-ai căsătorit cu o membră a familiei 
Kenyon şi Penrose, eşti înrudit cu jumătate din nobili- 
mea britanică. 

Gavin clipi. 

- Penrose? 

- Familia lui Lady Michael. Sunt o familie de nobili 
foarte veche, latifundiarii din Skoal, o insulă feudală 
de pe lângă Cornwall, spuse ea râzând. Văd că nu ştiai 
nici asta. 

Deja se simţea copleșit. 

- Înţeleg acum de ce oamenii au secretari sociali. 

- Dacă pot să te ajut să afli mai multe despre societa- 
tea londoneză, spune-mi. Lady Jane ezită. Pot să îți dau 
un sfat? 

-Te rog, spuse el şi mai abătut. Toată lumea o face. 

Ignorândwi atitudinea, ea zise: 

- Fă o cerere ca să îţi ocupi imediat locul în Came- 
ra Lorzilor. Cu cât se rezolvă totul mai repede, cu atât 
e mai bine pentru toată lumea. 

- Mi s-a spus că nu pot refuza această onoare, răspun- 
se el, dorindu-și ca ea să-l fi informat altfel. 

-Ți s-a spus corect. Acum ești contele de Seabourne. 

-Şi dacă Philip îmi contestă cererea? El are cel mai 
mult de pierdut. 

- Da, dar nu e prost. Odată ce se va confrunta cu 
dovezile, va accepta. 

Fiindcă însuşi vărul lui adusese pentru prima dată 
subiectul în discuţie, era posibil ca Lady Jane să aibă 
dreptate. 

- Poate că Philip va accepta dovezile, dar cred că m-ar 
decapita cu mare plăcere. 

-Va depăși momentul. Din fericire, a primit moşte- 
nirea numai de vreo şase luni, deci ar trebui să se obiș- 
nuiască să devină din nou un om de rând fără prea mari 
probleme. Cred că în cele din urmă se va bucura. La fel 
ca pe tatăl tău, protocolul și administrarea cotidiană a 
unei moșii întinse îl agită foarte mult. 

La fel şi pe Gavin, dar nu prea părea să aibă de ales. 
Gavin Elliott, al şaptelea conte de Seabourne. Încă de- 
testa ideea, dar începea să se obişnuiască. 

Uşa se deschise şi apăru ducesa. 

- Bună, Jane. Scuze că vă întrerup, dar Riggs mi-a 
spus că ești aici cu Gavin. 

Femeile se sărutară pe obraji. 

-Sunt mătuşa lui, Rosalind, spuse Lady Jane așe- 
zându-se din nou. Desigur, a trebuit să văd cât de mult 
seamănă cu fratele meu și l-am încurajat să își ceară 
repede titlul. 

Ducesa păru gânditoare. 

-Ar fi bine dacă s-ar rezolva repede. Dacă vărul lui 
Gavin acceptă cu graţie situația, la balul pe care îl dau 
în onoarea lui și a Alexandrei i-ar putea fi anunţat 
noul statut. 

- Excelent! Dacă e prezentat aici, atunci nimeni nu îi 
va pune poziţia sub semnul întrebării. 

Femeile începură să discute aprins despre cine tre- 
buia invitat și cum ar fi fost mai bine să formuleze 
invitațiile, iar Gavin avu senzaţia că era târât în larg de 
un taifun, fără cârmă și fără pânze. 

- Nu mai e nevoie de mine aici, nu-i așa? 

- Deloc, spuse ducesa veselă. Deși, desigur, poţi invi- 
ta alți oaspeţi. După cum ţi-am mai spus, fă o listă. 

i trecu prin minte un gând viclean. 

- Vă rog să-i invitaţi pe Sir Barton și pe Lady Pierce. 

Când ducesa ridică din sprâncene cu o atitudine dez- 
aprobatoare, Gavin adăugă: 

- L-am cunoscut în China. Nu am fost prieteni 
neapărat, dar ar fi nepoliticos să nu îl invit. 

Pierce avea să se zgârie pe ochi aflând că Gavin era 
conte. Era singurul gând plăcut pe care îl avusese în le- 
gătură cu această moştenire nenorocită. 


În biroul bătrânului avocat al familiei Elliott, Albert 
Finn, Philip Elliott examină certificatul de naştere al 
lui Gavin, certificatul de căsătorie al părinţilor săi și 
celelalte documente prezentate ca dovadă a identității 
sale. Acestea erau însoțite şi de o declaraţie din partea 
lui Lady Jane Holland, în care aceasta afirma că recu- 
noştea cicatricea nepotului său şi că era convinsă că era 
cine susținea că este. Erau de față și Ashburton, Lord 
Michael şi avocatul lui Ashburton. Totul se desfăşura 
ca la carte. 

Cu chipul neclintit, Philip așeză hotărât documen- 
tele pe birou. 

- Vă accept revendicarea, milord. Voi elibera imediat 
casa Elliott. 

Milord. Era prima dată când cineva i se adresa lui 
Gavin cu acest apelativ, iar cuvintele îl apăsară ca o 
pereche de cătușe. 

-Nu e nevoie să vă grăbiţi. Eu şi soţia mea am în- 
chiriat deja o altă casă deocamdată. Lady Jane spunea 
că conacul Hurley nu a fost încredinţat nimănui, mai 
spuse el privind către Albert Finn. Intenţionez să îl 
trec pe numele dumneavoastră, adăugă Gavin după ce 
Finn aprobă. 

Ducele şi Lord Michael dădură din cap aprobator, iar 
Philip spuse uluit: 

- Îmi daţi conacul Hurley? E foarte generos din par- 
tea dumneavoastră. 

Fiindcă moşia avea un venit de trei mii de lire pe an, 
era, într-adevăr, un act de mare generozitate. Gavin se 
ridică şi îi oferi mâna. 

-Nu mă aştept să mă plăceți, dar suntem rude. Cel 
puţin putem să nu fim duşmani. 

- Nu vă pot învinui că sunteți viu, răspunse Philip 
luând reticent mâna ce i se întindea. Dar aş fi preferat 
să rămâneți departe. 


Invitaţiile la balul din casa Ashburton îi pofteau pe 
cei vizaţi să vină să îi cunoască pe noul Lord și Lady 
Seabourne. 


capitolul 25 


Alex alunecă în spate, încercând să-şi amintească 
exact cum se făcea mişcarea numită „braţe în nori“. 
Auzind un zgomot vag, se întoarse şi văzu că mama ei 
intrase în sala de bal şi aştepta, tăcută, la uşă. 

- Îmi pare rău că te deranjez, dar în curând trebuie să 
începem să decorăm aici, spuse Catherine. Exersezi un 
dans oriental? 

- Nu chiar, răspunse Alex, făcându-i semn mamei ei 
să se aşeze pe un scaun și întinzându-se pe o canapelu- 
tă solidă, lipită de acesta. Una dintre plăcerile pe care 

le ofereau tunica și pantalonii în stil oriental era aceea 
că femeile se puteau tolăni. Tai-chi este o tehnică chi- 
nezească de relaxare, explică ea. Troth, Lady Wrexham, 
m-a învăţat și pe mine. Având în vedere că balul e mâine 
seară, m-am gândit că m-ar ajuta să mă relaxez. 

- Orientul ţi-a captat imaginaţia cât ai fost acolo? 

Intrebarea nu era întâmplătoare. Alex reflectă înain- 
te să răspundă. 

- Lunile pe care le-am petrecut în insule au fost pline 
de evenimente pe care aş vrea să le uit, dar acolo am 
întâlnit putere și frumuseţe. Troth mă ajută să înțeleg 
ce anume e unic şi special în Orient. 

-E o tânără remarcabilă. Mă bucur că ați devenit 
prietene, ezită Catherine. Alexandra, tu şi Gavin aveţi 
probleme? 

Cuvintele o săgetară pe Alex. 

-Nu îţi place de Gavin? 

-Îmi place foarte mult de el, dar nu mi-ai răspuns la 
întrebare. Ai probleme în căsnicie? 

Alex se jucă cu braţul canapelei, într-un loc în care 
brocartul începea să se deşire. 

-Ce te face să crezi că ar fi o problemă? 

- Faptul că nu-mi poţi da un răspuns direct, printre 
altele, răspunse Catherine cu voce mai blândă. Știu că... 
ai îndurat multe greutăți în Indii. Astfel de lucruri au 
repercusiuni mai târziu. 

Mama ei ştia. Simţindu-se trădată, Alex întrebă: 

-Gavin ţi-a spus ce s-a întâmplat? 

- Nu, dar când l-am încolțit a recunoscut că ai suferit 
mai mult decât şi-ar dori orice femeie pentru o altă fe- 
meie. Cu siguranţă nu pentru fiica ei, spuse Catherine 
cu un tremur în voce pe care îl reprimă repede. Ai fost 
adultă, ani de zile, în celălalt capăt al lumii, dar poate 
că de data asta ţi-ar fi de folos un sfat matern. Mă îngri- 
jorează faptul că pare să fie o distanţă atât de mare între 
tine şi Gavin. 

Alex se îmbujoră amintindu-și de clipele în care nu 
existase nici o distanţă. O parte din ea tânjea după 
o nouă astfel de întâlnire, dar intensitatea și lipsa 

de control fuseseră înspăimântătoare. Mai rău, ştia 
cât de mult își dorea Gavin ca acea intimitate să se 
repete. Deşi el nu spunea nimic, ea îi simțea dorința şi 
îi era teamă de ce se putea întâmpla dacă se descătușa 
din nou pasiunea. 

- Au fost... multe momente stinghere, dar este foar- 
te răbdător. 

- Interesantă manieră de a-ţi descrie soțul. De ce te-ai 
măritat cu el? 

Uimită de cât de directă era întrebarea, Alex răspun- 
se la fel de direct: 

- Fiindcă eram slabă și disperată, iar el a fost într-atât 
de amabil încât să îmi ofere protecţia numelui său. Poa- 
te că nu e cel mai bun motiv pentru o căsătorie, dar nu 
toată lumea e norocoasă ca tine şi colonelul. 

Catherine își ţuguie buzele. 

- Crezi că a fost vorba de noroc? O căsătorie bună se 
obţine prin muncă, Alexandra, iar asta e valabil cu atât 
mai mult în cazul intimității fizice. Chiar dacă nu am 
trecut prin ce ai trecut tu, am multe motive să îi fiu re- 
cunoscătoare lui Michael pentru răbdarea şi blândeţea 
lui. Ai încredere în soțul tău, draga mea, chiar dacă ţi se 
pare că aluneci în neant. Încrederea e piatra de temelie 
a unei căsnicii de succes, mai mult decât pasiunea și 
chiar mai mult decât dragostea. 

-Tu ai avut încredere în tata într-o asemenea măsu- 
ră? întrebă Alex defensivă. 

Catherine ezită, căutând cuvintele potrivite, astfel 
încât să nu-şi ponegrească primul soţ. 

- Deşi Colin era foarte curajos şi era un om de 
onoare, nu era foarte potrivit pentru căsătorie. Gavin 
nu seamănă cu Colin. El e genul lui Michael, genul 
de bărbat care ar merge până în iad și înapoi pentru 
femeia pe care o iubește, dar trebuie să vină ceva şi 
din partea ta, trebuie să îţi asumi nişte riscuri. Riscă-ţi 
mândria, riscă-ți inima, riscă-ți visele. Doar aşa te va 
putea găsi norocul. 

Alex își ridică genunchii la piept și îi cuprinse cu 
mâinile, simțindu-se la fel de mică precum atunci când 

mama ei îl întâlnise pe colonel, în tumultul luptelor 
de la Bruxelles, premergătoare bătăliei de la Water- 
loo. Pe atunci el era maior, tatăl ei era viu, iar Alex 
răspundea la numele Amy. Câte lucruri se întâmpla- 
seră în culise, pe care mica Amy nu le înţelesese? Mai 
multe decât ar fi vrut să ştie, dar suficiente pentru ca 
mama ei să poată vorbi cu autoritate despre provocă- 
rile căsătoriei. 

-Am să mă străduiesc mai mult. Gavin merită mai 
mult decât i-am oferit până acum. 

-Şi tu meriți mai multe, iubita mea, se ridică Cathe- 
rine și o îmbrăţișă. Orice ţi s-ar fi întâmplat în sclavie a 
fost un ghinion cumplit sau poate o mare încercare 
a spiritului. Nu a fost vreo pedeapsă pentru păcate. 
Ai fost cel mai cutezător copil pe care l-am cunoscut 
vreodată și vei avea curajul să faci ceea ce trebuie, oricât 
de speriată ai fi. 

Ce bine că mama ei avea încredere în ea! De-ar fi avut 
şi Alex la fel de multă încredere în ea însăși. 


Casa Ashburton era plină de agitaţie, în așteptarea 
balului care trebuia să înceapă. Trecătorii interesați se 
adunaseră în scuar ca să îi urmărească pe oaspeţii stră- 
lucitori care aveau să sosească în curând, iar din sala de 
bal se auzeau sunetele discordante ale instrumentelor 
ce erau acordate. 

Resemnat cu soarta sa, Gavin își privi morbid imagi- 
nea din oglindă. 

- Arăt ca un pinguin dungat. Ştii ce sunt pinguinii, 
Hubble? Sunt nişte păsări care locuiesc în mările înde- 
părtate ale sudului și arată de parcă ar purta un soi stu- 
pid de haine pompoase. 

- Ştiu ce sunt, milord, răspunse imperturbabil vale- 
tul ducelui, care fusese însărcinat să îl ajute pe oaspe- 
tele de onoare. Arată foarte frumos pentru o pasăre, 
aşa cum şi dumneavoastră arătaţi foarte bine în haine 
de gentleman. 

- Îşi mulțumesc pentru eforturi. Am să încerc să nu 
te fac de râs. 

Hubble înclină capul, apoi se retrase să vadă dacă 
Ashburton mai avea nevoie de ajutor. Vrând s-o vadă pe 
Alex, Gavin luă o cutie de bijuterii şi bătu la ușa soţiei 
lui ca să o anunţe că urma să intre. 

Alex se privea şi ea în oglindă. 

- Este prea târziu să fugim în America și să evităm 
balul? 

-Mi-e teamă că da. 

Ea se întoarse de la oglindă, iar lui i se tăie respira- 
ţia, ca şi cum Lar fi străpuns o lance. Rochia modernă, 
din mătase albastră, se deschidea peste o jupă din bro- 
cart alb, cu un corset strâmt care îi sublinia silueta mi- 
nunată şi un decolteu ameţitor. Părul negru era prins 
cu dibăcie și împodobit cu flori delicate din sera casei 
Ashburton. Cu greu îşi putea aminti de femeia dispe- 
rată, slabă, pe care o întâlnise în Maduri. 

Privirea ei era la fel de aprobatoare. 

- Arăţi foarte bine, Gavin. Conte din cap până-n 
picioare, oricât ţi-ar displăcea acest gând. 

-lar tu eşti sclipitoare. 

Ea se uită în altă parte. 

- Sclipitoare? Ciudat. Credeam că S-ul asociat cu 
mine vine de la sclavă, de la stricată, scandal, silă sau de 
la orice alt însemn al trecutului meu nenorocit. 

Ar fi trebuit să înțeleagă cât avea s-o apese trecutul 
în această seară. La acest bal avea să înfrunte societa- 
tea în care fusese crescută, știind că ceea ce suferise 
urma să-i facă pe cei din jur s-o privească cu milă, dez- 
gust sau dispreţ, dacă ar fi aflat adevărul. 

-S vine de la Seabourne. Nimeni nu trebuie să ştie 
mai mult. 

Cedă tentaţiei şi o sărută uşor, fiindcă nu era mo- 
mentul pentru ceva mai mult. Buzele ei erau reci, iar 
mâinile îi înghețaseră. 

- Dacă află cineva ce ţi s-a întâmplat, naiba să-l ia. 
Nu ai de ce să îţi fie rușine. 

Alex zâmbi şovăielnic. 

-Şi Dumnezeu să-l păzească pe cel care va îndrăzni 
să-ţi stârnească instinctele protectoare fiind nepoliticos 

cu mine. Îţi mulțumesc, Gavin. Pentru mine înseamnă 
foarte mult faptul că ştii totul şi încă mă priveşti 
în ochi. 

Şi-ar fi putut petrece tot restul serii privind în ochii 
aceia albaştri, minunat de sinceri și de vulnerabili. 

- Recunoştinţa e reciprocă. Ştim atât de multe unul 
despre altul, încât căsătoria a fost singura soluţie. 

Ea râse. 

- Atunci soarta a fost bună cu noi. Mă duc în camera 
de lecţii să le arăt fetelor rochia mea. Vrei să vii? 

- Da, dar mai întâi vreau să îţi ofer astea, spuse el 
întinzându-i cutia de bijuterii. Am cumpărat pietrele în 
Ceylon în ziua de dinainte să ne căsătorim şi le-am mon- 
tat aici. Un cadou de nuntă întârziat. 

Alex tresări de uimire atunci când deschise cutia şi 
văzu colierul, cerceii și brățara cu safire strălucitoare. 

- Sunt superbe! Nu... nu ştiu ce să spun. 

- Dacă vrei să spui cumva că nu le meriţi, te aşteaptă 
o bătaie, spuse el scoțând colierul din cutie. Ţi-ar plăcea 
să îl porţi în seara asta? 

- Mă cunoşti prea bine, răspunse ea zâmbind în timp 
ce desfăcea colierul de perle pe care i-l împrumutase 
mama ei. Te rog. Vin de minune cu rochia asta. 

- Le-am ales ca să se asorteze cu ochii tăi, deși nici un 
safir nu are acea nuanţă de verde, explică el ducându-se 
în spatele ei ca să îi prindă colierul, apoi odihnindu-și 
mâinile pe umerii ei goi. Bobocii de trandafir din părul 
tău sunt delicioși, la fel ca tine, adăugă apăsându-și bu- 
zele pe gâtul ei, deasupra pietrelor prețioase. 

Ea se înfioră şi nu de repulsie. 

-Ai darul de a face o femeie să se simtă frumoasă, 
Gavin. 

-Spun doar adevărul, făcu el luând-o de braţ. Acum 
să le uimim pe fete înainte să înceapă partea cea grea 
a serii. 

Urcară la etajul superior, unde verișoarele se delectau 
cu o parte dintre delicatesele care aveau să fie servite şi 
la cina de mai târziu. Fetele își părăsiră plăcintele cu 
homar și tartele cu brânză ca să își admire vizitatorii. 

— Arăţi ca o zână, mami! exclamă Katie. 

Alex râse. 

-Mă bucur că crezi asta, dar peste zece ani o să mă 
eclipsezi. 

- Niciodată; spuse Anne Kenyon, sora vitregă a lui 
Alex. Fiindcă ești blondă, o să semeni și mai mult cu o 
zână, Katie. Cam ca mătuşa Rosalind. 

- Dar mama a fost actriţă, asta e mult mai interesant 
decât o zână, spuse ferm Lady Maria. 

Fetele începură o discuţie aprinsă despre meritele zâ- 
nelor, prinţeselor şi actrițelor, așa că Alex își sărută fiica 
şi coborâră la bal. Chiar înainte să îşi facă apariţia în 
public, Alex se opri crispată, ca şi cum s-ar fi gândit din 
nou să fugă. 

-La atac, draga mea. 

- Soldaţii care atacă primii mor în mod inevitabil. 

Îşi dori ca ea să nu- fi interpretat cuvintele atât de 
literal. 

-Cred că ție teamă de cât te-ai schimbat mai mult 
decât ție teamă de ceilalți oaspeți. N-o să fie atât de rău 
pe cât te aştepţi. 

Ea își umezi buzele cu limba. 

- Colonelul mi-a spus odată că evenimentele pe care 
vrei să le eviţi cel mai mult nu ies niciodată la fel de rău 
cum ai crede. 

-Se poate să greșim şi eu, şi el? întrebă Gavin. 

-Să sperăm că nu. 

Cu capul sus, Alex intră în sala de bal. 


Din fericire, la primire erau puţine şanse de a discuta 
mai mult decât simple politreţuri. Oamenii se uitau cu 
curiozitate la Gavin, exprimându-și ocazional compasi- 
unea cu privire la pierderea bunicului său. Unii erau 
interesați de orientările sale politice, iar un viconte bă- 
trân îl întrebă direct dacă era conservator sau democrat. 
Gavin evită întrebarea, fiindcă un răspuns sincer des- 
pre convingerile sale i-ar fi provocat bărbatului un atac 
de apoplexie. 

Philip Elliott sosi devreme. 

- Mă bucur că aţi venit în seara asta, spuse Gavin. 

-Nu trebuie să-i lăsăm pe șacali să vadă sângele, răs- 
punse tânărul ridicând din sprâncene. 

Ironia delicată sugera că Philip depăşise șocul și 
îşi revenea. Avea să supravieţuiască. Dar era mare 
păcat că nu se dedicase navigației sau altei profesii uti- 
le atunci când era mai tânăr. Ar fi fost foarte potrivit 
pentru o muncă cinstită, se gândi Gavin, dându-și încă 
o dată seama de mentalitatea lui americană. În Marea 
Britanie, a fi un gentleman era considerată o slujbă cu 
normă întreagă. 

Alături de el, Alex saluta persoane care îi cunoşteau 
bine familia. Multe dintre acestea o cunoscuseră când 
era mică. Îngropase toate urmele neliniştilor de mai 
devreme și era un simbol al farmecului şi al graţiei. Era 
fiica mamei ei și era contesă într-o măsură mult mai 
mare decât era el conte. 

Pentru Gavin, surpriza cea mai plăcută fu un bărbat 
deșirat, între două vârste, cu o licărire satirică în ochi. 

- Eu sunt Markland, spuse el cu un accent american 
aproape imperceptibil. Bun venit în Camera Lorzilor, 
avem nevoie de mai mulți colonialişti radicali. 

Gavin îi strânse mâna. 

- De unde ştiţi că sunt colonialist radical? 

Markland chicoti. 

- Soţia mea e soră geamănă cu soţia unuia dintre pri- 
etenii apropiaţi ai socrului dumitale. La nivelurile cele 
mai înalte, Londra e la fel de mică precum Bostonul. 
Poate că ai auzit de mine acolo cu numele meu adevă- 
rat, Jason Travers. 

- Sigur că da! exclamă Gavin. Lucrăm în acelaşi do- 
meniu. Sunteţi o legendă în lumea transporturilor din 
Boston: contele yankeu. 

-Ai binecuvântarea mea să porți tu porecla asta. 
Îmi conduc compania de la Liverpool şi îmi voi trimi- 
te fiii la Colegiul Harvard, ca să fie corupți de ideile 
americane radicale, spuse Markland devenind serios. 
Mişcarea reformatoare înregistrează progrese și aici: 
emanciparea catolică, eliminarea celor mai grave abuzuri 

în ceea ce privește votul, legi împotriva exploatării co- 
piilor în fabrici. Ne vei fi alături în aceste probleme, 
nu-i așa? 

-Sigur că da. Cine nu ar fi? 

-Ai fi surprins câți oameni nu reuşesc să vadă mai 
departe de lungul propriului nas egoist. Dar, pas cu 
pas, democraţia şi compasiunea își croiesc drum chiar 
şi aici. 

Gavin zâmbi. 

-Chiar mă faceţi să aştept cu interes intrarea în 
Camera Lorzilor. Poate că voi putea fi de folos acolo. 

-Vei putea. Vei fi. Şi dacă simţi vreodată nevoia 
să discuţi cu alt american care a intrat de destule ori 
în conflict cu societatea britanică, poți apela la mine. 
Poţi să îţi afuriseşti tranzacţiile cu Compania Indiilor 
de Est, iar eu îţi voi povesti despre vremurile petrecute 
în închisoarea de pe Tamisa. Indreptându-se către Alex, 
Markland spuse: Şi de ce nu ne-ai vizitat încă pe mine și 
pe Kira, copil neastâmpărat? 

- Unchiule Jason! se aruncă Alex în braţele bărbatu- 
lui, îmbrățișându-l cu entuziasm. Mă bucur tare mult să 
te văd. Unde e mătușa Kira? 

-Nu se simte prea bine, așa că a rămas acasă, dar 
mi-a dat ordine stricte să te invit la un ceai săptămâ- 
na viitoare. 

Gavin zâmbi pe jumătate, având o nouă dovadă că 
Alex avea legături cu cea mai mare parte a nobililor 
din Anglia, fie prin rudenie, fie prin îndelungate prie- 
tenii de familie. Cel puţin doi foşti pretendenți o saluta- 
ră cu căldură înainte de a-și prezenta soțiile. Atmosfera 
era foarte amiabilă, aşteptările fuseseră mai rele de- 
cât realitatea. 

Primirea se apropia de sfârşit când Gavin se întoarse 
către următorul oaspete şi se trezi nas în nas cu Sir Bar- 
ton Pierce. Înalt și solid, Pierce înflorise în Londra, iar 
greutatea îi crescuse proporţional cu îngâmfarea. Întin- 
zând mâna, spuse mieros: 

-O plăcere să vă cunosc, Lord Seabourne. Voiam să 
discut cu dumneavoastră... 

Apoi înlemni, dându-și seama pe cine saluta. 

Gavin îi strânse mâna cu politețe exagerată. 

- Mă bucur că ai reuşit să ajungi, Pierce. Sau preferi 
să-ți spun Sir Barton? 

- Cum naiba ai ajuns să fii contele de Seabourne? 
izbucni Pierce, cu şoc şi furie în ochii palizi. 

- Aşa cum se obişnuieşte. Contele anterior, bunicul 
meu, a murit, jubilă Gavin. Au fost unele dubii cu privi- 
re la existența mea, dar acum s-a rezolvat totul. 

- Acum că ești lord, își reveni Pierce, nu ar trebui să 
îţi murdăreşti mâinile cu negoţul. Aș fi bucuros să cum- 
păr Casa Elliott, la un preţ corect. 

Gavin râse. 

-Nu e de vânzare. Mai e un conte yankeu care și-a 
păstrat afacerea de transporturi şi nu văd de ce n-aş 
putea face şi eu același lucru. Apoi, întorcându-se 
către femeia de lângă bărbatul celălalt: Doamna este 
Lady Pierce? Am auzit că ai găsit o soție frumoasă 
în călătoriile tale, dar zvonurile erau mic copil pe lân- 
gă realitate. 

Din acest punct de vedere, era sincer. Lady Pierce era 
o blondă firavă, minunat de frumoasă, cu un chip și o 
siluetă perfecte. Îi întinse mâna cu un zâmbet studiat. 

- Sunteţi prea amabil. Înţeleg că dumneavoastră 
sunteţi motivul pentru care am fost invitați în casa 
Ashburton? Întotdeauna am vrut să-i cunosc pe duce și 
pe ducesă. 

Ca să poată profita de ei, fără îndoială. Sub aparen- 
ţa angelică a femeii, Gavin simţi o aviditate extremă. 
Şi ea, şi Barton Pierce erau ambiţioși și lacomi și făcu- 
seră unul dintre cele mai vechi târguri care se regăseau 
într-o căsătorie: frumuseţea în schimbul averii. 

n timp ce Gavin se înclina să îi sărute mâna, Alex 
spuse cu răceală: 

- Frederica, ce surpriză. 

Lady Pierce se încordă, la fel de şocată ca soțul ei 
atunci când îl identificase pe Gavin. 

- Alexandra! Chiar că e o surpriză. 

Cele două femei își zâmbiră fals. Gavin îşi aminti că 
Alex vorbise de o frumuseţe cu limba ascuţită, pe nume 
Frederica. Ea trebuia să fie. 

- Suntem vechi cunoştinţe din Sydney, dar nu ne-am 
mai văzut de când Barton m-a luat pe sus și m-a adus 
înapoi în Anglia, făcu Frederica Pierce privind cu coada 
ochiului către Gavin. Te-ai descurcat tare bine, draga 
mea, adăugă ea, pe un ton care voia să sugereze că era 
un miracol faptul că vreun bărbat voise să se căsătoreas 
că cu Alex. 

- Frederica era cea mai frumoasă femeie din New 
South Wales, îi explică Alex lui Gavin. A fost doliu 
în masă când s-a măritat şi a plecat din Sydney. Ui- 
tasem numele noului tău soț. S-au întâmplat multe 
de atunci. 

Expresia Fredericăi Pierce se schimbă. 

- Aşa am auzit şi eu. Unul dintre căpitanii lui Bar- 
ton a ajuns recent la Londra cu o istorisire formidabilă. 
Chiar ai ajuns sclavă în Indii și ai fost vândută haremu- 
lui unui sultan din Borneo pentru greutatea ta în aur, 
draga mea? 

Alex se albi la față. Gavin îi acoperi tăcerea şocată cu 
un râset. 

- Istorisirile călătorilor sunt întotdeauna mult mai 
dramatice decât adevărul. Poate că ar trebui să laşi po- 
vestea să se răspândească, fiindcă e atât de romantică. 
Ne-a făcut mare plăcere să reîntâlnim vechi prieteni, 
adăugă el așezându-şi o mână pe talia lui Alex, dar, fi- 
indcă ne-am încheiat îndatoririle aici, nu aş vrea să ratez 
un vals cu soția mea. A fost o plăcere să vă cunosc, Lady 
Pierce, se înclină el înainte de a se retrage împreună 
cu Alex. 

Muzica începuse deja, așa că Gavin începu să valseze 
cu Alexandra de îndată ce ajunseră pe ringul de dans. 

- M-am gândit că e mai bine să te iau de acolo înainte 
să comiţi vreo crimă. 

Alex respiră adânc. 

- Dintre toate persoanele din Londra, ea trebuia să 
afle ce mi s-a întâmplat! Frederica e o femeie groaznică. 

Deşi e adevărat că bărbaţii au fost tare afectați când s-a 
măritat și a plecat din colonie, femeile au fost foarte 
ușurate. E persoana cea mai rece și egoistă pe care am 
cunoscut-o vreodată şi nu va avea nici o reținere să mă 
distrugă și să își bată joc de mine. 

-Soțul ei are legături în Orient, dar nu sunt foarte 
exacte. Nu ştie ce s-a întâmplat cu adevărat şi nici nu 
va şti. 

-Şi dacă vreun membru al echipajului Helenei se îm- 
bată într-o tavernă din port și povesteşte totul? întrebă 
Alex, cu chipul extraordinar de palid. 

-Chiar dacă s-ar întâmpla asta, numai eu şi Suryo 
ştim totul, iar noi nu spunem nimănui. lar dacă s-ar 
afla adevărul, ce ar conta? adăugă el cu voce blândă. 
Frederica Pierce nu îţi poate face rău. Ai prieteni și rude 
puternice și fidele. În comparaţie, ea e un nimeni. 

-Şi fiindcă nu pot face nimic în privinţa ei, nu ar 
trebui nici să mă îngrijorez, se forță Alex să se relaxeze. 
Fiindcă femeile o urăsc întotdeauna, presupun că n-o 
vor lua în serios. Bărbaţii, însă, iau ca literă de lege tot 
ceea ce spune. 

-Nu toți bărbaţii, crede-mă, orice bărbat cu scaun la 
cap va păstra distanţa. Are farmecul letal al unei văduve 
negre, râse Gavin. Ar trebui să ne bucurăm pentru acest 
cuplu cum nu se poate mai nimerit. 

Alex reuşi şi ea să zâmbească. 

-Nu mai e nevoie să îi plăteşti vreo poliţă lui Pierce. 
Frederica e o pedeapsă suficientă. 

Nu era chiar așa, dar cel puţin Gavin nu trebuia să 
îşi facă griji că avea să facă rău vreunei rude nevinovate 
de-a lui Pierce. Frumoasa Frederica nu era nevinovată 
nici pe departe. 


capitolul 26 


Când încheiară valsul, Alex își revenise în fire, așa 
că se despărțiră, ca să poată întreține oaspeţii. Gavin 
savura un dans tradiţional cu soacra lui când observă 

că Pierce discuta cu Philip, iar în interacțiunea lor se 
ghicea o tensiune care îl alarmă. 

Dansul luă sfârşit şi o conduse pe Catherine înapoi 
la Lord Michael. Chiar şi după aproape douăzeci de ani, 
dansau împreună din două în două melodii, ceea ce lui 
Gavin i se păru înduioșător şi romantic. Oare peste do- 
uăzeci de ani el și Alex aveau să fie tot așa sau nu aveau 
să reușească să creeze o legătură mai adâncă şi urmau să 
se izoleze unul de celălalt? 

Nevrând să se gândească prea departe, încercă să- 
şi facă drum prin aglomerație. Când ajunse la vărul 
lui, Pierce plecase, iar Philip se uita încruntat către 
dansatori. 

- Văd că îl cunoaşteţi pe Barton Pierce, spuse Gavin 
inofensiv. A fost uimit să mă vadă aici, fiindcă ne-am 
cunoscut în Orient. 

- Sincerele mele regrete, spuse Philip tăios. N-am cu- 
noscut un vierme mai demn de dispreţ. Acum că nu 
mai sunt conte, a devenit din cale-afară de obraznic. 
Probabil pe dumneavoastră v-a linguşit în toate felurile. 

- Dimpotrivă. N-am fost niciodată prieteni, răspunse 
Gavin, dându-și seama că situaţia stătea, de fapt, mult 
mai rău. Aveţi afaceri cu el? Dacă da, sper că aţi ținut 
bine de bani. 

-Nu chiar, ezită Philip. Presupun că trebuie să vă 
spun fiindcă, dintr-un punct de vedere, sunteți afectat. 
l-am promis că îl voi recomanda pentru locul din parla- 
ment ce revine familiei Seabourne, iar districtul e sufi- 
cient de demodat încât susținerea contelui să garanteze 
alegerea. Acum e tare mâhnit fiindcă nu mă mai pot 
ţine de promisiune. 

lar Pierce știa foarte bine că noul conte nu avea să 
dea curs unui asemenea acord. Citind printre rânduri, 
Gavin spuse: 

-Şi-a exprimat recunoştinţa în avans cu cadouri sau 
împrumuturi şi acum le cere înapoi? 

- Şi dacă ar fi făcut-o? ripostă Philip furios și defen- 
siv. E suficient de competent încât să devină membru al 
parlamentului. Nu am văzut nimic rău în a-l susține. 

Gavin încercă să se abțină. 

-Se prezintă bine, dar e o persoană lipsită de scrupu- 
le. Nu e un om pe care l-aș alege să contribuie la con- 
ducerea țării. Dacă îi datoraţi bani, vă voi împrumuta 
suficient încât să vă plătiți datoriile față de el, în condi- 
ţii mult mai bune decât ce v-a oferit. 

Philip se înroși de furie. 

- Cu ce drept îmi spuneţi cum să-mi conduc afaceri- 
le? Poate sunteți capul familiei Elliott, dar nu aveţi nici 
o autoritate asupra mea. 

Dându-și seama că nu gestiona bine situaţia, Gavin 
se retrase: 

- Îmi cer scuze. Sigur că nu am nici o autoritate. Am 
vrut să spun că Pierce poate fi dificil. Dacă aveţi nevoie 
de ajutor... 

- Foarte frumos din partea dumneavoastră, vere, dar 
nu am nevoie de nici un ajutor, nici acum, nici altădată. 
Cu permisiunea dumneavoastră, se retrase Philip, șuie- 
rând ca o pisică nervoasă. 

Abătut, Gavin se uită după el sperând că nu reuşise 
să creeze o alianță între cei doi bărbaţi care îl urau. 


Făcându-și vânt cu un evantai chinezesc de fildeș, 
Troth remarcă: 

-Acum pari mult mai fericită decât atunci când a 
început balul. 

Alex zâmbi. 

- Miera teamă să nu mă fi schimbat prea mult, astfel 
încât să-şi dea toată lumea seama dintr-o privire. Dar 
chiar dacă nu mai semăn deloc cu fata care a plecat din 
Londra, toată lumea a fost atât de drăguță încât nici 
nu-mi mai amintesc de ce eram nervoasă. 

- Poate te îngrijorezi prea mult pentru ce crede lu- 
mea. Eu mi-am găsit libertatea când am urmat sfatul 
soțului meu şi nu mi-a mai păsat de părerile altora. 
Fiindcă nu voi fi niciodată o englezoaică adevărată, 
pot să plec capul și să sper că nu voi ofensa pe nimeni 
sau pot să îi privesc cu dispreţ pe cei care îmi vor răul, 
considerându-i niște țărani înguști la mine, râse Troth. 

Așa că am procedat după a doua metodă şi am constatat 
că Kyle avea dreptate. Acum sunt considerată o mare 
frumuseţe și o gazdă excelentă, numai fiindcă nu îmi 
pasă. E ironia cea mai delicioasă. 

- Intotdeauna m-am considerat independentă și oa- 
recum rebelă, dar cred că ai dreptate, spuse Alex încet. 
Chiar mă îngrijorez pentru ceea ce cred ceilalți. 

Era foarte liberă atunci când nu era decât o fetiță 
curajoasă, în Spania, dar adolescența petrecută în cir- 
cumstanțe mai convenționale o făcuse să devină mai 
precaută. Nu voise să îi facă de râs pe mama ei sau 
pe colonel. 

Când îşi făcuse pentru prima dată apariţia în soci- 
etate, avusese parte de momente jenante, când fusese 
prea impetuoasă sau prea directă. Chiar dacă părin- 
ţii ei erau îngăduitori cu astfel de defecte, în timp îşi 
tăiase propriile aripi. Învăţase cât de departe putea 
merge, astfel încât să fie considerată spirituală, nu săl- 
batică. De obicei reușea să găsească un echilibru, dar 
nu întotdeauna. 

Unul dintre motivele pentru care alesese să meargă 
cu Edmund, în Australia, era acela că nu avea să-și mai 
facă griji pentru vreun pas greșit. Găsise, în schimb, 
o societate încorsetată în dogme, unde trebuia să fie 
mereu atentă să nu-şi facă soțul de râs. Chiar și după 
ce aflase de amanta lui, făcuse tot posibilul să fie o 
soţie virtuoasă. 

Totuşi, în pofida încercărilor ei de a se comporta ire- 
proșabil, pe drumul spre casă fusese distrusă din punct 
de vedere social, deși nu din vina ei. Sosise momentul 
să nu se mai îngrijoreze pentru aspecte pe care nu le 
putea controla. 

- Mi-ai dat o temă de gândire interesantă. Am să în- 
cerc să-mi pese mai puţin de ce crede lumea. 

-Ca elevă la tai chi şi wing chun, te afli deja pe drumul 
către o excentricitate independentă, spuse Troth cu un 
zâmbet. Cu cât te simţi mai puternică, cu atât e mai 
ușor de ignorat ce spun ceilalți. 

Dacă refuza să își facă griji cu privire la gura lumii, 
avea să scape de o parte dintre temeri, iar asta însem- 
na şi că aveau să dispară măcar unele dintre barierele 
față de soţul ei. Se uită în sală şi îl găsi ușor, datori- 
tă înălțimii lui. Vorbea cu două femei mai în vârstă 
care îl priveau fermecate. Era atât de frumos încât i 
se tăia respiraţia. Şi era al ei. Simţi un val de dorință, 
urmat de mirarea că putea să reacționeze atât de pu- 
ternic. În mod cert dorinţa începea să se diferenţieze 
de teamă... 

- Alexandra? 

Se întoarse și văzu un alt fost pretendent din timpul 
sezonului în care fusese prezentată la Londra, într-o uni- 
formă stacojie. 

- Mark! Văd că eşti maior acum. Bravo! O cunoști pe 
prietena mea, Lady Wrexham? Troth, maiorul Coldwell 
e un vechi prieten. 

Troth și Mark se salutară, dar toată atenţia lui era 
îndreptată către Alex. 

- Dansezi cu mine, Alexandra? Am aşteptat doispre- 
zece ani după un alt vals. 

- Sigur că da. 

li oferi mâna cu un zâmbet şi păşiră pe ringul de 
dans. Mark se maturizase frumos. Era numai cu un an 
mai în vârstă ca ea, iar pe vremea acelui sezon social 
de demult nu era decât un soldat costeliv, care o adora 
peste măsură. Acum se împlinise şi avea atitudinea po- 
runcitoare a unui ofițer cu experienţă. Fusese oarecum 
tentată atunci când o ceruse în căsătorie — era flatant 
să se știe adorată -, dar nu era decât un băieţel prin 
comparaţie cu Edmund şi, în plus, regimentul lui era 
în Anglia. 

- Mă bucur tare mult să te revăd. Ce ai făcut în toţi 
acești ani, în afară că ai avansat? Te-ai căsătorit? Ai de- 
venit erou? 

- Nici una, nici alta. Viaţa ta a fost mult mai aven- 
turoasă. Mi-a părut rău să aflu de moartea soțului tău 
şi mai rău mi-a părut când am aflat că te-ai recăsăto- 
rit. Aș fi vrut să aștepți până la întoarcerea în Anglia, 

ca să am și eu o șansă. Ce ghinion cumplit, adăugă el cu 
voce joasă, să te pierd de două ori! 

Stingherită de intensitatea lui, ea spuse: 

- Nu poţi pierde ceea ce nu ai avut niciodată. Au tre- 
cut mulţi ani şi ne-am schimbat amândoi. 

- Anii doar te-au făcut să devii și mai frumoasă. Întot- 
deauna ai fost idealul meu de graţie şi farmec feminin. 
Încă eşti. Şi încă te iubesc, mai spuse în şoaptă. 

Mai mult ca sigur, timp de ani de zile construise un 
piedestal pentru o femeie care exista doar în mintea lui 
romantică. 

- Sunt onorată de atenţie ta, dar cred că în curând 
îţi vei da seama că nu corespund idealului tău, Mark. 
Niciodată n-am făcut-o. 

El zâmbi la ea cu afecţiune. 

- Și modestă, şi frumoasă. 

Întotdeauna fusese așa de visător? Da, decise ea, chiar 
așa fusese, dar la un tânăr de nouăsprezece ani părea 
mai normal. 

- L-ai cunoscut pe soţul meu? Dacă nu, să te prezint. 

Maiorul se schimbă la față. 

- Dacă m-ai fi chemat, aș venit la Sydney să vă conduc 
acasă pe tine şi pe fiica ta. Te-aș fi protejat de ororile 
care s-au întâmplat în Indii. 

O cuprinse un fior rece. Frederica Pierce își răspân- 
dea cu repeziciune minciunile, dacă Mark aflase deja 
ce nenorocire o lovise în Orient. Amintindu-și că nu 
trebuia să-i pese, spuse cu nonșalanță: 

-Să nu crezi tot ce auzi. Nu prea e mare adevăr în 
poveștile astea. 

-Nu ai fost obligată să te măriţi cu un negustor ca 
să-ți salvezi numele! De-ai fi așteptat, Alexandra! Ți-aș fi 
oferit numele meu, oricât de dezonorată ai fi fost. 

Şocată şi deopotrivă iritată, ea spuse cu răceală: 

-Nu am fost obligată să mă mărit cu un negustor, 
ci am avut norocul incredibil de a găsi cel mai bun şi 
cel mai curajos soț pe care l-ar putea dori o femeie. Cât 
despre dezonorare, se forță să râdă, chiar n-ar trebui să 
dai crezare tuturor zvonurilor. 

- Imi pare rău, spuse el repede. Desigur, eşti prea 
decentă ca să nu îi fii loială soțului tău. Doar dacă lucru- 
zile ar fi stat altfel! 

- Doar dacă sunt cuvintele cele mai inutile de pe lu- 
mea asta, domnule maior Colwell, zâmbi ea, fiindcă 
muzica se încheiase. Mă bucur că ai reuşit să ajungi. 
Sper să te simţi bine. Acum te rog să mă scuzi... 

El nu îi dădu drumul. 

- lartă-mă, Alexandra! Te-am jignit şi e ultimul lucru 
de pe lume pe care aș vrea să-l fac. 

Se întrebă dacă nu cumva avea nevoie de o mişca- 
ze de luptă ca să scape şi fu ușurată când Gavin apăru 
ângă ea. 

- Cred că dansul de deschidere a cinei ne aparţine, 
nu-i așa, draga mea? Apoi îşi întoarse privirea către ma- 
ior. Nu cred că ne-am cunoscut, domnule maior. Seabo- 
urne. Sunteţi tot un vechi prieten de-al soției mele? 

Pentru o clipă, Alex se întrebă dacă Mark avea să facă 
ceva melodramatic, dar era prea bine-crescut pentru 
asta. Luă mâna pe care i-o întinsese Gavin: 

-Mark Colwell. După cum aţi presupus, eu şi Ale- 
sandra eram... buni prieteni înainte să plece în Orient, 
spuse el, vrând să fie dispreţuitor, dar nereuşind să nu 
se lase impresionat de prezenţa calmă a lui Gavin. Lon- 
dra e mai bogată acum că s-a întors. 

- Într-adevăr, făcu Gavin luând-o pe Alex de braț 
cu un gest lejer, dar posesiv. Draga mea, circulă nişte 
zvonuri de neînchipuit. Preferatul meu e acela potri- 
vit căruia ai fost declarată zeița unui trib primitiv din 
Noua Guinee. 

Alex reuşi să râdă. 

-Asta ai auzit și tu, Mark? De-ar fi adevărat! Mereu 
am vrut să fiu regină, dar zeiţă e şi mai bine! 

„Mult mai bine decât sclavă“, se mai gândi ea. 

Mark se îmbujoră puţin. 

- Sunt foarte sigur că ai fi o regină splendidă. Mi-a 
zărut bine, Seabourne. Sper că ne vom revedea cu- 
când, Alexandra, adăugă el ridicându-i mâna liberă 
si sărutând-o. 

După ce maiorul se îndepărtă de ei, Alex răsuflă 
uşurată: 

- Mulţumesc că m-ai salvat, Gavin. Mark a petrecut 
doisprezece ani transformându-mă într-un ideal roman- 
tic. Insuportabil. 

- De fapt, am venit ca să-l salvez pe el, spuse Gavin 
conducând-o către salonul pentru cină. Păreai gata să 
exersezi wing chun pe el. 

-Nu chiar, dar peste alte cinci minute poate că aș fi 
făcut-o, recunoscu ea. 

Însă încă era încordată atunci când se aşezară la masă. 
Una era să spună că nu-i păsa ce credeau oamenii des 
pre ea, însă era cu totul altceva chiar să simtă asta. 


-Cred că a ieşit foarte bine, oftă fericită ducesa de 
Ashburton în timp ce se retrăgeau ultimii oaspeţi. 

Lumea pleca mai devreme decât la majoritatea balu- 
rilor, însă ducesa se pricepea de minune să îi facă să se 
retragă atunci când avea ea chef. 

-Chiar aşa a și fost. Mulţumesc foarte mult, mătuşă 
Rosalind. Alex își îmbrățişă mătușa şi unchiul, iar apoi 
îl luă pe Gavin de braţ şi urcară în camerele lor. 

Ca oaspeţi de onoare, trebuiseră să rămână până 
la sfârșit. Părinţii ei se retrăseseră discret cu o oră mai 
devreme. 

Era foarte conştientă de puterea brațului lui, de pro- 
tecţia tăcută pe care i-o oferise toată seara, chiar dacă 
fusese la fel de emoţionat ca ea pentru acest bal. Gavin 
ezită atunci când ajunseră la ușa ei, însă ea îl trase înă- 
untru. Cu uşa închisă, i se aruncă în braţe, vrând conso- 
larea caldă a unei îmbrăţișări. 

-Mā bucur că s-a terminat. Am supravieţuit amân- 
doi. Ai fost un mare succes, milord. 

-Am fost tolerat fiindcă, prin căsătorie, sunt înrudit 
cu atâtea familii de viță nobilă, spuse el mângâind-o pe 
spate, reuşind s-o relaxeze şi s-o revigoreze. Cred că eşti 
extenuată după atâtea dansuri. 

- Sunt pregătită să dorm ore în şir, oftă ea, mâhnin- 
du-se. Cred că Frederica Pierce şi-a petrecut seara răs- 
pândind zvonuri. Încerc să nu-mi pese. 

- În curând vor fi atâtea poveşti contradictorii, încât 
toate vor părea false. Peste o săptămână se va spune că ai 
fost aleasă amiralul unei flote de pirați din China. 

- Mai bine decât adevărul nenorocit, făcu ea îngro- 
pându-și faţa în umărul lui și întrebându-se dacă îndrăz- 
nea să îi spună ce avea în minte. 

Gavin îi masă ușor ceafa, iar mușchii încordaţi se 
relaxară. 

-S-a întâmplat ceva? 

Se gândi la ce îi spusese mama ei. Riscă-ți mândria. 
Riscă-ţi inima. Riscă-ţi visele. 

- Încerc să mă hotărăsc cum să te invit să rămâi aici 
în noaptea asta, fără să pară că... că te invit pentru mai 
mult de-atât. a 

- Cred că tocmai ai făcut-o, zâmbi el. În America exis- 
tă un obicei care se numeşte „interacțiune“. Deoarece 
călătoriile durau foarte mult, cuplurile încă necăsătorite 
îşi petreceau noaptea în acelaşi pat, dar persoanele erau 
despărțite de o scândură sau de pături. 

-Şi aceste cupluri tinere reușeau să fie cuminţi? 
întrebă ea uimită. 

- De obicei. Nu întotdeauna. Dar noi suntem adulți. 
Putem fi cât de cuminţi ne dorim. 

- Că bine spui. Foarte bine, să interacționăm. Aproa- 
pe, dar nu prea aproape. Poţi să îmi desfaci rochia? în- 
trebă ea întorcându-se cu spatele. Sunt prea obosită ca 
să mă descurc singură. 

El făcu ceea ce i se cerea, găsind cu dibăcie şireturile 
și copcile ascunse. Era intim şi senzual ca un bărbat să 
o ajute să se dezbrace la finalul unei zile lungi. Şi pu- 
ţin alarmant. 

- Am să mă pregătesc de culcare. Până vii tu, probabil 
o să adorm deja. 

El îi sărută ceafa. 

- lar eu o să adorm peste cinci minute. 

După ce el se retrase în camera lui, ea se dezbrăcă re- 
pede şi îşi luă o cămașă de noapte din muselină moale, 
brodată, apoi își perie părul astfel încât să îl poată îm- 
pleti. Voia să fie deja în pat şi să pară că doarme atunci 
când avea să se întoarcă el, fiindcă dorinţa de a dormi 
împreună era doar puțin mai mare decât neliniștea pe 
care i-o provoca această situaţie. 

Abia se băgase sub pături și închisese ochii, când el 
se întoarse în tăcere. Stinse lumina şi se urcă în pat, 
iar salteaua se lăsă în jos sub greutatea lui. Ea se crispă, 
apoi se relaxă când își dădu seama că îi despărțeau un 
cearşaf şi o pătură. 

Întorcându-se pe o parte, el îi înconjură talia cu 
braţul. 

- Faci pe oposumul? 

Nu mai putea să se prefacă că dormea. 

- Ce înseamnă asta? 

- Oposumul trăieşte în America de Sud. Gândeşte-te 
la un şobolan mare cât o pisică. 

Ea se cutremură. 

- Chiar trebuie? Nu sufăr şobolanii. 

- Bine, atunci gândeşte-te la un rozător gri, cu o coa- 
dă lungă, care poate să se caţere în copaci. Când un 
oposum se simte ameninţat, se face covrig şi se preface 
mort, sperând că animalul celălalt va pleca şi va căuta 
o masă mai vie. 

Alex râse zgomotos. 

- Deci eu mă prefac că sunt un șobolan și tu ești o 
ameninţare? 

- Aşa se pare. 

Simţind regretul din vocea lui, ea spuse: 

-Ştii că nu are legătură cu tine, nu-i așa? 

- Da, ştiu. 

Dar în vocea lui încă se simțea nostalgie. Alex se ghe- 
mui mai aproape de el, savurându-i căldura şi afecţiu- 
nea. Muşchii obosiţi de la dans o dureau mai puţin în 
prezența lui, iar greutatea brațului ce o înconjura nu îi 
provoca nici un fel de nelinişte. Fiindcă îi era mai uşor 
să vorbească în întuneric, spuse: 

-Pe jumătate, mie teamă să fiu captivă. Pe cealaltă 
jumătate... mi-e teamă că îmi este invadat corpul. 

- Asta lasă puţin spaţiu de manevră, spuse el cuprin- 
-ându-i un sân cu mâna, apoi mişcându- -şi palma încet, 
'recându-i uşor sfârcul prin materialul subţire. 

- E bine, şopti ea. Dar te avertizez, sunt prea obosită 
ca să reacționez. 

-Şi eu, făcu Gavin mângâindur-i în continuare sânii 
alene, ca și cum ar fi mângâiat o pisică. 

Alex îşi dădu seama că era mai puţin obosită decât 
crezuse. Mângâierile lui îi trezeau în mod surprinzător 
alte părți ale corpului. Se apropie și mai mult. 

Mâna lui cobori şi găsi repede locul în care căldura 
'ndepărta toate urmele de oboseală. Începu să gâfâie 
atunci când îi dădu la o parte cămaşa de noapte şi dege- 
zele lui puternice, pricepute îi atinseră carnea umedă și 
fierbinte. Puțin mai jos... da, acolo. 

De data asta recunoscu tensiunea crescândă, felul în 
care senzațiile îi invadau corpul. De data asta nu mai re- 
zistă urgenţei furioase care îi dizolva gândurile și o făcu 
să se zbuciume sub mâna lui, respirând întretăiat. 

- O, Doamne, spuse ea cu voce slabă când reuși să 
vorbească. Și credeam că sunt obosită. Acum nici nu 
mai pot să mă mişc. 

El chicoti, odihnindu-și mâna pe pielea ei fină. 

-Somn ușor, scumpa mea soţie. 

Oricât şi-ar fi dorit să se întoarcă cu spatele şi să 
adoarmă, Alex își dădu seama că el nu urma să aibă 
zarte de un somn uşor. Își strecură mâna printre pă- 
-uri şi îşi dădu seama că nu era liniștit nici pe departe. 
Confirmându-și bănuielile, îi ridică cămașa. 

-Nu trebuie să faci asta, spuse el încordat. 

- Ştiu, spuse ea după ce îndepărtă țesătura şi atin- 
š pielea caldă, mătăsoasă. Dar vreau, adăugă apă 
:ând ușor. 

El se înfioră. 

- În ritmul ăsta, n-o să ai nevoie de prea mult timp. 

Se sprijini întrun cot şi se concentră pe a-l satisfa- 
ce aşa cum şi el o satisfăcuse pe ea. În mod interesant, 

organul acela masculin, ferm, nu părea o armă atunci 
când el stătea întins pe spate, vulnerabil la orice ar fi 
vrut ea să facă. Pentru asta era nevoie de încredere din 
partea lui, așa cum și ea avusese încredere în el când 
o atinsese. 

Mama ei avea dreptate: încrederea era piatra de 
temelie a unei căsătorii de succes. Pentru ea, capaci- 
tatea de a avea încredere într-un bărbat fusese distru- 
să atunci când devenise o victimă. Un obiect, nu o 
parteneră. Acum își reclădea încrederea treptat. Cel 
puţin, slavă Domnului, se măritase cu un bărbat demn 
de încredere. 

El explodă cu un geamăt lung, răgușit, încleștându-și 
degetele în braţul ei în timp ce se zbătea sub mâna cal- 
dă. Alex era încântată că îi putea oferi o asemenea satis- 
facție. Se simțea mult mai bine decât se simţise vreodată 
în timp ce făcea dragoste în stilul obişnuit. 

Profund mulțumită, ea se relaxă pe pernă, aşezân- 
duşi o mână pe pieptul lui. 

-Asta înseamnă să fim cât de cuminţi ne dorim? 

- Da, spuse el gutural. Şi tu ești chiar foarte cuminte. 

Alex privi absentă pe fereastra salonului pentru micul 
dejun. Grădina casei din Berkeley Square era înceţoșată 
în acea dimineaţă, iar florile de vară afișau frumuseţea 
languroasă a unei picturi chinezeşti. Abia observă sosi- 
rea lui Gavin până ce el o sărută pe obraz. 

- Gânduri grele? întrebă el. 

-Nu chiar, se întoarse ea zâmbind. Ultimele săptă- 
mâni au fost ca un vis. În urmă cu un an mi se părea im- 
posibil să revăd Anglia vreodată. Acum o am pe Katie, 
am o casă minunată, un soț nobil, făcu ea râzând când 
îl văzu strâmbându-se, şi familia aproape. Nu-mi vine să 
cred cât noroc. 

- În mare măsură, noi înșine ne facem norocul. Dacă 
n-ai fi refuzat să crezi că te aflai într-o situație fără spe- 
ranţă, nu ne-am fi întâlnit niciodată. 

Avea dreptate: lupta pentru libertate o adusese într- 
un final într-un loc de unde putuse deveni liberă. Avea, 
însă, prea mult tact ca să pomenească prețul pe care 
încă îl plătea pentru încăpățânarea ei. Dacă ar fi fost do- 
cilă, ar fi locuit în linişte la primul ei stăpân şi ar fi trăit, 
resemnată, o viață singuratică, dar confortabilă, într-un 
paradis tropical. Faptul că se luptase pentru viitorul ei o 
dusese la Bhudy, la violuri şi la cicatrici care mai aveau 
mult până să se vindece. 

După prima noapte în care dormiseră împreună, 
ea şi Gavin continuaseră să împartă patul. Prezenţa 
lui caldă, fermă îi alungase cele mai grele coşmaruri 
și îşi exploraseră cu plăcere trupurile până în noaptea 
nenorocită când ea ardea de dorinţă şi totul i se pă- 
rea posibil. 

Il trăsese aproape de ea, sigură că de data asta totul 
avea să fie bine. În schimb, o cuprinsese panica şi i se 
încordase tot corpul, chiar dacă el îşi susținuse singur 
greutatea și nu o strivise de saltea. i mușcase buzele 
până ce îi dăduse sângele, hotărâtă să îndure, așa cum 
îndurase și în Jocul Leului, dar el era prea atent ca să 
nu-i observe reacţia. Se ridicase, spunând repede că avea 
să aştepte până ce ea o să fie pregătită. Apoi plecase și îşi 
petrecuse noaptea în patul propriu. 

li era rușine să recunoască, dar îi mulțumea pentru 
înțelegere. Episodul, însă, îi rănise pe amândoi și de 
atunci nu mai împărţiseră patul. Teama de a nu eşua 
din nou într-un domeniu atât de intim, marcat de senti- 
mente, era prea intensă şi mai uşor era să nu mai încer- 
ce deloc. Gavin fusese mai rănit ca ea. Pentru un bărbat 
care mai degrabă și-ar fi tăiat o mână decât să facă rău 
unei femei trebuia să fie chinuitor să simtă că își tero- 
riza soția, deși, rațional, ştia că reacţia ei nu avea nici 
o legătură cu el. 

Totuși, în viaţa de zi cu zi se descurcau foarte bine. 
Erau prieteni, aveau încredere unul în celălalt, iar vieţile 

lor erau din ce în ce mai înlänțuite. Cu siguranță, în 
timp aveau să dispară și ultimele bariere... 

Vocea lui îi întrerupse reveria. 

- Ce faci astăzi? 

- După ce o duc pe Katie la casa Ashburton pentru 
lecții, mă duc la Troth ca să facem altă lecţie de wing 
chun. Mi-a zis că mă descurc foarte bine. Vom lua prân- 
zul la casa Ashburton, iar apoi voi merge cu mama şi 
cu mătușa la Hatchard's. Te interesează vreo carte în 
mod deosebit? 

- Vezi dacă au cărți americane care ar putea să-mi 
placă. 

Ea dădu din cap şi traversă camera ca să toarne ceai 
pentru amândoi, întrebându-se cum să deschidă subiec- 
tul care îi umbla prin mine. De când era mică învățase 
că nu trebuie deschise subiecte problematice cu bărbaţii 
pe stomacul gol, aşa că aşteptă până ce amândoi termi- 
nară de mâncat și îl întrebă: 

-Aş putea să-ți fiu de folos la birou în vreun fel? 
Acum că gospodăria e organizată și Katie e ocupată 
cu şcoala şi cu verişoarele ei în cea mai mare parte a 
zilei, am mult timp la dispoziţie. Nu vreau să-l petrec 
făcând cumpărături şi vizite unor persoane care nu 
mă interesează. 

Majoritatea soților englezi ar fi fost scandalizați. 
Gavin păru doar gânditor. 

- Mi-ar fi de folos încă un funcționar, dar e o muncă 
destul de plictisitoare. Cât de multe ştii despre adminis- 
trarea unui domeniu? 

- Destul de multe. Colonelului i se părea o corvoadă 
munca asta, era mult mai interesat de mine şi de fa- 
brici. Fiindcă mama era ocupată să facă copii și să aibă 
grijă de arendași, timp de mai mulți ani m-am ocupat 
de cea mai mare parte a activităților de zi cu zi pentru 
conacul Bryn, zâmbi ea nostalgică. Când m-am măritat, 
colonelul mi-a zis că pierde nu numai o fiică, ci și un 
administrator destoinic. 

-Chiar mai bine decât speram, făcu Gavin mulțumit, 
rezemându-se de spătarul scaunului. De când demnitatea 

de conte s-a abătut asupra capului meu şi așa aglomerat, 
avocatul familiei Seabourne îmi trimite munţi de do- 
cumente în legătură cu domeniul. Pur și simplu nu am 
timp să mă ocup de ele cum trebuie şi să pun pe picioa- 
re şi noul birou al Casei Elliott. Ar fi o binecuvântare ca 
totul să fie supravegheat de o persoană pricepută și în 
care să am încredere. 

Alex se încruntă. 

-Crezi că Finn te înșală? 

- Nu, pare onest și capabil, dar nu e bine să-i accept 
toate recomandările doar fiindcă eu sunt prea ocupat 
ca să aprofundez problema. Până în prezent, i-am ur- 
mat sugestiile şi mi-am promis că voi remedia situația 
atunci când voi avea timp, însă lucrurile mă îngrijorea- 
ză. Crezi că te poţi ocupa de toate afacerile domeniu- 
lui Seabourne? 

-Sigur că da. Pot să am un birou la Casa Elliott? Așa, 
dacă trebuie să semnezi sau să iei vreo hotărâre, vei fi 
chiar acolo. În plus, pot să învăţ mai multe despre aface- 
rile cu transporturi. 

- Perfect! Trebuie neapărat să ştii cu ce se ocupă Casa 
Elliott fiindcă, dacă mi se întâmplă ceva, pe mâinile tale 
va rămâne. 

-Chiar ţi-ai lăsa afacerea pe mâinile unei femei? 
se miră ea. 

-Cine s-ar pricepe mai bine? Eşti inteligentă, de în- 
credere și e în interesul tău să faci treaba bine, râse el. 
În plus, s-ar zgâria pe ochi toţi misoginii. O perspecti- 
vă irezistibilă. 

Râse și ea. 

-Eşti un yankeu rebel până în măduva oaselor, 
dragul meu. 

- Mulţumesc, răspunse el privind-o cald. 

- Când putem vizita domeniul Seabourne? întrebă 
ea. Trebuie să-ți cunoşti oamenii, să vezi în ce stare sunt 
proprietatea și fermele arendaşilor şi să te ocupi de toate 
lucrurile care nu pot fi făcute de la distanţă. 

- Philip a spus că pleacă până de Sfântul Mihail. Asta 
înseamnă la sfârşitul lui septembrie, nu-i așa? 

-29 septembrie. De-abia aştept să văd domeniul. Îmi 
place că are ieşire la mare, așa cum voiai tu. Poate după 
Sfântul Mihail putem să petrecem vreo două săptă- 
mâni acolo. 

- E o idee bună. Casa Elliott ar trebui să meargă fără 
probleme până atunci. Putem să le invităm pe verişoa- 
rele lui Katie să îi țină companie, spuse el terminându- 
şi ceaiul și ridicându-se. Incepem cu noul program de 
mâine-dimineaţă? 

- Cu cât mai repede, cu atât mai bine. 

Alex îl sărută. Dacă încă nu îi era o soție adevărată, 
ei bine, putea măcar să fie un bun administrator. 


Librăria Hatchard's era plină de oameni la modă, iar 
o parte dintre aceștia chiar erau interesați de lectură. 
Alex intră însoțită de mama şi de mătuşa ei şi spuse: 

- Vreau să văd dacă au cărți despre administrarea do- 
meniilor. Conacul Bryn nu a fost greu de supravegheat, 
dar Seabourne e mult mai mare. 

- Văd că eşti chiar interesată, observă Catherine. 

- Dacă toți plecaţi la țară în curând, am nevoie să îmi 
ocup timpul cu ceva folositor, zâmbi ea către Catherine 
şi Rosalind, gândindu-se cât de norocoasă era să facă 
parte dintr-o familie în care femeile erau considerate 
ființe capabile. 

n timp ce se îndreptau către partea din spate a ma- 
gazinului, Alex privi către un culoar străjuit de rafturi 
înalte și o văzu pe Frederica Pierce. Femeia era însoţită 
de camerista ei, o negresă zveltă într-o rochie cenușie, 
îngrijită, care încerca să facă față unui vraf de cărți. Alex 
se pregătea să meargă mai departe când Frederica arun- 
că alt volum în braţele fetei. Mormanul şubred se prăbu- 
şi, iar cărţile căzură pe podea. 

- Îmi pare rău, milady, spuse tânăra încet, cu o voce 
muzicală, aplecându-se să ridice cărțile. 

- Daisy, eşti proastă, tare proastă! făcu Frederica 
lovind-o cu săculețul pe care îl purta pe post de poşetă. 

Alex se întrebă cât timp trebuia să treacă până ce tâ- 
năra avea să demisioneze. Chipul angelic al Fredericăi 

ascundea un temperament răutăcios, iar la Sydney 
îi fusese întotdeauna greu să îşi păstreze servitorii. 
Cameristele osândite fugiseră de la ea de acasă chiar 
dacă se confruntau cu consecințe grave în cazul în care 
erau prinse. 

- mi pare rău, spuse Daisy din nou, cu capul plecat. 

Se întinse după un volum mare și îl scăpă pe jos fi- 
indcă nu își dădu seama cât de greu era. 

-Nici nu ştiu de ce te mai ţin prin preajmă, izbuc- 
ni Frederica. Dacă mai eşti așa de bleagă, o să te vând 
înapoi în Carolina şi îți poţi petrece tot restul vieţii cu- 
legând bumbac. 

Alex îngheţă, întrebându-se dacă era oare posibil ca 
lucrurile să stea așa. Se îndreptă către culoar. 

- Bună ziua, Frederica. Ai nevoie de ajutor? 

Frederica pufni recunoscând-o pe nou-venită. 

- Fata mea se descurcă, spuse ea împingând-o pe 
Daisy cu piciorul. Nu e bună de nimic, dar ar trebui să 
fie în stare să ia niște cărți de pe jos. 

- Ai vorbit cu ea ca şi cum ar fi o sclavă, dar, desigur, 
așa ceva nu e posibil. Sclavia e ilegală în Marea Britanie 
de ani de zile. 

- Vezi-ţi de treaba ta, Alexandra. Daisy e americancă. 
„Iar sclavia încă era legală în sudul Statelor Unite. 
Îngreţoșată, Alex îngenunche şi începu să ajute la strân- 
sul cărților de pe jos. 

- Chiar dacă te-ai născut sclavă, Daisy, acum că eşti în 
Anglia ești liberă. 

Fata ridică privirea, cu groază în ochii negri. Avea în 
jur de douăzeci de ani, era drăguță şi îmbrăcată îngrijit, 
iar părul negru era strâns într-un coc pe ceafă. Plecă ca- 
pul, luă în braţe ultima carte și se ridică. 

-Cum îndrăzneşti să te amesteci în treburile mele! 
spuse furioasă Frederica. Poate ești contesă acum, dar 
asta nu îţi dă dreptul să îmi spui ce să fac. 

lgnorând-o, Alex i se adresă servitoarei: 

- Dacă vrei să îţi schimbi situaţia, Daisy, vino la mine, 
la Berkeley Square 42. Orice ar spune stăpâna ta, eşti la 
fel de liberă ca ea. Am să îţi găsesc un nou loc de muncă, 

unde vei fi plătită şi de unde vei putea pleca dacă nu îți 
place în ce fel ești tratată. 

- De ce ești așa de interesată de sclave, Alexandra? ṣu- 
ieră Frederica. Oare fiindcă şi tu ai fost sclavă în Indii? 
Te regăseşti într-o ființă ca asta? 

Alex mai avea puţin și o pocnea. Se stăpâni doar când 
simţi că mama ei o apucă de braţ. Pentru o clipă, șovăi. 
Până la momentul respectiv, şi ea, și familia ei păstrase- 
ră tăcerea cu privire la ceea ce i se întâmplase în Orient, 
refuzând să confirme sau să nege. Dar, după cum spuse- 
se și Gavin, nu fusese vina ei, iar în fața acestei fete i se 
păru o laşitate să nege ceea ce se întâmplase. 

- Da, Frederica, am fost sclavă, spuse ea pe un 
ton care îi atrase pe ceilalți clienți care se opriseră şi 
urmăreau altercaţia. Păcat că nu ai trecut prin asta, 
poate ai fi învățat ce înseamnă înţelegerea şi compasiu- 
nea. Vii cu mine? spuse ea adresânduri-se din nou lui 
Daisy. Îşi promit că situaţia ta se va îmbunătăți. 

Daisy îşi privi stăpâna și îngheță, ca și cum ar fi lo- 
vito un fulger. Se uită la Alex şi dădu din cap, apoi 
plecă privirea. 

Văzând că reuşise s-o cucerească pe Daisy, Frederica 
se uită la Alex cu o răutate nemaivăzută. 

- Ai să plăteşti pentru asta. 

Alex făcu un pas înapoi. Frederica fusese întotdeau- 
na egoistă şi dificilă, dar acum părea aproape dementă. 
Reamintindu-și că cealaltă femeie nu avea puterea să îi 
facă rău, repetă: 

-Nu uita, Daisy, Berkeley Square 42, la orice oră 
din zi și din noapte. Lasă-mă să te ajut, adăugă ea cu 
voce frântă. 

Daisy se îndepărtă, iar Frederica zâmbi triumfătoare. 

- Acum că ai recunoscut că ai fost sclavă, oamenii își 
vor închipui ce viață ai dus. Deşi ai trecut de mult de 
prima tinereţe, trebuie să fi existat nişte bărbați sufici- 
ent de disperaţi încât să te cumpere. 

- Ce gânduri necuviincioase aveți, Lady Pierce, inter 
veni ducesa de Ashburton, care, în mod normal, era 
cea mai relaxată dintre soțiile de nobili, însă odinioară 

fusese actriţă, iar atunci când voia putea adopta o voce 
ucigătoare. Nu văd cum veţi mai putea fi primită pe vii- 
tor la familii din lumea bună. 

Frederica se albi la faţă, în timp ce ducesa făcu stânga 
împrejur şi se îndepărtă. Catherine o luă de mână pe 
Alex şi ieşiră după Rosalind, făcându-și drum printre 
clienții tăcuţi. 

Alex tremura. Când ajunseră la un adăpost relativ, pe 
Piccadilly Street, ea spuse: 

- Îmi pare rău că v-am făcut de râs pe amândouă. 

- Niciodată n-am fost mai mândră de tine, draga mea, 
rosti mama ei încet. 

-Nu mi-a plăcut niciodată de tânăra asta, adăugă Ro- 
salind. Nu dă prea bine, dar mi-a făcut plăcere să-i spun 
ce părere am despre ea, zâmbi malițios, făcându-i semn 
vizitiului să se apropie. Pe viitor va constata că nu are 
parte de viaţa socială pe care şi-a dorit-o. 

- Faptul că ducesa de Ashburton a apostrofat-o în 
public îi va nărui ambițiile sociale, aprobă Alex. Dar 
nu am reușit s-o conving pe biata fată să plece și sunt 
sigură că Frederica o va pedepsi pentru tot ceea ce 
s-a întâmplat. 

- Poate că va veni la tine mai târziu, sugeră Catheri- 
ne, urcându-se în trăsură. Mă îndoiesc că ştia că aici e 
liberă, conform legii. Sunt sigură că Lady Pierce i-a spus 
altceva. După ce va avea timp să se gândească, e foarte 
posibil să își părăsească stăpâna. 

Alex spera că o va face, însă se îndoia. Nici una dintre 
cele două însoțitoare ale ei nu avea de unde să știe în 
ce fel voința îţi poate fi afectată de sclavie. Şase luni de 
captivitate aproape că o zdrobiseră pe Alex. Daisy fusese 
probabil născută în sclavie şi fusese tratată ca atare toată 
viața. În timp ce trăsura alerga pe străzile Londrei, Alex 
închise ochii şi se rugă ca fata aceea să aibă curajul să 
se elibereze. 

Apoi se gândi la sclavie. Faptul că acum era ilegală în 
mai multe țări din Europa era un început, însă sclavia 
era una dintre cele mai vechi tare ale umanității şi încă 

mai erau multe de făcut. Ce putea face o femeie singură, 
de la mare depărtare? 
Era timpul ca Alex să afle. 


capitolul 28 


În seara aceea, Alex îl căută pe Suryo. Deşi locuiseră 
sub acelaşi acoperiş de când Helena plecase în larg, nu 
îl văzuse aproape niciodată. Bănuia că era genul de om 
care putea merge pe nisip fără să lase urme. 

li bătu la uşă şi fu poftită să intre. 

- Tuan Suryo, pot să vorbesc cu tine? 

El se ridică şi îi făcu semn către scaunul din camera 
simplă, foarte ordonată. 

- Desigur, milady. Cum vă pot fi de folos? 

Aşezându-se, Alex spuse direct: 

- Ce părere ai despre sclavie? 

Suryo își încleștă fălcile. 

- Cred că e un fapt abominabil. 

Ea își ţinu respiraţia, recunoscând tonul din vo 
cea lui. 

- Ai avut o experienţă personală? 

- Da. Nu vorbesc despre anii aceia. Dar căpitanul m-a 
eliberat, adăugă el după o pauză. În ziua aceea m-am 
încredinţat lui. 

- Această încredințare nu e tot o formă de sclavie? 
întrebă ea fascinată. 

-Il servesc din propria mea dorinţă. Niciodată nu 
mi-a cerut să fac lucruri care să contravină onoarei 
sau omeniei. 

Alex bănui că o avertiza, voalat, că nu avea să facă 
nimic ce ar fi putut să afecteze interesele lui Gavin. 
Asta nu avea să fie o problemă, nu intenţiona să îi ceară 
aşa ceva. 

-Astăzi am întâlnit o tânără sclavă care a fost adusă 
aici din America şi e ţinută captivă, nu ştie că e liberă. 
Am încercat s-o conving să îşi părăsească stăpâna, dar 
nu am reuşit. Acum, însă, mă întreb. Nu mă aşteptam 

să văd vreodată un sclav în Anglia. În Marea Britanie 
încă se face comerț cu sclavi? 

-Mai sunt nave care fac drumul dintre Africa și 
America și transportă încărcături ilegale. Marina rega- 
lä încearcă să blocheze un astfel de trafic, ridică el din 
umeri, dar nu reușește întotdeauna. Marea Britanie a 
fost cel mai mare negustor de sclavi din Europa şi încă 
există persoane care încalcă legea în speranţa unui pro- 
fit mare. 

Alex se încruntă. 

-Tu cunoşti cârciumile pe care le frecventează mari- 
narii și aşezările din port. E posibil ca în astfel de locuri 
să se audă ceva despre tranzacții ilegale cu sclavi? 

- Se poate pomeni, din când în când, numele unei 
corăbii, al unui căpitan sau vreo dată de plecare. Dar 
ce se poate face cu aceste informații? Marina nu ia în 
seamă ce se povesteşte prin baruri. 

- Poate o va face, dacă primeşte informaţiile din sursa 
potrivită, spuse ea aplecându-se în faţă. Familia tatălui 
meu vitreg are legături cu mulți oameni influenţi din 
Marea Britanie. Ca femeie, nu aș putea strânge nicio- 
dată informații din cârciumile de marinari, dar tu ai pu- 
tea și poate chiar ai găsi alte persoane care ne-ar ajuta. 
Ce părere ai? 

- Poate ieși ceva bun din asta, spuse el încet. 

- Atunci mă vei ajuta? 

În ochii lui apăru o lumină pe care Alex nu o mai 
văzuse. 

-Merită să încercăm. Dar de ce discutaţi asta cu 
mine, nu cu căpitanul? Vreţi să ţineţi totul secret față 
de el? 

- Doar pentru foarte puţin timp. Acum are multe pe 
cap. Aș prefera să aştept ca să îi pot arăta nişte rezulta- 
te clare. 

- Cum doriţi, milady. 

Alex îi întinse mâna. 

- Atunci să lucrăm împreună pentru libertate. 

El îi luă mâna. 

- Pentru libertate, milady și fiindcă dreptatea e cea 
mai bună răzbunare. 


Lui Alex îi plăcură la nebunie birourile Casei Elliott. 
Se aflau la etajul superior al depozitului firmei și miro- 
seau a ceai și a condimente, iar prin ferestrele înalte, cu 
boltă, putea admira portul şi fluviul. Încăperile liniștite, 
proaspăt zugrăvite erau pline de oameni care trimiteau 
tot felul de lucruri dintr-un capăt al lumii în celălalt. 
Gavin îi pregătise în mod clar pe cei patru angajați 
permanenți, fiindcă aceştia o salutară fără să clipească. 
Avea să-i placă să lucreze aici. 

Documentele domeniului Seabourne pe care le 
primise Gavin se aflau deja în biroul ce îi fusese în- 
credințat lui Alex. Nu exagerase când vorbise despre 
numărul lor. Se apucă bucuroasă să organizeze şi să 
înțeleagă problemele domeniului. La prânz apăru 
Gavin cu un coș de mâncare pe care îl pregătise bu- 
cătăreasa în dimineaţa respectivă, şi discutară despre 
afaceri în timp ce își savurau sandvișurile şi un gustos 
rachiu englezesc. 

Terminându-și ultimul sandviș cu şuncă, ea spuse: 

- Îmi place foarte mult. Cred că m-am născut ca să 
fiu administrator. 

-Eu, nu, mușcă Gavin dintr-un măr. Totul pare 
să fie în ordine? 

- Da, Finn face treabă bună. Philip a fost foarte en- 
tuziasmat când a moștenit și a cheltuit cam mult din 
veniturile domeniului, dar nu par să fie probleme mari. 
Anul viitor vor fi bani destui pentru îmbunătățiri. 

- E nevoie de îmbunătățiri? 

-Mereu e nevoie de îmbunătăţiri la un domeniu. 
Drenaje, vite de rasă mai bună, soiuri noi de seminţe, 
echipamente, case pentru arendași şi muncitori. Așa 
e în agricultură. 

- Voi lăsa totul pe mâinile tale capabile, spuse Gavin 
uitându-se pe documentele pe care ea le lăsase deoparte 
şi apoi semnându-le. Eşti un înger. 

Ea se întoarse la lucru cu un zâmbet. Îi plăcea foarte 
mult să fie de folos. 


Când Alex îi termină de citit lui Katie povestea di- 
nainte de culcare, fata îi spuse: 

-Anne și Maria vor pleca în curând la țară. Asta 
înseamnă că nu mai trebuie să mai fac lecţii? 

Alex râse. 

- Ai vrea tu. Domnişoara Thompson, guvernanta 
familiei Ashburton, mi-a recomandat o prietenă de-a 
dumneaei. Am vorbit cu domnișoara Hailey, care e foar- 
te drăguță, așa că va deveni guvernanta ta de săptămâ- 
na viitoare. 

Katie se strâmbă. 

-Mai bine merg la birou cu tine și învăţ despre 
ceaiuri, despre mirodenii şi despre porțelanuri. Vreau 
să fiu comerciant, cum e căpitanul. 

Alex își ascunse zâmbetul. 

- Dacă vrei să fii comerciant, trebuie să ştii să soco- 
teşti, să scrii, trebuie să ştii geografie şi limbi străine. 

Fata păru consternată. 

- Vrei să spui că toate lecţiile astea au vreun rost? 

- Chiar au. Cunoașterea înseamnă putere, turturico, 
îşi sărută ea fiica. lar o femeie are nevoie de toată pute- 
rea pe care o poate obține. 

Alex stinse lampa, iar Katie rămase pe gânduri. Oare 
până creştea, femeile aveau să ajungă să studieze în uni- 
versități, să conducă afaceri la fel ca bărbaţii? Nu, nu 
chiar așa curând, dar, desigur, într-o bună zi... 

Când ajunse în capătul scărilor, majordomul, un 
valet promovat din casa Ashburton, spuse: 

- Milady, vă caută o tânără. 

-La ora asta aşa târzie, Bard? 

-O tânără tare neobișnuită. E în salonaș. 

Curioasă, Alex intră în salon și tresări când o văzu 
lângă fereastră pe negresa care o slujea pe Frederica 
Pierce. 

- Mă bucur atât de mult că ai venit, Daisy! 

Traversă încăperea și luă mâinile fetei într-ale ei. Erau 
reci ca gheaţa. Probabil că era îngrozită fiindcă se înde- 
părta de tot ceea ce cunoscuse vreodată. 

- Ai vrea nişte ceai și poate ceva de mâncare? 

- Oh, nu, milady, făcu Daisy, şocată de sugestia de a 
mânca împreună. 

Era îmbrăcată îngrijit, în aceeași rochie gri din ziua 
anterioară, iar lângă ea se afla o bocceluță cu lucruri. 

-Atunci comand doar ceai. Te rog să iei loc, spuse 
Alex așezându-se și ea. Spune-mi, te rog, Lady Pierce a 
fost o stăpână dificilă? 

Daisy se așeză pe scaunul din faţa lui Alex, atingân- 
du-și obrazul învinețit. 

-Sir Barton m-a cumpărat la Charleston. Nimeni 
nu mi-a spus că aici sunt liberă. leri m-a bătut după ce 
ne-am întors de la Hatchard's. A spus că aţi minţit, 
dar n-am putut să mă mai gândesc la altceva. Este 
adevărat că nu poate trimite recuperatorii de sclavi 
după mine? 

Alex înghiţi în sec, amintindu-și de bătăi, de cât 
de teamă îi fusese că avea să fie urmărită dacă încerca 
să fugă. 

- Nu există recuperatori de sclavi aici. Nici Lady 
Pierce, nici soțul ei nu au deloc dreptul să te oblige să 
faci ceva. 

Daisy îşi îngropă faţa în mâinile tremurânde, zgu- 
duindu-se de plâns. Deşi minunatul ei accent muzical 
era din sudul Statelor Unite, comportamentul și lim- 
bajul ei erau rafinate, ca ale cameristelor din lumea 
bună. Cu siguranță Sir Barton o alesese pentru compe- 
tențele ei și sperase că o tânără crescută în sclavie avea 
să fie docilă și nu avea de gând să ridice întrebări cu pri- 
vire la statutul ei. Avusese dreptate. 

Slavă Domnului că Alex fusese la locul potrivit la 
momentul potrivit. 

-Acum eşti în siguranţă, Daisy. Ştii ce-ai vrea să faci 
cu libertatea ta sau e prea devreme ca să te hotărăști? 
Am să te ajut să găseşti orice dorești. 

- Sunteţi prea bună, milady, spuse Daisy ștergân- 
duși ochii cu o batistă, apoi ridicând privirea. Pot lucra 
pentru dumneavoastră, vă rog? Sunt o cameristă bună, 
dar dacă nu aveți nevoie de mine pot face curățenie sau 
pot lucra la bucătărie. Pot face orice, atât timp cât sunt 
o femeie liberă. 

- Am nevoie de cameristă, spuse Alex gândindu-se 
că intenţiona să angajeze una, așa că sosirea lui Daisy era 
perfectă. Se întrebă ce salariu îi spusese mama ei că se 
oferea pentru acest post și continuă: Vei avea propria 
ta cameră, vei locui și vei mânca aici, vei primi treizeci 
de lire pe an, plus haine pe care nu le mai port, pe 
care le poţi păstra sau vinde, la alegerea ta. ie ţi se 
pare acceptabil? 

Daisy făcu ochii mari. 

-Vă mulțumesc, milady. Vă jur că voi fi o cameris- 
tă bună. 

-Sunt sigură că așa va fi. Apropo, care este numele 
tău complet? 

- Daisy Adams, milady. 

- Preferi să ţi se spună Daisy sau Adams? Cameristele 
sunt deseori chemate cu numele de familie. 

- Mi-ar plăcea să îmi spuneţi Daisy, milady, răspunse 
tânăra, privind-o ca și cum nimeni n-o întrebase vreoda- 
tă dacă avea vreo preferinţă. 

-Foarte bine, Daisy să fie, spuse Alex studiind-o. 
Ai vrea ceva în mod deosebit? Ceva ce ţi-ai dorit întot- 
deauna, dar nu ai putut avea? 

Daisy îşi ţinu respirația. 

-Ar fi posibil...? Aş putea să învăţ să citesc și să 
scriu? 

- Desigur, răspunse Alex uluită. Dar chiar nu ai în- 
vățat niciodată? 

Daisy clătină din cap. 

- E ilegal să înveți sclavii să citească. 

Alex simţi un val de furie la adresa sistemului care le 
refuza unor minţi agere precum cea a lui Daisy şansa de 
a învăţa. 

- Am angajat o guvernantă pentru fiica mea. Am 
s-o rog să te înveţe și pe tine. În recomandările ei scrie 
că îi place foarte mult să îi învețe pe alții, așa că sunt 
sigură că se va bucura să mai aibă o elevă. 

-Vă mulțumesc, spuse Daisy cu ochii în lacrimi. 
Sunteţi atât de bună. Nu... nu merit asta. 

-Sigur că meriţi. 

Majordomul intră cu o tavă cu ceai. 

- Bard, ea este domnişoara Daisy Adams, noua mea 
cameristă, spuse Alex. Poţi să o rogi pe menajeră să îi 
pregătească o cameră? 

Bard ridică din sprâncene, dar fusese bine instruit la 
casa Ashburton. 

-Mă ocup imediat, milady. 

După ce el se retrase, Alex turnă două ceai în două 
cești. 

-Camera ar trebui să fie gata repede. Dacă vrei 
să mănânci ceva înainte să te culci, menajera îți va 
arăta unde este bucătăria. Sunt sigură că a fost o zi foar- 
te extenuantă. 

Daisy dădu din cap, copleșită. 

- Pot să vă întreb ceva, milady? 

- Desigur. Şi nu trebuie să îmi spui milady tot timpul. 
Doamnă e suficient. 

-Chiar aţi fost sclavă, doamnă? 

- Aşa este. 

- Și nu vă e rușine să recunoașteţi!? 

i fusese rușine, dar acum se terminase. 

- Rușinea sclaviei trebuie s-o poarte proprietarii, în 
nici un caz victimele. În fața lui Dumnezeu suntem 
egali cu toții. Va veni o zi când vom fi egali cu toţii şi 
pe pământ. 

Daisy o privi ca și cum voia să o creadă, însă nu 
reuşea. Avea nevoie de timp. 

Alex îşi sorbi ceaiul, gândindu-se că era posibil ca 
încercările ei de a strânge informaţii despre traficul ma- 
ritim de sclavi să nu aibă niciodată rezultate, dar cel pu- 
ţin ajutase o tânără să devină liberă. 

Acoperindu-și un căscat, Alex intră în biroul lui 
Gavin și puse câteva documente pe colțul biroului lui. 

- Se pare că am rămas ultimii în birou. M-am gândit 
că dacă te ajut cu documentele domeniului o să fii mai 
puțin ocupat. Acum suntem ocupați amândoi. 

El râse şi îşi dădu scaunul mai în spate ca să-și poată 
întinde picioarele. 

- Îşi promit că lucrurile nu vor sta aşa tot timpul. 
Îl învăţ pe Peter Spears să administreze Casa Elliott. Are 
experienţă, iar până la sfârşitul anului se va ocupa de 
toate treburile de zi cu zi. Dacă domeniul Seabourne 
e administrat de tine, eu o să mă odihnesc în voie. 

Ea râse. 

- Am să cred asta când am s-o văd. 

Traversă biroul ca să se apropie de fereastra de unde 
se putea observa portul. În ultimele două săptămâni, 
îşi pusese amprenta asupra biroului lui Gavin în mai 
multe feluri. Acum avea acolo un minunat covor orien- 
tal, un scaun sculptat în lemn masiv cu picioare în for- 
mă de leu, elegante tablouri chinezeşti şi o vază cu flori 
proaspăt tăiate, care înveselea atmosfera. Gavin nu cre- 
zuse că un birou putea fi atât de frumos. 

- Te deranjează faptul că, fiindcă eu sunt comerciant, 
vom petrece mai mult timp la Londra decât majoritatea 
prietenilor şi rudelor tale? 

- Nu, îmi place Londra, deși după Sfântul Mihail 
voi fi pregătită pentru vacanța aceea la țară, spuse ea 
făcând o mişcare rapidă de wing chun, cu trupul și mâi- 
nile gata să riposteze. Dar mi-e dor de lecţiile lui Troth. 
[mi fac exerciţiile singură, ceea ce reprezintă o practică 
bună şi mă disciplinează psihic, dar nu-i același lucru ca 
atunci când lucrezi cu un partener. 

Din păcate, Gavin nu se putea antrena cu ea. Troth 
și soţul ei se antrenau împreună la wing chun, dar Ga- 
vin şi Alex nu se puteau implica într-o activitate pentru 
care era nevoie să se atingă atât de mult. Erau prea con- 
ştienți unul de altul, despărțiți de prea multe bariere. 

Un val de gânduri neplăcute îl făcu să întoarcă privi- 
rea de la silueta ispititoare a lui Alex, luminată de luna 
timpurie. Încă nu îşi revenise după eşecul în urma că- 
ruia ajunseseră să doarmă din nou separați. Mintea lui 
înțelegea că, atunci când ea devenea nervoasă, reacția 
ei nu avea nici o legătură cu el. Dar chiar şi pentru un 
bărbat care se mândrea că este rațional și detașat, nive- 
lul acela de respingere durea, mai ales fiindcă devenise 
oarecum optimist cu privire la latura intimă a căsătoriei 
lor. Își pierduse, însă, optimismul. 

În unele feluri, era mai uşor să fie caști. Nu trebu- 
ia să se întrebe cum avea să se simtă ea dacă o săruta 
şi nu trebuia să își facă griji că Alex şi-ar fi reprimat 
repulsia, într-o încercare galantă de a fi o soţie bună. 
În alte feluri, castitatea era un iad. Amintirile iniţiale 
ale unei intimităţi forţate, care îl bântuiseră multă vre- 
me, fuseseră înlocuite în timp cu amintiri mai fericite, 
ale descoperirii și plăcerilor reciproce. Îl durea să o pri- 
vească şi să nu se gândească la ce putea să fie sau la ce 
putea să nu fie niciodată. 

Totuşi, cel mai fericit se simțea atunci când ea era 
prin preajmă. Asta însemna că accepta și că încă mai 
spera. Respiră adânc și începu să citească documentele 
pe care i le dăduse. 

- Mă ocup acum de ele, ca să putem merge acasă. 

Pe prima hârtie era un rezumat al motivelor pentru 
care Alex considera că trebuia să cheltuiască niște bani 
acum, nu mai târziu. Raționamentul și argumentele ei 
erau bune, așa că semnă. La fel şi pentru următoarele 
două documente. Până în prezent, marea lui moștenire 
îl costa mai mult decât primea înapoi. 

La ultima hârtie se opri şi citi din nou. 

- Alex, nu înţeleg asta. De ce ai avize de expediţie și 
atâtea semne de întrebare? 

- Scuze, încă nu voiam să-ți arăt asta. Eu şi Suryo 
strângem informaţii despre negoţul ilegal de sclavi. 
E dezonorant cât de multe nave implicate în acest negoț 
sunt englezeşti. Am vorbit cu unchiul Stephen și a fost 

de acord să transmită Marinei Regale orice informaţii 
i-ar putea ajuta să intercepteze navele cu sclavi. 

Incruntându-se, Gavin se ridică în picioare. 

-Asta e o afacere foarte periculoasă. Negustorii de 
sclavi sunt nemiloşi și sunt în stare de multă violență ca 
să-şi protejeze profiturile. 

- Suryo doar ascultă ce spun marinarii la beție. Ni- 
mic nu ne poate aduce probleme. 

El o privi în ochi, vrând să o facă să înțeleagă gravi- 
tatea situaţiei. 

- Alex, subestimezi potenţialul exploziv al acestor 
informații. Aș fi preferat să mă consulți înainte să te 
apuci de aşa ceva. 

Ea se întoarse de la fereastră şi îl privi. 

- Nu mi-a trecut prin cap că ar fi posibil să nu fii de 
acord să lupt împotriva sclaviei, indiferent cât de neîn- 
semnată ar fi contribuția mea. Nu te-ai opus când am 
vrut să o ajut pe Daisy. 

-Asta e altceva. Ea e un singur om, nu o idee, spuse 
el arătând către notele lui Alex. Dar astea sunt nişte ape 
foarte tulburi. Nu ai cum să ştii cu ce te poţi întâlni. 

Imbujorată, Alex spuse: 

- Sunt dispusă să risc asta. 

- Foarte curajos din partea ta, ripostă el. Dar Suryo? 
El își pune viața în pericol în cârciumi. Cum te vei simți 
dacă e ucis fiindcă pune prea multe întrebări? 

Chipul ei palid îi arătă că nu se gândise la asta. 

- Sunt sigură că înţelege pericolele mai bine ca mine. 
Are şi alți informatori, deci nu e singur. 

-Cu cât sunt implicați mai mulți oameni, cu atât e 
mai probabil ca reţeaua ta secretă să fie expusă, spuse 
Gavin exasperat. De obicei informatorilor le place să ia 
bani din mai multe surse. 

- Foarte bine, sunt riscuri, dar lupta împotriva scla- 
viei nu merită riscuri? Se face mult rău şi e o lașitate, o 
mizerie să ignorăm asta. 

- Succesul poate fi amar, spuse el sumbru. Ştii că ne- 
gustorii de sclavi care sunt în pericol să fie prinși își arun- 
că captivii peste bord, astfel încât căpitanul să nu poată 

fi acuzat de trafic ilegal? Sute de oameni mor când se 
întâmplă așa ceva. 

Alex tresări îngrozită. 

-Cu atât mai mult trebuie distruși sclavagiștii, ca să 
nu mai îndrăznească să țină captivi oameni nevinovați 
şi să îi vândă peste ocean! 

Se abținu să nu înjure văzând cu câtă încăpățânare 
nu voia să vadă adevărul. 

- Înţeleg că pentru tine e ceva personal, dar... 

nainte ca el să poată termina, ea izbucni: 

-Cum îndrăznești să crezi că poţi înţelege ce în- 
seamnă să fii neajutorat! Tu eşti stăpânul controlului, 
nu ai fost neajutorat niciodată! „Inţelegi“ cum e să fii 
femeie și să ştii că nu poţi merge în siguranță pe stradă 
fără să-ţi fie teamă că vei fi atacată sau violată? Sau cum 
este să știi că nu ai nici o speranță de scăpare, că mai 
ai puţin şi mori? 

Furia ei îl zgudui. 

- Ai dreptate, spuse el încet. Nu pot înțelege pe 
deplin oricât aş încerca. Niciodată nu voi şti ce ai sim- 
çit tu. 

Ochii ei se îngustară. 

- Poate îţi pot arăta. 

El ezită, iar apoi se hotărî că dacă ea era atât de 
furioasă, el trebuia să se străduiască să înțeleagă. 

- Te rog. 

Alex arătă către fotoliul din lemn de stejar, cu picioa- 
rele în formă de leu. 

- Aşază-te! 

Gavin se aşeză, întrebânduse nedumerit ce avea 
în minte. 

Alex scoase un teanc de batiste împăturite cu grijă 
dintr-un sertăraș și le folosi ca să-i lege de scaun încheie- 
turile şi gleznele. Făcu un pas în spate ca să-și urmăreas- 
că opera şi îl întrebă: 

-Oare îţi dai seama vreun pic ce înseamnă să fii 
neajutorat!? 

- Cam da, spuse el verificându-și legăturile. 

Poate că, în timp, ar fi reușit să le desfacă, dar pe 
moment era imobilizat, nu-și putea mișca brațele şi 
picioarele și era țintuit de greutatea scaunului masiv. 
Nu era o senzație plăcută. 

- M-am bătut cu un dragon, dar niciodată nu m-a 
dezarmat o leoaică prădătoare. Îţi intri chiar bine în rol. 
Nodurile sunt făcute bine. 

- Suryo ne-a învăţat pe mine și pe Katie pe drumul 
spre casă. 

Dacă era vorba de nodurile lui Suryo, Gavin chiar 
se afla în pericol. Își reprimă dorința instinctivă de a 
încerca să se elibereze. 

- Acum că ţi-ai demonstrat ideea, îmi dai drumul? 

- Nu încă, făcu ea, cu un amuzament straniu în pri- 
vire. Asta e o parte a lipsei de ajutor: nu poți să spui că 
te-ai săturat și să fii eliberat de îndată. 

O privi cu oarecare teamă, întrebându-se cât de de- 
parte avea de gând să meargă. Nu credea că îl va răni 
fizic, dar era într-o dispoziţie bizară. Dacă nu își putea 
stăpâni furia... 

Alex se rezemă de biroul lui şi îl studie critică. 

- Faptul că eşti legat de un scaun e mic copil pe lângă 
ce înseamnă să fii într-adevăr neajutorat. Închipuie-ţi că 
te afli la mii de kilometri distanţă, într-o ţară străină, a 
cărei limbă nu o vorbeşti, că eşti considerat mort de toţi 
cei care te iubesc, că ești tratat ca un obiect de către cei 
care consideră că eşti proprietatea lor. 

Luă pumnalul incrustat cu pietre prețioase oferit de 
sultanul Kasan, cu care Gavin îşi deschidea scrisorile. 

- Apoi închipuie-ţi că situaţia asta e adevărată, nu un 
simplu exerciţiu de a încerca să înţelegi ceva. 

El nu scăpă din ochi arma, în timp ce ea îi verifica 
alene lama. 

-Ai de gând să mă pedepseşti pentru păcatele între- 
gii omeniri? 

Chipul i se îmblânzi oarecum. 

- Nu ţi-aş putea face rău vreodată, Gavin. Dar trebuie 
să recunosc că simt un soi de satisfacţie perversă ştiind 
că te întrebi de ce anume sunt în stare. Nu face vreo 

greşeală, deocamdată ești la mila mea, spuse ea răsu- 
cindu-şi cu pricepere încheietura și azvârlind pumnalul 
către tocul ușii. 

Arma se înfipse în lemn, iar mânerul se zgudui pen- 
tru câteva clipe ce părură interminabile. 

Gavin se uită uluit către pumnal. 

- Unde naiba ai învăţat să faci așa ceva? 

- Mi-am petrecut jumătate din copilărie în armată. 
Ai fi uimit să afli ce învață o fetiță de la soldaţi plictisiți. 
Ti-am spus vreodată că mă descurc foarte bine cu pușca? 
Dacă aș fi avut o puşcă bună, i-aș fi putut alunga singură 
pe piraţii malaiezi. 

Incepea să i se facă pielea de găină. Ştia că asta și 
intenționa ea, dar nu îl ajuta prea mult. 

- Şi acum ce? Ai să jubilezi arătându-mi cum ar putea 
fi? Nu cred că e posibil să fie atât de devastator precum 
ceea ce ai îndurat tu. 

Cuvintele lui căzură ca o scânteie în jar. Furia lui 
Alex, frustrarea şi tensiunea sexuală dintre ei se revăr- 
sară. Pentru prima dată Gavin se afla într-o poziție 
în care ea nu mai trebuia să aibă încredere în bunele lui 
intenţii. Faptul că era un bărbat demn de încredere nu 
mai conta. Întotdeauna fusese conștientă de puterea 
lui, de ceea ce ar fi putut să facă el dacă ar fi vrut. Dar 
acum bărbatul acesta frumos era complet la mila ei. 
Senzaţia de putere era învăluitoare şi profund erotică. 

- Aşa crezi? Mă provoci să vedem dacă sunt în stare să 
am efecte devastatoare asupra ta? 

-Să te văd, spuse el, cu privirea fermă. 

Ca să fie devastatoare, trebuia să ajungă în străfundu- 
rile pasiunii şi fricii. Îşi desfăcu bridele care îi prindeau 
de fustă bluza decentă, cu guler înalt, apoi și-o dădu jos, 
dezvăluindu-şi corsetul tighelit și sutienul brodat. 

- Fiindcă eşti un gentleman, de obicei încerci să nu 
te uiţi la sânii mei, deși nu reușești întotdeauna. Acum 
poți să te uiţi cât vrei, dar nu poți să atingi decât dacă 
te las eu. 

Îşi azvârli pantofii, apoi îşi aşeză piciorul drept pe un 
scaun şi îşi ridică juponul ca să își evidenţieze ciorapul 
şi jartiera. 

- E o seară prea călduroasă pentru ciorapi. 

Jartiera era din panglică albă cu un trandafiraş roz 
de mătase cusut într-o parte. Desfăcu panglica şi lăsă 
fâșia mătăsoasă să alunece pe podea în timp ce îşi frecă 
pielea de deasupra genunchiului ca să își repună sângele 
în mișcare. Ştia că privirea lui era atrasă de piciorul ei 
şi se simţi nespus de ispititoare. Scoase ciorapul cu o 
încetineală senzuală, apoi repetă activitatea cu cealaltă 
jartieră şi celălalt ciorap. 

-Ai picioare minunate, spuse Gavin cu voce între- 
tăiată. 

- Mulţumesc. Şi părul meu e destul de frumos, spuse 
ea desfăcându-și agrafele şi răvăşindu-și languros buclele 
negre peste umeri. 

Apoi luă o mână de petale din vaza de flori de pe 
birou şi le aruncă peste el, ca pe un val înmiresmat. 
Petalele poposiră pe umerii şi în poala lui. 

- Imi place să te văd neajutorat. Mi se pare excitant să 
ştiu că pot face cu tine ce vreau. 

- E... instructiv. 

Corsetul ei se închidea în față. Desfăcu bridele din 
partea de sus ca să își elibereze sânii, apoi se apropie de 
Gavin. El emana dorinţă, dar şi o stinghereală profun- 
dă. Se simțea voluptuoasă și puternică. 

-ÅA venit momentul să ai voie să atingi, dar numai ce 
şi când te las eu. 

Îl apucă de încheieturile legate şi se aplecă în faţă. 
Sânii se revărsară la câțiva centimetri de el. li simţea pe 
piele respiraţia fierbinte, în timp ce mâinile lui se încleş- 
tau şi se descleștau pe braţele scaunului. 

Se aplecă mai mult şi îi trasă cu limba conturul ure- 
chii. Când el întoarse capul ca să o sărute, ea îi evită 
buzele, preferând să își plimbe gura pe pielea lui caldă, 
sărată. La ora aceasta târzie putea simţi gâdilătura vagă 
a favoriţilor blonzi, aproape invizibili, dar cu o textură 
masculină, provocatoare. 

Nerăbdător, el îi îndepărtă cu obrazul marginea dan- 
telată a sutienului, dezgolindu-i sânul stâng. Când gura 
lui se închise, o cuprinse un val de căldură. Respiră greu, 
simțindu-se învăluită de focurile nocturne ale Sfântului 
Elmo. Celălalt sân pulsa de dorință, iar ca să o satisfacă 
trebuia să ia inițiativa. Alegerea era a ei. Toate alegerile 
erau ale ei. 

Când se întoarse ca să îi ofere celălalt sân, înainte să 
sugă așa cum dorea ea, Gavin murmură: 

- Eşti minunată. 

Vrând să îi înapoieze plăcerea, ea îi scoase lavaliera 
şi îi desfăcu cămașa, astfel încât să îi poată mângâia pie- 
lea caldă de pe piept. Mușchii puternici se încordară la 
atingerea ei. Alex își mișcă mâinile în cercuri, apucân- 
du-i sfârcurile între degetul mare și arătător. Se întăriră 
instantaneu. 

- Dumnezeule, Alex, gâfâi el, cutremurându-se. E un 
iad să nu te pot atinge. 

- Ín timp ce eu te pot atinge oriunde doresc. 

Bucuroasă să îl vadă așa nestăpânit, își scoase mâi- 
nile de sub cămașa lui și începu să îi maseze coapsele, 
evitând carnea tare care se izbea de materialul pantalo- 
nilor. El se mişcă înainte şi înapoi, trăgând involuntar 
de batistele care îi legau încheieturile, ca şi cum era pe 
punctul să explodeze. 

Ea îi captură gura, cufundându-se în sărut ca și cum 
ar fi durat pentru totdeauna. El răspunse lacom, iar pa- 
siunea şi foamea lui o înfierbântară și mai mult. Ame- 
ţită, îi desfăcu pantalonii şi îl prinse cu mâna. Trebui 
să se forțeze să nu îl facă să explodeze rapid. Nu era 
pregătită ca totul să se încheie. 

Se urcă în poala lui și își strecură picioarele sub brațe- 
le înalte ale scaunului, astfel încât să îl sechestreze cu un 
abandon senzual. Apoi îşi aranjă fustele astfel încât să 
cadă împrejurul lor şi se încordă când îşi dădu seama că 
lenjeria ei deschisă îi făcuse să se lipească unul de altul 
cu o intimitate vecină cu acuplarea. 

Zvâcnelile trupului lui o copleșiră, alimentândur-i 
dorinţa şi îndepărtându-i teama de moment. Se mişcă 

în faţă, iar căldura umedă a pielii ei alunecă pe bărbă- 
ţia lui. 

El întrerupse sărutul, afurisind în gând. 

- Desfă legăturile, Iskandra. Îţi promit că îmi voi 
folosi bine mâinile. 

- Nu, spuse ea neastâmpărată, apăsându-se pe el. 

Iskandra era femininul de la Iskander, adică Alexan- 
dru cel Mare. Acum şi ea era o cuceritoare, o războinică, 
iar acest gând descătușă o senzualitate de prea multă 
vreme ascunsă. 

El îşi mişcă şoldurile în sus, frecându-se de ea cât de 
mult putea. 

-O să mă omori de dorinţă, gâfâi Gavin. 

Alex se ridică suficient încât să îl poată prinde cu 
mâna. Apoi se lăsă încet în jos, gemând atunci când își 
dădu seama cât de bine se potriveau. Era o împreunare 
ideală, care alunga umbrele sexului forțat din Maduri. 

l înconjură cu brațele și își îngropă faţa în gâtul lui, 
în timp ce își mișca agitată șoldurile. 

Unghiul, presiunea, frecarea erau extrem de intense, 
diferite față de tot ceea ce cunoscuse vreodată. Era gata 
să se prăbuşească și se prăbuși, urlând în timp ce se îne- 
ca în valurile frenetice ale senzațiilor. 

Instinctiv, se strânse în jurul lui și întreg corpul i se 
crispă. Gavin gemu lung, ca şi cum i s-ar fi sfărâmat 
sufletul şi trupul. 

Gâfâind şi încercând să-și recapete respirația, ea se 
agăță de el, puţin ameţită, auzinduși inima cum bătea 
din ce în ce mai tare. 

-Mă simt ca şi cum m-ar fi zguduit una dintre furtu- 
nile cumplite ale Pacificului. Și ca şi cum abia aş fi reușit 
să supraviețuiesc. 

- Ţi-ai atins scopul de a avea un efect devastator, în- 
găimă Gavin. Aș vrea să te țin în braţe, ca să te apăr 
de furtună. 

Cu chipul arzând, ea apucă una dintre batiste ca să 
îi elibereze încheietura stângă, apoi procedă la fel şi cu 
mâna dreaptă. Braţele lui o învăluiră cu siguranță şi căl- 
dură. Ea își rezemă capul pe umărul lui, neprivindu-l 

în ochi, în timp ce mulțumea în gând fiindcă el nu o 
ura pentru comportamentul ei nebunesc, necuvenit. 

- Mi-e ruşine. Ca şi cum m-ar fi cuprins un atac de 
nebunie. i 

- Pasiunea e o formă de nebunie. In cazul tău, a fost 
determinată de furia pentru tot ceea ce ai suferit, spuse 
el strângând-o şi mai tare. Mă bucur că ai ales forma asta 
de mânie, în loc să foloseşti cuțitul pe mine. 

Ea se cutremură auzindu-l, dar ştia că avea drepta- 
te în ceea ce privea furia ei. Acum înţelegea că o parte 
din supărarea ei fusese îndreptată şi împotriva lui. Ab- 
surd, fiindcă ea insistase ca el să „adore zeița“ din ea în 
timpul Jocului Leului. Totuşi, o parte profundă, primi- 
tivă a ființei ei îl ura pentru că o violase, iar mânia era 
cu atât mai amară, cu cât ştia că nu avea dreptul să simtă 
așa ceva. 

- E adevărat ceea ce spui în legătură cu furia, dar nu 
am făcut bine descărcându-mă pe tine. Mă simt... foarte 
jenată. 

-Şi eu m-am simţit la fel, dar măcar acum am o vagă 
idee despre ce înseamnă să fii neajutorat, spuse el gân- 
ditor. Mi-ai spus că sunt stăpânul controlului. Poate că 
e bine că ai făcut praf tot controlul. 

Ea oftă. 

- Poate, dar tot îmi pare rău, Gavin. Nu am o părere 
prea bună despre mine la momentul de față. 

- Sstt, draga mea Iskandra, făcu el mângâind-o pe 
creştet cu mâna lui mare, liniștindu-i nervii încordaţi. 
Chiar dacă experienţa a fost tulburătoare, ai reușit ceea 
ce fusese imposibil până acum. 

Doar atunci își dădu seama că în sfârșit își consuma- 
seră căsătoria, deşi termenul era mult prea blând pentru 
o împreunare atât de nebunească și de perversă. Într-un 
final, în mod irevocabil, erau soţ şi soție. Satisfacţia în- 
depărtă regretele cele mai ruşinate. 

- Nu vreau să te mai leg vreodată, dar îmi place scau- 
nul acesta. A fost... diferit să stăm așa. Excitant. Aș vrea 
să încercăm din nou. 

El râse, ciufulit şi aproape insuportabil de frumos. 

-O să cumpăr un set întreg de scaune din astea, ca să 
umplem cu ele și casa, şi biroul. 

- De fapt, mai e un scaun la fel acasă, dar e într-o 
cameră de oaspeţi, zâmbi ea ştrengărește. O să cer să fie 
mutat în dormitorul meu. 

El deveni serios. 

- Oare ar putea să devină dormitorul nostru? 

Ea ezită, analizându-și gândurile cele mai ascunse. 

- Cred că se poate. Mă simt ca şi cum am dărâmat un 
zid psihologic. E posibil să mai fi rămas câteva cărămizi, 
dar ce a fost mai rău a trecut. 

- Mă bucur foarte mult. Imi place să dorm în același 
pat cu tine. Să te simt aproape, zâmbi el. Şi mă bucur şi 
că te-ai hotărât să lucrezi în acest birou. 

Alex își dădu seama unde se aflau. Seara se transfor- 
mase deja în noapte și aveau să ajungă foarte târziu la 
cină. Se dădu jos de pe el destul de greu. Îi fusese mai 
uşor să se așeze decât să coboare fără să se împiedice, 
însă el o susţinu cu o mână. 

În timp ce se apleca să îi desfacă gleznele, ea spuse: 

- E atât de absurd! Chiar aici în biroul tău! 

Se uită din nou la cerul întunecat, bucurându-se că 
în apropiere nu existau clădiri din care să fi putut fi 
urmăriţi. 

El se ridică şi se întinse alene. 

- Pasiunea e absurdă, aşa cum poate fi și nebunească. 
Dar e și una dintre cele mai mari bucurii de care putem 
avea parte, spuse el luând-o de mână şi ridicând-o în 
picioare, apoi sărutând-o tandru. 

Ea se relaxă, netemătoare. 

-Naar fi trebuit să te acuz niciodată că nu eşti înțele- 
gător, şopti ea. Înţelegi mai mult decât orice bărbat pe 
care l-am cunoscut vreodată. 


capitolul 30 


Până se aranjară cât de cât, se întunecase complet. 
Gavin se bucură că luase felinarul, fiindcă niciodată 

nu mai văzuse strada atât de tăcută ca atunci când ieşi- 
ră din depozit şi se îndreptară către un grajd din apro- 
pierea Ratcliff Street, unde îi aștepta o trăsură a familiei 
Seabourne, ca să îi ducă acasă. 

Intimitatea însemna că putea să o ţină pe Alex de 
mijloc, deşi, la cum se simţea în seara aceea, ar fi făcut-o 
oricum. Deși actul sexual dintre ei fusese unul cutremu- 
rător, amândoi erau jucăuși și chicoteau, aproape nere- 
ușind să nu se mângâie reciproc. Abia aștepta să vină 
ora de culcare. Cel puţin putea să o ţină în braţe toată 
noaptea. Şi poate aveau să verifice dacă zidul acela din 
mintea ei chiar se năruise... 

Ea își strecură braţul în jurul taliei lui. 

- De ce zâmbeşti? 

El o sărută pe frunte. 

- Mă gândesc la prostii. 

O văzu îmbujorându-se în lumina palidă. Așa ciu- 
fulită, arăta adorabil. O sărută din nou, bucuros că 
avusese dreptate în legătură cu caracterul ei pasional. 
De-abia aştepta să petreacă împreună o viață de explo- 
rări reciproce. 

Dintr-o alee aflată în faţa lor apăru un grup de 
bărbaţi, cu mersul șovăielnic al marinarilor care se în- 
torc pe navă după ce și-au făcut plinul la o tavernă 
din apropiere. Gavin nu îi slăbi din ochi și o îndreptă 
pe Alex mai aproape de clădirile de pe partea străzii pe 
care se aflau, însă această precauţie era pur și simplu 
un obicei. Deși mahalalele periculoase din zona estică 
a Londrei nu se aflau prea departe, împrejurimile de- 
pozitelor erau liniștite şi erau păzite de poliţişti care 
patrulau regulat. 

Marinarii treceau vizavi atunci când primul dintre ei 
sări brusc, cu un cuțit în mână și cu chipul periculos de 
treaz, năpustindu-se către Gavin: 

-Ele! 

Instinctiv, Gavin o împinse pe Alex în spatele lui, fe- 
rindu-se de cuţit şi de atacul unui alt bărbat. Aruncă 
felinarul ca să aibă libere ambele mâini și apucă braţul 

atacatorului său, sucindu-l subit. Bărbatul urlă în ago- 
nie, iar Gavin îl azvârli către tovarășii săi. 

Proba supremă a pentjak silat era să lupți de unul 
singur împotriva mai multora. Reflexele dobândite îl 
ajutară, iar Gavin scăpă repede de următorul bărbat, 
rângându-i gâtul, după care se răsuci și zdrobi piciorul 
unui al treilea atacator cu o lovitură brutală. Mișcările 
lui calculate, letale se datorau furiei pe care o simțea la 
ideea că avea parte de un astfel de atac când era însoțit 
de Alex. 

- Gavin, în spatele tău! strigă ea. 

Se întoarse, dorindu-și să fi avut cu el un pumnal 
sau un baston. Folosi mâna stângă ca să blocheze cu- 
titul şi îşi aruncă adversarul într-un zid de cărămidă. 
Bărbatul se izbi de perete şi se auzi cum îi trosniră 
oasele. Alături, Alex se lipi de perete atunci când un 
bărbat deşirat, cu chip de nevăstuică, se apropie de ea 
cu un cuţit. Gavin se pregătea să îi sară în ajutor, când 
ea își lovi atacatorul în pântece, apoi călcă pe mâna în 
care ținea cuțitul atunci când el se prăbuşi pe stradă, 
gemând de durere. 

- Hei, voi de-acolo! se auzi un strigăt autoritar, urmat 
de zgomotele înfundate ale unei patrule de poliţie. 

În intersecția din față apăru silueta inconfundabilă, 
cu pălărie înaltă a unui poliţist, al cărui felinar trasa 
umbre grotești. 

-Vin sticleţii! ţipă unul dintre atacatori, alergând 
către alee. Îl urmară alți doi, împleticindu-se din cau- 
za rănilor. Polițistul îi urmă în fugă, poruncindu-le să 
se oprească. 

- Alex, făcu Gavin apropiindu-se de ea, încă în şoc, 
aproape nedându-și seama că îl durea braţul stâng. 
Eşti bine? 

Ea se ridică încet. 

-Şi tu? 

- Sunt bine, răspunse el îmbrăţişând-o, simțind frica 
de care nu avusese vreme în timpul atacului. 

-Am ripostat, șopti ea încrâncenată. De data asta 
am ripostat! 

-Şi chiar foarte bine, o strânse el și mai tare, îngrozit 
de ce ar fi putut să se întâmple. 

Polițistul sosi cu bastonul în mână, gâfâind din cau- 
za alergăturii inutile. Era solid şi puternic și avea alura 
unui soldat. 

- Sunteţi în regulă? 

-Cred că da, răspunse Gavin. 

-Ce s-a întâmplat, domnule? 

- Biroul meu se află deasupra depozitului de acolo, 
explică Gavin. De obicei, eu şi soția mea plecăm mai 
devreme, însă am... lucrat până târziu şi am pierdut no- 
ţiunea timpului. Ne îndreptam către grajdul cu trăsu- 
rile când dintr-o dată marinarii aceia beţi ne-au atacat 
din senin. 

Polițistul îngenunche lângă cei doi atacatori care nu 
reușiseră să fugă. După o verificare rapidă, spuse: 

-Amândoi sunt morţi. Aţi făcut asta cu mâinile goa- 
le? întrebă el privindu-l mirat pe Gavin. 

Amândoi morţi? Gavin dădu din cap, îngrețoşat de 
gândul că omorâse oameni fără să aibă intenţia asta. 
Deşi mai apelase la pentjak ca să se apere, rezultatele 
nu fuseseră niciodată atât de fatale. 

— Aveau cuțite. 

-Văd asta, dar nu miros deloc a băutură. Ciudat 
pentru niște marinari beți, spuse polițistul ridicându-se. 
Va trebui să veniţi la secție pentru un raport. 

Pe pământ se aflau două obiecte de culoare deschisă. 
Amintindu-şi că șeful le aruncase la începutul luptei, 
Gavin se aplecă și le ridică. În timp ce le privea, înspăi- 
mântat, polițistul îl întrebă: 

-Ce e acolo? 

- Doar o pereche de zaruri. Presupun că jucaseră pe 
undeva, spuse el băgându-le în buzunar. E în regulă dacă 
mă prezint la secție mâine-dimineaţă? Soţia mea a fost 
foarte curajoasă, dar aş vrea să o conduc acasă. 

O privi scurt pe Alex, iar ea înţelese, clătinându-se ca 
şi cum era gata să leşine. 

Când el o înconjură protector cu brațul, ea se încrun- 
tă şi deveni imediat îngrijorată. 

- Sângerezi. 

Gavin cobori privirea și văzu că avea mâneca stân- 
gă îmbibată de sânge. Alex îi suflecă repede mâneca 
hainei, apoi transformă o batistă într-un bandaj tem- 
porar. Se întrebă dacă nu era cumva una dintre cele 
pe care le folosise mai devreme în scopuri mai puţin 
ortodoxe. Scoţând portvizitul, îi întinse polițistului o 
carte de vizită. 

- Seabourne. 

Polițistul făcu ochii mari când văzu cartea de vizită. 

- Contele yankeu. Am auzit de dumneavoastră, 
milord. Eu sunt Mayne, iar aceasta este zona mea de 
patrulă. 

-Imi pare foarte bine, domnule poliţist. Vă sun- 
tem recunoscători că aţi apărut, altfel cine știe ce s-ar 
fi întâmplat. 

Mayne privi către cadavre. 

- Mă îndoiesc că v-aţi aflat într-un pericol prea mare 
în seara asta, spuse el cu o răceală inconfundabilă. 
Dar pe viitor cred ar trebui să aveţi mai mare grijă pe 
unde mergeţi. 

- Asta și intenţionez, spuse el îmbrățișând-o pe Alex. 
Ne-aţi putea conduce până la grajd? Ne-am simţi mai în 
siguranță împreună cu dumneavoastră. 

- Puteţi să veniți la secție în trăsura dumneavoastră, 
dar, fiindcă avem două cadavre, trebuie să vă rog să vă 
prezentați în seara asta, răspunse Mayne politicos, dar 
implacabil. Nu va dura mult, milord. 

Gavin fu tentat să își folosească drepturile de nobil, 
însă își aminti că nu era deloc de acord cu asemenea 
practici. În plus, poate că era mai bine să termine cu ra- 
portarea oficială a incidentului cât mai curând posibil. 

Nu voia decât ca atacul să fie uitat cât mai repede. 

Poliţiştii fură amabili, dar foarte conștiincioși. Când 
terminară de răspuns la întrebări și ajunseră acasă, Ga- 
vin şi Alex erau atât de obosiţi că merseră imediat la 
culcare. Împreună. El se trezi devreme a doua zi, lipit de 
soţia lui. Acum se simţea cu adevărat căsătorit și reușise 

să se odihnească mult mai bine decât oricând în ultime- 
le săptămâni. 

Adulmecându-i parfumul din păr, el o sărută pe gât 
şi îi mângâie alene un sân. Îi trecu prin cap că, poate cel 
puţin vara, era suficient de cald să doarmă fără cămăși 
de noapte. Se întreba dacă ea ar fi fost dispusă. În seara 
precedentă fusese remarcabil de liberală în gândire... 

Alex se trezi şi se întoarse spre el. Își trecu ușor mâna 
peste umărul și peste braţul lui. 

- Deci lucrurile de azi-noapte chiar s-au întâmplat. 

-Mie teamă că da. 

- Nu exagerai în legătură cu efectele mortale ale pent- 
jak silat. Nu e de mirare că ai fost îngrijorat când te-ai 
luptat cu Kasan. 

- Ar fi trebuit să am mai multă grijă, dar cu tine aco- 
lo... Mi-am pierdut controlul, spuse el încleștându-și 
fălcile. 

Ea îl privi grav. 

- Omuciderea nu e ceva de ici, de colo, dar infractorii 
dispuși să asasineze nu-mi inspiră prea multă simpatie. 

li ridică mâneca stângă a cămășii de noapte şi verifică 
bandajul pe care îl aplicase în noaptea precedentă, îna- 
inte să meargă la culcare. 

- Nu mi-am dat seama că ai un tatuaj. 

- Care va fi acoperit de o cicatrice tare drăguță, spuse 
el, bucuros să schimbe subiectul. Mi La făcut un tova- 
răș de marină când eram tânăr și prost. Din fericire, 
chiar şi la șaisprezece ani am avut inspirația să nu mă 
tatuez într-un loc vizibil. 

Ea studie imaginea, care era acoperită aproape com- 
plet de bandaj. 

- Ce reprezintă? 

-Un vultur american, rânji el. Yankeu până la moarte. 

- Nu e o alegere proastă, spuse ea apropiindu-se și 
sărutându-i gâtul, în timp ce îi mângâia trupul. Nu este 
deloc o alegere proastă. 

Pasiunea îl străfulgeră. Acum că erau împreună, tru- 
pul lui voia să compenseze perioada îndelungată de sin- 
gurătate. Același lucru trebuia să fie valabil şi pentru 

Alex, fiindcă răspunse dornică la mângâierile lui. Res- 
piraţia i se acceleră şi îşi desfăcu picioarele, primin- 
du-i atingerea. 

Voia să se aşeze deasupra ei şi să se cufunde în ea 
ca să uite de pățaniile nopții anterioare, dar îl opri 
raţiunea. 

- Încă mai simţi că zidul psihic a fost doborât? 

Ea ezită. 

-Cred că da. 

- Nu pari foarte sigură. Deci... 

Apucând-o de talie, el se întoarse pe spate şi o trase 
deasupra. 

- Oh! făcu ea uimită. Oh! făcu din nou, cu o intona- 
ţie diferită, aşezându-se în noua poziţie și încadrându-i 
picioarele cu ale ei. Mă întreb dacă o să fie la fel ca 
atunci când am stat în poala ta. 

- Află. 

Ar fi trebuit să se gândească mai devreme la asta. 
Îi plăcea să susțină greutatea trupului ei feminin, uşor, îi 
plăcea să îi poată mângâia spatele cu curbe îmbietoare, 
iar ei îi plăcea cu siguranță să nu fie strivită de greuta- 
tea lui. 

Îndepărtând pricepută hainele care îi stinghereau, ea 
se fixă pe el cu un geamăt de plăcere. Când începu să își 
legene încet șoldurile, Gavin spuse: 

-Cât de civilizați suntem acum. Cu totul altfel de- 
cât ieri. 

Dacă ziua precedentă fusese educativă, însă istovitoa- 
re, dimineața aceasta fu blândă şi profund satisfăcătoare. 
Făcură dragoste lent, aşa cum vietățile mării savurează 
căldura unui ocean tropical. Când Alex descoperi că 
putea controla ritmul în care făceau dragoste, începu să 
experimenteze cu încântare. 

Tandreţea se transformă în dorință dogoritoare 
și culmină cu o împlinire profundă. Chiar şi când 
erau amândoi epuizați, el o ţinu în continuare deasu- 
pra lui. 

- Aş vrea să mă trezesc aşa în fiecare dimineață pen- 
tru tot restul vieții. 

- Dacă tu vrei, și eu vreau. 

Ea îl sărută pe gât, simţindu-i pulsul cu buzele, mân- 
gâindu-i chipul şi umerii cu părul mătăsos. Uimit, el își 
dădu seama că era mai fericit decât crezuse că ar putea 
fi din nou vreodată. 

Momentele perfecte nu durau niciodată. Alex se în- 
toarse pe o parte, acoperindu-și un căscat. 

-Hai să ne ridicăm înainte să adormim din nou. 
Sergentul a fost tare drăguţ că ne-a adus plăcinte cu 
carne ca să nu murim de foame în timpul interogato- 
riului, dar aia nu prea s-a numit cină. Sunt gata de baie 
şi de un mic dejun copios. 

-Şi eu. 

Gavin bănuia că plăcintele cu carne se datorau fapru- 
lui că poliția le recunoștea statutul, dar și recunoştinței 
sergentului pentru că nu își folosise acel statut ca să facă 
probleme. 

Alex se dădu jos din pat, devenind serioasă. 

- Ştiu că zona de est e în general periculoasă, dar în- 
totdeauna m-am simţit în siguranță în jurul depozitului. 
Am fost prea naivă. Presupun că atât de aproape de port 
mișună hoţii şi marinarii beţi. 

-Atacul asupra noastră nu a fost la întâmplare. Cel 
puțin, nu în ceea ce mă priveşte. 

Alex se încruntă luându-și un halat peste cămașa 
de noapte. 

- Așa e. Bărbatul care a atacat primul a spus că tu ești 
cel pe care îl căutau. De ce crezi că a spus asta? 

-O clipă, spuse Gavin intrând în dormitorul lui să îşi 
ia halatul şi să aducă zarurile pe care le găsise pe stradă. 
Au aruncat cu astea în mine, continuă el întinzândue-i-le 
atunci când se întoarse. 

Ea tresări. 

- Zarurile cu douăsprezece fețe din Maduri! Dar 
de ce? 

-Cred că erau menite să funcționeze ca o carte de 
vizită ascunsă, ce urma să fie găsită lângă trupul meu, 
iar numai bărbatul care mi-a vrut moartea avea să le cu- 
noască semnificația. 


“Un târg neobișnuit 289 


-Ar vrea sultanul Kasan să te omoare din cealaltă 
parte a lumii? Dacă ar fi dorit asta, te-ar fi executat 
în Maduri. 

- Aşa gândesc și eu. Probabil e altcineva, dar nu 
ştiu cine, luă el zarurile și studie simbolurile familia- 
re, care îl aduseseră unde se afla astăzi. Poate că vărul 
Philip vrea să își redobândească titlul sau ranchiuna 
lui Barton Pierce s-a transformat în sete de sânge, sau 
poate că fostul tău pretendent, cel posesiv, a vrut să 
devii văduvă din nou ca să aibă o nouă şansă să-ți câș- 
tige favorurile. 

Alex se cutremură. 

- Câte posibilități. 

- Poate că nici una nu e cea corectă, iar adevărul e cu 
totul altul. 

Gavin băgă zarurile în buzunar, vrând să poată expli- 
ca totul poliţiei, însă nu avea nici o dovadă pe care să 
le-o ofere acelor domni serioşi şi pragmatici. 

- Crezi că sunt și eu în pericol? 

Voia să o mintă, dar era mai sigur să știe adevărul. 

-E posibil. Poate că nu voiau să te lase în viaţă, fi- 
indcă ai fi fost un martor la crimă. Îmi pare rău, Alex, 
adăugă el văzând-o tremurând. Nu mi-a trecut niciodată 
prin cap că te-aş putea pune în pericol. 

Privirea ei era calmă. 

- Dimpotrivă, din cauza mea suntem aici. Dacă nu 
m-ai fi salvat, sunt convinsă că ai fi plecat din Maduri 
fără să îţi faci duşmani. 

- Poate. Indiferent de motivul atacului, trebuie să ne 
luăm măsuri de precauţie. Pe viitor voi fi înarmat și nu 
vreau să te duci niciunde singură. 

După ce ea dădu din cap în semn că înţelegea, el îşi 
făcu curaj să îi propună ceva ce nu avea să-i placă. 

-Cred că ar fi mai bine să nu mai lucrezi la birou 
până nu rezolvăm tărășenia asta. 

Înțelegerea ei dispăru. 

- Tu nu te mai duci la birou? 

-Ba da, dar îţi garantez că nu mai lucrez până târziu. 

-Deci tu îți poți risca viața, dar eu, nu? făcu ea 
arcuindu-și sprâncenele ironic. Dacă zona depozitelor 
este nesigură pentru mine, e nesigură și pentru tine. 
Cu atât mai mult cu cât tu ai fost ținta atacului. 

El se strădui să își stăpânească exasperarea. 

- Nu vreau ca nici unul dintre noi să își asume riscuri 
inutile. Trebuie să lucrez la birou aproape în fiecare zi, 
până ce Peter Spears e bine pregătit, dar tu poți lucra de 
acasă, iar regiunea aceasta e mult mai sigură. Bărăuşii 
precum cei care ne-au atacat azi-noapte ar sări în ochi 
imediat în Mayfair. 

Alex îl privi pieziș. 

- Nu am de gând să fiu prizonieră în propria mea 
casă, Gavin, şi nu vreau să mă las condusă de teamă. 
Dacă tu poți risca să lucrezi acolo, și eu pot. 

- La naiba, Alex, n-am să-ţi permit... 

Nu își dădu seama că țipa decât atunci când se des- 
chise uşa şi apăru Daisy cu tava de ceai pentru Alex. 
Părând înfricoșată, fata bâigui o scuză și începu să 
se retragă. 

Gavin respiră adânc. 

- Poţi intra fără probleme, Daisy. Discutam ceva, dar 
sunt sigur că soția mea preferă să ia ceaiul. Îmi pare rău 
că mi-am pierdut cumpătul, Alex. Putem să discutăm 
asta după micul dejun. 

După ce ea dădu din cap aprobator, el se retrase în 
camera lui, uimit de felul în care explodase. Tempera- 
mentul lui stăpânit era legendar printre oamenii cu 
care lucra, dar descoperea că, în ceea ce privea siguran- 
ţa lui Alex, răbdarea lui avea limite mult mai strânse. 
În seara precedentă omorâse doi bărbați cu mâinile 
goale fiindcă fusese ameninţată, iar acum numai gândul 
de a o ști în pericol îl făcuse să îşi piardă simțul raţiunii. 
Poate că nu făcuse altceva decât să o încurajeze în încă- 
păţânarea de a risca. 

Când mama lui Alex îl întrebase dacă o iubea pe fiica 
ei, nu ştiuse ce să răspundă, dar săptămânile petrecute 
împreună, de când sosiseră la Londra, îi clarificaseră 
emoţiile. Crezuse că inima lui murise odată cu Helena 

şi nu își dăduse seama că se îndrăgostea treptat de Alex. 
Nu avea, nu putea să o compare cu Helena, erau prea 
diferite. Insă, zi după zi, Alex îl câștigase cu curajul, 
francheţea, blândeţea și pasiunea ei. 

şi iubea soţia şi nu suporta gândul că ar putea-o 
pierde. 

Alex privi în gol către oglindă, tremurând puţin. 
Şi ea care crezuse că viaţa în Anglia avea să fie o bine- 
cuvântare, numai linişte. În mai puțin de douăzeci şi 
patru de ore își descoperise o parte ascunsă pe care n-o 
bănuise vreodată, fusese gata să fie ucisă și se certase 
pentru prima dată cu soţul ei. Nu își dăduse seama 
cât de mult contau pentru ea temperamentul calm și 
sprijinul lui Gavin. O deranja profund să îl ştie supă- 
rat pe ea. 

- Milady, vă simțiți bine? întrebă Daisy îngrijorată. 

Alex se întrebă dacă nu cumva, din cauza experien- 
telor de care avusese parte, fata se temea că Gavin ar 
putea deveni violent. olt să îşi revină în fire și luă 
de pe tavă o ceașcă de ceai aburind. 

-Sunt bine. Eu şi soțul meu am avut doar o mică 
neînțelegere. 

Fără mai multe comentarii, fata începu să strângă ha- 
inele din ziua precedentă, pe care Alex le aruncase pe 
canapea atunci când se întorsese de la secția de poliţie, 
simțindu-se prea obosită să-şi cheme camerista. Daisy 
purta o rochie simplă, dar elegantă, pe care o cususe 
dintr-o bucată de in de culoare roz pe care i-o dăruise 
Alex. Avea un simţ natural al stilului, pe care l-ar fi invi- 
diat orice modistă profesionistă, însă nu îşi pierduse an- 
xietatea pe care o manifestase încă de la început. Arăta 
mereu ca și cum ar fi fost gata să plângă. 

- Eşti fericită aici, Daisy? o întrebă Alex. 

Fata păru uluită de întrebare. 

- Toată lumea e foarte amabilă, milady. Niciodată nu 
am fost tratată cu asemenea amabilitate. 

Şi în mod evident nu ştia să reacționeze la un astfel 
de tratament. 

- Cum merg lecţiile de citire? 

Chipul lui Daisy se lumină de plăcere autentică. 

- Domnişoara Hailey e o profesoară minunată. Mi-a 
spus că n-a mai avut o elevă care să învețe așa de repe- 
de. leri am citit singură un capitol dintr-una din cărțile 
domnişoarei Katie. Domnișoara Hailey m-a ajutat cu 
cuvintele pe care nu le știam, adăugă ea conştiincioasă, 
după o scurtă pauză. 

- Mă bucur tare mult, spuse Alex cu căldură. Mama 
m-a învăţat să citesc. Ţin minte că îmi spunea că cititul 
este drumul de aur pe care toată lumea vrea să meargă. 

- Drumul de aur, repetă Daisy gânditoare. De asta nu 
au sclavii voie să citească. Fiindcă stăpânii nu vor ca ei 
să înveţe să viseze. 

Afirmația liniştită era cutremurătoare. Cu un nod în 
gât, Alex întrebă: 

-Cum ai suportat sclavia, Daisy? Eşti atât de inteli- 
gentă şi de atrăgătoare. Într-o lume dreaptă ai fi avut 
mult mai multe posibilități. 

- Aspectul fizic atrăgător nu e o binecuvântare pen- 
tru o sclavă, doamnă, spuse camerista cu amărăciu- 
ne. Şi nici inteligența. Din aceste motive, domnişoara 
Amanda m-a adus la conac, de pe plantație, ca să 
mă pregătească să fiu cameristă. Fiindcă nu-i plăcea 
cum vorbeau sclavii, m-a învățat să vorbesc ca albii şi 
mă biciuia când greșeam. Cât despre cum arăt... spuse 
ea înghițind în sec, şi soțul domnișoarei Amanda m-a 
considerat atrăgătoare. De asta m-a vândut şi m-a înde- 
părtat de plantație şi de familia mea. 

- Oh, Daisy! Alex o privi îngrozită, înțelegând, 
grație propriei sale experiențe din sclavie, ce spunea 
şi ce nu spunea camerista. Sclavia este o nenorocire. 
Un afront în faţa lui Dumnezeu şi a tot ceea ce are bun 
omenirea. Fac tot ce pot ca să mă lupt cu ea și o voi 
face tot restul vieţii. 

-Asta e foarte frumos din partea dumneavoastră, 
doamnă, spuse Daisy politicoasă, însă expresia de 
pe chipul ei sugera că era de părere că Alex se referea 
doar la câte o donaţie pentru Societatea de Luptă împo- 
triva Sclaviei. 

Lui Alex îi trecu prin minte o idee. 

-Te rog să nu vorbeşti despre ceea ce urmează să-ți 
spun, fiindcă poate fi periculos, însă caut informații 
care ar putea ajuta Marina Regală să blocheze traficul 
ilegal de sclavi dintre Africa și America. Cunoşti persoa- 
ne care ar putea avea astfel de informaţii? Sau care ar fi 
dispuse să tragă cu urechea la conversațiile din cârciu- 
mile marinărești? 

- Milady, nu vă încurcaţi cu negustorii de sclavi! 
tresări Daisy. Sunt prea periculoși. 

Alex se întrebă ce trăiri cumplite erau responsabile 
pentru o asemenea vehemenţă. 

- Da, şi de asta trebuie opriți. Cunoşti pe cineva care 
ne-ar putea ajuta? 

Chipul mulatru al fetei deveni pământiu, ca și cum 
în interiorul ei se ducea o bătălie. După o tăcere înde- 
lungată, spuse fără tragere de inimă: 

-S-ar putea să știu pe cineva. Ar trebui să plec de 
acasă câteva ore ca să dau de el. 

- Ai permisiunea mea. Şi îți mulțumesc foarte mult 
pentru efort. 

Alex își termină ceaiul mulțumită. Poate că prietenul 
lui Daisy avea să o conducă la un set complet nou de 
informaţii, poate chiar avea să arunce după gratii un 
negustor de sclavi. Toate astea meritau să riște. 


capitolul 31 


Lui Gavin îi plăceau afacerile în domeniul ceaiului 
şi din acest motiv se simţea bine atunci când se plimba 
prin depozitul slab luminat. După atacul din noaptea 
precedentă era la fel de neliniștit ca atunci când se afla 
pe mare, când simţea că se apropie furtuna, dar nu ştia 
când şi cum avea să se manifeste. 

Depozitul era, în comparaţie, un sanctuar de pace şi 
ordine. Străbătu culoarele liniștite dintre stivele înalte 
de cufere cu ceai, atingând câte o ilustrație strălucitoa- 
re care fusese pictată pe cufere de artişti din fabricile 

chinezeşti. O stivă conținea delicatul ceai Young Hyson, 
iar în următoarea se afla Oolong parțial fermentat, cu- 
noscut în chineză sub denumirea de „dragonul negru“. 
Mai avea Lapsang Souchong, cel cu miros de fum, Con- 
gou, cel cu personalitate, Pekoe, cel popular şi multe 
altele, fiecare cu caracterul său propriu. Invățase fiecare 
pas al procesului, de la plantarea tufelor de ceai de către 
tărani, până la recoltarea, prelucrarea şi ambalarea care 
permiteau frunzelor binecuvântate să călătorească din 
celălalt capăt al lumii, ca să îi ajute pe occidentalii bătă- 
ioşi să se liniştească. 

Se opri la spaţiul întins ocupat de soiul Ear!'s Blend, 
care era preparat în secret în Canton, cu cantități exac- 
te de ceai şi coajă de bergamotă, pentru a dobândi 
un gust curat, fructat. Nu se putea gândi la ceaiul 
acela fără să se gândească şi la Kyle, cel care concepu- 
se amestecul. Gavin avusese mare noroc în ziua acelei 
întâlniri ocazionale, care se transformase într-o relaţie 
personală şi profesională de succes. Din păcate, Kyle 
se afla la moşia lui. Lar fi făcut bine să discute proble- 
ma cu el. 

Kyle alesese bine atunci când închiriase acea clădire. 
La fel ca toate depozitele din portul Londrei, era con- 
struită deasupra celebrelor pivnițe de vinuri, care ocu- 
pau sute de metri pătraţi, însă structura era spațioasă și 
sigură, iar amplasarea direct în port simplifica transfe- 
rul produselor de pe nave în depozit. Acum depozitul 
era aproape plin, iar cuferele de ceai ajungeau aproa- 
pe până la tavan. Stocul avea să se diminueze treptat 
până la începutul verii următoare, când urma să vină 
marfă nouă. 

Deşi în birourile aflate chiar la etajul superior par- 
fumul de ceai abia se simțea, mirosul era puternic în 
depozit. Poate chiar prea puternic pentru unii, însă 
pe Gavin nu îl deranja. Ceaiul îi fusese de mare folos. 
La fel ca mătasea, mirodeniile și porțelanul. Fiecare 
marfă avea locul său bine stabilit în depozit, însă ceaiul 
stătea la temelia Casei Elliott. 


Un târg neobişnuit 295 


După ce biroul din Londra avea să meargă ca pe roa- 
te sub conducerea lui Peter Spears, Gavin intenţiona 
să lanseze ceva nou: o ceainărie elegantă unde oamenii 
ocupați să se poată opri, să testeze diferite soiuri de 
ceai și să ia mese uşoare într-o ambianță plăcută. După 
ce aceasta avea să aibă succes, voia să deschidă mai 
multe. Un loc unde doamnele să se simtă conforta- 
bil. Pusese ochii pe câteva spaţii posibile din moderna 
zonă de vest. Ceainăriile urmau să se numească, desi- 
gur, Casa Elliott. 

-Speri că ceaiul îţi va vorbi? 

Vocea joasă a lui Suryo îl readuse pe Gavin cu picioa- 
rele pe pământ. Biroul lui Suryo se afla la acest nivel 
și el reprezenta destinaţia finală a plimbării lui Gavin. 
Se întoarse către prietenul său. 

-Cred că da, dar ceaiul nu mă ajută prea mult. 
Ai aflat că eu şi soția mea am fost atacați pe stradă? 

Suryo dădu din cap. 

-Şi că pentjak silat ţi-a fost de mare folos. 

- Dacă nu maai fi antrenat atât de bine aş fi mort, şi 
poate că şi Alex la fel, ofră Gavin. Dar nu am intenţio- 
nat să omor doi dintre ei. 

- ţi protejai soţia. Ce bărbat ar fi procedat altfel? 
întrebă Suryo cu privirea îndepărtată. Este... neli- 
niştitor să ştii că ai omorât un om cu mâinile goale. 
Dar la fel de mort e şi atunci când e ucis de un tun, 
așa cum s-a procedat pe Helena cu piraţii din Ocea- 
nul Indian. 

Ca de obicei, calmul lui Suryo îl ajuta să vadă lu- 
crurile dintr-o perspectivă corectă. Gavin scoase din 
buzunar zarurile din Maduri şi le aruncă spre priete- 
nul său. 

- Unul dintre atacatori a azvârlit astea spre mine. 
Bănuieşti cumva ce persoană care are de-a face cu 
Maduri mi-ar putea vrea moartea? 

Suryo prinse zarurile, cu o expresie gravă. 

- Nu cred că sultanul Kasan. Legătura cu Maduri 
poate fi importantă sau poate că nu. Deși numai tu, eu 
şi soţia ta ştim ce s-a întâmplat acolo, se ştie foarte bine 

că ai fost în Maduri şi că acolo ai întâlnit-o. Zarurile 
ar fi putut fi aduse de pe insulă de un membru al 
echipajului Helenei, ar fi putut fi oferite cuiva de aici, 
iar apoi folosite noaptea trecută pentru a ne induce 
în eroare, explică el înapoindu-le. Sunt foarte multe 
explicații posibile. 

Din păcate, avea dreptate. Gavin se gândi la posibi- 
lităţile pe care i le sugerase lui Alex. Deși îl pomenise 
pe maiorul Colwell, pretendentul dezamăgit, ideea de a 
angaja tâlhari părea prea complicată pentru un soldat. 
Colwell era genul care ar fi fost în stare să-l provoace la 
duel. Philip Elliott era o variantă mai plauzibilă. Era 
suficient de inteligent şi încă nu se resemnase cu ideea 
că pierduse titlul Seabourne, însă nu părea omul care să 
recurgă la asasinat. 

- Mi-ar plăcea să pot demonstra că Barton Pierce mi-a 
dorit moartea, dar nu-mi pot imagina un motiv, spu- 
se Gavin. Deşi nu m-a agreat niciodată, este suficient 
de rațional şi, desigur, nu are nici un motiv să vrea să mă 
omoare. Nu constitui o ameninţare pentru el și nu-mi 
închipui că ar risca tot ceea ce a construit ca să omoare 
un om fără să fie necesar. 

Suryo dădu din cap aprobator. 

-Am să trag cu urechea prin cârciumi, să văd dacă 
e vreun zvon referitor la atacatorii care au scăpat. 

- Mulţumesc, spuse Gavin amintindu-și de ceea ce îi 
zisese Alex. Apropo, am înţeles că Alex te-a numit inves- 
tigator-șef în problema sclaviei ilegale. Pentru Dumne- 
zeu, ai grijă! 

- Am. Şi soția ta trebuie să aibă grijă. 

- Am să iau măsuri de precauţie, răspunse Gavin 
gândindu-se că avea să poarte în permanență pumna- 
lul cu el, iar pe stradă să ţină în mână şi un baston. 
Păcat că nu făcuse asta și în noaptea precedentă. Crezi 
că cercetările voastre ar putea avea legătură cu atacul? 
adăugă el. 

Suryo se gândi, apoi negă. 

- Sunt sigur că nimeni nu ştie cu ce mă ocup, altfel 
viața mea ar fi fost pusă în pericol. 

Gavin aprobă, ajungând la aceeași concluzie. 

- Am rugat-o pe soţia mea să nu mai vină pe aici până 
nu trece primejdia. A fost de acord să rămână acasă 
astăzi, dar presimt că o să am mult de furcă în zilele 
următoare. 

Suryo zâmbi aşa cum o făcea rareori. 

-E o femeie de o independență rară. 

Era, într-adevăr, o binecuvântare cu două tăișuri. 


Katie se uită la broderie. 

- De ce trebuie să învăţ să cos dacă nu sufăr să fac asta 
şi tu recunoști că nici ţie nu-ţi place? 

- Fiindcă e o disciplină bună să facem lucruri care 
nu ne plac, spuse Alex, doar pe jumătate în batjo- 
cură. De asemenea, o femeie trebuie să se priceapă să 
coasă cât de cât. Ar putea să fie mai rău. Nu de mult, 
femeia casei trebuia să toarcă şi să ţeasă de una singură. 
Unele femei încă fac asta. 

-Aş putea să tund oile? întrebă Katie cu speranță. 
Îmi plac oile. 

Alex se gândi. 

- Este nevoie de multă forță ca să tunzi oile, fiindcă 
protestează din răsputeri. Dar primăvara viitoare o să 
găsim nişte oi care trebuie tunse și cel puţin o să urmă- 
reşti procesul. 

- Imi promiţi? 

- Îţi promit. 

La ferma colonelului erau oi. Ar fi avut o scuză ca să 
îi viziteze dacă intenționau să asiste la tunsul oilor. Și lui 
Alex îi plăcea să privească oile. 

Daisy intră în salonaș, o zări pe Katie și începu să se 
retragă. Observând chipul încordat al cameristei, Alex 
o întrebă: 

- Vrei să vorbeşti cu mine, Daisy? 

- Da, doamnă, când sunteţi liberă. 

- Te duci până la bucătărie să vezi ce se pregăteşte? 
îi spuse Alex fiicei ei. 


-O, da! 

Salvară de broderie, Katie ieşi în fugă din cameră, 
zâmbind recunoscătoare către Daisy. 

Când Katie se îndepărtase, Daisy spuse: 

- L-am găsit pe prietenul meu. Ştie lucruri care vă 
pot ajuta. 

- Excelent! Ce spune? 

Daisy cobori privirea. 

- Lucrează la o cârciumă din apropierea portului. 
Este american, ca mine, un sclav care a fugit în Canada 
şi apoi a venit aici. Spune că ştie numele unuia din- 
tre cei mai mari negustori de sclavi din Anglia, un om 
respectabil în aparenţă, dar care are mai multe nave 
de sclavi. Prietenul meu vrea să îl expună pe nenorocit, 
dar cine bagă în seamă un biet negru? 

- Eu am să-l bag în seamă și ştiu oameni care mă 
vor asculta. 

Alex se întrebă dacă „prietenul“ era iubitul lui Daisy. 
Posibil. Fata nu vorbea despre viața ei particulară, nici 
despre perioada petrecută ca sclava Fredericăi Pierce. 
Alex nu o presase niciodată. Daisy merita şi avea nevoie 
de intimitate. 

- Mi-a spus că vă puteți întâlni în seara asta, continuă 
Daisy privind-o scurt. Undeva pe lângă port. 

- Așa de repede? făcu Alex, surprinsă. 

Daisy își umezi buzele, nervoasă. 

- Îi e teamă și s-ar putea să se răzgândească dacă trece 
prea mult timp. 

Alex putea înţelege asta şi nu voia să piardă un in- 
formator care se putea dovedi de mare folos. Pe de altă 
parte, după atacul din noaptea precedentă nu avea de 
gând să calce într-o cârciumă de marinari. 

- Ar vrea să se întâlnească cu Seabourne şi cu mine 
la Casa Elliott? 

Daisy ezită. 

-Cred că ar merge acolo. Nu e departe de locul unde 
lucrează. Dar trebuie să fiți singură. N-o să vorbească cu 
un bărbat alb. 

- Şi dacă îl iau pe Suryo? 


Un târg neobişnuit 299 


Insularul nu era african, dar nu era nici alb, iar pre- 
zența lui tăcută nu era amenințătoare. 

- Domnul Suryo? făcu Daisy alarmată. Nu, doar 
dumneavoastră și numai... numai fiindcă m-aţi ajutat, 
continuă ea cu vocea frântă. O să-i spun să vină când se 
înserează, după ce se închid birourile, dar înainte să 
se întunece şi să se aglomereze la cârciumă. 

Luând o hotărâre rapidă, Alex spuse: 

- Foarte bine, dacă vine la biroul din Casa Elliott în 
seara asta la șase și jumătate, voi fi acolo singură. 

Avea să îi ceară vizitiului mai tânăr să o conducă aco- 
lo în trăsura mică şi să o ia de la uşă peste o oră. Gavin 
nu 0 să fie prea încântat, dar nu o să afle decât mai 
târziu. Probabil chiar aveau să se intersecteze pe drum. 
Nu avea de ce să aibă probleme. 

Şi dacă apăreau probleme, nu avea să fie lipsită de 
apărare. 


Gavin îşi luă rămas-bun puțin mai devreme de la toți 
angajaţii din birouri și din depozit, ca să poată pleca 
în grupuri. Deşi ştia că exagerează oarecum, instinctul 
nu îi dădea pace. Își petrecuse ziua luând măsuri de si- 
guranţă şi încercând să desluşească cine ar fi vrut să îl 
distrugă. Prima problemă era destul de clară, dar a doua 
încă îi dădea de furcă. Nu putea decât să se asigure că 
nici familia, nici angajaţii săi nu aveau să devină victime 
nevinovate ale violenței. 

Vrând să vorbească cu Alex, chemă majordomul și 
întrebă unde era de îndată ce ajunse acasă. 

-Doamna a ieşit, spuse Bard, dar v-a lăsat acest 
bilet. 

Gavin îl deschise, întrebându-se de ce nu era acasă la 
ora aceea. 


Dragă Gavin, 


Am să întârzii la cină aproximativ o oră fiindcă 
trebuie să mă întâlnesc cu un bărbat la birourile Ca- 
sei Elliott. Spune că are informaţii importante despre 

sclavie. Nu îţi face griji, am să fiu precaută. Îşi explic 
totul când ajung acasă. 


Cu drag, Iskandra 


Înjură cu un limbaj demn de un marinar văzând că i 
se adevereau cele mai sumbre temeri. Bard păru şocat, 
fiindcă nu îl mai văzuse atât de temperamental. 

- Spune-i bucătarului că cina se amână pe durată ne- 
determinată, pufni Gavin. Mă duc să o iau pe doamna. 

Făcu stânga împrejur și se întoarse la grajduri. 
La ora aceea avea să ajungă mai repede călare decât 
cu trăsura, așa că porunci să i se înșeueze un cal. 
Începuse să călărească regulat, deci nu avea de ce să 
se teamă că nu îşi va putea controla armăsarul pe stră- 
zile aglomerate. 

Când se apropie de sfârșitul drumului lung din 
Mayfair până în zona de est, simţea că mai avea pu- 
ţin şi exploda. Strada din faţa depozitului era liniștită, 
dar nu pustie, aşa cum avea să fie mai târziu. Abordă 
un băiat care se învârtea pe stradă, dar care nu părea 
prea nevolnic. 

- Ţi-e teamă de cai? 

- Nu, domnule! spuse băiatul indignat. 

- Foarte bine, răspunse Gavin întinzându-i o jumă- 
tate de coroană și hățurile. Primeşti încă o jumătate de 
coroană dacă îmi ţii calul câteva minute. 

- Da, domnule! 

- Mulţumesc. Şi îţi mai dau un sfat, pe gratis. Să nu 
te însori vreodată. 

Gavin încercă uşa depozitului și blestemă atunci 
când o găsi descuiată. De ce fusese atât de nebun încât 
să-i dea lui Alex o cheie a clădirii? 

Fiindcă era soţia lui şi avea încredere în sinceritatea 
ei. Însă în legătură cu judecata ei avea dubii. 

Scara care ducea către birouri se afla în partea stângă 
a clădirii. Urcă trei trepte deodată și dădu buzna în bi- 
TOU, pregătit de ceartă. 

mbrăcată mai simplu ca un quaker, cu excepția 
şalului de Paisley care îi înconjura umerii, Alex lucra 

în tăcere la biroul funcţionarului secund, de unde putea 
vedea bine ușa. Ridică privirea atunci când el intră. 

- Ce rapid ești. Mă gândeam că termin înainte să 
ajungi aici. 

Acceptarea ei liniştită aproape că îl făcu să-și iasă din 
minţi. 

- Pentru Dumnezeu, Alex, azi-noapte aproape că am 
fost ucişi amândoi, chiar aici afară, în stradă! Cum ţi-a 
trecut prin cap să vii aici de una singură? 

-Nu am venit singură. Al doilea vizitiu m-a adus aici 
şi o să mă ia peste mai puţin de o oră. Şi dacă sunt 
probleme... am venit pregătită, spuse ea arătându-i un 
pistol de buzunar elegant, dar eficient. 

El clipi văzând pistolul compact, cu două ţevi, bucu- 
rându-se că se pricepea destul de bine la pistoale încât să 
îl îndrepte automat în altă direcție decât spre el. 

- Cel puţin te-ai gândit la asta, dar ce e atât de impor- 
tant încât a trebuit să te comporţi așa? 

- Un prieten al lui Daisy, un fost sclav, va veni peste 
câteva minute. Spune că ştie cine este unul dintre cei 
mai mari negustori de sclavi din Anglia. Tu n-ai risca 
multe ca să afli asta? 

El ezită. 

- Probabil că da. Dar dacă ar fi Katie în situaţia asta, 
ai sta deoparte și n-ai încerca s-o opreşti? 

Alex fu uimită. 

- Sigur că nu, dar eu nu sunt copilul tău, Gavin. Sunt 
soţia ta. Am dreptul să îmi asum un risc dacă problema 
e destul de importantă. 

- Pentru mine nu e nimic mai important ca viața ta, 
răspunse el sumbru. 

Chipul ei se lumină. 

- Nici o femeie n-ar putea avea un protector mai 
bun, Gavin. De când ne-am întâlnit m-ai înconjurat 
cu puterea, cu blândeţea și cu înțelegerea ta. Dar în 
momentul de faţă trebuie să îmi ascult convingerile 
mai mult decât am nevoie de protecţie. Poate că priete- 
nul lui Daisy nici măcar n-o să vină și am făcut drumul 
degeaba, dar trebuie să fac asta, explică ea uitându-se 

la ceas. lar tu trebuie să pleci chiar acum. Poate veni în 
orice clipă, şi Daisy spune că nu va vorbi în fața unui 
bărbat alb. Dacă încă eşti aici, ar putea să plece și să nu 
se mai întoarcă vreodată. Așa că te rog, te rog, pleacă 
înainte ca el să vină. 

Gavin ezită, sfâşiat între presimțţirile lui şi rugămin- 
ţile lui Alex. 

- Înţelegi atât de multe, Gavin, spuse ea încet. Chiar 
nu poți înţelege asta? 

Gavin își studie soţia înaltă, puternică, stăpânită. 
Muncise din greu ca să își recapete curajul și încrede- 
rea în sine. Majoritatea femeilor ar fi fost dispuse să îi 
accepte raționamentul şi protecția, însă ea nu era ca ma- 
joritatea femeilor. Tocmai diferenţa aceasta o făcea să 
fie specială. 

Dar îl şi scotea din sărite. 

- Foarte bine, am să plec și am să aştept la grajduri, 
spuse el reticent. Când trece ora aceea, voi veni cu tră- 
sura ca să te luăm acasă. 

- Îţi mulțumesc pentru înțelegere, Gavin, zâmbi ea 
radioasă. 

- Nu uita că am pierdut deja o soţie. Nu cred că aș 
suporta să mai pierd una. Apropo, întrebă el în timp ce 
se întorcea să plece, de unde ai luat pistolul? 

- L-am împrumutat de la Casa Ashburton. Acum 
du-te! 

El o ascultă, deşi cu fiecare pas îi venea să se întoar- 
că înapoi. Afară nu văzu nici urmă de om de culoare. 
Poate că bărbatul nu avea să vină. Însă dacă venea şi 
dacă informaţiile pe care le oferea erau concludente, 
Alex avea şansa să schimbe cu adevărat ceva în ceea ce 
privea negoţul ilegal cu sclavi. Se rugă să se întâmple 
acest lucru, se rugă ca toată neliniştea lui să nu fi fost 
în van. 

Când îi plăti băiatului cealaltă jumătate de coroană 
pentru că îi ținuse calul, flăcăul îl întrebă obraznic: 

-Soția nu v-a ascultat? 

-S-a rezolvat problema. 

Urcă pe cal și o luă în josul străzii, știind că Alex avea 
să fie în siguranță şi că își făcea griji degeaba. 
Însă tot simţea un cumplit nod în gât. 


capitolul 32 


Prietenul lui Daisy întârziase aproape o jumătate de 
oră. Sperând că nu îl văzuse pe Gavin și nu se speriase 
într-atât încât să plece, Alex lucră în continuare. 

Paşii erau atât de uşori încât nu își dădu seama că 
intra cineva în birou decât când ușa acestuia se deschise 
larg. Ridică privirea şi își dădu seama, cu o certitudine 
amară, că temerile lui Gavin fuseseră justificate, atunci 
când în birou intrară patru bărbaţi, însă nici unul din- 
tre ei nu era un sclav fugar. Primii erau doi marinari 
grosolani, cu chipul înăsprit. Al treilea, un bărbat deși- 
rat cu aceleași trăsături, era atacatorul pe care îl lovise în 
burtă în seara precedentă. 

Al patrulea era Sir Barton Pierce. 

Deși îl întâlnise o singură dată, la balul de la Casa 
Ashburton, faptul că era dușmanul lui Gavin i-l întipă 
rise în minte. Apucă pistolul pe sub hârtiile de pe birou 
și îl ascunse în faldurile șalului, apoi se ridică în picioa- 
re ca să își salute oaspeții. 

-Ce surpriză neaşteptată. Dacă îl căutaţi pe soţul 
meu, Sir Barton, nu este aici. 

Se gândi dacă nu cumva era mai bine să spună că 
Gavin şi câţiva servitori aveau să sosească curând, însă 
se hotărî să nu o facă, fiindcă era posibil ca Pierce şi 
oamenii lui să aștepte, în speranţa unei noi lupte. 

- Ştiu că nu e aici. L-am văzut plecând în urmă cu 
câteva minute, făcu Pierce studiind-o critic. Nu ai nici 
jumătate din frumuseţea Fredericăi mele, dar presupun 
că, cu atâtea rude suspuse, ai devenit o partidă bună. 
O să aibă ele grijă ca soțul tău să nu se însoare din nou 
după ce-i dispare soția, așa că nu va avea nici un moşte- 
nitor pentru prețiosul său titlu. 

Alex simţi un fior rece. 

-Nu intenționez să dispar. 

Pierce râse ca şi cum ar fi fost o conversație normală. 

-Nu ai de ales. Nuţi face griji, n-o să îţi facem rău. 
Doar vino cu noi în liniște. 

-In Londra există întotdeauna cineva care vede to- 
tul, privi ea cu dispreț către tovarășii de fărădelegi ai 
lui Pierce. Dumneata şi oamenii dumitale aţi fost văzuţi 
intrând aici şi veţi fi văzuţi și cum mă luați de aici împo- 
triva voinţei mele. 

-N-am intrat prin faţă, spuse Pierce tăios. Am în- 
chiriat depozitul de alături sub un nume fals. Clădirile 
sunt legate una de cealaltă, fiind despărțite doar de o 
ușă veche bătută în cuie, aşa că mi-a fost uşor să intru 
aici. Nimeni nu ne-a văzut venind și nimeni n-o să ne 
vadă plecând. Acum treci aici ca să îți putem pune călu- 
şul şi să-ți legăm mâinile, făcu el cu voce aspră, sau o să-i 
las pe flăcăii mei să-și facă de cap. 

-Îi datorez nişte zdruncinături nenorocitei, mugi 
bărbatul deșirat. 

Deşi nu era mai înalt decât Alex, privirea lui ne- 
mernică o făcu să se cutremure de groază. Mare pă- 
cat că nu studiase pentjak silat în loc de wing chun. 
Dacă ar fi făcut-o, poate i-ar fi rupt gâtul în noaptea 
precedentă. 

-Poate mai târziu, Webb, acum n-avem timp, spuse 
Pierce privind de jur împrejur. Unde sunt ţinuţi banii? 
Ar fi păcat să ardă. 

Să ardă? Alex îşi dădu seama că mirosul de fum înce- 
pea să domine mireasma pătrunzătoare de ceai. Proba- 
bil Pierce își pusese oamenii să dea foc depozitelor de 
la parter. Afacerea pe care Gavin se străduise atât s-o 
construiască ardea în flăcări. 

Strânse şi mai tare pistolul, încercând să-și stăpâneas- 
că panica. Avea două gloanțe, dar nu era suficient ca să 
doboare patru bărbaţi cu experienţă în luptă. 

Trebuia să îl îndepărteze pe unul din cameră. 

- În biroul lordului Seabourne e o casetă de valori. 

Folosi titlul intenționat şi avu satisfacția de a-l ve- 
dea pe Pierce pufnind în timp ce traversa încăperea 

ca să ajungă în biroul lui Gavin. Fiindcă minţise în le- 
gătură cu caseta de valori, bărbatul avea să petreacă mai 
multe minute căutând-o. 

Webb se îndreptă către Alex. 

- Sly, Ned, ajutați-mă s-o leg. Nenorocita luptă foar- 
te murdar. 

Trei la unu. Șansele nu se îmbunătățiseră. Alex ridică 
pistolul și trase către Sly, care era cel mai aproape. Aces- 
ta văzu arma, ţipă şi se dădu într-o parte, strângându-și 
braţul cu o înjurătură atunci când ea apăsă pe trăgaci. 
În camera mică, zgomotul fu asurzitor. 

Mai avea un glonţ. Îndreptă pistolul către Webb și 
trase în timp ce acesta se năpustea către ea. El tresări în- 
spăimântat. Avea sânge pe cămaşă şi se împletici pentru 
o clipă înainte să se întindă după arma ei. 

Bărbatul reuşi să apuce revolverul. Fiindcă era inutil 
pentru ea, din moment ce nu mai avea nici un glonţ, i-l 
lăsă. Ocolind biroul şi pe Webb, se grăbi către uşă. Dacă 
ajungea la scări, avea o şansă... 

- Căţeaua! 

Ned o prinse de braţ şi o răsuci. 

Inainte ca el s-o poată lovi, ea îi trase un pumn în gât, 
apoi se întoarse şi dădu în Sly, care se apropia din par- 
tea cealaltă, cu sângele curgând din umăr. Sly se clătină 
atunci când ea îl izbi în genunchi, dar reuşi să se țină pe 
picioare şi să o prindă de celălalt braţ. 

Pierce se întoarse, atras de agitaţie. 

- Dumnezeule, nu sunteți în stare să faceți nimic? 
urlă el. Hai odată, focul se înteţește şi trebuie să ie- 
şim cât scările sunt încă sigure. Ocupaţi-vă de nenoro- 
cita asta! 

Alex simţi o lovitură în moalele capului. Pentru o 
clipă se bucură că măcar avea să moară luptând. 

Katie. Gavin. Întuneric... 


Gavin dădea ture în jurul grajdurilor, în timp ce tâ- 
nărul vizitiu al familiei Seabourne îl privea stingher. Ga- 
vin nu îl mustrase, doar vizitiul nu avea nici un motiv 

să nu asculte ordinele lui Alex, însă chiar şi un orb şi-ar 
fi dat seama de iritarea stăpânului. 

Scoase ceasul. Incă cincisprezece minute până ce tre- 
buia s-o ia pe Alex. 

- Trăsura e pregătită? 

- Am să verific, milord. 

Bucuros că avea o scuză ca să se retragă, vizitiul dispă- 
ru în partea din spate a grajdurilor. 

Paisprezece minute. Treisprezece. Era timpul să ple- 
ce? Nu încă. Depozitul era la distanță de numai cinci 
minute, iar Alex nu avea să se bucure dacă îi speria in- 
formatorul. 

Încercă să ignore neliniştea tot mai apăsătoare. Poate 
era încordat din cauza norilor negri care se aglomerau 
pe cer, amenințând cu furtuna. Poate că, așa cum îi spu- 
sese Alex, îi plăcea să aibă totul sub control, iar situaţia 
de faţă nu putea fi controlată. 

Sau poate că într-adevăr ceva era în neregulă. 

Băiatul care îi păzise mai devreme calul lui Gavin băgă 
capul în culoarul care despărțea grajdurile de stradă. 

- Depozitul unde ați intrat era al dumneavoastră, 
domnule? 

Gavin îl privi înghețat. 

- Da. S-a întâmplat ceva? 

- A luat foc, spuse băiatul voios. 

Presimţirile lui Gavin se transformară într-o certitu- 
dine a dezastrului. Sări în şaua calului şi îi strigă lui Fitz- 
gerald, proprietarul grajdului, să cheme pompierii. 

Galopă cât putu de repede pe Ratcliff Highway, 
apoi o luă pe strada perpendiculară ce se îndrepta spre 
râu. În aerul liber putu zări în dreapta o coloană de 
fum. De îndată ce intră pe drumul din fața depozitului 
văzu că fumul ieșea din Casa Elliott. Rugându-se ca 
Alex să fi ieşit în siguranță, se grăbi către foc și nu slăbi 
hățurile până ce nu fu gata să îi răstoarne pe privitorii 
atrași de dezastru. 

Descălecă și își croi drum prin îmbulzeală. 

- Soţia mea era în clădire! strigă el. A văzut-o cineva? 

Un bărbat uscăţiv dădu din cap. 


Un târg neobişnuit 307 


-N-a intrat și n-a ieşit nimeni de când aţi plecat. 

Nu. NU! Se holbă la flăcări, paralizat de groaza pe 
care i-o inspira focul, de la acel dezastru naval pe care îl 
trăise pe vremea când era un tânăr marinar. 

Însă Alex era înăuntru. Stăpânindu-şi spaima, își făcu 
drum prin mulțimea care păstrase o distanță de sigu- 
ranţă și se avântă către ușa depozitului. Fiindcă Alex o 
lăsase descuiată, avea să ajungă la etaj în câteva clipe. 
Poate era leșinată pe podea. Putea să facă asta. Trebuia 
s-o facă. 

- Nu, băiete, îl opri un hamal solid, aproape răstur- 
nându-l. Dacă a rămas înăuntru, s-a dus. 

-La naiba, lasă-mă în pace! se luptă Gavin să scape 
din strânsoarea hamalului, cutremurat de frică. E soţia 
mea. Trebuie să ajung la ea. 

Hamalul îl zgudui bine. 

- E prea târziu! 

Gavin era pe cale să apeleze la o mişcare de pentjak 
când un zgomot asurzitor zdruncină strada. Văzu cum 
acoperişul depozitului se prăbușea. Flăcări şi rotocoa- 
le de fum explodară în sus cu un urlet înspăimântător, 
iar ferestrele se sparseră, inundând strada cu cioburi 
fierbinţi şi aproape aruncându-i pe Gavin şi pe hamal 
la pământ. 

Gavin începu să tremure, refuzând să accepte ceea ce 
vedea. Alex nu putea fi moartă, era teafără atunci când 
plecase el de acolo. Ar fi putut să scape cu ușurință. 

- Probabil a sărit pe o fereastră dinspre râu, înainte ca 
clădirea să se prăbușească. 

Hamalul îl privi cu milă. Fără să-i pese, Gavin își făcu 
drum către capătul zonei de depozite, acolo unde se 
afla o alee ce ducea către râu. Înaintarea îi fu oprită 
de sosirea unei maşini de pompieri. Serviciul londonez de 
pompieri era finanţat de companii de asigurări, iar prin- 
cipala sa prioritate era să se asigure că flăcările nu se 
întindeau asupra proprietăților învecinate. 

Şeful echipajului strigă către oamenii săi, în timp ce 
aceştia scoteau furtunul şi îl fixau la tulumbă. 

- Clădirea asta şi cea de alături sunt distruse, dar 
avem timp să salvăm restul zonei. Bere gratis pentru toa- 
tă lumea care ne ajută la pompă, urlă el și mai tare. 

Mulțimea se înveseli, iar peste câteva clipe aproape 
toată lumea pusese mâna pe pompe și începuse să lu- 
creze scandând „Bere! Bere!“ Presiunea ridicată făcu să 
țâșnească un jet de apă care stârni valuri de abur. 

Când Gavin ajunse la aleea ce ducea către râu sosi 
o a doua mașină de pompieri. Gâfâind, bărbatul se re- 
pezi spre malul apei şi privi către depozite. Casa Elliott 
se prăbușise parţial, iar cărămizile erau împrăștiate pe 
puntea de încărcare și în apă. Se uită la iadul în care se 
transformase depozitul său, amintindu-și în mod ciudat 
că ceaiul pentru care nu se găsea cumpărător nu se dis- 
trugea în incineratorul vămii fiindcă ardea atât de tare 
încât explodase coșul oficial. 

Însă Alex tot ar fi putut să iasă din clădire, pe partea 
aceasta, înainte ca focul să scape de sub control. Poate 
că îl căuta la grajduri. Se întoarse la locul unde trudeau 
pompierii, căutând prin mulțime, verificând grajdurile, 
întrebând iar și iar dacă n-o văzuse nimeni. 

Nici urmă. 

Când se întoarse de la grajduri, furtuna care ame- 
ninţa de ceva vreme izbucni cu un tunet asurzitor. Ce- 
rurile se deschiseră, iar ploaia începu să cadă deasupra 
focului, mult mai eficientă decât cele trei maşini de 
pompieri care ajunseseră la fața locului. Primii volun- 
tari obosiseră și plecaseră să îşi savureze berea, aşa că 
începu să pompeze, până ce îl duru spatele şi făcu bă- 
şici la mâini, refuzând cu brutalitate orice ofertă de a 
fi înlocuit. 

Furtuna trecu, însă continuă o ploaie rece, mărun- 
tă, care îi îndepărtă pe cei mai mulți dintre spectatori. 
Când ultimele flăcări se stinseră șuierând, un bărbat îi 
atinse braţul lui Gavin. 

- E timpul să mergeţi acasă, milord. 

Gavin privi în spate şi văzu un chip vag familiar. Făcu 
un efort şi-şi aminti de polițistul care îi ajutase în noap- 
tea precedentă. Doar noaptea precedentă? 

-Nu pot să plec, domnule poliţist. Soţia mea e înă- 
untru. Nu... nu pot s-o părăsesc. 

- Nu mai e acolo, domnule, sosi răspunsul tăcut. 

Tremurând din tot corpul, Gavin privi către ruinele 
înnegrite, nemaiputând respinge ceea ce se întâmplase. 

-Nu mai e, şi e vina mea, spuse el în şoaptă. 

Fiindcă o persoană era dată dispărută, pompierii 
începură să caute prin dărâmături atunci când ploaia 
le răcise suficient. Gavin încercă să intervină, dar șeful 
îl respinse din prima. 

-Nu sunteţi îmbrăcat şi nici pregătit pentru asta, mi- 
lord. Mi-aş pierde slujba dacă v-aș lăsa să ne ajutați. 

Așa că aşteptă toată noaptea, noaptea aceea nesfârși- 
tă. Apăruseră zorii când șeful echipajului veni către el. 

- Am găsit un trup, domnule. 

- Vreau s-o văd, spuse Gavin făcându-și drum către 
temelia înnegrită a clădirii. 

- Nu, răspunse şeful blocându-i drumul, la fel ca poli- 
ţistul Mayne. Nu... nu prea aveţi ce să vedeţi. Doar cât să 
identificăm rămăşiţele ca aparținându-i unui om. Soţia 
dumneavoastră era o femeie înaltă? 

i ajungea până la obraz. „La naiba, Alex, de ce nu 
m-ai ascultat?“ Respiră greu. 

- Da, este... era... înaltă. 

Un alt pompier se apropie cu un obiect plin de 
funingine. 

- Am găsit ăsta lângă corp. Aparținea soției dumnea- 
voastră? spuse el întinzând un obiect metalic, înnegrit. 

Gavin recunoscu resturile murdare ale pistolului ele- 
gant, de buzunar, al lui Alex. Căldura arsese complet 
mânerul de lemn şi din el rămăsese numai țeava dublă. 
Murise şi ultimul licăr de speranţă. 

- Da, făcu el strângând înfrigurat metalul în mână. 
Da, era al ei. 

Dumnezeu să aibă milă de sufletul ei neînfricat. 

Gavin abia îşi dădu seama când fu împins în trăsu- 
ră de vizitiul reședinței Seabourne şi când o luară spre 
casă, cu calul lui priponit în urma lor. În drumul lor 
către Berkeley Square, cerul însorit, senin după ploaie, 

începu să se lumineze. Când Gavin cobori împleticin- 
du-se din trăsură, o servitoare care spăla scara tresări la 
vederea lui. 

Își dădu seama de ce doar când intră înăuntru și văzu 
în oglindă un străin cu ochii goi. Avea hainele încă 
ude de ploaie, găurite de tăciuni, era mânjit de funin- 
gine și arăta ca... ca un bărbat care tocmai își pierduse 
femeia iubită. 

Bard se apropie în tăcere, arătând mai puţin desă- 
vârşit ca de obicei. Aparent, veștile proaste ajunsese- 
ră acasă. 

-Ce ordonaţi, Lord Seabourne? 

Gavin se strădui să se gândească la ce era nevoie 
să facă. 

- Trimite un valet la Casa Ashburton cu vestea mor... 
morţii doamnei, ca să poată fi anunţaţi părinţii ei şi fa- 
milia Ashburton. 

Trebuia să afle şi alte persoane, dar atât de multe erau 
plecate din Londra. Era prea obosit să se gândească la 
asta, avea s-o facă mai târziu. 

Majordomul dădu din cap cu gravitate. 

- Să vă pregătesc baia? 

- Trebuie să vorbesc cu domnișoara Katie. 

Majordomului păru că i se face rău, dar mai rău se 
simţi Gavin atunci când urcă treptele către camera copi- 
ilor. Katie lua micul dejun cu domnișoara Hailey atunci 
când intră Gavin. Zâmbetul ei dispăru atunci când îl 
văzu în ce stare se afla. 

- Căpitane? întrebă ea îngrijorată. 

Văzându-i chipul mic, ca al unei Alex în miniatură, 
cu părul bălai ca soarele, inima i se frânse din nou. 

- Katie... Vocea i se frânse şi se opri ca să-şi revină. 
Am... veşti foarte proaste. Un incendiu la depozitul 
Casei Elliott. Mama ta lucra acolo şi... şi n-a reușit 
să scape. 

- Nu! urlă Katie alunecând de pe scaun, cu ochii 
albaștri măriți de groază. Nu. Nu se poate să moară şi 
mama. Nu se poate! 

- Îmi pare atât de rău, Katie. 

Ar fi preferat să moară în locul lui Alex, orice, numai 
să nu trebuiască să-i spună fiicei ei ce se întâmplase. 

Trupul mic al lui Katie se zguduia în suspine şi la- 
crimi. Îngenunche şi o îmbrăţișă, stăpânindu-şi proprii- 
le lacrimi în timp ce îi spunea că era în siguranță, că era 
iubită, că avea să-l aibă întotdeauna alături și că mama 
ei murise eroic. 

Stătură împreună până ce simți o mână blândă pe 
umăr. Ridică privirea şi-şi văzu mătușa, pe Lady Jane 
Holland. 

- Domnul Suryo mi-a adus vestea cumplită, spuse ea 
încet. Trebuie să te odihneşti, Gavin. Eu şi domnişoara 
Hailey o să avem grijă de Katie. 

Se ridică încet şi o lăsă pe Katie să se arunce în brațe- 
le ocrotitoare, materne ale lui Lady Jane. Când cobori, 
evită dormitorul lui Alex, cu chinuitoarele amintiri fru- 
moase pe care le împărţiseră acolo și se duse în came- 
ra lui. Se aruncă pe pat fără să bage în seamă hainele 
murdare pe care le avea pe el și adormi imediat, într-un 
somn extenuat, fără vise. 

Când se trezi, era din nou seară. Se întoarse pe spa- 
te şi privi în gol către tavan. După moartea Helenei, 
crezuse că nu avea să mai simtă vreodată o asemenea 
durere, dar greşise. Aparent, capacitatea de a suferi nu 
scădea niciodată. 

Incercă să-şi pună ordine în gânduri şi să se gândeas- 
că la aspecte practice. Să ceară despăgubirea de asigura- 
re, să găsească birouri noi, să se asigure că angajații lui 
aveau condiţii bune. 

Şi înmormântarea? Nu putea lua nici o decizie îna- 
inte ca părinţii ei să se întoarcă din Țara Galilor, iar 
asta avea să mai dureze încă vreo trei sau patru zile. Era 
foarte posibil ca ei să vrea să ia corpul lui Alex acasă, să 
se odihnească printre paşnicele dealuri galeze. 

i era groază să dea ochii cu soţii Kenyon. Promise- 
se că va avea grijă de Alex şi nu se ţinuse de cuvânt. 
În timp ce se ridică în picioare, își dădu seama că era 
posibil ca părinţii ei să insiste s-o ia pe Katie. Oricât ar 
fi vrut s-o păstreze, nu era sigur că avea acest drept prin 

lege, și ea ar fi putut fi mai fericită cu bunicii ei și cu 
tânăra nepoată care îi era ca O soră. 

Îşi frecă tâmplele, mânjindu-se cu funingine. Cu o zi 
în urmă, Alex era în viață. Dacă și-ar fi ascultat instinc- 
tul și ar fi refuzat s-o lase să se întâlnească singură cu 
străinul acela, încă ar fi fost în viață. 

Pentru prima oară, se întrebă ce se întâmplase. Nici 
focul, nici moartea lui Alex nu fuseseră o întâmplare. 
Oare vizitatorul ei sperase că avea s-o poată jefui și sfâr- 
şise prin a o ucide fiindcă ea i se opusese, iar apoi dădu- 
se foc depozitului ca să-şi acopere crima? Oare bărbatul 
avusese complici? 

Era timpul să vorbească cu femeia care stabilise 
întâlnirea aceea fatală. Sună să i se pregătească baia 
şi ceru ca Daisy să vină să vorbească cu el. În timp ce se 
spăla și se aranja, servitorii căutară în toate cotloanele 
din casă. 

Daisy Adams dispăruse. 


Gavin încerca să înghită ceva de mâncare, când Bard 
intră în încăpere. 

- Au venit doi bărbați care spun că trebuie să vă vor- 
bească. 

-Nu vreau să vorbesc cu nimeni. 

- Sunt de la Poliţia Metropolitană, milord, spuse ma- 
jordomul, stingher. 

ntrebându-se dacă nu cumva poliţia avea informaţii 
în legătură cu cauza incendiului, se ridică de la masă. 

În salon era așteptat de polițistul Mayne, destul de 
buimac, alături de un bărbat care părea a deţine un rang 
mai înalt. 

- Sunt superintendentul Blake de la Poliţia Metro- 
politană, spuse cel din urmă. Sunteţi Gavin Elliott, al 
șaptelea conte de Seabourne? 

- Eu sunt. Aţi aflat mai multe despre cum a pornit 
incendiul? Eu cred că nu a fost un accident. 

Se pregătea să îi spună despre întâlnirea lui Alex, 
când privirile li se întâlniră. 

- Milord, trebuie să vă anunţ că sunteţi acuzat de uci- 
derea soției dumneavoastră, Alexandra Elliott, contesă 
de Seabourne. 


capitolul 33 


Sfâşiată de agonie, Alex se prăbuși în coşmaruri de 
durere şi greață. Mările strălucitoare ale Orientului se 
uniră cu cerurile reci, nordice, de acasă, apoi toate 
se transformară în groază. 

Auzi voci, dar nu se putu concentra suficient să des- 
luşească cuvintele. Bărbaţi brutali, nemernici. Vocea 
joasă, dar înfricoșătoare a unei femei. Pături înfășurate 
în jurul ei fiindcă tremura, încercări stângace de a-i 
băga pe gât apă sau supă, exclamaţii de dezgust când 
vomita fiere. 

În sfârşit, lumea nu se mai învârti atunci când deschi- 
se ochii. Era întinsă pe o saltea și păturile nu erau sufi- 
ciente ca să o ajute să se încălzească. Singura lumânare 
aprinsă îi arătă că se afla într-o închisoare de piatră. Sus, 
foarte sus, de tavanul umbros, din cărămidă, atârnau 
gheme ciudate dintr-un material gri, moale, asemănă- 
tor cu lâna. Tăcerea era absolută, iar aerul, cumplit 
de apăsător. 

Intoarse capul şi văzu că celula ei era despărțită de 
un pasaj din piatră printr-un culoar, însă ieşirea era 
blocată de un grilaj de bare de fier noi, strălucitoare, 
care cuprindea o ușă masivă, închisă cu lacăt. În par- 
tea opusă a pasajului se afla un alt culoar, la fel ca cel 
care dădea în celula ei, numai că fără bare și plin de 
butoaie uriaşe. 

Inchise ochii, încercând să-și amintească unde se afla 
şi ce se întâmplase. Când piraţii o lăsaseră inconștientă, 
avusese parte de migrene şi greţuri violente, dar, desi- 
gur, asta se terminase de mult? Ea și Katie se întorseseră 
în siguranţă în Anglia. 

Gavin. şi aminti încet de el, inclusiv de furia lui fi- 
indcă...? Fiindcă insistase să se întâlnească cu un bărbat, 

ca să discute despre negoțul de sclavi. Își frecă capul, 
încercând să-și amelioreze durerea. Veniseră patru băr- 
baţi, inclusiv Sir Barton Pierce, şi crezuse că murise. 
Se părea că nu, doar dacă iadul nu era cumva mult mai 
rece decât se spunea. 

- S-a trezit contesa adormită? făcu o voce dulceagă. 

Alex întoarse capul şi o văzu pe Frederica Pierce 
apropiindu-se încet cu un felinar. Purta o pelerină 
din catifea albastră care îi accentua frumuseţea blondă 
angelică şi era urmată de un bărbat greoi, care căra 
o tavă. 

Alex oftă, aproape deloc surprinsă. Fiindcă Barton 
Pierce fusese acolo atunci când fusese doborâtă la pă- 
mânt, era logic ca soţia lui să apară acum. 

- Ai grijă, Frederica, făcu Alex, apoi se opri, ului- 
tă de slăbiciunea răguşită a vocii ei. Înghiţi în sec şi 
încercă din nou: Din pacate o să-ți murdărești pelerina 
asta frumoasă. 

- Merită. 

Frederica se aşeză pe scaunul de lemn de lângă celulă 
şi își aranjă cu grijă faldurile pelerinei, în timp ce servi- 
torul ei îngenunche lângă barele de fier și împinse tava 
cu mâncare în celulă. În partea de jos a barelor fusese 
lăsată o deschizătură îngustă, tocmai ca să poată fi hră- 
nită fără să fie nevoie să se deschidă ușa. 

Simţindu-se în dezavantaj dacă rămânea întinsă, 
Alex abia reuși să se ridice. Când capul nu i se mai 
învârti, își întinse picioarele pe podea. Pietrele erau 
reci şi cam lipicioase. 

- De cât timp sunt aici? 

- De patru zile. La început mi-a fost foarte teamă 
că lovitura în cap te-a ucis, dar ești rezistentă ca un 
ţăran irlandez. 

Nu era un compliment. 

Alex îşi înfășură trupul tremurând în pături. 

- De ce nu m-aţi omorât direct? Ar fi fost mai simplu 
decât să mă aduceți aici. 

Numai dacă nu cumva voiau s-o tortureze. La mo- 
mentul respectiv, ar fi putut crede orice. 

- Am un plan mult mai bun decât să te omor, Ale- 
xandra, spuse Frederica fixând-o pe Alex cu o privire 
strălucitoare. Barton a fost cel care a aranjat ambuscada 
ca să scape de tine și de soţul tău, însă Seabourne s-a 
luptat bine. Am pierdut doi oameni vrednici în sea- 
ra aceea. 

Amintindu-și că Gavin credea că Pierce nu avea 
vreun motiv să-l omoare, Alex întrebă: 

- De ce a vrut soţul tău să ne omoare? El şi Seabour- 
ne nu se agreează, dar de acolo până la crimă este cale 
foarte lungă. 

-Chiar aşa crezi? Avem motive mai mult decât su- 
ficiente. Pentru început, Barton i-a „împrumutat“ o 
sumă substanţială vărului soțului tău ca să primească 
susținerea familiei Seabourne pentru un loc în Parla- 
ment. Fiindcă Philip Elliott a pierdut titlul, e posibil 
ca Barton să nu recupereze niciodată ce i-a dat acelui 
cartofor inutil. 

- Asta nu e deloc vina soțului meu, ripostă Alex. Pen- 
tru el titlul de conte a fost cu totul o surpriză. 

-Aşa zice el, făcu Frederica, iar trăsăturile ei deli- 
cate se înăspriră. Barton a fost mânios pentru că şi-a 
pierdut investiţia, însă a obținut influenţa altui lord, 
deci după următoarele alegeri va ocupa locul pe care 
îl merită. Crima de neiertat a lui Seabourne a fost 
că i-a spus sultanului Kasan să nu apeleze la Barton ca 
agent exclusiv pentru Maduri în Orient. Ai idee cât 
ne-a costat asta? Zeci de mii de lire pe an! Barton a aflat 
săptămâna trecută de la agentul lui din Singa-pore de 
mârşăvia soțului tău. Atunci s-a hotărât că Seabourne 
trebuie pedepsit. 

Vestea o tulbură foarte mult pe Alex. Pentru un băr- 
bat ca Pierce, faptul că i se refuzase un contract care 
avea să îi aducă bogății nemăsurate era, într-adevăr, 
un motiv de răzbunare. Era atât de greu de crezut că 
avertismentul pe care îl lansase Gavin unui condu- 
cător aflat în cealaltă parte a lumii putea avea aseme- 
nea repercusiuni. 

Oricât de interesante ar fi fost motivele soților Pierce, 
cel mai mult conta prezentul. Își făcu curaj şi întrebă: 

- Seabourne e mort? 

-Nu încă. Barton a încercat un alt atac, de data 
asta cu pistoale, dar apoi am aflat de la Daisy despre pa- 
siunea ta pentru combaterea sclaviei. E destul de iute 
pentru o sclavă. Şi-a dat seama că poți fi manipulată cu 
idealismul tău naiv. 

Tânăra pe care Alex o eliberase din sclavie îşi trădase 
binefăcătorii? 

- Deci Daisy era o spioană. 

Frederica dădu din cap. 

- După scena pe care ai făcut-o la Hatchard's, mi-am 
dat seama că era șansa perfectă să se apropie de tine. 
Aveai să fii atât de mândră de tine pentru că „salvaseși“ 
o biată sclavă, încât avea să te joace pe degete. 

Alex îşi aminti cum o implorase Daisy să îi permită 
să o servească, chiar și la bucătărie. Asta îi fusese recu- 
noştința. 

-De ce a făcut-o Daisy? I-ai oferit o primă pentru 
trădare? Mi-e greu să cred că ţi-e atât de devotată. 

Frederica ridică din umeri. 

- Târfa începuse să ia proporții când a plecat din 
America. O cameristă gravidă e un mare deranj, dar 
Daisy se pricepe tare bine la coafură şi la cosmetice, 
aşa că am tolerat. Am lăsat-o și să păstreze copilul atât 
timp cât nu dădea de furcă. Fiindcă Daisy nu prea voia 
să pretindă că a fugit de la mine, i-am trimis copilul la 
moşia de la ţară a lui Barton. După asta, Daisy a fost 
destul de ascultătoare. 

Alex se înfioră la gândul unei asemenea cruzimi. 
Ce dilemă imposibilă pentru o mamă! Nu era de mi- 
rare că Daisy făcuse ceea ce îi ceruse prima ei stăpână şi 
nu era de mirare că întotdeauna păruse stingheră și n-o 
putuse privi în ochi. 

- Fiindcă te-a ascultat atât de bine, Daisy și-a primit 
copilul înapoi? 

- Da, am trimis-o și pe ea la ţară. Mi s-a părut că 
este mai bine să plece din Londra după rolul pe care 

l-a jucat în capturarea ta și a soțului tău. N-avea rost să 
lăsăm poliţia s-o interogheze. Putea să intre în panică 
şi să se dea de gol, se încruntă Frederica. Nu poate 
fi din nou camerista mea, dar l-a costat tare mult pe 
Barton. Poate este mai bine s-o vindem înapoi în Ame- 
rica. Poate luăm ceva și pe copil. Este un ţânc destul 
de puternic. 

Stomacul gol al lui Alex se întoarse pe dos. N-o putea 
învinui pe Daisy pentru că urmase ordinele Fredericăi, 
însă... de le-ar fi dezvăluit adevărul noilor ei angajatori! 
Alex şi Gavin ar fi găsit cu siguranță o metodă să îi sal- 
veze copilul şi ar fi fost liberi amândoi. Insă Daisy nu 
avea nici un motiv să creadă în bunăvoința oamenilor 
pe care fusese trimisă să-i spioneze și acum toţi se aflau 
la ananghie. 

Amintindu-şi că și Gavin fusese „capturat“, Alex 
întrebă: 

- Seabourne e închis tot aici? 

- Mult mai bine, zâmbi Frederica cu o satisfacție 
malițioasă. E în Turnul Londrei, așteaptă să fie judecat 
pentru uciderea ta. 

Alex tresări. 

- Cum se poate așa ceva, dacă eu nu sunt moartă? 

- Intervenţia divină, cred, spuse Frederica gânditoa- 
re, făcând o pauză. Eu și soțul meu facem o echipă 
minunată. Împreună suntem mai puternici, mai deș- 
tepți și mai norocoși decât oricare dintre noi de unul 
singur. Deși Barton este foarte şiret, masculin şi solid, 
nu e destul de subtil. Eu mi-am dat seama că răpirea 
ta ar fi o pedeapsă mult mai bună pentru amândoi. 
Fiindcă soţul tău nu se va putea recăsători cel puţin 
şapte ani, nu va putea avea un moştenitor. Şi mai bine, 
rudele tale măreţe ar da cu siguranță vina pe el pentru 
dispariţia ta și ar deveni un paria al societăţii londo- 
neze. Sarisfacția este mult mai mare decât dacă l-am fi 
omorât pur şi simplu. 

Pentru două persoane cu ambiţii sociale atât de ridi- 
cate ca ale soţilor Pierce, ostracizarea părea, probabil, 


318 Mary Jo Putney 


o soartă mai grea ca moartea. Aparent, nu le trecuse 
prin cap că Gavin putea avea alte valori. 

- Nu înţeleg care e intervenţia divină. 

- S-a întâmplat când l-ai omorât pe omul lui Barton, 
Webb. 

Alex făcu ochii mari. 

- Am omorât pe cineva? 

-Nu mai ţii minte? L-ai împuşcat în piept. Fiindcă 
focul pe care-l porniseră se răspândea atât de repede, 
Barton şi oamenii lui l-au abandonat pe Webb, care 
murea oricum şi te-au luat pe tine. Focul a ars atât 
de tare încât după aceea nu au mai putut fi identifi- 
cate rămășițele. Frederica ridică din nou din umeri. 
Webb era cam de statura ta şi a fost găsit cu pisto- 
lul tău. Fiindcă toţi se așteptau să găsească cadavrul 
tău, asta au și văzut. Sincer, nici eu n-aş fi putut plă- 
nui lucrurile mai bine. Au fost niște accidente foarte 
bine nimerite. 

Folie ă deux, aşa numeau francezii tulburările psiho- 
tice împărtășite. Acum, privind-o pe Frederica în ochii 
ei strălucitori, demenţi, Alex înțelegea într-un final ce 
însemna asta. Individual, Barton era răzbunător, dar 
rațional, în timp ce Frederica era disprețuitoare şi dez- 
echilibrată, dar nu criminală. Împreună, se îndemnau 
unul pe altul la acţiuni de care nici unul nu ar fi fost în 
stare singur. 

Şi-i putea închipui cu ușurință discutând despre 
„dușmanii“ lor, exagerându-şi nefericirile până ce ajun- 
seseră să se convingă că crima era justificată. Având-o pe 
Frederica drept Lady Macbeth, Pierce aranjase cu efi- 
cienţă „pedeapsa“. 

- O să-mi petrec aici tot restul vieţii? întrebă Alex 
privind piatra rece, cenușie. 

Ceva se mișcă în umbră. 

- Am fost tentată să hotărăsc asta, dar ar fi prea 
mare deranjul să ți se aducă mâncare aici la nesfârșit. 
Pot să-mi pun servitorii să facă ceva mult mai folo- 
sitor în timpul ăsta. Ai să rămâi cât e judecat soţul 
tău, iar eu am să vin regulat ca să-ți descriu cât de rău 

o duce. Dovezile împotriva lui sunt solide şi se pare că va 
fi spânzurat. 

Inima lui Alex se frânse. 

- Nu se poate să existe dovezi adevărate împotriva lui 
Seabourne. 

-Sunt destule, dar dacă reuşeşte să scape de spân- 
zurătoare, cu siguranţă Barton o să aibă grijă să fie 
împuşcat. Se va presupune că una dintre rudele tale, 
orbită de durere, s-a hotărât să răzbune pierderea vie- 
ţii tale nevinovate. De exemplu, tatăl tău vitreg. Deja 
în cluburi se pune rămășag că ar putea să-l omoare pe 
Seabourne, făcu Frederica dându-și capul într-o parte. 
Se spune că afecțiunea lui Lord Michael pentru tine nu 
e tocmai părintească. Te-ai măritat cu un bărbat care te-a 
dus tocmai până-n Australia ca să scapi de avansurile 
tatălui tău vitreg? 

Doar certitudinea că furia ar fi reprezentat o satisfac- 
ţie pentru cealaltă femeie o împiedică pe Alex să încerce 
so lovească printre bare. 

- Prostii! Nici un bărbat însurat cu mama mea nu s-ar 
uita vreodată în altă parte. Tatăl meu vitreg este genul 
de om care îşi ocroteşte familia, dar este un bărbat rațio- 
nal şi îl agreează pe Gavin. N-o să fie nici o crimă. 

- Poate că ai dreptate, spuse Frederica cu regret. Dar 
tot nu-mi pierd speranţa. 

-Şi ce se întâmplă cu mine după proces? Un pumnal 
în coaste şi ajung în râu? 

Frederica zâmbi cu o reavoință cutremurătoare. 

- Dacă tot te interesează subiectul, una dintre navele 
lui Barton te va duce pe coastele Marocului, ca să-ți poţi 
petrece restul vieții studiind sclavia la ea acasă. 

Oroarea o paraliză pe Alex. O privi pe Frederica în 
ochii verzi, palizi şi înţelese că cealaltă femeie îi recu- 
noscuse perfect cea mai mare teamă. Străduindu-se 
să-şi stăpânească groaza la gândul că se va întoarce în 
sclavie, spuse: 

-Cel puţin în nordul Africii va fi mult mai cald de- 
cât aici. 

Frederica își țuguie buzele. 

- Alexandra, chiar eşti extraordinară. Mare păcat că 
nu ești bărbat, că mi-ar fi plăcut să te încerc la pat. Ca fe- 
meie, nu ești nici pe departe la fel de atrăgătoare. Să iau 
asta și să văd cât de mult îţi place întunericul? întrebă ea 
uitându-se către lumânarea care ardea în colțul celulei 
lui Alex. 

Alex încercă să nu se gândească la vietatea pe care o 
zărise în umbră. 

- Desigur, aş prefera lumina, dar mă descurc și fără. 
Apoi, vrând să o facă pe Frederica să se gândească la 
altceva, nu la lumânare, continuă: Unde mă aflu? 
Nu am mai văzut un asemenea loc. 

- N-ai mai fost niciodată în cramele din portul Lon- 
drei? întrebă Frederica surprinsă. Sunt patru celule ofi- 
ciale ale vămii, iar cea mai mare dintre ele are aproape 
cinci hectare. Se întind pe sub port şi pe sub străzile 
din împrejurimi. Se spune că ciuperca asta, adăugă ea 
arătând către simulacrul de lână ce atârna din tavan, 
creşte numai aici, unde temperatura şi umiditatea sunt 
perfecte pentru păstrarea vinului. 

Crame? Îşi dădu seama că atmosfera apăsătoare avea 
o dulceaţă obosită, care mirosea a vin. 

- Dacă mă aflu într-o cramă a vămii, cu siguranță 
nu va trece mult timp până va mai apărea altcineva 
pe aici. 

- N-ai tu asemenea noroc, draga mea. Crama asta a 
fost construită în acelaşi timp şi este lipită de celelalte, 
dar e mai mică şi a avut întotdeauna proprietari particu- 
lari. În urmă cu câteva luni, Barton s-a hotărât să se ex- 
tindă în industria vinului, așa că a cumpărat crama și 
conţinutul ei. Numai noi venim aici. Barton nu şi-a dat 
seama că va fi o închisoare perfectă, dar eu am întrezărit 
imediat posibilitățile. 

Frederica se ridică și își scutură repede praful de pe 
tivul pelerinei. 

-Am să te las să păstrezi pelerina și am să-ți trimit 
câte una în fiecare zi, o dată cu mâncarea. N-ar fi prea 
frumos să te las pe întuneric. Au revoir, Alexandra. 
Ai grijă la şobolani. 

Frederica și servitorul ei plecară, lăsând-o pe Alex sin- 
gură cu pâlpâiala slabă a lumânării, care nu avea cum să 
ţină până a doua zi. Nemaitrebuind să-și ascundă dispe- 
rarea, Alex îşi îngropă în palme capul îndurerat, tremu- 
rând. Dumnezeule, ce făcuse ca să fie condamnată iar și 
iar la captivitate? 

Când era mică, fusese răpită o scurtă perioadă de 
înfricoșătorul văr al mamei ei. Ca adultă, fusese luată 
în sclavie. Acum, se părea că îi era hărăzit să moară în 
sclavie, în altă țară străină, fiindcă nu avea să mai apară 
alt Gavin care s-o salveze. Nimeni nu avea parte de un 
asemenea noroc de două ori. 

Mai bine se omora decât să ajungă din nou sclavă. 
Nu avea de ce să-i fie greu... 

Nu. Poate într-o zi avea să devină atât de disperată, 
dar deocamdată era vie şi era în Anglia. Dacă Frede- 
rica spunea adevărul - iar cuvintele ei erau îngrozitor 
de plauzibile -, Gavin putea fi condamnat la moarte. 
Un caz aşa de scandalos urma să fie judecat destul de 
repede, dar tot avea să dureze câteva săptămâni. Sufici- 
ent timp ca Alex să reușească să scape din închisoarea 
aceea nenorocită. 

Asta însemna că nu avea timp să-şi plângă de milă. În- 
cercând să nu-și închipuie cât de îndurerată era familia 
ei de presupusa ei moarte, se ridică în picioare. După 
un puseu înfricoșător de ameţeală, traversă celula și luă 
tava cu mâncare. Trebuia să capete putere, şi pentru asta 
avea nevoie să mănânce. 

După ce se așeză din nou pe saltea, descoperi castro- 
nul plin cu supă groasă, de legume. Deși era aproape 
rece, gustul nu era rău. Cu o jumătate de pâine și o 
bucată de brânză, avu parte de o masă substanțială. 

Mai era și un ceainic cu ceai răcoritor. Bău cu nesaţ 
şi se simţi revigorată. 

Bănuia că mâncarea venea de la o tavernă pentru 
muncitori. Dacă şi mesele viitoare aveau să fie la fel de 
bune, nu mai trebuia să-și facă griji că avea să moară 
de foame. 

Fiindcă încă o deranja stomacul, puse tava deoparte 
pentru mai târziu, sperând că mâncarea nu avea să atra- 
gă şobolanii. 

- Miau? 

Uimită, Alex ridică privirea şi văzu cum un motan se 
ghemuia printre gratiile celulei ei. Pisoiul mare, aparent 
agresiv, fixă cu privirea mâncarea rămasă și mieună 
din nou. 

- Vino aici, scumpule. 

Zâmbind, Alex rupse o bucată din brânză și o puse 
pe podea. Trebuia să se fi gândit că acolo unde sunt 
şobolani, sunt şi pisici. 

Motanul înfulecă repede tratația și mieună, cerând 
mai mult. După a doua bucată, îi permise lui Alex să-l 
scarpine pe cap. Avea pielea minunat de moale, iar 
trupul zvelt era cald. 

-Ce zici dacă îţi spun Căpitanul Motan? 

Animalul toarse, în semn că era de acord. 

- Prea bine, căpitane. O să fiu cea mai fericită dacă 
vii pe aici regulat şi goneşti șoarecii. În schimb, îmi voi 
împărți mâncarea cu tine. E bine? 

Căpitanul Motan sări pe saltea, se răsuci de câte- 
va ori, apoi aţipi cu lăbuțele din față ghemuite sub 
el. Simţindu-se mai bine, Alex începu să-și analizeze 
împrejurimile. Pe podea era împrăștiat rumeguș cu 
miros de vin: celula fusese plină de cutii de vin până 
de curând. 

Closetul consta într-o gaură amplasată într-un colț. 
Îngenunche şi o examină cu atenţie. O piatră fusese în- 
depărtată, iar jos era suficient spaţiu liber pentru a servi 
drept oală de noapte pe o perioadă nedeterminată, deşi 
mirosul avea să persiste. 

Apoi studie grilajul care o ţinea prizonieră. Barele 
erau noi, bine prinse una de alta şi înfipte adânc în pia- 
tră. Imposibil de evadat. 

Băgă mâna printre bare şi examină lacătul. Şi el era 
nou şi părea deprimant de eficient. Poate că un spărgă- 
tor profesionist ar fi reușit să spargă încuietoarea, dar 
Alex se îndoia că ea avea să reuşească, mai ales fiindcă 

nu avea nici o bucată de metal suficient de mică încât 
să încapă. Probabil că numai soţii Pierce aveau cheile, 
deci nu avea să reușească să convingă un paznic s-o lase 
să iasă. 

Ce bine ar fi fost dacă gardianul ar fi trebuit să des- 
chidă ușa ca să-i dea de mâncare! 

Cu mișcările de wing chun pe care le știa, avea o şansă 
excelentă să doboare un bărbat, întrucât acesta nu avea 
să se aștepte să fie atacat de o femeie. Însă celula fusese 
amenajată astfel încât să nu fie nevoie să se deschidă ușa 
inainte ca Alex să fie scoasă definitiv și îmbarcată pe o 
navă către Africa de Nord. Se cutremură gândindu-se la 
această perspectivă. 

Dacă gratiile şi lacătul erau de neatins, mai rămâneau 
pereţii de piatră. Studie pasajul şi construcția încăpe- 
rilor de păstrare a vinului din partea opusă. Se afla la 
capătul pasajului, iar spaţiile de depozitare se întindeau 
spre dreapta în tot câmpul ei vizual. Fiecare spațiu era 
separat de cel alăturat de un zid solid. Partea ei de pasaj 
părea să fie identică. 

Se întoarse către peretele din dreapta şi examină zi- 
dul murdar, umed, pipăindu-l. Spațiile de depozitare 
din port fuseseră construite în urmă cu cel puţin trei- 
zeci de ani, iar în câteva locuri mortarul arăta semne 
de deteriorare. 

Oare ce ar fi putut folosi ca instrument de lucru? 
Lingura grea, grosolană, de supă era singura opțiune. 
Reuşi să zgârie o bucată de mortar cu mânerul. Se des- 
prinse un fragment mic, iar Alex simţi un licăr de 
entuziasm. Avea să dureze săptămâni întregi până ce 
putea îndepărta mortarul dintre pietre astfel încât 
să creeze o gaură suficient de mare, dar era realizabil. 
După ce avea să ajungă în spaţiul de depozitare alătu- 
rat, putea să se ducă la intrarea principală şi să fugă 
atunci când intra cineva. 

De unde să înceapă? Se hotărî la un loc aflat destul 
de în față, la nivelul solului. Atât timp cât lăsa pietrele la 
loc după ce scotea morarul, nu avea s-o prindă nimeni 
dintre cei care priveau în celula ei. 

Hotărâtă, se apucă de munca îndelungată, înceată 
a evadării. 


capitolul 34 


Celula lui Gavin din Turnul Sângeros era mai co- 
modă decât sugera numele său. Deşi în cea mai mare 
parte era compusă din pietre reci și era destul curent 
încât să facă lumânările să pâlpâie, camera avea un şemi- 
neu larg și mobilă sculptată în stil iacobin, inclusiv un 
pat prea scurt. Gavin stătea la fereastră, privind în gol 
către curtea Turnului, atunci când uşa se deschise cu 
un scârțâit. 

- Intotdeauna tu ai fost cel care m-a scos din belele, 
nu invers. 

Gavin se întoarse. 

- Kyle! Cum ai aflat așa de repede? 

- Suryo. A avut inspirația să-mi trimită un mesaj de 
îndată ce ai fost arestat. Troth a venit cu mine la Lon- 
dra, dar o să te viziteze abia mâine, spuse Kyle strângân- 
du-i mâna. E foarte întristată de moartea Alexandrei, 
adăugă el încet. Cum te simţi? 

Gavin închise ochii o clipă. 

- Deloc bine. Tot... tot nu pot să cred că Alex nu mai 
e, cu atât mai puţin că se presupune că eu aș fi ucis-o. 

- Absurd, desigur. Ce s-a întâmplat? 

-Nu ai îndoieli în legătură cu nevinovăția mea? 

- Deloc, răspunse Kyle fără să şovăie. Nu-mi pot închi- 
pui că ai fi în stare să răneşti o femeie. Iți aminteşti de 
femeia aceea pirat, atunci când am fost atacați în strâm- 
toarea Malacca? Eu aș fi împușcat-o dacă ar fi încercat 
să-mi taie capul, dar tu, chiar și în agitația bătăliei, ai 
avut stăpânirea să nu-i faci altceva decât s-o dezarmezi. 
Un bărbat care se comportă așa nu o omoară pe femeia 
pe care o iubeşte. 

Gavin simţi o recunoştinţă dureroasă pentru încre- 
derea prietenului său. Reacţia sa la presupunerea lui 
Kyle, cum că o iubea pe Alex, era şi mai dureroasă 

fiindcă își dădea seama, amarnic, că nu-i spusese nici- 
odată lui Alex că o iubea. Abia înțelesese asta înainte 
ca ea să dispară. Din păcate, cuvinte rămase nespuse 
pentru totdeauna. 

- Presupun că ar trebui să încep să mă gândesc de ce 
e procurorul aşa convins că am ucis-o? 

-Trebuie să faci mai mult decât să te gândești. 
Cazul acesta va fi judecat extrem de repede. L-am adus 
pe Sir Geoffrey Howard, cel mai bun avocat din Lon- 
dra. Așteaptă afară fiindcă mai întâi voiam să vorbim 
între patru ochi. Să intre? 

Gavin își dădu seama că nu avea să i se permită să se 
afunde în disperare prea multă vreme. 

- Te rog. 

Ce fel de ospitalitate putea oferi o persoană acuzată 
de crimă? Deschise o sticlă de sherry. Servitorii lui, 
cu toţii uimiţi de arestare, îl aprovizionaseră bine în 
închisoare. 

Sir Geoffrey Howard era un bărbat slab, cu un chip 
brăzdat de riduri și ochi ageri. 

- Milord Seabourne, spuse el ceremonios atunci când 
îl prezentă Kyle. Imi pare bine că am șansa să vă consult 
în această privință. 

Gavin bănui că aparenţa calmă a bărbatului ascun- 
dea o minte curioasă, activă. 

- Meritul îi aparţine lordului Wrexham, care a avut 
mintea limpede. Eu n-am reușit. Vă mulțumesc că 
aţi venit. 

Sir Geoffrey se încruntă. 

- Vi s-a mai întâmplat să nu aveţi mintea limpede? 

- Deloc, spuse Gavin speriat. Era doar un fel de-a 
spune. 

Îşi dădu seama că avocatul se gândea deja la o strate- 
gie de apărare în care să susțină că nu se afla în deplină- 
tatea facultăților mintale. 

- Vă rog să luăm loc şi să discutăm despre caz. 

- Puteţi să începeţi prin a-mi povesti cu propriile 
cuvinte ce s-a întâmplat în ziua aceea tragică? 

Luând câte un pahar de sherry, cei trei bărbaţi se așe- 
zară în jurul focului, care abia reușea să alunge răcoarea 
unei zile umede, cenușii. Gavin descrise încordat eveni- 
mentele care conduseseră la incendiu şi la moartea lui 
Alex, în timp ce Sir Geoffrey își puse ochelarii și luă no- 
tițe precise. Vorbi puţin, adresând doar câte o întrebare 
de clarificare din când în când. 

Gavin încheie: 

-E ceva care ar putea determina un juriu să mă 
găsească vinovat? 

- Un juriu? se încruntă avocatul. Pot să vorbesc liber, 
milord? Avem multe de discutat. 

- Oricând doriți. 

- Pentru început, veți fi judecat de Camera Lorzilor, 
fiindcă ei sunt egalii dumneavoastră. 

Gavin se încruntă la gândul că avea să fie judecat de 
un grup de aristocrați țâfnoși. 

- Încă nu mi-am ocupat oficial locul. Nu pot să cer să 
fiu judecat de un juriu normal? 

Howard clătină din cap. 

-Nu aveţi de ales. Jurisprudenţa în această privință 
este foarte clară. 

Gavin înjură în gând. 

- Alt defect al acestui sistem nenorocit, lipsit de de- 
mocraţie. Ce înseamnă o judecată în Camera Lorzilor? 

-Partea bună e că puteți lua cuvântul în apărarea 
dumneavoastră, ezită Howard. De asemenea, nobilii 
au în general grijă de unul de-al lor, mai ales dacă do- 
vezile nu sunt clare. Ultimul nobil condamnat pentru 
crimă a fost lordul Ferrers în 1760 şi nici n-a încăput 
îndoială că şi-a ucis bietul valet. Totuși, dacă ar fi fost 
acuzat că ucisese un bărbat într-un duel, ar fi fost achitat 
fără îndoială, fiindcă mulţi nobili consideră că o afacere 
de onoare este un drept al oricărui gentleman. 

- Dar eu nu sunt unul de-al lor, observă Gavin. Sunt 
un străin, sunt scoțian, sunt yankeu și sunt negustor. 
Locuiesc în Londra doar de câteva luni. În afară de 
Wrexham, nu am prieteni nobili. Majoritatea Lorzilor 

pe care i-am cunoscut sunt rude sau prieteni de-ai soţiei 
mele și e posibil să vrea să mă vadă spânzurat. 

-Nu ești lipsit de prieteni, spuse Kyle. Ashburton 
este un om foarte corect şi are multă influenţă. Dacă el 
crede că eşti nevinovat, și alții vor fi înclinați să-ți acorde 
prezumția de nevinovăție. 

- Veţi avea nevoie de asta, spuse avocatul cu aspri- 
me. Un neajuns important al procesului în Camera 
Lorzilor este acela că puteţi fi condamnat cu majorita- 
te simplă. Intr-o instanță normală, verdictul ar fi tre- 
buit să fie unanim. 

Vestea nu era una bună. 

- Ce fel de dovezi are acuzarea? Nu au cum să existe 
martori la un eveniment care n-a avut loc. 

- Nu am informaţii despre cazul acuzării, dar cred 
că se va profita de faptul că aţi fost auzit certându-vă 
vehement cu soția şi că în seara dinaintea morţii ei ați 
omorât doi oameni cu mâinile goale. 

- Dar a fost autoapărare! 

- Da, dar asta vă face să păreți adeptul violenței. 
De asemenea, există dovezi că incendiul care v-a distrus 
depozitul a fost provocat şi aţi obținut destul de recent 
o asigurare substanţială. 

Gavin se încordă văzând situația care se prefigura. 

- Deci se va susține că eram supărat pe soția mea, 
că am omorât-o în timpul unei certe, iar apoi am dat 
foc depozitului ca să-mi acopăr crima și să iau banii de 
asigurare. 

- Exact. Fiindcă nu există martori oculari, e foarte 
credibilă varianta asta. 

- Dar lucrurile nu s-au întâmplat așa! 

-Sar putea sugera că nu aţi vrut s-o ucideţi, însă 
ați fost luat de val și aţi lovit-o, cu consecinţe tragice. 
Omucidere, nu crimă. 

- N-aş lovi-o niciodată pe Alex! 

Gavin se abţinu de la alte proteste, știind că nu pe 
Sir Geoffrey trebuia să-l convingă de nevinovăția lui. 
Teoria omuciderii era înspăimântător de plauzibilă. 

Oare asta avea să-l ducă la închisoare pe viaţă, nu la 
spânzurătoare? 

Kyle interveni: 

- Aș vrea să ştiu de ce Seabourne a fost pus sub acu- 
zare atât de repede. În aparenţă, focul şi decesul au fost 
un accident. Faptul că a fost arestat atât de repede suge- 
rează că cineva l-a acuzat direct. 

- Foarte inteligentă observaţia, Lord Wrexham. Asta 
s-a şi întâmplat, spuse Sir Geoffrey privind pe deasupra 
ochelarilor. Il cunoaşteţi pe lordul Wylver? 

Gavin schimbă o privire mirată cu Kyle. 

-N-am auzit de el în viața mea. Tu îl cunoşti? 

- E un viconte destul de incapabil din est, răspunse 
Kyle. Nu e genul de persoană care m-aș fi așteptat să se 
implice într-un asasinat. 

- Totuși, la mai puţin de douăzeci și patru de ore de 
la incendiu, s-a prezentat la sediul Poliției Metropoli- 
tane cu un dosar despre dumneavoastră şi presupusa 
crimă, rosti sec avocatul. Susţine că avea legături cu 
primul soţ al lui Lady Seabourne și că din acest motiv 
e interesat să se facă dreptate. Sunteţi sigur că nu vi l-aţi 
făcut dușman, milord? 

- Nu-mi închipui cum, răspunse Gavin. Mai degrabă 
trebuie să ne întrebăm dacă nu cumva lordul Wylver 
acționează în numele unui duşman. 

Kyle se încruntă. 

- Vărul tău Philip urma să îl susțină pe Barton Pierce 
pentru locul în parlament ce îi revenea familiei Seabo- 
urne. Ideea a picat când tu ai preluat titlul, dar Pierce 
nu e genul care să renunţe. Poate că noul lui susținător 
este Wylver şi că s-a folosit din nou de această relaţie 
când a văzut o modalitate de a obţine ceva de pe urma 
morţii lui Lady Seabourne? 

- E posibil, desigur, făcu Gavin dând din cap. Dar 
nu-mi imaginez ce motiv ar putea avea. Mi se pare o 
măsură extremă să vrea să fiu acuzat de crimă. 

-Ai spus că atunci când Pierce a aflat că ești contele 
de Seabourne s-a oferit să cumpere Casa Elliott. Poate 
crede că o acuzaţie de crimă te va obliga să vinzi. 

- E cam tras de păr, dar nu imposibil, acceptă Gavin. 
Sir Geoffrey, trebuie să redactez un testament, astfel în- 
cât afacerile mele să fie bine administrate şi să poată 
ajunge la fiica mea vitregă. 

Katie era cea mai apropiată rudă pe care o avea. Kyle, 
care deținea un sfert din afacere, putea să se ocupe de 
Casa Elliott și să se asigure că nu avea să cadă în mâinile 
hrăpăreţe ale lui Pierce. 

- Un asociat va întocmi un testament pentru dum- 
neavoastră, Lord Seabourne, spuse avocatul strângându- 
și notițele, ceea ce însemna că întâlnirea se încheiase. 
Dovezile împotriva dumneavoastră sunt în mare măsură 
circumstanțiale. Cu excepţia cazului în care apar dovezi 
noi, foarte concludente, cred că aveţi șanse de achi- 
tare excelente. 

Şi Gavin spera la fel. Când se ridicară în picioare, îl 
întrebă pe avocat: 

-Ce s-a întâmplat cu lordul Ferrers, ultimul nobil 
acuzat de crimă? 

- A fost spânzurat la Tyburn, spuse Sir Geoffrey. Dar, 
desigur, situaţia era destul de diferită. 

Așa aveau lorzii grijă de unul de-al lor. În pofida 
durerii chinuitoare, nu avea de gând să moară fără 
să lupte. 


Lumânarea se stinsese. Ca să nu urle și să nu se iz- 
bească de gratii, Alex scobea şi scobea în mortar fără 
încetare. Încerca să nu se gândească la Katie. Era o 
fetiță veselă și rezistentă, dar trebuia să fie distrusă de 
pierderea mamei ei şi de arestarea tatălui vitreg pe care 
îl adora. 

Singura consolare a lui Alex era certitudinea că 
fiica ei nu avea să fie neglijată. In câteva zile urma să 
ajungă la bunici și nimeni nu o putea ajuta mai bine 
decât Catherine Kenyon. Dar avea să aibă parte de 
multe nopți în lacrimi, iar Alex suferea pentru durerea 
fiicei ei. 

Pe coridor apăru un licăr slab de lumină. Alex 
se retrase repede în cealaltă parte a celulei și se așeză 

pe saltea, ascunzând lingura sub pături. Se pregătea pen- 
tru o confruntare cu Frederica sau cu Barton Pierce, dar 
vizitatorul era acelaşi gardian solemn din ziua preceden- 
tă, care ducea o tavă şi un felinar. 

-Ce bine că ai venit! exclamă ea. Lumânarea asta s-a 
stins de o veșnicie. 

- Aha, așa e, spuse bărbatul atârnând felinarul 
de un cârlig și scoțând trei lumânări din buzunar. 
Ştiam că una n-o să ajungă. Astea ar trebui să fie de 
ajuns până mâine, adăugă el aprinzând o lumânare 
de la felinar, apoi întinzându-i-o, împreună cu celelal- 
te, printre gratii. 

- Eşti atât de amabil. Cum te numeşti? Aș vrea să știu 
cum să îţi spun. 

- Jones, răspunse el şovăind. 

Alex bănuia că nu era numele lui adevărat, dar cel 
puţin era un nume. 

- Îţi mulțumesc, domnule Jones, răspunse ea împin- 
gând printre bare tava din ziua precedentă. 

El împinse tava cea nouă, apoi se încruntă privind-o 
pe cealaltă. 

- Şi lingura unde-i? 

Alex se gândi repede. 

- Se tot auzea ceva zgâriind acolo în întuneric, aşa că 
am aruncat cu lingura în el. 

Jones inspectă rapid pasajul şi crama de vizavi. 

-Să nu mai faceți asta, că o să vă las să vă descurcaţi 
fără lingură. 

- O să am mai multă grijă, făcu ea tremurând. Acum, 
că e lumină, nu-mi va mai fi atât de teamă. 

Bănuia că ar fi fost o greşeală să încerce să-l câștige pe 
Jones din prima, dar privirile şi cuvintele blânde, femi- 
nine, pe care mama ei le folosea atât de des, păreau să 
aibă efect. 

Îşi aminti brusc că avea ceva bani într-un buzunar 
interior al fustei. Verifică repede şi îşi dădu seama că ni- 
meni n-o jefuise cât timp era inconștientă, deci încă mai 
avea o bancnotă şi o liră de aur. Păstră bancnota în caz 
că va avea nevoie de ea mai târziu şi scoase moneda. 

- Domnule Jones, tocmai mi-am dat seama că am 
asta. Poţi să-mi cumperi un pieptene? 

Moneda străluci în lumina felinarului, iar bărbatul 
acceptă fără ezitare. Plata unor conforturi suplimentare 
în închisoare era un obicei străvechi. 

- Mai aveţi nevoie de ceva, doamnă? 

Ea lăsă privirea în jos, modestă. 

-Voi avea nevoie de niște cârpe curate peste câte- 
va zile, spuse, lăsându-i suficient timp cât să se simtă 
jenat. De asemenea, deși ar fi tare mult de mers pen- 
tru dumneata, ţi-aş fi tare recunoscătoare dacă mi-ai 
putea aduce o găleată cu apă în fiecare zi, ca să pot să 
mă spăl. 

- Nu suntem așa departe de ușa principală, dar o gă- 
leată n-o să încapă printre gratii, zise bărbatul în timp 
ce băga moneda în buzunar. 

Adevărat. 

-Un lighean de tablă o să încapă pe acolo pe unde îmi 
dai mâncarea. Pot să torn apă în el din găleată cu ceașca 
de ceai, zâmbi ea curajoasă. Timpul îmi prisosește. 

Paznicul păru să se simtă stingherit de această aluzie 
la captivitatea ei. 

- Am să aduc apa și cârpele, poate și un prosop şi 
nişte săpun? 

- Ar fi minunat. Eşti foarte amabil, domnule Jones, 
zâmbi ea cald. 

Bărbatul se îmblânzi simțitor. 

- Ne vedem mâine, spuse el ducând două degete la 
șapcă. 

Luă tava din ziua precedentă, își apucă felinarul și 
plecă. Gânditoare, Alex se așeză pe saltea cu mâncarea. 
Aflase că spațiul nu era enorm, iar sub haina lui ob- 
servase un breloc mare cu chei. Când avea să fie gata 
să plece, putea să ajungă până la ușă luându-se după 
urmele impregnate în praf şi în rumeguș, apoi să aștepte 
să intre domnul Jones, ca să poată fugi. Spera să nu fie 
nevoie să-i facă rău. 

Tot supă avea de mâncare, de data asta un ames- 
tec gros de cartofi şi ceapă. Cu pâinea şi brânza, avea 

mâncare destulă până a doua zi. Măsurat din ochi, ceai- 
nicul maro conţinea aproximativ șase cești. Bău încet, 
ca să-i ajungă şi ceaiul. 

- Miau? 

Căpitanul Motan apăru cu proverbiala promptitudi- 
ne pisicească. Alex îi dădu porția lui de brânză. 

- Te descurci tare bine. Nu cred că s-au apropiat şobo- 
lanii, deși sunt șopârle și păianjeni. 

Nu dormise prea mult în întunericul amenințător, 
dar acum că avea din nou lumină simțea nevoia să se 
odihnească. După ce mâncă aproape o treime din mân- 
care, lăsă tava jos și se ghemui sub pături. Când avea să 
primească ligheanul, îl va folosi ca să-și acopere mânca» 
rea. Deocamdată, trebuia să spere că rozătoarele vor sta 
la distanţă. 

Căpitanul Motan sări pe saltea şi se răsuci de câteva 
ori ca să-i dea de înţeles că voia un loc la capul ei. Alex 
acceptă bucuroasă. Dacă închidea ochii, poate putea să 
îşi închipuie că dormea cu Gavin... 


capitolul 35 


Clipa de care lui Gavin îi fusese groază sosi în a cincea 
dimineață de la arestare. Când se deschise ușa camerei, 
se încordă văzându-i pe Lord şi Lady Michael Kenyon. 
Cum îi saluţi pe părinţii soţiei pe care ești acuzat că 
ai omorât-o? 

Lord Michael îmbărrânise un deceniu de când se vä- 
zuseră ultima dată. Gavin n-ar fi fost surprins dacă ar fi 
scos un pistol și l-ar fi împușcat. Probabil că nici măcar 
n-ar fi încercat să evite glonţul. 

Catherine risipi tensiunea traversând încăperea și 
îmbrăţişându-l. 

- Dragul meu Gavin. Ce situaţie cumplită, cumplită. 

- Îmi pare tare rău, Catherine. Tare rău pentru tot, 
spuse el îmbrăţișând-o puternic, profund recunoscător 
pentru compasiune. Ce face Katie? 

- Este distrusă, dar încearcă să fie curajoasă. Mi se 
rupe inima, răspunse Catherine șştergându-și ochii cu 
mâna înmănușată. Stă cu noi în Casa Ashburton. Voia 
cu disperare să vină să te vadă astăzi, dar m-am gândit că 
este mai bine să n-o aducem până nu reușim să vorbim 
cu tine. A spus că nici măcar nu ţi-ai luat la revedere. 

Gavin înghiți în sec. 

- Poliţiştii se grăbeau. Și... n-am vrut să vadă cum mă 
luau, acuzându-mă că i-am ucis mama. De atunci mă 
întreb dacă am făcut ce trebuie. 

- Când ai copii, mereu te întrebi dacă ai făcut ce tre- 
buie, spuse Catherine așezându-se. 

-Şi când ai soţie, la fel. Dacă aş fi avut mai multă 
minte, Alex ar trăi acum. 

-Stai jos și spune-ne ce s-a întâmplat. Biletul de la 
Bard conţinea foarte puţine informaţii, interveni Lord 
Michael cu fermitate. 

Pentru probabil a mia oară, Gavin repetă povestea. 
Soții Kenyon ascultară cu atenţie, deși mâinile lor 
împreunate se crispară atunci când Gavin descrise 
cum fusese găsit trupul lui Alex. La sfârșit, Lord Mi- 
chael spuse: 

- Nu ai fi putut s-o convingi să nu facă ceea ce voia, 
Gavin. Mereu a fost încăpăţânată. Ca mama ei, adăugă 
el zâmbind aproape imperceptibil către soția lui. 

Deşi amărâtă și cu cearcăne adânci, Catherine îi îna- 
poie zâmbetul. 

- Michael are dreptate. La poziţia pe care o adop- 
tase Alexandra față de sclavie, nu ai fi putut spune 
nimic care s-o convingă să se oprească din ceea ce făcea. 
Doar dacă... 

Catherine își mușcă buzele şi privi în altă parte. 
Erau o mie de „doar dacă“ și nici unul nu putea schim- 
ba trecutul. 

-A cercetat cineva cine ar fi putut intra în depozit 
când tu erai la grajd? întrebă Lord Michael. 

-Un bătrân care locuiește vizavi susține că după 
mine n-a mai intrat și n-a mai plecat nimeni, recunoscu 

Gavin. Avocatul meu a apelat la Bow Street Runners! 
ca să vadă ce pot găsi, dar până acum nu au dat de nici 
un alt martor. 

- Probabil că bătrânul nu putea să vadă partea din- 
spre râu a depozitului. 

- Aşa e, dar nici nu pare s-o fi văzut altcineva. Ar fi 
putut intra vreo cinci-şase bărbați pe acolo, dacă este 
s-o luăm așa. În partea dinspre râu, depozitul avea 
două uşi foarte mari, care se puteau deschide pentru 
preluarea mărfurilor, plus o ușă normală care se folo- 
sea în rest, explică Gavin. Nu s-a văzut vreun semn că 
lacătul uşilor mari ar fi fost forţat. Fiindcă ușa cea mică 
a dispărut în râu când s-a prăbuşit o parte din clădire, 
nu se poate demonstra că a intrat cineva pe acolo. 

- Ai spus că au dovezi că incendiul a fost provocat? 

- Printre dărâmături s-au găsit urcioare cu ulei de 
lampă sparte, răspunse Gavin. Din păcate, se pare că 
aparțineau Casei Elliott, deci, deși urcioarele demon- 
strează că incendiul a fost provocat, nu avem idee cine 
a făcut-o. Masrtorul nu crede că am stat în depozit 
suficient timp cât să răspândesc litri întregi, dar nu 
era sigur. 

Gavin era recunoscător că nimic din ceea ce spusese 
nu îi făcuse pe soții Kenyon să pară circumspecţi în le- 
gătură cu el. 

- Şi care e teoria ta? 

- Nu ştiu, recunoscu Gavin. Cea mai simplă ex- 
plicație ar fi că Daisy, camerista, avea un iubit tâlhar 
care credea că ar reuși să jefuiască o femeie bogată cu 
ușurință. Dar Alex nu avea ce să caute cu bani sau 
bijuterii la birou şi nimeni nu a fost văzut intrând prin 
ușa descuiată. Dacă iubitul lui Daisy nu voia decât să 
jefuiască depozitul, de ce nu ar fi spart ușa atunci când 
nu era nimeni acolo? Şi de ce să provoace un incendiu 
atât de repede încât să n-aibă timp să fure prea mult? 
Nimic nu are sens. 


! Primul corp oficial de detectivi din Anglia, care a funcționat în 


perioada 1749-1839 (n.tr.) 

-Totul va fi clar când se va şti întregul adevăr, ob- 
servă Catherine. Dar e greu de găsit adevărul atunci 
când nu ai decât întrebări fără răspuns. Înţeleg că Daisy 
a dispărut? 

- Da. Trebuie să fi plecat imediat din Londra, altfel 
detectivii i-ar fi dat de urmă. 

Nu numai că fugise, dar era și bine ascunsă. Sau poa- 
te chiar moartă, dacă toată afacerea asta cumplită făcea 
parte dintr-o conspirație mai amplă. 

- Ashburton te salută, spuse Lord Michael. Te-ar 
vizita el însuşi, dar crede că nu ar fi potrivit, fiindcă în 
curând va fi unul dintre judecătorii tăi. 

Gavin dădu din cap, înțelegând. Gândindu-se că 
Lord Michael i-ar putea răspunde la o întrebare pe care 
Sir Geoffrey şi Kyle o evitaseră, întrebă: 

- Aveţi idee ce crede lumea? Dacă se presupune 
că sunt vinovat, probabil şi destui nobili vor crede ace- 
lași lucru. 

-Presa de scandal te-a desfiinţat, iar Ashburton a 
spus că cel puţin un nobil face acelaşi lucru. 

- Lordul Wylver? Mi s-a spus că el a fost personal 
la poliţie, ca să îi convingă că sunt vinovat de ceea ce, 
până nu a apărut el, nimeni n-a considerat că a fost 
o crimă, spuse Gavin sec. Susţine că avea legături cu 
Edmund Warren, dar mătușa mea, Lady Jane Howard, 
are dubii și ea ştie arborele genealogic al fiecărei fami- 
lii aristocrate din Marea Britanie. Poate că Wylver doar 
nu mă suportă fiindcă sunt un nouenit din colonii, 
fiindcă nu sunt demn să poluez încăperile maiestuoase 
ale Wesrminsterului. 

Sau poate că Wylver acționa în numele altcuiva, dar 
nu putea demonstra asta. Deşi Sir Geoffrey și Kyle ur- 
măreau orice pistă la care se puteau gândi, nu găsiseră 
nimic. lar timpul se scurgea repede. 

Catherine se ridică în picioare. 

-S-o aducem pe Katie înainte so luăm în Țara 
Galilor? 

El ezită. 

-Cum considerați că este mai bine. Vreau foarte 
mult s-o văd, dar nu şi dacă această vizită i-ar face mai 
mult rău. 

-li face mai mult rău să nu te vadă. E ca... Vocea 
lui Catherine se frânse. E ca mama ei, care întotdeauna 
prefera adevărul şi acțiunea unor încercări bine inten- 
ţionate de a o proteja. 

- Atunci vă rog să o aduceţi să mă vadă. 

Mai ales fiindcă era posibil să fie pentru ultima dată. 

-Atunci pe mâine, spuse Catherine îmbrățişându-l 
din nou de rămas-bun. Ai încredere că se va face drep- 
tate, Gavin. 

- Sper să nu vă înșelați. Pentru mine înseamnă foarte 
mult că nu mă credeţi vinovat, adăugă conducânduii 
la ușă. 

Lord Michael aşteptă până ce ieşise Catherine, apoi 
spuse încet: 

- Dacă aș crede asta, ai fi mort. 

Apoi se întoarse şi plecă. 

Era ziua musafirilor. Cei care plecaseră din Londra 
pe tipul verii aflaseră de crimă și de arestarea ce îi suc- 
cedase, iar o parte dintre ei se întorceau ca să-i complice 
şi mai mult viața lui Gavin. Aparent, oricine se prezenta 
la Turn și părea de familie bună putea fi lăsat să in- 
tre. Desigur, nu de multă vreme, în schimbul unei taxe 
modice, vizitatorii puteau nu numai să vadă bijuteriile 
coroanei, ci și să probeze o coroană. 

Spre mijlocul după-amiezii sosi Philip Elliott, apa- 
rent stingher. Gavin ridică privirea din farfuria din 
care mânca. Fără să se deranjeze să se ridice, spuse 
cu răceală: 

-Ai venit să mă cerți fiindcă am pătat nobilul nume 
al familiei Seabourne sau speri că nu va trebui să pără- 
seşti reşedinţa? 

Tânărul se îmbujoră. 

- Ca moştenitor al dumitale, m-am gândit că este po- 
trivit să te vizitez. 

Cel puţin Philip avea maniere. 

- Dacă ești curios, nu, nu mi-am ucis soția, dar nu am 
idee dacă şi Camera Lorzilor va crede acest lucru. Dacă 
voi fi spânzurat, vei moşteni averea Seabourne fără nici 
un fel de datorie, dar averea mea personală va merge în 
altă parte, deci încearcă să-ți administrezi banii cu mai 
multă atenție. 

Philip păru şi mai stingher. 

- De obicei nu sunt extravagant. După ani de lip- 
suri, mi-am pierdut puţin cumpătul atunci când am 
moștenit. Dacă... dacă devin din nou conte, voi fi 
mai prudent. 

-Mă bucur să aud asta. Şi oamenii care depind de 
averea Seabourne se vor bucura. Dacă ai nevoie de oa- 
meni care să servească la moșie, spuse el brusc, servitorii 
din Berkeley Square sunt capabili și onești. 

Oameni angajaţi de Alex. 

- Am să rețin asta. 

Fiindcă nu aveau afaceri de discutat și între ei nu 
exista de fapt nici o legătură, se lăsă o tăcere jenantă 
până ce Gavin spuse: 

- A fost frumos din partea dumitale că ai venit. Apre- 
ciez, chiar dacă nu sunt foarte ospitalier. 

- Nu pot spune că te învinuiesc. Te afli într-o situație 
teribilă. Te rog să crezi că nu sper ca un om nevinovat 
să moară doar ca să pot eu urca pe scara socială, spuse 
Philip, apoi făcu o pauză, cu mâna pe clanţă. Îmi pare 
foarte rău de moartea lui Lady Seabourne. Era o fe- 
meie minunată. 

Simpatia lui declanșă unul dintre valurile iuți de dis- 
perare care îl loveau pe Gavin de multe ori pe zi. Dădu 
din cap a mulțumire și se întoarse, chinuindu-se să se 
stăpânească. La un nivel primar, nu îi venea să creadă 
că era moartă. Mai ales noaptea, când încerca să doar- 
mă, O simțea atât de aproape încât avea senzaţia că ar fi 
putut-o atinge. 

Poate că spiritele celor uciși chiar nu părăseau această 
lume sau poate că moartea subită o luase prin surprin- 
dere şi voia să rămână aproape de el. Spera că adevărată 

era ultima variantă. Nu ar fi îndurat să știe că spiritul 
ei era neliniștit, dornic de răzbunare. 

Gândul era dureros, aşa că nu se afla într-o dispo- 
ziție bună mai târziu, când înăuntru năvăli maiorul 
Mark Colwell, îmbrăcat într-o uniformă militară mur- 
dărită pe drum. Gavin ridică privirea din documentele 
pe care i le adusese Suryo în ziua precedentă. Fiindcă 
era, în mod evident, străin, Suryo nu avusese voie să 
îl viziteze decât când venise cu Kyle. Totuși, un maior 
furios, cu o pasiune neîmpărtăşită pentru Alex, fusese 
lăsat să intre cu ușurință. Nici gândul acesta nu-l făcu 
să se simtă mai bine. 

Colwell îl privi amenințător încă de la ușă. 

- Criminal nenorocit! Am să fiu cel mai fericit când 
vă vor spânzura. 

-Cu siguranţă nu ţi-a trecut prin cap că aş putea fi 
nevinovat. 

- Au avut suficiente dovezi să te aresteze. Mă rog ca 
nici Camera Lorzilor să nu-ți acorde prezumția de ne- 
vinovăţie fiindcă eşti conte, continuă Colwell, cu ură 
în ochi. Ai devenit nobil și nu mai ai nevoie de legătu- 
rile rudelor Alexandrei, așa că acum vrei o fată tânără, 
fără copii şi cu avere mare. De asta ai ucis-o pe femeia 
cea mai dulce, cea mai frumoasă de pe pământ! 

Orice simpatie ar fi avut Gavin pentru durerea lui 
Colwell se risipi instantaneu. Cu o mânie rece, se ridică 
de la birou și se repezi către oaspete. 

-Nebun arogant ce ești! Te-ai agăţat ani de zile de 
viziunea pe care o aveai despre Alex, dar habar n-ai 
nimic despre ea. Ai idee cât de puternică era? Cât de 
curajoasă? Cât de pasională? Cât de încăpăţânată? Cât 
de idealistă? 

Se opri la câțiva pași de celălalt bărbat, cu pumnii 
încleștaţi, luptându-se cu dorința de a-i da un pumn 
lui Colwell ca să-și bage minţile în cap. Pe un ton mai 
jos, spuse: 

- Era soţia mea, mama lui Katie, fiica lui Lord și Lady 
Michael Kenyon. Moartea ei e tragedia noastră. Nu are 
nici o legătură cu fanteziile tale. Acum pleacă. 

Colwell se albi la față. 

-Să putrezeşti în iad. 

Apoi făcu stânga împrejur şi ieși afară. 

Cu obrazul încordat de furie, Gavin traversă camera 
ca să privească pe fereastră. Probabil Colwell avea legă- 
turi cu jumătate din nobili, iar acum le spunea tuturor 
rudelor lui sus-puse că Gavin era un criminal ce tre- 
buia pedepsit. 

Ce ţară ciudată și afurisită, în care soarta lui Gavin 
urma să fie decisă de un grup de bărbaţi bogaţi, aro- 
ganţi, a căror singură calificare era un titlu moștenit. 
Nu le cerea nimeni să fie inteligenţi, onești, raţionali 
sau buni judecători. Dacă scăpa de spânzurătoare - iar 
Gavin se gândea că oricum nu avea șanse prea mari — 
urma să plece pentru totdeauna din Anglia. 

Fără Alex sau Katie, nu îl mai reținea nimic acolo. 


- Stop! Cine-i acolo? întrebă santinela. 

- Cheile! răspunse yeoman-șef Warder. 

- Cheile cui? 

- Cheile Reginei Elisabeta! 

- Dumnezeu s-o aibă în pază pe Regina Elisabeta! 

- Amin! 

Cei patru gardieni înarmaţi intonară un refren. 
Gavin privi în întuneric, ascultând ceremonia care se 
desfăşura în fiecare seară la ora zece. Regina Fecioa- 
ră murise în 1603, iar acum, două secole mai târziu, 
cheile ei afurisite tot se plimbau prin Turnul Londrei. 
Tipic englezesc. 

Petrecu multă vreme la fereastra închisorii. Deși celu- 
la era spațioasă, paznicii politicoşi, iar panorama splen- 
didă, nu era decât un prizonier. În unele momente îi 
venea să se izbească de gratii, ca o pasăre în colivie, dis- 
perată să scape. Experienţa aceasta îl făcea să înţeleagă, 
cu amărăciune, ce îndurase Alex în sclavie. Libertatea 
este naturală și invizibilă ca aerul pe care îl respirăm, 
până ce dispare. 

Se bucura foarte mult că procesul urma să înceapă 
curând. Intr-un fel sau altul, în scurt timp avea să pără- 
sească acest loc. 

Furia de la începutul zilei se transformase încet în 
tristețe. Pentru o clipă scurtă avusese tot ce-și putea 
dori un bărbat. Apoi, totul dispăruse înainte ca el să 
aibă timp să recunoască bucuria. „Odihneşte-te în pace, 
Iskandra, oriunde s-ar afla spiritul tău.“ 

Captivitatea lui Alex deveni o rutină. Îşi petrecea cea 
mai mare parte a timpului scobind fără încetare în mor- 
tar, luând pauze regulate în care îşi întindea mușchii 
cu exerciții de wing chun. Jones îi adusese un ciot de 
creion şi, de fiecare dată când îi aducea masa, Alex făcea 
un semn pe peretele celulei. Se afla acolo de aproape 
şase săptămâni. 

Faptul că reuşise să se spele îi ridicase semnificativ 
moralul, iar de mâncare erau mulțumiți și ea, și Căpi- 
tanul Motan. Pisoiul îi fusese trimis din cer, ca s-o aju- 
te să nu-și piardă minţile. Încă scotocea prin cotloane 
după pradă şi în ultima vreme prefera să depoziteze ṣo- 
bolani morţi în afara celulei, ca Alex să-i poată admira. 
Ar fi putut trăi foarte bine şi fără şobolani, dar îi făcea 
plăcere compania lui şi oricând se întindea pe pat, el 
o însoțea repede la somn. 

Până la momentul respectiv nu avusese nevoie de 
cârpele curate pe care i le adusese Jones. Era aproape 
convinsă că era însărcinată din nou. Spre deosebire de 
sarcina dezastruoasă pe care o îndurase în timpul călă- 
toriei către casă, de data aceasta se simţea bine, doar că 
obosea repede. Aşa se simţise când fusese însărcinată 
cu Katie. Cu voia Domnului urma să aibă alt copil pu- 
ternic şi sănătos. Refuza să se gândească la posibilitatea 
să fie trimisă în Africa de Nord. Nu avea să reziste să 
crească un copil în sclavie. 

În orele lungi în care îndepărta încet mortarul avea 
timp să se gândească la Gavin şi la căsătoria lor. Când 
se întâlniseră, el îi fusese salvator și erou. li fusese foar- 
te recunoscătoare, deși era conștientă că mai avea mult 
până să-și recapete uzul rațiunii. 

După ce plecaseră din Maduri își redobândise încet 
echilibrul, dar întotdeauna se simţise o operă de cari- 
tate pentru Gavin. Avusese senzația că el o ocrotea fi- 
indcă era prea gentleman ca să o abandoneze dezgustat. 
Nu reuşise să se simtă egala lui, să aibă impresia că amân- 
doi ofereau și primeau în aceeaşi măsură. Poate că o fe- 
meie avea nevoie să fie curtată de un bărbat adorator ca 
să își înceapă căsătoria simţindu-și puterea feminității. 

Avusese parte de aceste trăiri cu Edmund, iar acest 
simţ al puterii o ajutase să nu înnebunească atunci când 
el o înșelase. Dar cu Gavin nu avusese o asemenea pe- 
rioadă: doar o căsătorie născută din obligația lui și dis- 
perarea ei. 

Nu era de mirare că niciodată nu-și definise cu ade- 
vărat sentimentele pe care le nutrea pentru soțul ei. 
Ştiuse că îi e recunoscătoare, Dumnezeule, chiar îi era 
recunoscătoare! Îi recunoscuse caracterul și farmecul, 
bunătatea de care dădea dovadă față de Katie, iar pe mă- 
sură ce temerile se risipeau, începuse să simtă o atracție 
puternică. Dar nu se întrebase niciodată dacă îl iubea. 
Acum, în tăcerea îndelungată a temniţei, era mai sigură 
ca oricând. 

Il iubea la fel de mult pe cât îl admira. lubea să vor- 
bească, să râdă și să tacă alături de el, iubea faptul că 
o accepta ca pe o egală, ca nici un alt bărbat pe care-l 
cunoscuse. De asemenea, îl dorea nespus. Niciodată nu 
apreciase pe deplin cât de frumos putea fi trupul unui 
bărbat sau în ce fel împlinirea sexuală profundă crea le- 
gături emoţionale indisolubile. Când dormea noaptea, 
se visa în siguranţă în braţele lui, fiindcă alături de el își 
găsise sufletul şi salvarea. 

Acum trebuia să se elibereze, ca să-l elibereze pe el. 

Calculase că era nevoie să scoată douăsprezece pietre 
ca să facă o gaură suficient de mare încât să poată ieși. 

Nu putea scoate pietrele decât când era gata să plece, 
fiindcă asta ar fi însemnat o gaură prea vizibilă. Așa că 
îndepărta cea mai mare parte a mortarului şi se oprea 
atunci când piatra începea să se clatine. Umpluse go- 
lurile cu fâşii de cârpe, ca să ascundă spaţiile libere de 
privirile prea curioase. 

Se apropia încet de finalul perimetrului exterior al 
grupului de pietre pe care-l alesese. Cu puţin noroc, pu- 
tea să le împingă cu totul atunci când sosea momentul. 
Asta spera, însă, având doar o lingură cu mâner bont şi 
îndoit, munca mergea chinuitor de încet. 

Auzi zgomote în pasaj și se ridică din poziţia de lucru, 
deși o dureau mușchii încordaţi. Era Frederica Pierce, 
într-una dintre vizitele ei prea dese. Pașii ei mai ușori 
sunau altfel decât cei ai domnului Jones. Uimitor cât de 
bine îţi poţi învăța împrejurimile când nu ai alte lucruri 
de observat. 

După ce se îndreptă și se scutură de rumeguș, Alex 
se întinse pe saltea ca şi cum ar fi tras un pui de somn. 
Când apăru Frederica, se ridică alene, acoperindu-și un 
căscat delicat, ca și cum s-ar fi aflat în vacanţă. 

-Ai grijă pe unde calci, Frederica. Să nu fie vreun 
şobolan mort. 

Cealaltă femeie tresări şi făcu un pas în spate, aproa- 
pe doborându-l pe paznic. 

- Unde? 

- Pisica obișnuiește să-i lase cam pe unde stai tu. 

Alex privi cu satisfacţie malițioasă cum ţipă Frede- 
rica, strângându-și fustele. 

Chiar era un şobolan mort. Fără să facă vreun 
comentariu, domnul Jones împinse mâncarea lui 
Alex în celulă, apoi puse șobolanul într-un sac pe ca- 
re-l adusese cu acest scop. Când șobolanul dispăru, 
Alex spuse: 

-Sunt sigură că ai niște vești nefaste pentru mine. 
Te rog să mă pui la curent. Totuşi am nevoie de 
distracţie. 

Frederica îi aruncă o privire otrăvită. 

- Procesul lui Seabourne începe mâine. 


Un târg neobişnuit 343 


Așa de repede? 

-Sunt sigură că se va bucura că se termină şi că va fi 
din nou un om liber. 

- Toată lumea e convinsă că e un criminal. Mi s-a spus 
că şi majoritatea nobilimii e de aceeași părere. De-abia 
aşteaptă să-l condamne pentru că şi-a ucis blânda soție. 
Evident, prea puţini te cunosc personal. 

Alex râse. 

- Adevărul e că mulţi chiar mă cunosc, deși sunt de 
acord că sunt sentimentali dacă au părerea asta despre 
mine. Alte noutăți? 

Frederica ezită. De-a lungul timpului, Alex observase, 
cu satisfacție, că cealaltă femeie pierdea treptat contro- 
lul întrevederilor lor. 

- Daisy a dispărut cu copilul. Și-a luat băiatul și a fu- 
git din casa noastră de la ţară. 

- Bravo, Daisy! În sfârşit e cu adevărat liberă. 

Chipul Fredericăi se schimonosi. 

- Barton a acuzat-o de furt ca să poată fi arestată. 
Va fi găsită. O negresă cu un copil nu ajunge prea de- 
parte fără să fie observată. De cum punem din nou 
mâna pe ea, târfa o să fie trimisă în America. 

Alex se îndoia. Daisy era suficient de inteligentă şi 
de hotărâtă încât să nu se lase prinsă. Trebuia să se as- 
cundă în Londra, fiindcă nici un alt oraş nu era sufi- 
cient de mare încât să nu fie găsită o negresă, dar avea 
să reușească. Deși Daisy o trădase, Alex îi dorea binele. 
Fata făcuse tot ce putea ca să se salveze pe ea și pe copi- 
lul ei. În circumstanțe similare, poate că şi Alex s-ar fi 
purtat la fel. 

- Ai mare ghinion cu servitorii, Frederica. Poate ar 
trebui să-i tratezi mai bine. 

-Acum am o cameristă franțuzoaică. E mult mai 
bună ca sclava aia proastă. 

Frederica pufni din nou, se întoarse și plecă. 

Zâmbetul lui Alex dispăru când rămase singură. Fu- 
sese o plăcere s-o necăjească pe Frederica, dar asta nu 
schimba faptul că încă era prizonieră. Așteptă până 

ce auzi, în depărtare, cum se închidea ușa temniţei. 
Apoi se întoarse la treaba ei. 
Timpul era din ce în ce mai scurt. 


În autentic stil britanic, judecata lui Gavin avea să 
înceapă cu o procesiune îndelungată. 

- Păcat că incendiul de anul trecut de la Westminster 
a distrus încăperea obişnuită. În asta abia intră două 
sute cincizeci de oameni, şopti Sir Geoffrey în timp ce 
își însoțea clientul în sală. Apropo, Înaltul Lord Steward 
desemnat să vă prezideze procesul este Lord St. Aubyn. 

Numele nu îi spunea nimic lui Gavin. 

- Asta e de bine sau de rău? 

-Nu e de rău, făcu Sir Geoffrey țuguindu-și buzele. 
E dur, dar corect. Aţi fi putut da de unul mult mai rău. 

n timp ce încăperea lungă, cu tavan înalt, se umplea 
de nobilime, Gavin admiră maiestuozitatea strălucitoa- 
re a ceremoniei englezești. Îmbrăcaţi în robe stacojii 
largi şi peruci care le anulau individualitatea, nobilii in- 
trau în ordinea rangului şi se așezau în bănci. Ducii pe 
primul rând, apoi marchizii, apoi conții, iar viconţii și 
baronii ocupau rândul de sus. 

În capătul celălalt al încăperii se afla un tron gol. Re- 
gele William nu avea să fie de față. Nobilii se judecau 
între ei. 

În faţa tronului, Înaltul Lord Steward își ocupă lo- 
cul, care era practic un balot de lână, lung de aproape 
doi metri, acoperit cu pânză de culoare stacojie. Sir 
Geoffrey explicase anterior că balotul de lână era ales 
ca recunoaştere a faptului că, în perioada medievală, 
Anglia făcuse avere din comerțul cu lână. Lui Gavin i 
se părea bizar. 

St. Aubyn, ales Înalt Lord Steward pentru această 
ocazie, avea în jur de șaizeci de ani, însă părea isteț și 
în putere. În timp ce se dădu citire Ordinului regal de 
desfăşurare a procesului, Gavin studie şirurile de lorzi. 
Fiindcă era duce, Ashburton avea o robă cu dantelă din 
fir de aur şi patru fâşii de hermină într-o parte. Ashbur- 
ton întâlni privirea lui Gavin şi dădu ușor din cap. 

Mai văzu şi alte chipuri familiare, în principal oameni 
pe care îi cunoscuse în Casa Ashburton. Ducele de 
Candover şi marchizul de Wolverton, conții de Strath- 
more şi Aberdare şi lordul Kimball care, în mod straniu, 
era şi soldat, și artist. 

Kyle era atât de grav încât era aproape de nerecunos- 
cut. Lângă el se afla fratele lui geamăn, care semăna 
foarte mult cu el. În baza unui decret regal, acesta pre- 
luase un titlu din familia soţiei sale, pentru care nu exis- 
tau moștenitori. Gavin îl cunoscuse pe Lord Grahame, 
o versiune mai relaxată a lui Kyle. Spera ca el să împărtă- 
şească încrederea lui Kyle în nevinovăția lui Gavin. 

Dar cea mai mare parte a lorzilor îi erau necunos- 
cuţi. Erau între două vârste sau chiar mai bătrâni. 
Pe chipul unora se citeau urmele unei vieţi destrăbă- 
late, alții aveau lejeritatea tipică unor bărbaţi care își 
cunosc puterea. Judecătorii lui, cu Dumnezeu înainte. 
Se întreba care era lordul Wylver, bărbatul care pusese 
în mișcare această nedreptate. 

Se mai citiră și alte documente, încheindu-se cu pu- 
nerea sub acuzare. In mijlocul unui pasaj lung îi atrase 
atenția un paragraf: 

- Numitul Gavin, conte de Seabourne, viconte de 
Handley, şi-a rănit în mod mişelesc, intenționat şi din 
răutate soția, Alexandra, contesă de Seabourne şi a 
distrus clădirea prin foc, provocând astfel moartea nu- 
mitei Alexandra, contesă de Seabourne. 

Cuvintele căzură ca un ciocan, demonstrându-i că 
nu, nu era un coşmar. Gavin nu numai că își pierduse 
soţia, ci era acuzat în fața tuturor că o ucisese. 

- Atenţie, atenţie, atenţie! Locotenent al Turnului 
Londrei, să vină în față Gavin, conte de Seabourne, pri- 
zonierul tău, la ordinul Camerei Lorzilor! 

Conştient că toate privirile erau aţintite asupra lui, 
Gavin se îndreptă către boxa acuzaților flancat de gu- 
vernatorul adjunct al Turnului şi de temnicerul-șef, care 
purta un topor masiv. Își făcu curaj, se înclină de trei 
ori şi îngenunche. Nu îi plăcea că trebuia să-și exprime 
reverenţa pentru o instituţie care îi displăcea, dar Kyle 

îl convinsese că nu era deloc un moment bun să-și afişe- 
ze principiile republicane. 

- Vă puteți ridica, spuse St. Aubyn. 

Scrutând cu privirea, Inaltul Lord formulă o declara- 
ţie lungă referitoare la natura acuzațiilor şi la tribunal. 

Când St. Aubyn încheie, grefierul de serviciu întrebă: 

- Cum vă declarați, Gavin, conte de Seabourne, 
vinovat de tâlhăria și de crima de care sunteţi acuzat 
sau nevinovat! 

- Nevinovat, milorzi, spuse Gavin ferm, vrând să fie 
auzit de toți nobilii afurisiţi din încăpere. 

- Acuzat, cum veţi fi judecat? întrebă din nou 
grefierul. 

- De Dumnezeu și de semenii ei, spuse el strângând 
din dinţi. Dumnezeu să vă ajute să judecaţi drept. 

Această ultimă frază era singura cu care Gavin putea 
fi de acord. 

Procesul fu deschis de acuzare, condusă de procuro- 
rul general, William Oliver. Acesta era un bărbat im- 
punător cu voce sonoră, care, fără doar şi poate, exulta 
fiindcă avea șansa să fie implicat într-un scandal atât de 
formidabil. 

Gavin rămase impasibil în timp ce fură chemaţi la 
bară martorii. După ce aceştia erau examinaţi de procu- 
rorul general și de Sir Geoffrey, orice lord prezent putea 
adresa întrebări ca să-și satisfacă propria curiozitate. 

Primii doi martori fură doi servitori ai lui Gavin, care 
mărturisiră cu stinghereală că își auziseră stăpânul şi stă- 
pâna ridicând vocea cu o zi sau două înainte de moartea 
acesteia. Întrebările lui Sir Geoffrey stabiliră că servitorii 
nu auziseră nimic amenințător. Vocile ridicare fuseseră 
remarcate doar fiindcă era ceva foarte neobișnuit. 

Apoi depuse mărturie polițistul Mayne, care declară 
că ajunsese pe teren imediat după ce lordul Seabourne 
omorâse doi bărbaţi cu mâinile goale, unuia rupându-i 
gâtul, celuilalt spărgându-i capul. Din sală se auziră mur- 
mure atunci când polițistul descrise detaliile. Unii îl pri- 
viră pe Gavin ca și cum ar fi fost o viperă periculoasă. 

Sir Geoffrey se ridică şi întrebă: 

- Domnule poliţist Mayne, spuneţi că erau cinci ata- 
catori? După ce i se răspunse afirmativ, avocatul adăugă: 
Deci lordul lupta pentru viața lui cu o șansă de unu la 
cinci. Lady Seabourne era de față? 

- Da, domnule, și ea era de față. 

- Deci lordul lupta nu numai pentru viața sa, ci și 
pentru viața soţiei sale. În asemenea circumstanţe, orice 
bărbat ar lupta ca un tigru. 

Sir Geoffrey aşteptă ca observaţia să își facă efectul, 
apoi mai spuse: 

- După părerea dumneavoastră, Lady Seabourne pă- 
rea înspăimântată de soţul său? 

- Nu, domnule, se uita la el ca şi cum era cel mai 
minunat bărbat de pe pământ. 

Procurorul obiectă, spunând că afirmaţia polițistului 
era o simplă opinie, dar cuvintele fuseseră rostite. Poate 
că aveau să-i influenţeze şi pe nobili. 

Fură chemaţi mai mulți martori, ca să confirme ce se 
întâmplase în ziua incendiului. Jem Brown era băiatul 
de pe stradă care îi ținuse calul lui Gavin și care mai 
târziu îi spusese de incendiu. Procurorului i se răspunse 
că lordul părea supărat şi că îi spusese lui Jem „să nu se 
însoare niciodată“. 

Gavin ridică din umeri în sinea lui. Nici măcar nu-și 
amintea să fi făcut acea remarcă. La întrebările lui Sir 
Geoffrey, Jem recunoscu faptul că Gavin nu păruse din 
cale-afară de furios şi că şi tatăl lui îi spunea tot timpul 
să nu se însoare vreodată. 

După el, depuse mărturie bătrânul care privea toată 
ziua de la fereastră. Acesta spuse că Gavin zăbovise un 
răstimp în depozit și că nu mai intrase nimeni înainte 
ca flăcările să distrugă clădirea. Sir Geoffrey arătă că 
bărbatul putea vedea doar partea din față a clădirii, 
nu şi pe cea dinspre râu și că probabil lordul nu pe- 
trecuse suficient timp înăuntru încât să răspândească 
ulei într-un depozit așa de mare. De asemenea, fumul 
şi flăcările apăruseră la destul de mult timp după ce 
plecase Seabourne. 

Aproape se înserase, așa că sesiunea fu suspendată 
până a doua zi dimineaţa. În timp ce Gavin era con- 
dus în temniță de paznici, Sir Geoffrey îl opri ca să 
îi spună: 

- Dacă astea sunt toate dovezile pe care le au, mâine 
am să le cer să renunţe la proces, pe motiv că nu și-au 
dovedit acuzaţiile. 

Suna bine, dar când Gavin văzu din nou mulțimea 
agitată care îi înconjura trăsura nu își făcu prea mari 
speranţe. Cu siguranță procurorul păstra ce era mai rău 
pentru la final şi credea că acest lucru rău era destul ca 
să fie spânzurat. 

Presinţirile negre ale lui Gavin se adeveriră. Primul 
martor chemat de procuror a doua zi fu un bărbat cu 
ochi perfizi, pe nume Throup. Arăta ca un hoţ care în- 
cerca să pară respectabil. 

După preliminarii, procurorul general Oliver întrebă: 

- L-aţi întâlnit vreodată pe prizonier, pe lordul 
Seabourne? 

- Da, domnule, în ziua în care a ars Casa Elliott. 

Văzând privirea întrebătoare a avocatului său, 
Gavin ridică din umeri, în semn că nu avea cunoştin- 
tă. Bărbatul putea să se fi aflat în mulțimea care pri- 
vea incendiul. 

Maiestuos ca un leu în junglă, Oliver îl întrebă pe 
martor: 

-Puteți să ne spuneți cu cuvintele dumneavoastră 
ce s-a întâmplat în ziua aceea? 

Throup se uită la Gavin cu răutate: 

- Tipu’ de colo mi-a zis să-l ajut la depozit. Am aștep- 
tat la ușa din port pân-a deschis-o și mi-a dat drumu’ 
înăuntru. Mi-a dat zece lire s-arunc cu ulei de lampă 
prin depozit și şase chibrituri să dau foc când termin. 
Dup-aia mi-a zis să ies pă uşa de la râu. 

Gavin fu îngrozit de asemenea nerușinare. 

- Minte! 

- Prizonierul nu are voie să vorbească, avertiză Înaltul 
Lord Steward. Continuaţi, domnule Throup. 

-Nu vi s-a părut neobișnuită solicitarea lui? întrebă 
procurorul general. 

Throup ridică din umeri. 

- Cine ştie de ce fac bogătaşii una, alta? O fi vrut să 
lustruiască podelele. Oricum, când a ieșit parcam auzit 
un zgomot sus, da am zis că mi se pare. Când am ter- 
minat dă stropit cu ulei, am dat foc destul dă departe de 
ușă, ca s-am timp să ies. Dup-aia mi s-a părut c-aud 
de sus un țipăt, ca dă copil sau dă femeie, așa că m-am 
dus să mă uit repede. 

Când martorul făcu o pauză, Oliver întrebă: 

-Şi ce aţi găsit, domnule Throup? 

- O femeie frumoasă cu păru' negru, întinsă pe 
podea și sângerând de la un glonţ în burtă. 

Sala răsună de exclamaţii șocate. Gavin sări în sus, 
întrebându-se dacă, deși restul fuseseră minciuni, in- 
formaţia aceea era adevărată. Oare Alex chiar fusese 
împuşcată? 

- Femeia era vie sau moartă? 

- Pe moarte. M-am aplecat și-am întrebat-o cine a îm- 
pușcat-o, răspunse Throup privind din nou către 
Gavin. Mi-a zis că bărba'suu. 

Auzind două perechi de pași, Alex își acoperi rapid 
urmele săpăturilor şi se așeză pe podea, îndoindu-și mâi- 
nile amorţite. Deși înfășurase mânerul lingurii cu cârpe, 
ca să fie mai ușor de manevrat, tot o săgeta durerea în 
mână, încheietură şi braț. Dacă sau, mai bine zis, când 
urma să iasă de acolo, avea să aibă o scuză ca să nu mai 
coasă toată viaţa. 

O cuprinsese neliniştea de când Frederica îi anunța- 
se începutul procesului. Asta se întâmplase în urmă cu 
două zile. Păruse un semn bun că Frederica nu se întor- 
sese, dar de îndată ce văzu că femeia era însoțită de soțul 
ei, sufletul i se frânse. Amândoi radiau de mulțumire. 

Hotărâtă să nu dea dovadă de slăbiciune, spuse 
cu răceală. 

- Bună ziua, Sir Barton. Sper că ești bine. Nu te-am 
mai văzut din ziua aceea memorabilă în care ţi-am 
ucis valetul. 

Pierce rămase imperturbabil. 

-E o zi minunată. Mișelul soț al dumitale a fost con- 
damnat la spânzurătoare. 

Îngrozită, Alex se chinui să tragă aer în piept. Nu îşi 
închipuise niciodată că se va ajunge la așa ceva. Cine îl 
putea crede pe Gavin un ucigaș? 

-Doar tu poţi aprecia această încântătoare ironie, 
spuse fericită Frederica. Să știi că va muri pentru uci- 
derea ta. Nici măcar nu-mi pot închipui cum te simți. 
Te rog, spune-mi cum e. 

Alex o ignoră ca să se concentreze asupra lui Pierce, 
bănuind că, asemenea soției sale, nu avea să reziste să 
nu își laude propria inteligență. 

- Pe cine aţi angajat să depună mărturie mincinoasă? 

- Ce deşteaptă ești. Chiar asta am şi făcut. A trebuit 
să aleg cu grijă, fiindcă a depune mărturie în Camera 
Lorzilor trebuie să fie înfricoșător chiar dacă spui ade- 
vărul. Dar aveam omul perfect. Sly, bărbatul pe care l-ai 
întâlnit la depozit. Era furios fiindcă i-ai zgâriat braţul 
cu un glonţ, dar cel mai mult s-a supărat fiindcă i-ai ucis 
tovarășul, pe Webb. Fiindcă Sly e un mincinos talentat, 
cu o experiență considerabilă, a reuşit să le îndruge no- 
bililor o poveste convingătoare. 

Dorindu-și să fi avut mai mult succes, Alex întrebă: 

-Ce poveste aţi inventat? 

- Că Seabourne l-a plătit pe Sly să arunce cu ulei de 
lampă prin depozit. După ce a dat foc, Sly te-a auzit 
strigând după ajutor, iar când a urcat te-a găsit sânge- 
rând din cauza unui glonț fatal, zâmbi Pierce satisfăcut. 
Cu ultima răsuflare, ţi-ai acuzat soțul de crimă. 

- Nu avea cum să creadă asta toată lumea, spuse Alex 
încordată. E evident că Sly e un bandit. 

- N-a crezut toată lumea, fu de acord Frederica. Însă 
au crezut destui. Seabourne a fost declarat vinovat 

cu o marjă de cinci voturi. Se zice că toţi cei care l-au 
cunoscut personal au votat pentru achitare, însă Sly a 
fost destul de convingător şi există dovezi incontestabile 
că Seabourne e un om violent. 

- Faptul că nu e un adevărat gentleman englez i-a fă- 
cut pe lorzi să îl creadă cu mai multă ușurință capabil de 
ași ucide soția de viță nobilă, adăugă Pierce. Şi puţini 
i-au crezut mărturia, că te-ar fi lăsat să rămâi singură în 
depozit ca să te întâlnești cu un sclav fugar. Nici un băr- 
bat adevărat n-ar face asta, zâmbi el. Patronul şi colabo- 
ratorul meu, lordul Wylver, s-a descurcat destul de bine 
să răspândească zvonul ăsta printre tovarășii săi. 

- Bărbaţii adevăraţi n-au nevoie să-și trateze soțiile ca 
pe niște copii imbecili, spuse Alex, îndurerată de faptul 
că acele calități care îl făceau pe Gavin să fie deosebit 
erau folosite împotriva lui. Nobilii au ignorat complet 
afirmaţiile avocatului apărării? 

- Sir Geoffrey Howard a făcut tot ce-a putut, recunos- 
cu Pierce. A subliniat lipsa dovezilor directe şi a adus 
martori precum hamalul care la împiedicat pe Seabo- 
urne să intre în depozitul în flăcări, într-o încercare si- 
nucigașă de a te salva. Acesta era comportamentul unui 
bărbat care dorea să-și ucidă soţia? Dar nimic nu a putut 
anula faptul că mi i-a omorât pe cei doi oameni şi că 
dumneata însăți, cu ultima suflare, ai spus că te-a ucis. 

Frederica aprobă solemn. 

- Fiindcă e un ucigaș, nu s-a făcut decât dreptate. 

- Autoapărarea nu e o crimă. 

Însă Alex înţelegea în ce fel combinaţia de circum- 
stanţe - viața aventuroasă a lui Gavin în insule din stră- 
inătate, cunoştinţele sale în materie de luptă, un martor 
mincinos credibil - reuşise să îi convingă pe nobilii în- 
chiși la minte care nu ajunseseră niciodată mai departe 
de Paris. 

- Ultima speranță a avocatului apărării a fost s-o adu- 
că pe mama dumitale, care să mărturisească că nu-i ve- 
nea să creadă că te-a omorât Seabourne. 

Alex își ținu respirația. 

- Mama a fost acolo? 

- Da, şi a fost tare înduioșătoare, spuse Pierce. Mai 
ales când a pledat pentru viața lui Seabourne, spunând 
că, chiar dacă lorzii aveau să îl declare vinovat, execuția 
lui n-avea să vă aducă înapoi. 

Frederica continuă povestea. 

- Când lui Seabourne i s-a cerut să ia cuvântul pentru 
a-şi pleda cauza, n-a spus decât că Dumnezeu îi e martor 
că n-a comis nici o crimă. Nu a fost deloc conciliant, și 
mulți dintre nobilii tradiționalişti s-au simţit ofensaţi 
de atitudinea lui. Peste o săptămână va plăti pentru asta 
la închisoarea Newgate. De obicei spânzurările au loc 
dimineața, dar asta va fi la prânz, ca să demonstreze că 
dreptatea britanică e aceeași şi pentru cei de sus, şi pen- 
tru cei de jos. 

Alex își încleștă mâinile, îngrozită de imaginea ma- 
mei ei rugându-se pentru viața lui Gavin. Însă, deşi se 
bucura că familia și prietenii ei nu crezuseră minciunile 
lui Sly, lucrul acesta nu o prea consola având în vedere 
că Gavin era condamnat la moarte. 

O săptămână. Numai o săptămână. 

- Bucură-te de ultimele zile în Anglia, Alexandra, 
spuse Frederica privindu-și adorator soțul. Barton a 
promis că la două zile de la execuţie vei fi pe drum către 
coasta Africii de Nord, dar nu înainte să-ți descriu spân- 
zurătoarea în detaliu. Barton a rezervat deja camere la 
hanul de peste drum de Newgate, ca să vedem cât mai 
bine moartea lui Seabourne. 

Pierce își privi soţia cu aceeași adorație, înconjurân- 
du-i talia cu braţul. In stilul lor perfid, se iubeau. 

- Ne mai vedem, Alexandra, spuse Frederica întor- 
cându-se să plece. Apropo, adăugă ea oprindu-se, ce nai- 
ba faci toată ziua? Aș muri de plictiseală. 

Deși simţea că se sufocă, Alex se forță să zâmbească. 

- E destul de odihnitor, să ştii. Administrarea moşi- 
ei unui conte e o treabă obositoare. În aceste ultime 
săptămâni m-am relaxat şi mi-am amintit de cărţile pe 
care le-am citit, de poeziile pe care le știu pe dinafară. 
Fiindcă întotdeauna mi-a plăcut să citesc, am o minte 
bine mobilată. Tu ştii să citeşti, Frederica? 

Cealaltă femeie își țuguie buzele. 

- Am lucruri mai interesante de făcut cu timpul meu. 
Vino, Barton, vreau să merg acasă, spuse ea mângâin- 
du-i chipul cu o promisiune arzătoare. 

Alex rămase nemişcată mult timp după ce plecară. 
O săptămână și încă mai avea mult de lucru. Peretele 
era gros, iar mânerul lingurii îndoite, uzate, era un in- 
strument prea puţin util. Cu o bucată bună de fier for- 
jat, ar fi reuşit să iasă de mult. _ 

Nu avea sens să caute scuze. Încercând să-și liniştească 
bătăile inimii, își reluă lucrul cu o concentrare amară. 


- E o crimă în toată puterea cuvântului! 

Kyle se plimba fără oprire în camera sumbră din în- 
chisoarea Newgate, în care Gavin fusese adus să-și pe- 
treacă ultima noapte. Așa autoritățile nu erau nevoite 
să facă drum prin mulțime ca să-l aducă de la Turn până 
la eșafodul din curtea închisorii. 

- Se întâmplă crime întotdeauna, spuse Gavin. Sin- 
gurul lucru neobişnuit la asta e faptul că eu am bani, iar 
bogaţii sunt rareori victime ale nedreptății. 

Agitat, Kyle întrebă: 

-Cum poţi fi așa de calm? 

- Fiindcă n-am ce altceva să fac decât să mă vait şi 
să scrâșnesc din dinţi, iar nici asta nu mi-ar face bine. 
Gustă din brandy, e excelent. 

Kyle acceptă băutura şi se așeză. Nu prea aveau despre 
ce discuta, cu excepția execuţiei iminente a lui Gavin, 
iar subiectul nu era prea distractiv. Gavin își pusese în 
ordine afacerile şi își luase rămas-bun aproape de la 
toată lumea. Doar Kyle şi Suryo se aflau acolo în seara 
aceea şi, dacă ar fi putut, l-ar fi dat afară pe Kyle, care nu 
se putea calma sub nici o formă. Suryo era o companie 
mai liniştită. 

Se auzi o bătaie în ușă. Suryo deschise și intrară Ash- 
burton şi Lord Michael Kenyon. Expresiile posomorâte 
identice subliniau legătura de rudenie dintre cei doi. 

Gavin se ridică. 

- Vreţi să vă servesc nişte brandy? Afară pare destul 
de răcoare. 

- Te rog, spuse Ashburton obosit, dându-și jos peleri- 
na. Am avut o audienţă la rege. William nu e de piatră, 
ca om de marină are o anumită simpatie pentru toţi 
marinarii, dar spune că e dreptul Camerei Lorzilor să-și 
judece semenii și că nu poate interveni. 

- Era de așteptat. 4 

Gavin turnă brandy în două pahare. In atmosfera ce- 
nușie, apăsătoare, a închisorii din Newgate bea cel mai 
bun brandy franțuzesc din pocale de cristal. Asta îmbu- 
nătăţea sau înrăutățea perspectiva morții de a doua zi? 

Lord Michael luă un pahar și murmură o mulțumire 
înainte de a se așeza pe scaun. Le dusese pe Catherine şi 
pe Katie înapoi în Țara Galilor, vrând să le ştie cât mai 
departe de execuţie. Mişcă brandy-ul din pahar. 

- Am văzut moartea în multe forme. În general este 
inutilă, urâtă şi o mare pierdere. Dar n-am mai văzut o 
moarte mai nemeritată ca asta. 

Simţind nevoia de sinceritate, Gavin spuse: 

- Într-adevăr? Am avut impresia că aveţi câteva rezer- 
ve cu privire la nevinovăția mea. 

- La început, da, recunoscu lordul Michael. Dar nu și 
după ce martorul mincinos a spus că Alex fusese împuş- 
cată. La cât de bine te pricepi la luptele corp la corp, se 
poate crede cel puţin că ai rănit-o accidental pe Alex în 
timp ce vă certați, dar e de neconceput că ai împușcat-o. 
Atunci s-a prăbușit întreaga mărturie a lui Throup. 

-Mare păcat că mulţi dintre nobili nu sunt la fel de 
inteligenţi ca dumneavoastră. 

- Execuţia pe nedrept a unui nevinovat e cel mai 
bun argument pentru a pune capăt execuțiilor, spuse 
Ashburton ursuz. Cred că am să propun o lege pentru 
abolirea pedepsei cu moartea. 

- Nu va fi aprobată niciodată, spuse Kyle. Lumii îi 
plac prea mult execuțiile. 

- Faptul că nu va fi aprobată nu înseamnă că nu tre- 
buie să încerc, ripostă mânios Ashburton cel de regulă 
imperturbabil. 


Un târg neobişnuit 355 


- Alex semăna tare mult cu dumneavoastră, spuse 
Gavin cu un zâmbet slab. Mai interesată de dreptate de- 
cât de o utilitate plictisitoare. 

Se auzi o altă bătaie în ușă. De data asta deschise 
Gavin. 

La ușă se afla un vicar cu o expresie solemnă și 
o Biblie. 

- Am venit să îi ofer sprijin bărbatului condamnat. 

Gavin oftă. Era destul de rău că avea să fie spânzurat, 
dar să se spună rugăciuni pentru el? 

- Mulţumesc, dar am conştiinţa împăcată, așa că pu- 
teți merge acasă la familie. 

Îi închise politicos ușa în nas. Apoi se întoarse către 
oaspeţii săi și spuse: 

-Ar putea fi o noapte foarte bună să ne îmbătăm. 
Ce spuneţi? 

Cu excepţia lui Suryo, care nu bea alcool, se apucară 
de treabă. Pe măsură ce noaptea înainta, Gavin se gândi 
ce norocos era să aibă patru prieteni ca acești bărbaţi. 

Mare păcat că nu avea şansa să îi cunoască și în 
continuare. 


Sprijinindu-se de saltea, Alex își rezemă picioarele 
de bucata de perete pe care încercase s-o desprindă și 
împinse. Părânduri-se că simțise piatra mișcând, respiră 
adânc şi împinse din nou. Trebuia să meargă. Scobise 
frenetic în mortar toată săptămâna și, conform ultime- 
lor informaţii date de Frederica, Gavin urma să fie spân- 
zurat peste câteva ore. Deşi nu avea un ceas, refuza să 
creadă că putea fi prea târziu. 

Piatra nu se clinti. Aproape plângând de frustrare, îşi 
trase înapoi ambele picioare, apoi le izbi de piatră cât 
de tare putu. 

Bucata de zid se prăbuși brusc în spaţiul de depozita- 
re alăturat. Bucuroasă şi uşurată, Alex sări în picioare, 
clătinându-se puțin. Pisicii care o privea cu interes de pe 
saltea îi spuse: 

- Am să mă întorc după tine mai târziu, Căpita- 
ne. Poţi să te muţi cu noi şi să devii motanul teribil 
din Mayfair. 

După ce îl scărpină repede pe gât, în speranţa că 
îi va purta noroc, își băgă brațele şi capul prin gaură. 
Apoi îşi trase umerii şi reuşi să ajungă cu partea su- 
perioară a corpului în celula întunecoasă de alături. 
Afurisi atunci când auzi țesătura rupându-se, dar reuși 
să îşi împingă şi şoldurile și se rostogoli pe pietre și pe 
podeaua acoperită de rumeguș. Dacă sarcina ar fi fost 
mai avansată, i-ar fi fost imposibil, însă trupul ei încă 
nu suferise modificări vizibile. 

Aprinse lumânarea de rezervă de la cea din fosta ei 
celulă și o luă repede pe urmele de pași din pivniţă. 
La intervale regulate întâlni pasaje care se deschideau, 
prin bolte, în încăperi în care se aflau câte șase butoaie 
enorme. Suficient vin cât să îmbete toată Londra. 

Pasajul se oprea la o ușă masivă de fier. Ţinând 
aproape lumânarea, cercetă lacătul, apoi se uită dacă 
nu cumva în apropiere se afla o cheie de rezervă. 
Nu avu noroc. 

Se temea că aveau să mai treacă câteva ore până la 
vizita zilnică a lui Jones, dar îi era greu să-și dea seama. 
Nu putea decât să aștepte, deși înțelegea cu durere cât 
de repede trecea timpul. Aşeză lumânarea într-un su- 
port de pe perete şi începu unul din exercițiile de tai 
chi pe care le învățase de la Troth. Liniştea de acum avea 
să îi dea putere mai târziu. 

Termină o tură și se pregătea să o înceapă pe a doua, 
când auzi o cheie răsucindu-se în broască. Stinse ime- 
diat lumânarea şi se retrase în întuneric, sperând că 
va putea ţâșni pe ușă fără să fie nevoie să se înfrunte 
cu paznicul. 

Nu era domnul Jones. Intră Frederica, cu un felinar 
în mână, urmată de soţul ei. 

- Chiar n-avem timp să ne oprim aici, mormăi Pierce. 
Riscăm să ratăm spânzurătoarea. 

- Durează doar o clipă, dragule. Vreau ca nenorocita 
asta să sufere cât mai mult. Gândeşte-te cât de încântător 

va fi să-i spunem că sentința a fost schimbată, iar apoi 
să ne întoarcem mai târziu să îi dăm toate detaliile 
sordide. 

Pierce râse apreciativ, iar Alex își muşcă buzele, dez- 
gustată de cruzimea planului Fredericăi. Împreună, cei 
doi erau mai răi decât își putea închipui. 

Pierce trânti ușa și se întoarse s-o încuie în urma lui. 
Inima lui Alex începu să bată mai tare, dându-și seama 
că trebuia să acționeze imediat, fiindcă, de îndată ce 
aveau să ajungă la celula goală din spate, aceştia aveau 
să vadă că fugise. 

Dorindu-și să aibă priceperea lui Troth la wing chun, 
sări în faţă cu un strigăt şi îi smulse lui Pierce che- 
ia din mână, apoi îl lovi în abdomen. Urlând de du- 
rere, bărbatul se clătină și se izbi de soţia lui, care ţipă 
și scăpă din mână felinarul. Acesta se sparse şi se 
făcu întuneric. 

Alex profită de confuzie ca să țâșnească pe ușă, trân- 
tind-o în urma ei. În timp ce băga cheia în broască, Pier- 
ce încercă s-o deschidă de pe partea cealaltă, îngăimând 
un val de înjurături murdare. Alex trase de clanță cu 
toată greutatea ei şi răsuci repede cheia. Mecanismul se 
închise cu un sunet clar. 

Prin uşă, le spuse ameninţător: 

- Mai bine vă rugaţi să opresc execuția la timp, altfel 
o să muriţi amândoi în chinuri de neimaginat. 

Sperând că ameninţarea ei avea s-o îngrozească pe 
Frederica, urcă treptele de piatră slab luminate, între- 
bându-se unde avea să iasă. Când deschise ușa de sus, 
tresări şi aproape căzu înapoi pe scară, orbită de lumina 
soarelui. Se rezemă de ușă un minut, cu ochii închiși, 
până ce depăși primul şoc. 

Deschise încet ochii, privind în jos, ca să se ferească 
de o parte din lumină. Prima dată se uită la soare. Încă 
nu ajunsese la zenit. După ochi, era între unsprezece și 
unsprezece și jumătate. Nu era prea târziu. 

Apoi îşi studie împrejurimile. Ajunsese într-o clădi- 
re mică, din colţul unui şantier naval aglomerat. Se în- 
cărcau şi se descărcau vagoane, în timp ce caii băteau 

liniștiți din copite. Pe partea din spate a clădirii princi- 
pale era o pancartă cu Pierce & Co. Trebuia să fie sediul 
afacerii lui Pierce din Ratcliff Highway. 

Încercând să pară de-a casei, închise ușa și străbătu 
curtea, luând-o pe lângă partea opusă clădirii princi- 
pale. Câţiva bărbaţi se uitară la ea, dar n-o întrebă ni- 
meni nimic. Chiar şi-așa, respiră uşurată când ajunse 
în stradă. 

Grajdul pe care îl folosea Gavin de obicei era la câ- 
teva sute de metri distanță, așa că făcu stânga şi alergă. 
Deşi făcuse gimnastică în celulă, gâfâia când ajunse la 
grajd. Se duse direct la biroul din stânga intrării. 

Fitzgerald, proprietarul, ridică privirea și se albi 
la față. 

-Maica Domnului! tresări el făcându-şi cruce. 

- Nu sunt o fantomă, domnule Fitzgerald. Dacă aș 
fi, sunt sigură că aș fi mai curată şi mai bine îmbrăcată. 
Am fost răpită şi ținută prizonieră în apropiere, făcu 
ea respirând greu. Spânzurătoarea... încă n-a început, 
nu-i aşa? 

Pe chipul proprietarul grajdului se citeau înțelegerea 
şi uimirea. 

- Nu, dar nu mai e mult. Doamne, Dumnezeule, ce 
putem face? 

- Seabourne mai este la Turn? Sau e pe drum către 
Newgate? 

-A trebuit să petreacă ultima noapte în închisoare. 
S-a spus că dacă îl aduc azi la Newgate cu trăsura, priete- 
nii ar putea încerca să-l elibereze. 

- Daţi-mi cel mai bun cal şi mă duc eu acolo, 
spuse ea ezitând, știind că distanţa nu era mare, dar 
necunoscând prea bine drumul. Poate să mă îndru- 
me cineva? 

- Vin eu, răspunse bărbatul, ridicându-se în picioare. 
Dar singura mea șa pentru călărit pe o parte este strica- 
tă, milady. 

- Călăresc normal, spuse ea nerăbdătoare. Dar trebu- 
ie să mergem acum! 

Şi spera ca Dumnezeu s-o ajute să ajungă la timp. 

capitolul 38 


- A sosit vremea, milord, spuse cu respect unul dintre 
cei doi polițiști. 

- Prea bine, răspunse Gavin terminându-și ceaiul, o 
ceaşcă din cel mai fin soi al Casei Elliott. 

Deşi consumase destul brandy în noaptea preceden- 
tă, evitase să se îmbete. I se părea inutil să își încețoșeze 
ultimele ore din viață. Ciudat cât de greu îi venea să 
accepte că moartea era iminentă şi inevitabilă. De obi- 
cei, viaţa se curmă dintr-un accident sau dispare treptat, 
odată cu bătrâneţea şi cu boala. O execuţie, însă, este o 
monstruozitate cu sânge-rece. 

Se ridică şi se privi în oglindă, asigurându-se că arăta 
prezentabil, apoi se întoarse către tovarășii săi. Ashbur- 
ton plecase devreme, să facă o ultimă încercare dispe- 
rată de a-i schimba sentinţa. Ceilalți trei păreau gata să 
cadă din picioare. În unele feluri, pentru ei era mai greu 
decât pentru el. 

Îi strânse mâna lordului Michael. 

- Să aveţi grijă de Katie. 

-O să avem, spuse morocănos bătrânul. Va şti 
adevărul. 

- Mulţumesc pentru... tot, se adresă Gavin către Kyle. 

Nereușind să vorbească, Kyle îl îmbrățișă repede, cu 
putere, apoi se îndepărtă. 

Luându-i mâna lui Suryo, Gavin spuse încet: 

- Ai fost mai mult decât un tată pentru mine. 

- lar tu ai fost fiul pe care nu l-am avut niciodată, 
răspunse Suryo, aplecându-se peste mâinile împreuna- 
te. Allah să-ţi aibă sufletul în pază. 

Gavin ieși din cameră fără să se uite înapoi. Prieteni- 
lor lui li se asiguraseră locuri chiar lângă eșafod. Nu era 
sigur dacă se bucura sau îi părea rău că aveau să fie de 
faţă. Îl liniştea faptul că martorii urmau să fie oameni 
cărora le păsa de el, dar durerea era mult mai mare. 

În timp ce se apropiau de ușa pe care ieșeau prizo- 
nierii, Gavin auzi o mare de voci scandând: șapte, opt, 
nouă... Mulțimea număra bătăile clopotului. 

La a douăsprezecea bătaie, Gavin şi însoțitorii 
săi ieșiră din clădire la baza eşafodului, unde un şir 
de poliţişti păstrase liberă o zonă mică. În faţa lui se 
afla cea mai mare mulțime pe care o văzuse vreodată. 
Urletele cu care fu salutată apariţia lui zguduiră fe- 
restrele. În timp ce urca treptele eșafodului, se simți 
biciuit de valuri de entuziasm barbar și de curiozi- 
tate bolnavă. 

La toate ferestrele tuturor clădirilor dimprejur se ve- 
deau chipurile avide ale oamenilor care plătiseră bani 
frumoşi ca să vadă de aproape spânzurătoarea. Hoţi și 
muncitori, și flăcăi beţi, taţi care își ţineau copiii pe 
umeri, negustori ambulanți care își rezemaseră cărucioa- 
rele de ziduri și care cereau bani ca să lase oamenii să 
urce pe ele. 

Un polițist ridică vocea şi spuse: 

- La spânzurătoarea de la Tyburn, platforma pe care 
se aflau spectatorii s-a prăbuşit şi au murit douăsprezece 
persoane. Nenorocitul executat a murit cu un zâmbet 
pe buze văzând asta. 

Gavin înţelese sentimentul. 

Pe eşafod se strânseseră gardienii de la Turn şi de la 
Newgate, călăul și asistentul lui şi lordul St. Aubyn, cu o 
privire posomorâtă. În calitate de Înalt Lord Steward, își 
folosise autoritatea ca să sugereze că dovezile erau 
departe de a fi concludente, însă în van. Acum trebuia 
să prezideze o sentință cu care nu era de acord. 

Şi vicarul era de față. 

-Vă rugaţi cu mine, Lord Seabourne? Dacă nu, eu 
mă voi ruga cu siguranță pentru dumneavoastră. 

De data asta Gavin încuviință din cap. Acum i se 
părea o idee bună ceea ce în seara precedentă găsi- 
se irelevant. Apărură două pernuțe negre, iar el și vi- 
carul îngenuncheară ca să spună împreună Tatăl 
Nostru. Deşi Gavin renunțase de mult să meargă la 
biserică, bunicul său scoțian îl învățase să ducă o via- 
ţă cu principii. Era suficient? Spera că da, fiindcă 
întotdeauna considerase că acțiunile unui bărbat con- 
tau mai mult decât cuvintele. Dacă nu trăise aşa cum 

se cuvenea, pocăinţa din ultima clipă nu era suficientă 
ca să îi salveze sufletul. 

Când se ridică din nou, Gavin își dădu seama că 
simptomele fizice ale fricii începeau să îi cuprindă 
corpul. Inima îi bătea mai tare, începuse să respire mai 
repede, simţea o nevoie explozivă de acțiune: reacţii 
care ar fi fost utile dacă ar fi fost în război sau dacă s-ar 
fi luptat ca să supraviețuiască. Acum nu făceau decât să 
îi fie cumplit de greu să își păstreze calmul. 

n timp ce îi erau legate mâinile la spate, speră să nu 
se facă de râs. Fiindcă numai moartea îi mai rămăsese, 
voia s-o facă așa cum trebuie. 

-Ultimele cuvinte, Lord Seabourne? spuse St. Aubyn. 

Gavin se gândise să nu spună nimic, dar se trezi 
rostind: 

- Dumnezeu să-i apere de nedreptate pe nevinovaţi. 

St. Aubyn dădu din cap, strângându-și buzele. 

- Gluga, milord? 

Gavin aproape că refuză oferta călăului, nevrând să 
renunțe la ultima imagine a cerului palid, de toamnă, 
acoperit de nori răzleți. Apoi văzu ochii febrili, insis- 
tenţi, care îl priveau și dădu din cap. Dacă la sfârșit chi- 
pul avea să-i fie contorsionat de panică, măcar să nu 
vadă nimeni. 

Deşi era largă, gluga aproape că îl sufocă, fiindcă îi 
curmă vederea. Își pierduse primul dintre simţuri. Mai 
avea auzul, iar bătăile puternice ale inimii acopereau 
setea de sânge a mulțimii. Căută disciplina mentală și 
emoțională pe care o învățase de la Suryo atunci când 
studiase artele marțiale orientale. Detașarea aducea 
pace. Toţi oamenii mor. El ocolise moartea de mai mul- 
te ori, iar acum îi venise vremea. Așa să fie. 

Simţi gâdilătura funiei atunci când i se atârnă ştrean- 
gul de gât. Se întrebă dacă preoţii aveau dreptate, dacă 
în curând avea să fie cu Alexandra. 

Pentru acest rezultat merita să se roage. 


+ 

Alex tresări îngrozită atunci când văzu mulțimea care 
mișuna la Newgate. In timp ce își struneau caii, Fitzge- 
rald spuse: 

- Nu arată bine, milady. Veţi ajunge mai repede 
pe jos. 

- Mulţumesc pentru ajutor, spuse ea descălecând și 
făcându-şi drum prin mulţime. Vă rog, trebuie să ajung 
în față! strigă iar şi iar, atunci când clopotul începu 
să bată de ora douăsprezece. 

Incercă să-și croiască drum printre oamenii înghesu- 
iți. Un hamal masiv se întoarse şi mugi: 

-Ce atâta grabă? 

-Sunt femeia pe care Seabourne e acuzat că a ucis-o, 
exclamă ea. Vă rog, ajutați-mă să salvez un om nevinovat 
de la moarte! 

Hamalul pufni, văzând-o cât de jerpelită era. 

- Dumneata eşti Lady Seabourne!? Şi eu sunt regele 
Angliei! 

Ea ridică mâna şi îi arătă inelele scumpe pe care soții 
Pierce încă nu i le furaseră. 

- Pe Dumnezeu, jur că sunt Lady Seabourne. Vă im- 
plor, ajutaţi-mă! 

Expresia lui se schimbă. Bărbatul se întoarse și 
începu să facă drum către eșafod. 

- Faceţi loc, faceţi loc! urlă el. E ziua minunilor. 

Alex îl urmă îndeaproape. Printre trupurile şi capete- 
le care se îmbulzeau, îl văzu pentru o secundă pe Gavin, 
în timp ce i se legau mâinile la spate. Părea distant și 
frumos, neatins de vulgaritatea aspră a mulțimii. Strigă, 
încercând să atragă atenția oamenilor de pe platformă, 
dar era prea zgomot ca să fie auzită o singură voce. 

Hamalul se opri. 

- Eu nu pot să merg mai departe, dar poate o luaţi pe 
sus dacă aveţi curaj. 

Nu era sigură ce voia să spună bărbatul, dar răspunse: 

- Orice! Şi mulțumesc. 

Omul o luă de talie şi o aruncă pe deasupra mulțimii, 
strigând: 

- Ajutaţi-o pe femeie înainte ca guvernul s-o lase 
văduvă! 

Mâinile o prinseră şi o trecură mai departe într-un 
drum nebun, în timp ce bărbații râdeau și strigau: 
„Daţi-o pe târfă mai departe!“ Oamenii beţi care cre- 
deau că e un joc o pipăiau, dar ajungea mai aproape, 
din ce în ce mai aproape. 

Dumnezeule, ştreangul era în jurul gâtului lui 
Gavin! 

Cu chiu cu vai, aproape ajunsese la trepte și din- 
tr-odată văzu chipurile uimite ale lui Kyle, Suryo şi al 
tatălui ei vitreg. 

- Opriţi-vă! strigă ea, ieşind din mulțime şi lovindu-se 
de doi poliţişti uluiți. 

- Dumnezeule mare! 

Lord Michael se avântă către ea, în timp ce Kyle şi 
Suryo săriră și urcară treptele. Însă atunci când colone- 
lul o trase în spaţiul de la picioarele scărilor, auzi sune- 
tul mecanic ascuţit, inconfundabil, al trapei care cădea. 

Mişcarea se încetini, iar trapa se deschise şi căzu de 
sub picioarele lui Gavin. Ştreangul se strânse rapid, uci- 
gător, înăbușind țipătul care ameninţa să-i iasă din gât. 

Apoi cineva se izbi de el şi îl trase într-o parte. Ştrean- 
gul tot îl strângea, dar avea picioarele pe eşafod şi nu 
avea cum să cadă. 

- Rezistă! auzi în ureche vocea lui Kyle. 

Încercă să protesteze, gândindu-se la pedeapsa pe care 
avea s-o sufere prietenul lui fiindcă obstrucţionase o exe- 
cuţie, dar nu mai avea aer. 

Apoi ştreangul fu desfăcut brusc şi i se ridică gluga 
de pe cap. Ameţit, îl văzu pe Suryo cu un pumnal şi 
observă cum bucăţile de sfoară pluteau în cădere. Kyle 
vorbea în timp ce se ducea în spatele lui Gavin ca să 
desfacă legăturile ce îi încătuşau încheieturile, dar îi fu 
imposibil să înţeleagă cuvintele. 

Angajaţii de pe platformă se agitau, iar zgomotul 
mulțimii devenise o rumoare asemănătoare unei mări 
lovite de furtună. O femeie înaltă, zdrențăroasă, cu 
o coadă încâlcită atârnând între umerii osoși, vorbea 

cu St. Aubyn, mișcându-și vehement mâinile. Apoi se 
întoarse. 

Alex. Imposibil. Era halucinația unui om pe moarte. 

-Chiar sunt aici, zâmbi fantoma în colțul gurii. Își 
datoram să te salvez. 

- Alex? O atinse, simţindu-i carnea sub degete. Oare 
spiritele păreau adevărate pentru alte spirite? Nu. Nu... 
nu se poate. 

- Crede-mă, dragostea mea. 

Ea făcu un pas în față și îl îmbrăţișă, caldă, tremurân- 
dă, exact ca Alex. Cu respiraţia întretăiată, o înconjură 
cu brațele şi-şi îngropă faţa în gâtul ei. 

Dacă acela era iadul, voia să aibă parte de el pentru 
totdeauna. 


Când ajunseră la numărul 42 din Berkeley Square, 
Alex se clătina de oboseală. Trecerea brutală pe dea- 
supra mulțimii o lăsase cu mai multe vânătăi, dar asta 
nu mai conta. După ce St. Aubyn îi trimisese pe toți 
înăuntru, unde era cât de cât linişte, le explicase totul 
şi predase cheia pivniţei de vinuri. St. Aubyn trimisese 
imediat poliţişti care să îi aresteze pe soții Pierce, asigu- 
rându-i pe Gavin și pe Alex că de data aceasta chiar avea 
să se facă dreptate. 

După o îmbrăţișare care aproape îi rupse oasele lui 
Alex, colonelul plecă spre Țara Galilor, cu promisiunea 
că le va aduce pe Katie şi pe mama ei la Londra în mai 
puţin de o săptămână. Kyle, jubilând, plecă spre Casa 
Wrexham ca să îi spună lui Troth vestea bună. Promise 
că îi vor vizita, dar nu până a doua zi. Moştenitorul lui 
Gavin, Philip, intră la el şi îi strânse mâna vărului său 
cu o bucurie neprefăcută. Apoi, din fericire, Suryo îi 
dusese în siguranță acasă pe Gavin și pe Alex, în trăsura 
lui St. Aubyn. 

În tot acest răstimp, Gavin abia scosese un cuvânt. 
Ea bănuia că încă era dezorientat. Ce însemna să îţi 
accepţi moartea, apoi să fii readus dintr-odată la viaţă? 
Se cutremură gândindu-se că fusese aproape, foarte 
aproape, să eşueze. 

Bard se albi la față când deschise uşa şi văzu în prag 
doi oameni pe care îi credea morți. 

- Suryo, vrei să le explici tuturor ce s-a întâmplat, 
spuse Alex. 

- Cu mare plăcere, milady. 

Zâmbind cu gura până la urechi, Suryo îl conduse pe 
Bard în camera servitorilor, ca să afle toată lumea vestea 
bună deodată. 

Fiindcă Gavin nu părea să ştie ce să facă în continua- 
re, ea îl luă de mână și îl conduse la etaj, spunând: 

-Nu vreau decât liniște şi pace cu tine. 

Când ajunseră în intimitatea camerei ei, el se întoar- 
se către Alex, dând din cap. 

- Încă nu sunt sigur că nu ești fantezia unui muribund. 

- Hai să vedem dacă reușesc să te conving. 

Se lipi de el și îl strânse în braţe. Mâinile lui începură 
să o pipăie, ca și cum se asigura, centimetru cu centime- 
tru, că era adevărată. 

-O să trebuiască să te obișnuiești din nou cu mine 
în preajmă, Gavin, fiindcă de acum înainte o să stau 
foarte, foarte aproape. 

Trupul ei cald, scump, cunoscut, începu să îi alunge 
paralizia emoţională. 

- Alexandra. 

Respiră adânc, ca și cum încerca să își definească, în 
minte, diferența pe care o percepea la ea. O diferență 
pozitivă. 

-O sută de ani să trăiesc şi nimic nu se va compara 
cu bucuria de a te găsi în viaţă. 

- Şi eu pe tine, șopti ea, cu vocea frântă. A fost atât de 
aproape. Cumplit de aproape. 

- Eşti o eroină, Iskandra. Femeia cea mai curajoasă şi 
cea mai neîmblânzită de pe lume. 

Ea râse. 

-Şi cea mai zdrenţăroasă. Slavă Domnului că mi-au 
adus apă să mă spăl, altfel nici nu vreau să mă gândesc 
în ce hal aş fi ajuns. 

-N-ar fi contat. Tot ești cea mai frumoasă femeie de 
pe lume. 

O sărută şi, încet, esența caldă a soției lui începu să-i 
reînvie spiritul înghețat. 

Sărutul deveni din ce în ce mai pasional și, dintr-oda- 
tă, bucuria, uimirea și pasiunea începură să îi clocoteas- 
că în vene. Ea îi răspunse cu același entuziasm. Se lipiră 
unul de altul nerăbdători și ajunseră în pat. Gavin se 
întinse pe spate pe saltea, trăgând-o deasupra lui. 

- Nu, gâfâi ea. Nu de data asta. 

Pentru o clipă el crezu că ultimele săptămâni de groa- 
ză îi creaseră noi frici, însă, în loc să se retragă, ea îl 
înconjură cu picioarele şi se rostogoli sub el. 

- Astăzi, Gavin, nu mi-e teamă de nimic. 

Gavin îndepărtă repede hainele, arzând de dorință. 
Şoldurile ei se ridicară să le întâlnească pe ale lui într-o 
împreunare fierbinte. Viaţa pe care o crezuse curmată 
le însuflețea trupurile fericite. Alex strigă și, pentru o 
clipă, el simţi că spiritele lor se contopiseră într-unul 
singur. Tot ce era ea devenise parte din el, îmbogăţin- 
du-i existența. 

Rămaseră lipiţi, gâfâind, multă vreme, nevrând să se 
despartă. Intr-un final el se întoarse pe o parte, strân- 
gând-o lângă el. Ea îşi strecură un picior între ale lui și 
îşi rezemă fruntea de obrazul lui. 

- Nu m-am simţit niciodată așa de vie. Ca şi cum toa- 
tă lumea e-n sărbătoare. lar tu, iubirea mea cea mare, 
eşti mai minunat ca orice. 

El o sărută pe frunte. 

- Unul dintre lucrurile pe care le-am regretat cel mai 
mult a fost că nu ţi-am spus că te iubesc. Am... am crezut 
că mi-am pierdut capacitatea de a iubi cu putere, Ale- 
xandra. De asta a durat atât de mult să-mi dau seama. 

Ea îl privi printre genele negre. 

-Şi eu aveam aceeași problemă. Cred că s-a întâmplat 
fiindcă am făcut totul pe dos. Dezastru, căsătorie și abia 
apoi dragoste. Nu ne-a fost uşor să trecem peste tot ce 
s-a întâmplat, dar acum... Faptul că te-am găsit a făcut 
să merite tot ce am trăit în Indii, spuse ea mângâinduri 
bărbia cu gingășie. 

El râse. 

- Nu m-ar fi deranjat o perioadă îndelungată și plicti- 
sitoare de curte, dar presupun că atunci nu mi-aș fi dat 
seama ce femeie incredibilă ești. Acum eşti bine, nu-i 
așa? Pot să observ diferența. 

Ea realiză că avea dreptate. Rănile din suflet i se vin- 
decaseră, iar frica nu avea să o mai domine vreodată. 

- Sunt mai mult decât bine, dragul meu, spuse ea 
luându-i mâna și aşezând-o pe burta ei. Sunt destul 
de sigură că aici se află tânărul viconte Handley. 

Când Gavin tresări, cu speranţă și îngrijorare în ochi, 
ea adăugă încet: 

- De data asta totul o să fie bine. 

-De data asta şi pentru totdeauna, zâmbi el cu o 
intimitate profundă, soțul ei, iubitul ei, perechea ei. 
Nu crezi că ne-am câştigat dreptul de a trăi fericiți până 
la adânci bătrânei? 


epilog 


Învestirea unui nou membru al Camerei Lorzilor nu 
fusese nicicând un eveniment trecut sub tăcere, însă 
până atunci augusta instituţie nu mai acceptase nicio- 
dată o persoană ce fusese condamnată la moarte. Acest 
fapt crease o atmosferă... interesantă. Ca picat de pe 
altă lume, Gavin intră în sala spațioasă împreună cu 
cei doi susținători ai săi. Se simţea absurd în veșmintele 
de gală. Oare câte hermine muriseră pentru gloria fami- 
liei Seabourne? Mult prea multe. Şi niciodată în viaţa 
lui nu mai purtase haine de catifea. 

Vrând să-şi limpezească mintea, ridică privirea către 
galerie, ca să o găsească pe Alex. Era aşezată între fiica şi 
mama ei, în mijlocul unui grup mai mare de prietene 
şi de rude. Acolo erau şi Troth, şi Lady Jane Holland, şi 
maiestuoasa ducesă de Ashburton. Imaginea îl relaxă, 
fiindcă în ultimele luni acestea îi deveniseră prietene, 
nu erau doar niște femei cu rang înalt şi viță nobilă. 

Alex purta un colier de care era atârnată perla barocă 
pe care o luase de la gâtul dragonului din Maduri şi o 
atinse atunci când el o privi. Prin acest gest, voia să îi 
aducă aminte că dragonii din Camera Lorzilor păleau 
în comparaţie cu cei pe care îi înfrânsese în trecut. 

El zâmbi, reuşind pentru o clipă să uite de solemni- 
tatea momentului. Trecuse doar o lună de la nașterea 
fiului lor, James Michael Elliott, iar formele lui Alex 
rămăseseră extrem de apetisante. li aruncă un sărut, 
probabil gândindu-se la noaptea precedentă, când se 
anunţase mai mult decât pregătită să își reia îndatoririle 
conjugale. Şi o făcuse, cu entuziasm și imaginaţie... 

Spunându-și că trebuia să-şi ia gândul de la intimi- 
tăţile nopţii, studie rândurile de bănci pe care se aflau 
nobilii Marii Britanii. Astăzi nu îi mai erau judecători, 
ci egali. Chipurile multora erau lipsite de orice expresie, 

sugerând, într-o oarecare măsură, stinghereala. La urma 
urmei, aproape că executaseră un om nevinovat, iar în 
unele cazuri judecata avusese la bază dezgustul pentru 
originea sa străină, nu faptele cazului. Alte chipuri erau 
mai binevoitoare, mai ales cele ale lorzilor care aveau 
conştiinţa împăcată în ceea ce îl privea pe Gavin. 

n mod tradiţional, un lord nou era prezentat de doi 
susținători de același rang, aşa că Gavin era flancat de 
Kyle şi de fratele acestuia, Lord Grahame. Era uluitor 
să îi vadă pe cei doi gemeni împreună, îmbrăcați la fel. 
Prinzându-i privirea, Kyle îi făcu cu ochiul. Sau cel pu- 
ţin Gavin crezu că era Kyle. 

La început Kyle, apoi Dominic îl prezentară pe scurt, 
măgulitor, pe al șaptelea Lord Seabourne. În acest mo- 
ment, Gavin trebuia să îşi jure supunerea față de Coroa- 
nă și de ţară, apoi să se așeze în tăcere. Peste ceva timp, 
avea să rostească primul său discurs pe marginea unui 
subiect lipsit de controverse, iar cine vorbea după el 
urma să îl felicite pentru discurs. Nimic mai ordonat. 

Totuşi, atunci când se ridică în picioare, îl izbi din 
nou senzaţia de ireal. Cum era posibil ca un băiat care 
crescuse desculț în Aberdeen să intre în Camera Lorzi- 
lor? Cum era posibil ca un grosolan marinar american 
să se stabilească în Anglia? O privi din nou pe soţia lui. 
Mai mult, cum era posibil ca un om care se crezuse in- 
capabil să iubească din nou să fie atât de norocos și să 
găsească o femeie ca Alexandra? 

Cu agerimea care îl caracteriza, Gavin își dădu seama 
că, înainte de a începe acea minunată viață nouă pe care 
o alesese, trebuia să transforme această ceremonie într-o 
declaraţie a ceea ce era şi reprezenta. Deși pe viitor avea 
să fie un conte îndatoritor, cu un comportament cuviin- 
cios, astăzi avea să spună ce avea pe suflet. 

- Stimaţi lorzi, îmi oferiţi o onoare neașteptată, spuse 
el, cu vocea înăsprită de timpul petrecut pe mare. M-am 
născut în Scoţia și am crescut în America, iar mintea 
şi sufletul mi-au fost modelate de revoltă și de idealuri 
republicane. Am îmbrățișat convingerea că toți oamenii 
sunt creaţi egali în faţa lui Dumnezeu și am disprețuit 

ideea unei aristocrații decadente. Privi în jurul său. 
Am descoperit cu groază că am moştenit titlul de conte 
şi că nu mă puteam dezice de el, aşa cum nu mă pot 
dezice de carnea și de sângele meu. Apoi, această institu- 
ţie augustă m-a judecat şi m-a condamnat la moarte. 

Lorzii se încruntară la acea menţiune directă a 
unei probleme atât de sensibile. Lui Gavin nu îi păsă. 
Nu avea înfloriturile oratorilor tradiţionali, care luaseră 
lecţii de retorică, și trebuia să se bazeze pe francheţea 
tipic americană. 

- În acea zi am ajuns să respect cu adevărat această 
Cameră şi pe oamenii care o compun. Nu pentru ver- 
dictul greșit al procesului meu, ci pentru că aceasta este 
dovada că nici măcar un nobil nu este mai presus de 
dreptatea britanică. Pentru prima dată am recunoscut 
că lucrurile pe care le iubesc cel mai mult la America 
sunt înrădăcinate în uzanţele și în legile britanice şi sper 
şi mă rog ca aceste idealuri comune să facă astfel încât 
cele două țări să fie mereu prietene. 

şi privi din nou soția. O femeie mai slabă ar fi fost 
şocată de felul în care luase cuvântul, împotriva obiceiu- 
rilor, dar Alex dădea din cap, aprobându-l cu fermitate. 

- În ultimul deceniu, Mama tuturor parlamentelor a 
creat reforme pentru a îmbunătăţi viaţa bărbaţilor, fe- 
meilor și copiilor din această mare naţiune, iar munca 
abia a început. Sper să mă alătur aici altor oameni de 
nădejde, ca să putem modela împreună Marea Brita- 
nie a viitorului: o ţară în care să stăpânească dreptatea, 
onoarea şi compasiunea. 

Deși lorzii tradiționalişti păreau deranjaţi, reformiştii 
dădeau din cap a aprobare. În partea cealaltă a încăpe- 
rii, celălalt nobil născut în America, lordul Markland, 
râdea pe față. Astăzi, Gavin pusese punctul pe i, iar în 
viitor avea să lucreze cu oameni cu țeluri comune, ca să 
construiască o lume mai bună. Nu era un scop deloc 
rău în viaţă. 

Depuse cu solemnitate jurământul de credință şi de- 
veni membru al Camerei Lorzilor pentru tot restul vie- 
ţii. Sesiunea scurtă se încheie repede, iar la sfârşit mai 

mulți nobili care îl simpatizau îl înconjurară pe Gavin 
ca să îi strângă mâna și să îi ureze bun venit. 

- Unii dintre lorzi deja regretă că ai scăpat de spân- 
zurătoare, spuse ducele de Ashburton cu o sclipire 
în ochi. 

-O să regrete și mai mult până la sfârşit, râse Gavin. 

Se întorcea către lordul Markland, când în faţă îi apă- 
ru Alex, care îşi făcuse drum prin mulțime. Luându.-l de 
mână, ea spuse încet: 

- Sunt atât de mândră de tine, iubitul meu. 

El îi privi ochii albaștri, uitând unde se afla, în timp 
ce se minuna cum de se găsiseră unul pe altul. 

-Premiile cele mai mari se câștigă cel mai greu, mur- 
mură el. 

Apoi, fiindcă deja încălcase o mulțime de reguli și 
una în plus nu mai conta, o sărută. 


